
„Gėrėkitės šiomis muziką mėgstančiomis kurtizanėmis, 
kurios taip sumaniai moka užsidirbti pinigų. Jos maivosi ir 
puikuojasi, pasidabinusios perregimais apdarais, nelyginant 


šventųjų vandenų nimfos.“ 


ATENAJAS, Filosofy puota 


Mari Fransuazai ir Gi. 


Filipui. 


EGIPTIETĖ RODOPIDĖ 


MYLIMASIS IS MITILENES 


Ištvirkėlių miestai 


Egipto, o šiek tiek vėliau ir Graikijos bei Romos „kurtizanės“ 
stengdavosi rodytis kartu su įžymiais vyrais, kad ir pačios iš- 
garsėtų. Politikai, rašytojai, dailininkai jas nusamdydavo die- 
nai, savaitei, mėnesiui, sezonui, metams arba tiesiog vienam 
vakarui. Gyvenimas buvo nejsivaizduojamas be moterų, puo- 
tos metu dovanojamų į Egiptą atvykusiam svetimšaliui amba- 
sadoriui, ar dvaro šokėjomis ir dainininkėmis tapusių karo be- 
laisvių. Nors kurtizanėmis jas pradėta vadinti tik Romos lai- 
kais, tai vis tos pačios moterys, kurias graikų skulptoriai kar- 
tais laikydavo savo mūzomis. 

Naukratijoje gyvenusios prostitutės Rodopidės vardą jam- 
žino Charakso, graikų poetės Sapfo brolio, nežabota meilė. 
Šis buvo kilęs iš Lesbo (Mitilėnės), įtakingos Viduržemio jū- 
ros salos, turinčios daugybę kolonijų, kurių pavydėjo Atėnai. 
Mitilėnė buvo galingas ekonominis, prekybinis, jūrinis ir kari- 
nis miestas. Daugelis prisibijojo mitilėniečių, kuriuos Atėna- 
jas apibūdina kaip gašlius, pasipūtusius Žmones, mėgstančius 
prabangą ir pinigus. Kita vertus, buvo manoma, kad jie drą- 

sūs, išdidūs, kupini pasitikėjimo savimi bei entuziazmo ir dėl 
to puikūs verslininkai. Šie veiklūs ir drąsūs žmonės leisdavosi 
į nuotykingas keliones ir išsisukdavo iš bet kokios padėties. 
Mitilėniečiai tiek daug keliaudavo ir taip puikiai įgyvendinda- 
vo savo sumanymus, kad išgarsėjo daugelyje šalių. Egiptiečiai 
juos vadino tuščiagarbiais dykautojais. Mitilėnės gyventojai 
vertino vyną ir meilę. Jie buvo geri vynų žinovai, nes patys 
darydavo puikius vynus. Be šių įvairiuose tekstuose minimų 
savybių, mitilėniečiai taip pat garsėjo poezija ir menu. Iš tiesų 
juose jungėsi graikų ir azijiečių dorybės bei trūkumai. 

Nors Lesbas nebebuvo karalystė, salą valdė turtinga Penti- 
lidų šeima. Charakso brolis Larichas buvo pritanų taurinin- 
kas. Kilmingas raitelių luomas dažnai kivirčydavosi su vis tur- 
tėjančiais pirkliais ir jūrininkais. Žmonės vis dažniau atsiskai- 
tydavo pinigais. Alijato, Lidijos karaliaus ir garsiojo Kroiso 
tėvo, išleistos monetos plito visose šalyse. 

VI amžiuje pr. Kr. Mitilėnė turėjo labiau nei Sardės ištvir- 
kusio miesto reputaciją. Šventės mieste vykdavo dieną naktį. 
Mitilėniečiai nuolatos gyveno siaubingame triukšme - skam- 
bėjo muzika, aidėjo riksmai, siautulingų šokių ritmu kaukšėjo 
sandalai. Nepaisant naujų tirono Pitako, kurio Sapfo šeima 
labai nemėgo, įsakymų, ūžavimai tik dar labiau įsismarkavo. 
Vis jaunesnės mergaitės, vos subrendusios fleitininkės parsi- 
davinėdavo ir linksmindavo puotų dalyvius. Kai Pitakas nu- 
sprendė įvesti tvarką, miestiečiai buvo taip įsiaudrinę, kad su- 
tartinai atsisakė laikytis įsakymų. 

Į kurtizanes Mitilėnėje buvo žiūrima gana palankiai. Kai 
kurios buvo kilusios iš garbingų šeimų ir kiekvieną dieną dė- 
kodavo Afroditei už joms suteiktą grožį bei grakštumą. Be to, 
jos laikėsi tam tikrų įpročių, kurie, be abejo, buvo nesvetimi ir 
Rodopidei, — galbūt ją mokė Charaksas. Kiekvieną dieną jos 

kvėpindavosi odą, siekdamos privilioti meilužius. Ant kojų pil- 
davo Taso nardostachio balzamą ir Egipto kvapiuosius alie- 
jus. Pažastis tepdavo mėtų tepalu, o blakstienas įtrindavo Ko- 
so mairūnais. Plaukus smarkiai iškvėpindavo smilkalais. Krū- 
tinę gausiai šlakstydavo Kipro žolelių aliejais. Nuo jų kaklo ir 
skruostų sklido Fazelijos rožių aromatas. O prieš parsiduoda- 
mos už šimtą drachmų, strėnas įtrindavo kvapniaisiais tepa- 
lais. Kliento laukdavo pasidabinusios geltonomis sukniomis. 
Mitilėnėje, kaip ir Naukratijoje, pakeliui sustodavo daug jūri- 
ninkų. Kurtizanės viliodavo juos uostuose. 

Be geltonų suknių, kurtizanės vilkėdavo baltas linines tuni- 
kas, per juosmenį sujuostas sidabriniais diržais. Jos puošdavo- 
si auksinėmis diademomis, apyrankėmis, į plaukus segdavo 
grandinėles. Diržuose būdavo išgraviruoti žodžiai, kviečian- 
tys klientus pasimėgauti malonumais ir meile, nors jos nega- 
lėjo būti ištikimos ir apgaudinėdavo savo meilužius mažiau- 
siai triskart per dieną. 

Mitilėnėje kurtizanes saugojo stiprūs trakai, prie jų namų 
durų prisegdavę gerbėjų dovanotas gėles. Kartais beveik nuo- 
gos fleitininkės, išrietusios strėnas, raudonai dažytomis krūti- 
mis, sustodavo aplink lovą, kur kurtizanė ir jos meilužis atsi- 
duodavo malonumui, ir jausmingomis dainomis ragindavo jau- 
nuosius turtuolius dar labiau mėgautis meile. Šios fleitininkės 
parsidavinėdavo ir vyrams, ir moterims. Be jų neapsieidavo 
jokia šventė, jokia puota; kartais jas samdydavo mitilėnietės. 
Vienos fleitininkės mokėjo šokti su skraiste ir falu. Kitos vai- 
dindavo meilės scenas. Jos atlikdavo Rodo dainas, o dvigubo- 
mis fleitomis joms pritardavo patyrusios muzikantės, kojas iš- 
sikvėpinusios mira. Puotos šeimininkė pageidaudavo, kad mer- 
ginos būtų depiliuotos, švarios, kvepiančios nuo galvos iki ko- 
jų ir pasirengusios dalyvauti visuose žaidimuose, kokių tik bus 

reikalaujama. Kai kurios vaidindavo nuostabą keliančias mi- 
tologines scenas, tokias kaip jaučio susiporavimas su karalie- 
ne Pasifaje, pagimdžiusia Minotaurą. Daugelis jų buvo akro- 
batės, mokėjo Zongliruoti vaisiais ir prieš atsiduodamos mei- 
lei rodydavo savo gebėjimus. Šios ištvirkusios ir apsukrios mer- 
ginos gausiai dažydavosi akis. Jos būdavo mėlynais vokais, 
trumpais plaukais ir nuoga krūtine. Dažniausiai vienintelis jų 
apdaras būdavo diržas, nuo kurio karodavo geltoni kaspinai ir 
juodojo vilkdalgio stiebai; šios vikruoles Zongliruodavo lan- 
kais, versdavosi kūliais arba išsilenkdavo tiek, kad rankomis 
liesdavo pėdas, sudarydamos tobulą apskritimą. 

Iš neturtingos šeimos kilusios paauglės tapdavo prostitutė- 
mis, norėdamos ištrūkti iš skurdo ir išmaitinti tėvus. Našlai- 
tes, kai šioms sukakdavo dvylika metų, parduodavo turguje 
tarpininkams už vieną ar dvi minas - viena mina buvo lygi šim- 
tui drachmų. Nors visai jaunutės, šios merginos puikiai išma- 
nė savo amatą. Todėl tarpininkams, kurie dažniausiai parduo- 
davo jas moterims, nereikėdavo jų mokyti. 


Charaksas ir Sapfo 


Nors buvo kilęs iš kilmingos šeimos, Charaksas nemanė, kad 
pirkti laivus ir prekiauti yra negarbinga. Jis nuvyko į Naukra- 
tija — pusiau graikišką, pusiau egiptietišką miestą, kuriame gy- 
veno daug graikų, atsikėlusių iš salų netoli Azijos. Galbūt Sapfo 
prikaišiojo broliui tapus prekybininku dėl to, kad pati labai 
vertino savo kilmę. Pasak jos, Charakso meilės istorija su Do- 
riche, dar vadinama Rodopide, nuplėšė jam garbę. Iš tiesų eilė- 
se Sapfo pabrėžia branginanti aristokratijos vertybes. Ji ati- 
džiai renkasi draugus ir nebendrauja su paprastais pirkliais. 

Sapfo - konservatyvi, ji laikosi savo pozicijų ir atsisako pripa- 
žinti naująjį brolio Charakso amatą. 

Svetimšalę poetę Sapfo graikų filosofai laikė pasileidėle. Bet 
argi ne tokio paties likimo susilaukė Filėnidė Samietė? Ji irgi 
buvo vadinama paleistuve, nes kūrė eiles. Nors Sapfo niekada 
nesilankė Atėnuose, ten jos nemėgo. Ji sukūrė pusiau lidišką- 
ją tonaciją, kuri, pasak gandų, galinti užmigdyti vyrus, palen- 
kianti jų sielą į malonumus ir atimanti visą drąsą bei veiklu- 
mą. Buvo primenama, kad Sapfo aistringai garbina Afroditę, 
ištvirkusią meilės deivę. Poetė tapo kvepalų, svaiginamų aro- 
matų, puotų, kur liejasi vynas, bei orgijų simboliu. 

Paradoksalu, kad Sapfo, iš garbingos šeimos kilusi moteris, 
vadovavusi poezijos mokyklai ir kritikavusi naujuosius politi- 
kus, užsitraukė garbingų moterų neapykantą. 

Sapfo, garsi poetė, gimusi Lesbo saloje maždaug VII am- 
Zluje pr. Kr., piktaliežuvių kaltinta netgi prostitucija, įspėjo bro- 
Iį saugotis gobšuolės Rodopidės. Šioji labai mėgo brangias do- 
vanas. Jos įnoriai buvo milžiniški. Kadangi Charaksas ją laikė 
čios statulos, apie ją pasakojantys tekstai ar įrašai glostė šios 
moters savimeilę. Maža to, ji siekė kokiu nors būdu amžiams 
išlikti žmonių atmintyje. 

Charaksas reguliariai susitikinėjo su Rodopide Naukratijo- 
je - mieste, garsėjančiame paleistuvyste. Greitai moteris pra- 
dėjo gyventi prabangiai ir rafinuotai, — toks gyvenimas anks- 
čiau jai buvo visiškai svetimas. Daug uostų išmaišęs jūrininkas 
ir nuotykių ieškotojas Charaksas bendravo su daugybe pre- 
kiautojų, kuriems pardavinėjo savo vyną. Jo laivai dažnai su- 
stodavo netoli Naukratijos. Šioje buvusioje graikų samdinių 
stovykloje, įsikūrusioje netoli Žemutinio Egipto sostinės Sai- 
so, gyvenimas virte virė. Seniau ten gyveno samdyti kariai, tu- 

rėję saugoti faraoną, ir dirbo daug Mažosios Azijos, ypač Les- 
bo, prekybininkų. Šis prekybinis miestas priviliojo daugybę pro- 
stitučių, ir Naukratija tapo stambiu prostitucijos centru. 

Apie Rodopidę, „Rožiaveidę“, kurios tikrasis vardas buvo 
Dorichė, sklido legendos. Pasak istoriko Herodoto, jai meili- 
nosi net faraonai. Buvo kalbama, kad Rodopidė turinti tiek 
meilužių, kiek turtų. Charakso silpnavališkumas smarkiai pri- 
sidėjo prie šių legendų sukūrimo. Sapfo aprašė jo elgesį rea- 
listinėse eilėse, kurias, be abejo, ketino duoti paskaityti bro- 
liui. Maldaudama Kipro ir brolio nevykti pas Rodopide, ra- 
gindama Charaksą būti atsargesnį, Sapfo apgailestauja, kad 
vyno eksportuotojui maloniau lankytis pas Žmones, įgijusius 
nekokią šlovę, nei pas garbingus ir galinčius duoti gerą patari- 
mą. Kodėl jis atstumia draugus? Kodėl mano, kad Sapfo nie- 
ko nesugeba? Ar jis gėdijasi sesers, trokštančios tik vieno — 
jam padėti? 

Sapfo laikė Charaksą pasipūtėliu. Ji priekaištavo jam už 
skaudžius įžeidinėjimus ir nematė reikalo jo užjausti. Ją pikti- 
no nepagrįstas brolio pyktis ir kvailumas. Priešingai nei jis, 
Sapfo geba skirti draugus nuo priešų ir valdytis. Ji niekada 
neperžengia tam tikros padorumo ribos. Vienintelis jos rū- 
pestis — įspėti brolį, nes jį myli. 

Sapto eilėse priduria: „Taigi, broli, pagalvok, kas tau nau- 
dinga, ir pakeisk nuomonę, nes aš tau jaučiu tik švelnumą ir 
esu tikra, kad palaimingi dievai mano taip kaip aš“. 

Nesunku įsivaizduoti, kokių argumentų Charaksas galėjo pa- 
sitelkti gindamasis: apie Sapfo meilės istorijas sklandė daugy- 
bė gandų. Vėliau, po daugelio metų, Tatianas ir kiti krikščio- 
nys ją vadins erotomane, paleistuve, ištvirkusia moterimi. Ta- 
čiau ar verta tikėti šmeižtu, kurį dažniausiai platina krikščio- 
nių autoriai? Be Bažnyčios tėvų, apkalbas skleidė ir kiti švie- 

suoliai: Hegesianaksas, dažnai lankęsis Antiocho Didžiojo dva- 
re, neabejojo laisvu Sapfo elgesiu, o Aleksandrinas Limfodo- 
ras gynė ją ir teigė, kad gyveno kita Sapfo, kurtizanė, neturinti 
nieko bendra su poete! Ši įnirtinga diskusija įkvėpė Aleksan- 
driną Didimą parašyti nedidelį veikalą, kurį cituoja filosofas 
Seneka. Tuo metu berods visas Egiptas domėjosi paslaptingą- 
ja Sapfo: ar poetė iš tikrųjų prostitutė, kaip ir jos kritikuojama 
Dorichė? Atrodo, daugelis ginčo dalyvių palaikė Sapfo, kuri, 
be abejo, nebūtų kritikavusi Dorichės gyvenimo būdo, jei pati 
būtų buvusi prostitutė. O gal Sapfo tiesiog siekė apsaugoti bro- 
lio ir šeimos turtą. 


Azijos moterys 


Menininkai dažniausiai nebuvo laikomi padoriais žmonėmis. 
Išsilavinusios moterys, muzikantės, šokėjos ir poetės garsėjo 
kaip laisvo elgesio moterys, subūrusios aplink save prostitučių 
būrelius, - ypač tos, kurios buvo kilusios iš Azijos. 

Atėniečiai tuo kaltino ir Periklio žmoną, garsiąją Aspasiją 
Miletietę, nes ji buvo iš Azijos ir kartais savo vyrui rašydavo 
kalbas. Vieni ją vadino paleistuve, kiti teigė, kad Aspasija Atė- 
nuose įkūrusi meilės ir retorikos mokyklą. Autoriai pabrėžda- 
vo, kad ji gyvena negarbingai, kadangi moko merginas neko- 
kią šlovę turinčios filosofijos ir geidulingumo. Didžiausi prie- 
šininkai netgi teigė, kad siekdama suvilioti Periklį Aspasija pa- 
vergė Sokratą ir Alkibiadą, nevengusius labai įtartinų meilės 
malonumų. Alkibiado reputacija buvo beveik tokia pat prasta 
kaip ir Aspasijos. 

Nedaug atėniečių atleido Aspasijai už tai, kad ši prikalbino 
Periklį atsižadėti savo buvusios žmonos ir vesti ją. Jis turėjo 

du sūnus, o vaikai, kurių jis susilaukė su Aspasija, negalėjo 
tapti piliečiais, nes Periklis pats buvo išleidęs įsakymą, drau- 
džiantį graiko ir svetimšalės vaikams naudotis šia teise. Aspa- 
sijai buvo suteikiami vardai, pranokstantys bet kokią išmonę. 
Komedijose ji vaizduojama kaip Dejaneira, Omfalė, Junona — 
pavojingos ir aistringos moterys. 

Kaip ir Dorichė, Aspasija tapo tokia įžymi, kad Kyras jos var- 
du pavadino vieną iš savo sugulovių. Buvo kalbama, kad jei ne 
Aspasija, Periklis nebūtų paskelbęs karo megariečiams. Koks 
skandalas kilo, kai į karo kampaniją kartu su vyru, su kuriuo 
nebesiskirdavo, išvyko ir ji! Sklido kalbos, kad apsuptame Sa- 
me buvo tiek daug heterų, o jų žavesys buvo toks didelis, kad 
vyrai mieste užtruko ilgiau, nei buvo būtina. Praturtėjusios mo- 
terys, kurios buvo vadinamos Aspasijos seserimis, pastatydino 
šventyklą Venerai, taip atsidėkodamos meilės deivei. 

Garbingos graikų moterys neapkentė Aspasijos už jos gro- 
Žį, protą ir įtaką. Jos paskleidė gandą, kad ši moteris pavojin- 
ga. Komiškas eiles kūręs Hermiponsas apkaltino ją religingu- 
mo stoka. Ir pridūrė: ji — tik viešnamio savininkė, Perikliui 
siunčianti patrauklias moteris. Tai buvo iškiliausio Graikijos 
piliečio įžeidimas. 

Nepaisydamas blogos Aspasijos reputacijos, Periklis nieka- 
da jos nepaliko ir gynė ją visuose susirinkimuose. Areopage 
jis pasakė žmonos dorybes išaukštinančią kalbą. Į priekaištus, 
kad paliko pirmąją žmoną ir atidavė ją kitam vyrui, Periklis 
atsakydavo, kad jo jausmus valdė meilė ir kad dabar jo buvusi 
žmona laimingesnė. Argi ši nebuvo jau ištekėjusi, kai jiedu 
susitiko? Argi ji neturėjo sūnaus nuo kito vyro? Ji niekada 
jam nepatikusi. Todėl maždaug 449 metais pr. Kr. jį pavergė 
žavingoji Aspasija, kurią jis sveikindavo kiekvieną kartą, šiai 
įeinant į namus ar iš jų išeinant. 

Ar Aspasija iš tikrųjų buvo prostitutė? Žinant, kaip Periklis 
brangino moralę, peršasi mintis, jog tai neįmanoma. Iš tiesų 
Periklio gyvenimas smarkiai skyrėsi nuo Charakso. Bet Aspa- 
sijos išsilavinimas kelia įtarimą, kad ji tikrai buvo hetera. Plu- 
tarchą pribloškė jos žavesys: jis teigė, kad reikia neprilygsta- 
mų galių, norint užkariauti iškiliausią savo laikų politiką ir pri- 
versti filosofą Zerti tokius pompastiškus pagyrimus. 

Aspasija taip sklandžiai dėstė mintis, kad, kaip pasakoja Pla- 
tonas Meneksene, atėniečiai rinkdavosi pas ją mokytis iškal- 
bos. „Mane moko puikiai iškalbos meną išmananti moteris, 
| paruošusi daug puikių oratorių, tarp jų ir geriausią Graikijos 
oratorių Periklį“, - pareiškia Sokratas ir priduria girdėjęs ją, 
sakančią viešą kalbą ir talentingai improvizuojančią. Pats Ais- 
chinas jos garbei sukurs Aspasiją. 

Periklis siekė užtikrinti Aspasijos ateitį. Jeigu jis mirtų, ji 
turėtų ištekėti už Lisiklio, sutikusio ją globoti. 


II 


AMBICINGOJI RODOPIDĖ 


Dorichės iešmai 


Iš netoli Azijos esančių graikų salų kilusias moteris atėniečiai 
laikė pasileidėlėmis. Anot jų, šių moterų gyvenimas buvo ku- 
pinas prabangos ir malonumų, jos mėgo puotauti, dykinėti bei 
linksminti svetimšalius. 

Tikra tiesa, kad daugelis gražių ir rafinuotų kurtizanių, mo- 
kančių groti fleita ar tambūrinu, buvo kilusios iš šių salų. Kai 
kurie religingesni graikai netgi manė esant jas pavojingas. Daž- 
niausiai į gimtąjį kraštą tokią žmoną parsiveždavo pirkliai ar 
menininkai. Rašytojai garsiai piktinosi, įsitikinę, kad svetim- 
šalės kelia grėsmę palikuonims. Kiti teigė, kad jos turi aiškia- 
regystės dovaną, yra raganos ir apžavi vyrus. 

Egipte Dorichė neišvengė tokių kaltinimų. Graikų nuomo- 
ne, egiptietės buvo dar pavojingesnės nei iš salų kilusios mo- 
terys. Net Lesbo gyventojai baiminosi jų kerų. Jų reikėjo dar 
labiau saugotis nei kipriečių, garbinančių meilės deivę. O Do- 
richė buvo įvaldžiusi ir graikių, ir egiptiečių Zavéjimo būdus. 

Dorichė turėjo gausybę meilužių ir mielai primindavo Cha- 
raksui, kad jo sesuo Sapfo jų turi ne ką mažiau. Dorichė poza- 

vo dailininkui Zeuksidui, ją daugelyje garsių kūrinių liaupsino 
rašytojas Lukianas Samosatietis. Ji troško, kad ja Zavétysi už 
kokį nors įsimintiną poelgį. Kodėl gi Charaksas nesugalvoja 
nieko, kas būtų jos verta? Kai kurtizanės pritrūkdavo idėjų, 
ką nors pasiūlydavo jų mylimieji. Tokių pavyzdžių netrūksta. 

Pavyzdžiui, po kelerių metų kurtizanė Katina pareikalavo, 
kad jos statula stovėtų Atėnės, dorovingumo deivės, šventyk- 
loje! Jos vardu buvo pavadintas vienas Spartos viešnamis, visi 
žinojo, koks jos amatas. Aleksandro bendražygis Harpalas Pi- 
tonikei, Atėnuose ir Korinte pagarsėjusiai prostitutei, iš Atė- 
nų į Eleusiną vedančiame Šventajame kelyje pastatydino ant- 
kapį, šventyklą ir altorių. 

Tačiau Dorichės laikais kurtizanių statulos ir paminklai buvo 
įprastas dalykas. Todėl moteris pasiūlė Charaksui pagarbinti Del- 
fų Apoloną. Daug keliauninkų vykdavo į Delfus užduoti klausi- 
mų Pitijai, tarpininkei tarp dievo Apolono ir žmonių, aiškinu- 
siai jo atsakymus. Karaliai per orakulą dažnai klausinėdavo Apo- 
loną, ar laimės karą, ar ilgai dar valdys ir t. t. Miestai siųsdavo 
Delfams didžiausius turtus. Todel Dorichė nusprendė, kad pa- 
sielgs sumaniai toje šventoje ir gausiai lankomoje vietoje padė- 
jusi didžiulius, neapsakomai brangius iešmus. 

Kai kurtizanei kilo šis sumanymas, ji jau buvo iššvaisčiusi 
nemažai Charakso turtų, todėl Sapfo vėl puolė atkalbinėti brolį. 
Bet Rodopidė sugebėjo įtikinti Charaksą, ir šis greitai nusilei- 
do meilužės norams. Jis nupirko iešmus. Vėliau buvo kalba- 
ma, kad juos nupirko pati Dorichė, sumokėjusi dešimtąją dalį 
savo pajamų. Šis simbolinis gestas, - nes graikų miestai die- 
vams atiduodavo dešimtąją savo turtų dalį, - buvo plačiai ap- 
tarinėjamas. Dorichės reikalavimai buvo labai konkretūs: ji 
pageidavo, kad nupirkti iešmai būtų padėti Apolono šventyk- 
loje, stovinčioje į stadioną vedančiame kelyje. Tačiau greičiau- 


22 VIOLAINE VANOYEKE B MEILĖS TARNAITES 


siai moteris buvo dar ambicingesnė. Buvo kalbama, kad ji ke- 
tino restauruoti Mikerino piramidę. Taip pat sklido gandai, 
kad Charaksas jau beveik visai nusigyvenęs. Kad ir kaip ten 
buvo, Sapfo brolis liko patenkintas. 

Su Apolonu buvo susiję daug beprotiškų poelgių. Iš meilės 
kurtizanėms įtakingi vyrai plėšdavo šventyklas ar vogdavo šven- 
tus daiktus. Delfų lobynas neteko sidabrinės vazos ir auksinės 
karūnos, nes iš Fokidės kilęs tironas Failas norėjo juos pado- 
vanoti kurtizanei Bromiadei. Iš Knido lobyno irgi dingo auk- 
so karūna: ją karys Filomelas įteikė šokėjai Farsalidei. Tačiau 
už tokius poelgius būdavo baudžiama. Farsalidė buvo viešai 
nulinčiuota spektaklio metu už tai, kad paskatino Filomelą 
šventvagystei. 

Netgi dorovingoji deivė Atėnė neišvengė karaliaus Demet- 
rijo Poliorketo savivalės: šis, kaip pasakoja poetas Filipidis, 
IV amžiuje pr. Kr. deivės šventyklą pavertė viešnamiu! Tas pats 
Demetrijas nesivaržydamas plėšė šventyklas, nors tuo pat me- 
tu jo įsakymu buvo statomos šventovės jo kurtizanių garbei. 
Jis netgi liepė graikams garbinti šias prostitutes. Užėmęs Atė- 
nus, karalius įvedė mokestį, padengdavusį jo kurtizanių išlai- 
das kosmetikai. Mokestis prilygo sumai, už kurią buvo galima 
nupirkti penkis šimtus geriausių vergų. 


Legendų herojė 


Dorichė - tipiška kurtizanė, kokių buvo nemažai. Kuo labiau 
smuko Žmonių moralė, tuo daugiau radosi aukščiausios kla- 
sės prostitučių. Moralinio nuosmukio priežastys įvairiose ša- 
lyse dažniausiai tos pačios: karai, ligos, badas turėdavo įtakos 
papročiams. Taip atsitiko Graikijoje IV amžiuje pr. Kr., kai siau- 

tejo maras, nusinešęs Periklio gyvybę. Mirė tiek daug žmonių ir 
tiek vargšų praturtėjo, - pasakoja Tukididas antroje Peloponeso 
karo istorijos knygoje, - kad žmonės puolė mėgautis malonu- 
mais kaip niekada anksčiau. Graikai troško nedelsdami džiaugtis 
gyvenimu, nes bijojo, jog bet kurią dieną gali mirti. 

Tuo metu daugelis graikų turėjo ir sugyventine, ir teisėtą 
žmoną. Sokratas gyveno su Ksantipe, savo žmona, ir Myrto, — 
ištuštėjusioje Graikijoje dėl dvipatystės vėl daugėjo gyvento- 
jų. Veikale Erotika Plutarchas ragino tautiečius įsigyti netei- 
sėtą žmoną, ypač jei teisėtoji bjauraus būdo. 

Iš Rytų kilusios moterys, azijietės ar egiptietės kaip Dori- 
chė, padarė milžinišką įtaką visai Graikijai. Helenizmo laiko- 
tarpiu jų pasaulėžiūra plito visose Viduržemio jūros pakran- 
tėse. Visi linksminosi ir dykinėjo. Žmonės leisdavo dienas žiū- 
rėdami spektaklius ar puotaudami. 

Kurtizanės iš meilužių reikalaudavo vis daugiau dėmesio ir 
švelnumo. Jos troško būti mylimos kaip teisėtos žmonos ir su- 
žadėtinės. Dovanėlių, dėmesio ženklų, prabangių dovanų vis 
daugėjo. Apie tai labai aiškiai kalbama Kurtizanių pašneke- 
siuose. Visi aleksandrinu rašę poetai pasakoja apie jaunus, at- 
sidavusius, nepatyrusius, kartais kvailokus įsimylėjėlius, die- 
vinančius subrendusias ir patyrusias moteris. Kurtizanė tapo 
Menandro komedijų karaliene. 

Tačiau Dorichės laikais Graikijoje to dar nebuvo. Graikams 
rūpėjo jų tautos moralė. Kai kurie manė, jog prostitutės vertos 
ne ką daugiau pagarbos nei paprastas daiktas. Kas tuo metu 
galėjo įsivaizduoti, kad po kelių amžių Dorichė taps pasakų ir 
legendų heroje? Tai žinodama, ji būtų buvusi be galo laiminga. 

Norint suprasti, kaip iš gobšios ir niekinamos kurtizanės ji 
tapo legendine moterimi, reikia Žinoti, kad nuo IV amžiaus 
pr. Kr. žmonių požiūris ėmė keistis. Kurtizanės pamažu rado 

savo vietą visuomenėje. Pagaliau jos tapo mylimos, jomis bu- 
vo Zavimasi, joms rodomas dėmesys. Šios moterys buvo jau ne 
daiktai ar vergės, bet reiklios meilužės. Rašytojai apdainuo- 
davo meilę, aistrą, įsimylėjėlių varžymąsi. Antikos autoriai la- 
biau pamėgo meilės istorijas, o ne mitus, kurie tiek amžių bu- 
vo pasakojami. Pjesėse vaizduojamos kurtizanės buvo dosnios. 
Menandro Glikera pasižymėjo visomis dorybėmis. 

Atėjo metas Rodopidę paversti heroje. Buvo pasakojama, 
kad ji dažnai maudydavosi Nilo upėje. Vieną dieną erelis pa- 
vogė jos sandala ir nunešė į Memfį Egipto karaliui, kuris buvo 
dar ir teisėjas. Šis išsyk užsigeidė susipažinti su moterimi, avė- 
jusia tą sandalą. Taip Rodopidė tapo karaliaus žmona. Ši le- 
genda gyvavo tuo metu, kai politikai, karvedžiai ir menininkai 
rodydavosi viešumoje su kurtizanėmis, kurių vis daugėjo. 

Aleksandro Didžiojo laikais persų karaliai visur juos lydin- 
čiuose haremuose turėjo šimtus prostitučių. Ir patį Aleksan- 
drą dažnai lydėdavo daug kurtizanių. Lamija, Lėėna, Antiki- 
ra, „Pašėlusioji“ Chrisidė, Marija mokėjo patenkinti nepaso- 
tinamąjį Demetriją Poliorketą. 


Naukratija, prastos šlovės miestas 


Dorichė gyveno prastai pagarsėjusiame mieste, kuris ilgainiui 
įgis tokią reputaciją, kokią III amžiuje turėjo Aleksandrija. 
Graikai, romėnai ir rytiečiai Naukratiją laikė visų malonumų 
miestu. Kanopas irgi buvo vadinamas viešnamių miestu. Alek- 
sandrijos dvare buvo galima sutikti iškiliausius mokslininkus, 
kuriems Ptolemajai sukūrė geriausias darbo sąlygas, kultūra 
čia užėmė išskirtinę vietą, tačiau šio miesto gyventojų pramo- 
gos peržengdavo visas ribas. 


VIOLAINE VANOYEKE B MEILĖS TARNAITES 25 


Diodoras Sicilietis, kaip ir kiti autoriai, užsimena, jog III am- 
žiuje Aleksandrija buvo pats turtingiausias ir labiausiai ištvir- 
kęs miestas. Iš tikrųjų blogiausia reputacija mieste garsėjo Ra- 
kočio kvartalas. Basilėjos kvartale, dar vadinamame Bruchio- 
nu, dirbo aukščiausios klasės prostitutės. Kiekvieną vakarą ka- 
naluose vykdavo puotos ir orgijos, — visai kaip Kanope, kur 
užeigos buvo pastatytos prie pat vandens. Romėnų poetas Pro- 
percijus Kanopą pavadins „prostitute“. Šiame mieste, kur pa- 
leistuvystė klestėjo kaip Naukratijoje, knibždėjo šokėjų, fleiti- 
ninkių ir sumoteriškėjusių jaunikaičių. 

Atsibodus įprastiems žaidimams, Aleksandrijos gyvento- 
jai sugalvodavo šokių, naujų pasilinksminimo būdų, nepado- 
rių pramogų. Per tris amžius šios pramogos darėsi vis išra- 
dingesnės. Suteneriai kaip reikiant praturtėjo. Šokėjos vai- 
dindavo nuostabą keliančius spektaklius, pritardamos lėkš- 
telėmis, liutniomis ir kastanjetėmis, kuriomis pačios moky- 
davosi groti. Tačiau puotos greitai virto orgijomis. Žmonėms 
nebepakakdavo samdyti kurtizanes. Be jų, būdavo kviečiami 
ir parsidavinėjantys vyrai, šokėjai bei akrobatai, kurie, sek- 
dami egiptiečių pavyzdžiu, prigalvodavo įvairiausių iškrypė- 
liškų dalykų. 

Naukratijoje, kuri iš kaimo virto prastai pagarsėjusiu mies- 
tu, atsirado ypatinga prostitucijos forma. Vyrai ėmė samdyti 
ne prostitutes kaip Dorichės laikais, bet subjaurotus žmones, 
garsėjusius pasileidimu. Kurtizanes pakeitė neūžaugos, išsty- 
pėliai, kupriai ir luošiai. 

Apie šiuos žmones liudija išlikusios statulėlės. Rafinuota 
meilė ir prabanga užleido vietą iškrypimams. Trūkumai ir ydos 
kaitino persisotinusių Aleksandrijos gyventojų jausmus. Mies- 
tas garsėjo jau vien tik paleistuvyste. Netgi užeigas pavadin- 
davo prostitučių vardais. Kai Dorichė tapo legendų persona- 

žu, galbūt ir jos vardas, kaip ir kitų kurtizanių, buvo išgravi- 
ruotas ant kokio viešnamio durų. 

Tiesą sakant, Egipto kurtizanės prisidėjo prie iškrypėliškos 
meilės atsiradimo: jos buvo labai garbinamos ir skatino žmo- 
nes be perstojo vaikytis malonumų. 

Gyvendamas Egipte su Kleopatra, romėnas Markas Anto- 
nijus lankydavosi smuklėse. Netgi sklido kalbos, kad Kleopat- 
ra parsidavinėjo. 41-40 metų pr. Kr. Žiemą įsimylėjėliai ne- 
varžomai mėgavosi malonumais, - apie jų gyvenimą po dau- 
gelio metų pasakos dailininkai ir poetai. Pakerėtas rytietiškų 
malonumų, mielai puolantis į glėbį egiptietėms šokėjoms, Mar- 
kas Antonijus greitai ėmė dėvėti graikišką apsiaustą ir baltus 
koturnus, lankė gimnasiją ir klausė filosofijos paskaitų. Jis la- 
bai mėgo žvejybą ir medžioklę, bet labiausiai - naktines links- 
mybes. Kleopatra rūmuose keldavo orgijas, panašias į tas, ku- 
riomis ji kadaise siekė suvilioti Marką Antonijų. Norėdama jį 
užkariauti, valdovė neskaičiavo išlaidų. Kupidonai, vėduojan- 
tys karalienę stručio plunksnomis, auksiniai baldakimai, smil- 
kalai, purpurinės užuolaidos, auksiniai indai, gėlių žiedlapiais 
nubarstytos grindys, brangios dovanos, - buvo padaryta vis- 
kas, kad Antonijus neatsispirtų egiptietiškam Žavesiui. 

Linksmybes pamėgusį Antonijų Kleopatra supažindino su 
Neprilygstamaisiais - dykaujančiais graikais, kurie dieną nak- 
tį vaikėsi malonumų ir be perstojo linksminosi. Po ilgo jodinė- 
jimo ar kumštynių, fechtavimo arba plaukimo varžybų Mar- 
kas Antonijus mėgdavo atsipalaiduoti jų draugijoje, kur lan- 
kydavosi ir kurtizanės. Įpratusi manipuliuoti įtakingais žmo- 
nėmis, Kleopatra irgi neišvengė pašaipų bei apkalbų. Tačiau 
nors Egipto karalienė gerai pažinojo aplinką, kurioje būdavo 
atsiduodama geiduliams, nors pati rengdavo puotas, kuriose 
Antonijus galėdavo mėgautis visais įmanomais malonumais, 

ji niekada nesilankė viešnamiuose, kaip, anot kalbų, tai vėliau 
darys Mesalina, romėnų imperatoriaus Klaudijaus žmona. 
Šioms valdingoms ir gundančioms moterims nuolatos steng- 
davosi pakenkti jų pražūties trokštantys patarėjai. 

Galbūt Antonijus vieną iš savo pergalių nusprendė švęsti ne 
Romoje, o Aleksandrijoje kaip tik todėl, kad ten buvo sutiktas 
kaip karalius, galintis turėti viską, ko užsigeis, ten jis buvo gar- 
binamas tarsi dievas. Sėdėdamas auksiniame soste, jis stebė- 
davo vežimų lenktynes hipodrome. Galų gale jis su Kleopat- 
ra, apsirengusia kaip Izidė, buvo sudievinti. Armėnišką tiarą 
užsidėjęs Antonijus buvo pavaizduotas Aleksandrijoje nukal- 
dintose auksinėse monetose. Jų vaikai tapo Armėnijos, Parti- 
jos, Sicilijos, Kirenaikos, Libijos ir Sirijos valdovais. Tačiau nors 
Antonijus iš tikrųjų save laikė karaliumi, valdančiu kartu su 
savo naująja Izide, Romos senatas taip nemanė. Romėnai iš- 
girdo, kuo jis užsiima, gyvendamas su Egipto karaliene. Gei- 
duliai, malonumai, orgijos, — šie žodžiai skambėjo romėnų 
šauklių lūpose. Jie minėdavo ir Neprilygstamųjų būrelį. Anto- 
nijus save laiko Rytų karaliumi, nors šis kraštas priklauso Ro- 
mai, ir jis turi vykdyti tik Senato įsakymus. Ir kodėl jis gyvena 
Aleksandrijoje? Tik tam, kad galėtų mėgautis malonumais? 

Romėnai Antonijų vadindavo „vyno prisisiurbusiu pasilei- 
dėliu“, kurį jo meilužė baigia išvesti iš kelio. Jam priminė, ko- 
kią nelaimę Kleopatra užtraukusi Cezariui, kai šis su ja susi- 
dėjo. Kleopatra — paprasčiausia prostitutė, skatinusi jį pasi- 
duoti visoms įmanomoms ydoms. Nebepakeldami gėdos dėl 
savo vado, senatoriai įpareigojo Oktavijų atsikratyti žmogu- 
mi, žeminusiu Romos kariuomenę. 

Bet Antonijui nerūpėjo, kas vyksta Romoje. Jis mėgavosi 
gyvenimu Aleksandrijos rūmuose su mozaikomis puoštomis 
lubomis, paauksuotomis sijomis, marmuro kolonomis, rams- 

tančiomis agato ir porfyro sienas. Jis vaikščiojo onikso ir ale- 
bastro grindimis, varstė smaragdais ir Indijos vėžlių šarvais 
išdabintas duris, sėdėjo ant brangakmeniais nusagstytų kėdžių 
ir gėrė iš auksinių taurių. Užsidėjęs lauro lapų vainiką, Anto- 
nijus kiauras naktis girtaudavo prie juodmedžio ar dramblio 
kaulo stalo, puošto jaspiu ar karneoliu, gulėdamas ant šilkinių 
patiesalų, o jam patarnaudavo nuogos merginos. Jo santuoka 
su liūdnąja Oktavija baigta! Kleopatra jam duodavo tiek pini- 
gų, kiek tik jam reikėdavo. 

Tokie pat malonumai užkariavo Naukratiją, įeisiančią į is- 
toriją kaip miestas, kuriame klestėjo prostitucija ir paleistu- 
vystė. 


III 


EGIPTO PAPROČIAI 


Smuklės 


Egiptiečiai tikrai neskatino savo sūnų lankytis viešnamiuose. 
Ten jie visiškai apsileisdavo, be perstojo gerdavo ir tapdavo 
neverti savo tėvų. Rašytojai juos lygindavo su sulūžusia laivo 
vairalazde, šventykla be dievų, namais be maisto atsargų. Ap- 
kvaitę nuo vyno, jaunuoliai tapdavo pavojingi. Dieną mokyto- 
jai juos mokydavo muzikos ir poezijos, bet, užuot groję oboju- 
mi, fleita arba arfa, jie smuklėse bendraudavo su prostitutė- 
mis ir mėgaudavosi malonumais. Gausiai išsikvėpinę, apsikars- 
tę gėlių girliandomis, moterų draugijoje jie kiaurą naktį ūžau- 
davo iki nukritimo. 

Senovės raštininkai, tokie kaip Ani, įspėja egiptiečius. Jų 
tvirtinimu, alus priverčia girtuoklius sakyti ne tai, ką jie galvo- 
ja. Išgėrę per daug, jie nebeatpažįsta pašnekovų. Jie svyruo- 
jantys parvedami namo. Niekas jiems nepadeda. Jie išmetami 
iš smuklių, lydimi keiksmų. 

Prostitutės tokiose vietose lankėsi jau Naujosios karalystės 
laikais. Dažniausiai jos būdavo dainininkės ir šokėjos. Jas bū- 
davo galima atpažinti iš tatuiruočių ant užpakalio ir šlaunų. 

Turino muziejuje yra papirusas, kuriame smulkiai aprašytos 
„paslaugos“, teikiamos viešnamių klientams. 

Vis dėlto požiūris į prostitutes Egipte buvo toks neigiamas, 
kad moterys šiuo amatu dažnai vertėsi paslapčiomis. Kai ku- 
rios priiminėdavo klientus savo namuose, jeigu šie pasižadė- 
davo apie tai niekam nepasakoti. 

Tai, kad Rodopidė parsidavinėjo smuklėje, buvo labai 
smerktinas dalykas, nes Egipte jokia garbinga moteris netu- 
rėjo įžengti į užeigą, kaip ir kitose Rytų šalyse. Hamurapio 
nuomonė šiuo klausimu buvo labai aiški, o jo įstatymų ko- 
deksas — neginčytinas. Vis dėlto visi naudojosi kurtizanių pa- 
slaugomis, pirmiausia princai ir karaliai, o egiptietės taip ge- 
rai išmanė meilės meną, kad garsas apie jas sklido visuose 
Artimuosiuose Rytuose. Ramezidų laikais prostitutės buvo 
labai vertinamos. Tai patvirtina įvairūs dokumentai, tokie kaip 
tekstai apie teismo procesą, įvykusį Ramzio III valdymo me- 
tu. Valdant šiam faraonui, karališkajame hareme buvo su- 
rengtas sąmokslas. Kaltininkai buvo nuteisti. Kai kurie iš jų 
buvo apkaltinti pavertę nuosavus namus smuklėmis ir ten pri- 
iminėjantys prostitutes. 

Rodopidė šiuo amatu užsiiminėjo ne savo gimtojoje šaly- 
je. Tačiau klientų ji turėjo ne ką mažiau nei egiptietės. Rašti- 
ninkai egiptiečiams patardavo nepasitikėti užsienietėmis. 
Naukratijoje apsigyvenusios užsienietės prostitutės atrodė 
įtartinos. Iš tiesų senuosiuose raštuose, kurie buvo žinomi 
egiptiečiams, sakoma, kad reikia nepasitikėti šiomis moteri- 
mis, nes jų charakteris menkai žinomas. Tuose pačiuose raš- 
tuose egiptiečiams siūloma vesti savo kraštietes. Išmintinga- 
sis Ptahotepas tvirtino, kad apskritai nuo moterų reikia lai- 
kytis kuo toliau, nesileisti užvaldomam kūno geidulių ir vesti 
jaunystėje. Tačiau visuose uostuose, kur moterys viliojo tur- 

tingus prekybininkus, buvo daug pagundų. Skirtumas tarp iš- 
mintingų egiptiečių įspėjimų ir jų kraštiečių elgesio kai ku- 
riuose miestuose — akivaizdus. 


Egiptietė Rodopidė 


Nors Rodopidė gimė ne Egipte, ji perėmė šios šalies papro- 
čius. Kaip dauguma Egipto prostitučių, Rodopidė turėjo gar- 
binti deivę Hatorą, kurią graikai sutapatino su Afrodite, mei- 
lės deive. Egipte Hatora buvo garbinama įvairių švenčių me- 
tu. Kitos deivės, kaip Izidė ar Sechmeta, globojo moteris, gi- 
mimą ir gimdymą. Tačiau į Hatorą daugiausia buvo kreipia- 
masi dėl meilės ir aistros. 

Išminčių įspėjimai nesumažino pagarbos moterims. Nuo pat 
pasaulio sukūrimo Egipto mitologijoje moteris ar deivė buvo 
laikoma lygi vyrui. Šis dažnai turėdavo porą. Pavyzdžiui, šalia 
Šu, šviesos dievo, buvo minima Tefnut, drėgmės deivė, Izidė 
buvo siejama su Oziriu, žemės dievas Gebas - su dangaus dei- 
ve Nut. Rodopidės garbę teršė tik socialinė padėtis ir lanky- 
masis viešnamiuose. 

Faraonai daugybėje savo rūmų Memfyje ir Tėbuose turėda- 
vo keletą haremų, o paprasti egiptiečiai dažnai teturėdavo vie- 
ną žmoną, kuriai būdavo ištikimi. Į svetimoteriavimą Egipte 
buvo žiūrima neigiamai. 

Egiptietės visais laikais rūpinosi savo išvaizda. Rodopidė ne- 
buvo išimtis, tuo labiau kad ji žinojo ir keletą graikių naudoja- 
mų priemonių. Naukratijoje nebuvo stambių ir apkūnių kurti- 
zanių. Lieknos, nedidelėmis stangriomis krūtimis, siaurais klu- 
bais, — jos galėjo būti dailininkų ir skulptorių modeliai. Jų oda 
buvo gana šviesi, kaip daugelio aukštuomenės moterų, tuo tar- 

pu laukuose dirbantys egiptiečiai, žinoma, buvo įdegę. Kurti- 
zanės naudojo priemones, apsaugančias nuo saulės spindulių 
ir padedančias išlaikyti šviesią veido odą. 

Prostitutės rūpinosi ir šukuosena arba perukais, kurie kei- 
tėsi priklausomai nuo mados. Rodopidės plaukai galėjo būti 
garbanoti arba supinti į kasas. Jos perukai būdavo tai trumpi 
ir vešlūs, tai ilgesni. Bet kaip ir visos prostitutės, kartais ji bū- 
davo palaidais plaukais. Vis dėlto ilgainiui Rodopidė ėmė mū- 
vėti įmantrius perukus, kaip ir visos aristokratės. Ji išdabinda- 
vo juos lotoso Žiedų pynėmis ar papuošalais. Iš pradžių deve- 
jusi paprastą prigludusią tuniką, netrukus ji ėmė rengtis origi- 
nalesnėmis ir prašmatnesnėmis klostytomis lininėmis suknio- 
mis. Jos papuošalai, niekuo neišsiskiriantys tuo metu, kai suti- 
ko Charaksą, darėsi vis prabangesni. Ją traukte traukė vėri- 
niai, platūs antkrūtiniai, apyrankės ant rankų ir kojų, auksi- 
niai plaukų raiščiai, auskarai. Todėl Charaksas ją apipildavo 
tokiomis dovanomis. 

Be abejo, Rodopidė mėgo gausiai šlakstytis kvepalais ir įtrin- 
ti kūną nepaprastai brangiais kvapniaisiais tepalais. Visos pro- 
stitutes naudojo kvepalus vyrams žavėti. Bet kai kurie reti alie- 
jai buvo prieinami tik aukštuomenės damoms, į kurias panėšėti 
norėjo Rodopidė. Kai tik galėjo tai sau leisti, ji irgi ėmė avėti 
auksinius sandalus ir mėgdžioti turtingiausių Egipto moterų el- 
ges]. Gausiai išsidažiusi, pieštuku apvedusi akis iki pat smilki- 
nių, žaliais šešėliais užtepusi vokus, ryškiai raudonomis lúpo- 
mis, — ji neprarado pasitikėjimo savimi, būdingo uostų prostitu- 
tėms. Su pernelyg prigludusia ar permatoma tunika, pernelyg 
gilia iškirpte ar apnuoginta krūtine, juosmenį susiveržusi spal- 
votu diržu, o kulkšnis papuošusi plona auksine grandinėle, Do- 
richė traukė visų žvilgsnius. Kartais ji šokdavo ir dainuodavo 
pokyliuose ar smuklėse. Tačiau Charaksą suvilioti ji turėjo ir 

savo kalbomis. Juk sumanios ir naudos siekiančios kurtizanės 
dažnai būdavo išsilavinusios. Galėdamos laisvai keliauti ir ly- 
dėti įžymius Žmones, jos diskutuodavo temomis, apie kurias 
dauguma egiptiečių moterų neturėjo jokio supratimo. 

Kurtizanių laisvė egiptiečius piktino ne taip kaip romėnes, 
visiškai priklausančias nuo tėvo valios. Priešingai nei kitos an- 
tikos moterys, egiptietės iš tiesų galėjo pačios pasirinkti vyrą, 
tik su sąlyga, kad šis patiktų ir jos tėvui. Apie šią reliatyvią 
laisvę liudija graikų rašytojai, tokie kaip Sofoklis ar Euripi- 
das, V amžiuje pr. Kr. papasakoję, kaip egiptietė tvarko na- 
mų reikalus, o jos vyras pramogauja. 

Namuose moteris turėjo tokią valdžią, kad Ptolemajas Fi- 
lopatoras nusprendė priminti, jog vyras lygus Žmonai ir šiajai 
nedera piktnaudžiauti savo teisėmis. Vis dėlto egiptietės ne- 
turėjo teisės būti neištikimos, — už tai grėsė mirties bausmė. 
Bet jos galėjo tvarkyti reikalus, pasirašinėti sutartis ir įsigyti 
nekilnojamojo turto. 


Nelabai puritoniška tikrovė 


Rodopidė greičiausiai buvo išauklėta kaip dauguma graikių. 
Sulaukusi paauglystės, ji, be abejo, gavo turkio pakabutį, tu- 
rintį nuvyti piktąsias dvasias. Su šiuo talismanu egiptietės nie- 
kada nesiskirdavo. Mediniai ar moliniai gyvūnai ant ratukų, 
medinės lėlės, įvairiausi žvėrys turbūt buvo pagrindiniai jos 
žaislai. Ar ji bendraudavo su vienaamžiais? Ar žaisdavo kartu 
su jais? Be abejonės, ji užsiiminėjo gimnastika ir lavino vikru- 
mą, kad galėtų dalyvauti dievams skirtuose ritualuose bei šven- 
tėse. Mankštindamosi mergaitės tapdavo labai lanksčios ir 
lengviau išmokdavo šokti. 

Egiptietės, su kuriomis bendravo Rodopidė, buvo beveik 
taip pat auklėtos. Galbūt kai kurios nuo ketverių metų pradė- 
jo lankyti mokyklą. Ten jos iš pradžių išmoko pažinti egiptie- 
tiškus hieroglifus ir kursyvinį raštą, paskui skaityti. Perpratu- 
sios matematikos pradmenis, egiptietės galėjo mokytis rašyti. 
Pirmaisiais studijų metais tėvai už pamokas mokėdavo tik duo- 
na ir alumi. Jeigu egiptietė norėdavo tobulinti kokio nors da- 
lyko žinias, mokytojo pamokos kainuodavo daugiau. Vėliau 
moteris galėdavo dirbti ta patį darbą kaip ir vyrai. Yra Zino- 
ma, kad IV dinastijos laikais buvo moterų gydytojų, o VI — 
moterų patarėjų ir teisėjų. Bet jau ir pirmųjų dinastijų laikais 
buvo žindyvių, akušerių, audyklų vadovių, ekonomių, dažniau- 
siai dirbusių faraonų rūmuose, raštininkių, iždininkių, versli- 
ninkių ir labai daug valdininkių. 

Ko galėjo tikėtis užsienietės ar egiptietės Naukratijos pro- 
stitutės, net jeigu jos ir turėjo minimalų išsilavinimą? Daugu- 
ma jų greičiausiai buvo vergės ar atleistinės, kurioms gailes- 
tingas šeimininkas suteikė laisvę. Vis dėlto visos jos siekė iš- 
kilti visuomenėje ir sužibėti dar labiau nei tos retos moterys, 
kurios sugebėjo dirbti tokį pat darbą kaip ir vyrai. 

Rodopidei tikrai teko turėti reikalų su ekonomėmis, rengu- 
siomis pokylius, kur ji pasirodydavo kaip muzikantė ar šokėja. 
Kaip ir dauguma moterų, ji mokėjo verpti, austi ir ruošti tepa- 
lus. Tačiau savo žinias ji įgijo pati - klausydama, stebėdama ir 
lydėdama Charaksą. 

Be abejonės, Rodopidė buvo neapsakomai laiminga, galė- 
dama už Charakso pinigus mėgautis masažu, patyrusios kir- 
pėjos ar manikiūrininkės paslaugomis. Ją smerkusiems galėjo 
atšauti, kad viešnamiai vakariniame Tėbų krante buvo perpil- 
dyti jau Tutmozių ir Amenofių laikais. 

Yra dokumentų, iš kurių matyti, kad valdant Setnachtei (XX 
dinastija) Aukštutiniame Egipte žmonės buvo gana pasileidę. 

Deir al Medinoje, karalių kapus stačiusių darbininkų kaime- 
lyje Tėbų vakaruose, buvo rasti ostrakai - įrašai apie ten gyve- 
nusių skulptorių ar dailininkų kasdienį gyvenimą. Kai kuriuo- 
se minimas svetimoteriavimas ar gyvenimas susidėjus. Pasa- 
kojama apie moterį, vardu Unur, kuri gyveno susidėjusi su ama- 
tininku, o paskui ištekėjo už vieno Deir al Medinos gyventojo 
ir leidosi suvedžiojama „kaimo mergišiaus“ Panebo, rėžusio 
sparną dar ir apie jos dukrą. Motina ir dukra dalijosi patalu su 
tuo Don Žuanu, o šis suviliojo dar vieną ištekėjusią kaimo mo- 
terį. Kai tik Panebas metė Unur dukrą, ši puolė į glėbį jo sū- 
nui, O vėliau ištekėjo už kaimelio seniūno. 

Vis dėlto egiptietės turėjo saugoti nekaltybę iki vestuvių. 
Setnachtės laikais už neištikimybę buvo griežtai baudžiama. 
Bet iš tikrųjų paprastų Žmonių gyvenimas buvo visai kitoks. 
Egiptiečių negąsdino nei teismas, nei meilužio iškastravimas, 
nei nupjauta nosis. Nusikaltusiam meilužiui dar galėjo nupjauti 
ausis ar išsiųsti jį į tremtį. Neištikimą Zmona, jeigu šios nenu- 
teisdavo mirti, vyras, gavęs prisiekusiųjų sutikimą, dažniau- 
siai išsiųsdavo į Nubiją. 

Vis dėlto griežtos bausmės buvo taikomos vis rečiau. Prisie- 
kusieji toleravo neištikimybę, tuo labiau kad ir dievų elgesys 
kartais būdavo amoralus. Yra įrašų, rodančių, jog į meilužių 
poreles buvo žiūrima atlaidžiai, nors šie nė nemanė liautis ir 
turėdavo vaikų. Net už moters išprievartavimą nebuvo griež- 
tai baudžiama, nors įstatymai kategoriškai tai draudė. 

Norėdamos suvilioti vyrą ar atsikratyti varžovės, prostitutės, 
kaip ir visos egiptietės, griebdavosi magijos. Profesionalios ra- 
ganos užsiiminėdavo juodąja ar baltąja magija. Kai kurie užkei- 
kimai skamba kaip grasinimai dievams, jeigu norai nebus išpil- 
dyti. Taip pat būdavo atliekami būrimo ritualai, o jei ir tai ne- 
duodavo norimų rezultatų, kurtizanės melsdavosi Hatorai. 

Rodopide prostitute greičiausiai tapo dvylikos metų, - su- 
laukusios tokio amžiaus, dauguma egiptiečių susižadėdavo. 
Ar ji ketino ištekėti už Charakso? Sapfo atkaklumas ir nesi- 
liaujantys patarimai kelia įtarimą, kad tokia sąjunga buvo 
įmanoma. Meilužiams tereikėdavo vienas kitam pasakyti vi- 
sai paprastus žodžius, ir jie tapdavo vyru ir žmona. Tačiau 
Rodopidė turėjo būti laisva, nes tuokdavosi dažniausiai lais- 
vieji žmonės. Ar ji priklausė kokiam nors suteneriui? Ar pati 
užsidirbdavo pragyvenimui? Ar pasilikdavo jai įteiktas do- 
vanas? Ar Charaksas išpirko ją iš nelaisvės? Tai aptarsime 
kiek vėliau. Iš tiesų Naukratijoje gyveno daugybė sutenerių, 
ir jie puikiai vertėsi! 

Kaip ir daugeliui prostitučių, Rodopidei buvo Žinomos se- 
novėje naudotos kontraceptinės priemonės. Nuo įvairių ant- 
pilų, tepalų, mikstūrų moterys ilgesnį ar trumpesnį laiką tap- 
davo nevaisingos. Jos naudodavo akacijas, datules, medų, alų, 
pieną, kvapiąsias medžiagas ir daug užkeikimų. Pačia veiks- 
mingiausia priemone buvo laikoma į makštį kišama suvynioto 
audeklo skiautelė, suvilgyta smulkiai sutrintų moliūgų, datu- 
lių bei akacijų lapų tyre. Egiptietės manė, kad šis būdas ap- 
saugos nuo nėštumo keletą metų. 

Egiptiečiams vyrams buvo draudžiama turėti santykių su sa- 
vo tarnaitėmis. Siekdama užkirsti kelią neištikimybei, namų 
šeimininkė labai rūpinosi savo grožiu. Jeigu kildavo įtarimų 
dėl sutuoktinio arba jei susapnuodavo košmarą, norėdama nu- 
siraminti, ji skaitydavo patarimų knygą. Tokiuose sapnininkuo- 
se buvo teigiama, kad sapnuoti savo vyrą deivės šventykloje — 
labai blogas ženklas, susapnuota deganti sutuoktinių lova reiš- 
kė skyrybas, o kėdė laivo denyje pranašavo išsiskyrimą. Maty- 
ti save veidrodyje — irgi nieko gera, nes toks sapnas įspėdavo 
apie kitą moterį. 

Taigi egiptietės nemėgo dalytis savo vyru. Kaip matyti iš kai 
kurių dokumentų, teisėta žmona dažniausiai nebūdavo paten- 
kinta, jeigu antkapyje šalia jos būdavo pavaizduojama ir sugy- 
ventinė su vaikais. Po žmonos mirties sugyventinė tapdavo nau- 
jaja egiptiečio žmona. Tačiau vaikų iš pirmosios santuokos tei- 
sės buvo apsaugotos, ir sugyventinės vaikai nepaveldėdavo tur- 
to. Šie vaikai buvo laikomi našlaičiais. Jie niekada negalėjo 
nurodyti savo tikrojo tėvo vardo, ne visada jį ir žinodavo. 

Kartais egiptiečiai sugalvodavo argumentų, pateisinančių 
lankymąsi pas prostitutes. Vis dėlto papirusai liudija, jog kai 
kurie našliai likdavo ištikimi savo mirusiai žmonai. O savo tei- 
sėmis piktnaudžiaujančios ar vaidingos Žmonos savo elgesiu 
skatindavo vyrus lankytis smuklėse. 


IV 


VILIONES 


Grožio receptai 


Rodopidė žinojo daugybę grožio receptų. Kaip ir daugelis egip- 
tiečių, ji greičiausiai maudydavosi keliskart per dieną, kartais 
įtrindavo kūną smilkalais, kaip tai buvo daroma senovėje. Odą 
šveisdavo smėliu, o burną skalaudavo sūriu vandeniu. Galbūt 
į vandenį vonioje ji netgi dėdavo šiek tiek molio, kad vanduo 
putotų. 

Susipažinusi su Sapfo broliu, Rodopidė galėjo sau leisti 
pasilepinti pas pedikiūrininkes, manikiūrininkes, kosmeto- 
loges ir kirpėjas, tačiau, be abejonės, išsaugojo ir savo asme- 
ninius receptus, kurie buvo žinomi daugeliui prostitučių. Ro- 
dopidė vokus dažydavo malachito pudra, o akis apvesdavo 
švino blizgesiu. Dažai taip pat apsaugodavo akis nuo vėjo, 
dulkių ir vabzdžių. 

Užėjus karščiams, egiptietės prakaito kvapą naikindavo te- 
palais iš smilkalų ar terpentino, sumaišyto su kvepalais. Rodo- 
pide taip pat žinojo, kaip odą padaryti gražesnę, jaunesnę, stang- 
resnę, lygesnę, kaip panaikinti strazdanas ar įdegį. Jos profesi- 
jos atstovė negalėjo turėti nė mažiausio spuogelio. Todėl ji pirk- 

davo nepaprastai brangias specialias mikstūras iš natrono, ale- 
bastro, druskos ir medaus, kad atrodytų jaunesnė, su asilės pie- 
nu sumaišytus tepalus, kad oda spindėtų, dažus, kad nebūtų nė 
vieno žilo plaukelio antakiuose bei galvoje, ir nuo senų laikų 
žinomą ricinos aliejų, kad išvengtų ankstyvo nuplikimo. 

Ar siekdama būti patrauklesnė už varžoves, Rodopide kreip- 
davosi į raganas? Pasak senovės rašytojų, jai to visai nereikė- 
jo. Tačiau jai rūpėjo sulėtinti senėjimą, kad savo amatu galėtų 
verstis kuo ilgiau. Daugelis grožio problemų buvo sprendžia- 
mos naudojant augalus. Skaistumo blyškiam veidui suteikda- 
vo tepalas iš ožragės. Juo taip pat naikindavo negražias dė- 
mes ir stabdydavo plikimą. 

Rodopidė domėjosi mada. Ji mūvėdavo įvairius perukus, 
tuo tarpu dauguma prostitučių gatvėmis vaikštinėdavo palai- 
dais plaukais. Perukus gamindavo iš žmogaus plaukų ar auga- 
lų pluošto. Dažniausiai šukuosenas kurdavo iš kasų arba sruo- 
gų. Bėgant metams, perukai darėsi vis sudėtingesni. Tamsius 
plaukus puošdavo spalvingais turbanais, lotoso žiedais, papuo- 
šalais, dramblio kaulo šukomis, vis įmantresnėmis kepuraitė- 
mis. Naudodamos įvairius vulkaninio stiklo induose laikomus 
mišinius, mažose dramblio kaulo dėžutėse saugomus smeig- 
tukus bei šukas, moterys tapdavo tikros gražuolės. 

Rodopidė taip pat žinojo keletą priemonių, padedančių iš- 
tverti nuovargį ar ilgą kelionę. Norėdama atsipalaiduoti, ji, 
kaip ir kitos egiptietės, kūną įtrindavo vilkdalgių ar narcizų 
aliejumi, kelius ir kaklą — čiobrelių tepalu, o kulkšnis - pipir- 
nių aliejumi. 

Negi Rodopidė galėjo atsisakyti geriausių ir brangiausių 
priemonių — raukšles naikinančių kaukių iš miltų, rugių, me- 
daus ir nepaprastai daug kainuojančių kvepiančių lapų? Nuo 
šiol ji galėjo sau leisti išskirtinius produktus: veidą skaistinan- 

čias kaukes iš miežių, miltų, kiaušinių, sakų, medaus, elnio 
ragų miltelių bei narcizų svogūnėlių, strazdanas naikinančias 
kaukes iš gudobelių, elnio kaulų smegenų ir veršiuko riebalų, 
iš krokodilo odos pagamintus skaistalus, kuriuos kartais var- 
tos ir romėnės. 


Kvepalų galia 


Be jokios abejonės, Rodopidė mokėjo gaminti kvepalus, nors 
kvepalų gamintojų vis daugėjo, o Aleksandro Didžiojo laikais 
jų bus dar daugiau. Visos moterys pjaudavo ir skindavo auga- 
lus, trindavo šaknis, lapus, stiebus, žiedus, kraudavo šiuos 
žolynus į maišelius, gręždavo juos ir išsunkdavo sultis bei su- 
maišydavo jas su mineralinėmis druskomis, kad ilgiau išsilai- 
kytų. Paskui kvepalus perpildavo į indelius, kuriuos užkimš- 
davo vaškiniais, mediniais ar moliniais kamščiais. 

Kurtizanės gausiai kvėpinosi. Tačiau taip gauti kvepalai bu- 
vo silpni kaip mūsų odekolonas. Kaip ir graikai, egiptiečiai 
kvepalus visų pirma naudojo dievams garbinti. Patekėjus sau- 
lei, žyniai šventyklose degindavo medžių sakus. Vidurdienį juos 
pakeisdavo mira. Saulei leidžiantis, degindavo smilkalus. Se- 
novėje žmonės be galo mėgo kvepalus. Graikas Solonas net 
uždraudė juos pardavinėti, teigdamas, jog Atėnų oras taip per- 
smelktas įvairiausių kvapų, kad graikams prasidėjo alergija. 
Jo žodžiais tariant, jie nebesugeba teisingai vertinti ir priimti 
įstatymų ar skirti tinkamų bausmių. . 

Sekdamos graikių ir egiptiečių kurtizanių pavyzdžiu, romė- 
nės kūną taip pat gausiai šlakstė lelijų, vilkdalgių ir narcizų 
vandeniu. Juo drėkindavo antakius, plaukus, ištrindavo kelius 
ir kaklą, taip pat iškvėpindavo patalą, būstą, patalpą, kurioje 

priiminėdavo klientus, o dar — gėrimus, mirusiųjų pelenus ir 
vėliavas! Jos mėgo patiekalus, į kuriuos būdavo pridėta gėlių — 
rožių, vilkdalgių, žibučių — žiedlapių. Netgi sklido kalbos, kad 
imperatorius Neronas, mirus žmonai Popėjai, sudegino daugiau 
smilkalų nei per metus iš Arabijos nupirkdavo aukso. O Popėja 
garsėjo tuo, kad maudydavosi iškvėpintame asilės piene. 

Kurtizanės kvepalais išreikšdavo jausmus, norus ar pagei- 
davimus. Siekdama suvilioti Antonijų, Kleopatra grindis nu- 
klojo rožių žiedlapiais. Per puotas romėnai kvapnius Ziedla- 
pius iš palubės barstydavo ant svečių. Gydytojai dažnai reko- 
menduodavo tam tikrus kvepalus norintiesiems lengviau me- 
dituoti, apvalyti sielą, pajusti ramybę ir susitelkti. Šventagarš- 
vių, morkų, mandarinų, melisų ar mėtų kvapas ramindavo ner- 
vus. Gvazdikų aromatas padėdavo susikaupti. Citriny kvapas 
su lengvu apelsinų dvelksmu nuvydavo košmarus. Ramunėlių 
ir rozmarinų inhaliacijos padėdavo lengviau užmigti ir pailsė- 
ti. Pakalnutės nuramindavo smarkų širdies plakimą. Į kvepa- 
lus buvo žiūrima visai kitaip nei 1760 metais, kai Jurgis II už- 
draudė juos naudoti, teigdamas, kad gausiai kvėpinasi tik kur- 
tizanės, o pernelyg išsikvėpinusias moteris nuteisdavo myriop 
už raganavimą. 

Sekdami kurtizanių, o vėliau ir elegantiškų matronų pavyz- 
džiu, imperatoriai Klaudijus ir Galienas, išsimaudę šešis kar- 
tus per dieną, visada išsikvėpindavo. Jie vertino lelijų ir lauki- 
nių vynuogių kvepalus bei vilkdalgių ir narcizų aliejus. Tais 
laikais į dievams paaukotų gyvūnų vidurius pridėdavo įvairiau- 
sių augalų ir žiedų. 

Rodopidė kvėpindavosi ne vien tik dėl malonumo, bet ir 
siekdama apsisaugoti nuo blogos lemties ar atbaidyti piktą- 
sias dvasias. Kvepalų smilkymas turėjo neįtikimą galią. Pavyz- 
džiui, buvo manoma, kad smilkstančios asilo kanopos kvapas 

palengvina gimdymą, o aprūkymas kupranugario kailiu apsau- 
go nėščias moteris. Kad nieko neskaudėtų, kurtizanės išsikvė- 
pindavo visas kūno vietas. Netgi kojų padai maloniai kvepė- 
davo, — šį įprotį perims kai kurie imperatoriai, kuriuos smar- 
kiai kritikuos rašytojas Plinijus. 

Todėl visai nenuostabu, kad Egipto kvepalų dievas Šezmu 
buvo minimas kartu su Hatora - meilės, malonumų ir puotų 
deive. Visos legendos, visos istorijos apie kokio nors aromato 
atsiradimą buvo vaizduojamos ant privačių namų ar netgi šven- 
tyklų sienų. Graikai labai vertino nardostachio aliejų: į jį egip- 
tiečiai pridėdavo vilkdalgių, kurie buvo siejami su vaivorykš- 
te. Egiptiečiai kvepalų ruošimo procesą nupiešė ant Luksoro 
piramidžių sienų, o Kretos gyventojai - Knoso rūmuose. Kas 
tuo metu nežinojo, kad Iridė* — dievų pasiuntinė, titano ir nim- 
fos duktė, virsta vaivorykšte ir taip praneša žmonėms apie sau- 
lės sugrįžimą? Kurtizanės labai vertino vilkdalgius, kurie bu- 
vo laikomi tyrumo ir atsinaujinimo simboliu. 

Kas nedalyvaudavo netoli Spartos organizuojamose šven- 
tėse Hiakinto, kurį pamilo Apolonas ir kuris žuvo sportuoda- 
mas, garbei? Kas nemėgdavo meilei skirtuose kambariuose 
kvėpuoti narcizų garais, padėdavusiais vyrams atsipalaiduoti? 
Ant viešnamių ar privačių namų sienų buvo pasakojama isto- 
rija apie Narcizą, pamilusį savo paties atspindį upėje. Kurtiza- 
nės labiausiai mėgo istoriją apie leliją, atsiradusią iš Junonos 
sukurto Paukščių Tako ir laikomą erotikos simboliu. Lelija buvo 
satyrų ir Veneros augalas. Antikos rašytojai ją siejo su geidu- 
lingumu ir fizine meile. 

Laukinių našlaičių nuoviras padėdavo kurtizanėms išsau- 
goti lygią ir švelnią odą, našlaičių nuovirą naudodavo, kad 


* Gr. Iris — 1) Iridė; 2) vilkdalgis (visos pastabos vertėjos). 

balsas būtų gražus, aguonų — kad tembras dainuojant būtų 
švelnesnis, o levandų - kad būtų lengviau miegoti tarp dviejų 
klientų! 


Aistrą žadinantys aromatai ir augalai 


Rodopidė išmanė ir gydomąsias aromatų savybes. Ji mokėjo 
savimi pasirūpinti. Augalai ir prieskoniai vienas ligas gydyda- 
vo, nuo kitų — saugodavo. Dantų skausmą, dažnai kankinda- 
vusį žmones, kurie valgė atvirame ore džiovintą maistą, gydy- 
davo peletrūnais. Gresia epidemija? Tada egiptietės prisival- 
gydavo imbiero ir cinamono, - šių prieskonių jos duodavo ir 
klientams, kad padidintų jų aistrą. Nedidelį nuovargį mažinda- 
vo svogūnai, O blogą virškinimą gerindavo duona bei anyžiai 
arba agurkų ir su medumi sumaišyto vyno tyrė. 

Rodopidė žinojo ir kitų gudrybių, kurios padėdavo jai vi- 
sada būti Zvaliai ir gundančiai. Ji naudodavo Kipro citrinas 
nuo uodų įkandimų, gerklės skausmo, kraujotakos sutriki- 
mų ar dingus balsui. Be abejo, ji žinojo iš lūpų į lūpas per- 
duodamus stebuklingų meilės gėrimų receptus. Daugelis aro- 
matų buvo afrodiziakai. Česnakai padėdavo išlikti jaunam ir 
stipriam. Rodopidė greičiausiai naudodavo mėtas, gerinan- 
čias atmintį, burnai, rankoms ir kojoms atgaivinti arba dėda- 
vo jų į medumi pasaldintus gėrimus. Klientai jau seniai vie- 
toj egiptietiško alaus su datulėmis gerdavo iš Graikijos at- 
vežtą vyną. 

Sumaišę citrinos sultis su mėtomis, egiptiečiai gaudavo pui- 
kų vaistą nuo nemigos ir nerimo. Garstyčiomis gydydavo išiją, 
O rozmarinais — kepenų veiklos sutrikimus. Niekas taip nepa- 
dėdavo jaustis žvaliam, kaip daug geležies turintys lęšiai, ir 

niekas taip neskatindavo virškinimo, kaip pipirai. Į žuvų pa- 
tiekalus buvo dedama daug krapų, kad neskaudėtų skrandžio. 
Kurtizanės žinojo visas gudrybes, saugančias nuo nemalo- 
nių pojūčių. Antikos žmonės manė, jog niekas neturi tiek vita- 
minų, kiek su krapais, čiobreliais ar kalendra marinuota žu- 
vis. Bazilikai malšino skausmus, čiobreliai lengvino kosulį ir 
astmą. Visi išmanė aromaterapiją ir mokėjo paruošti tonizuo- 
jančių, liūdesį išsklaidančių ir euforiją sukeliančių patiekalų 
bei gėrimų. Kvepalų taip pat įmaišydavo į tepalus, jais masa- 
žuotojai ištrindavo savo išsimaudžiusius šeimininkus. Kaip ir 
graikės, Rodopidė mėgo masažą. Juk ir Hipokratas teigė, kad 
„vonia ir kasdienis masažas su augalų ekstraktais - grožio ir 
sveikatos paslaptis“, nors po kelerių metų poetas Juvenalis sa- 
kys, kad visais tais tepalais, aliejais ir kvepalais vyrai išsitep- 
lioja lūpas. O Plinijų papiktins vyrų grožio priemonės, kurias 
egiptiečiai pradėjo naudoti IV tūkstantmetyje pr. Kr. 


Tatuiruotės ir papuošalai 


Egiptietės, ypač šokėjos ir kurtizanės, labai mėgo tatuiruotes 
ant rankų ir pečių. Ant šlaunų dažnai būdavo pavaizduotas 
pilvotas vaisingumo dievas Besas. 

Nuo pačių seniausių laikų paprastos egiptietės dėvėjo plo- 
nas linines tunikas ir avėjo sandalus iš odos ar nendrių, o mu- 
zikantės, šokėjos ir tarnaitės dažniausiai būdavo nuogos, su 
auksinėmis grandinėlėmis ant kulkšnių ir diržu ant juosmens. 
XVIII dinastijos laikais (XV-XIV amžiuje pr. Kr.) buvo ma- 
dingi sijonai su plačiomis petnešomis, pro kurias matydavosi 
nuoga krūtinė, arba permatomos tunikos. Taigi egiptiečiai se- 
niai nebesipiktindavo viešumoje išvydę pusnuogę moterį. Jau 

keletą amžių kurtizanės, kaip ir kitos egiptietės, visur nešio- 
davosi mažą krepšelį ir veidrodėlį su lotoso ar kokios nors die- 
vybės pavidalo rankena. Jokia egiptietė neišeidavo iš namų be 
papuošalų. Ametistas, jaspis, karneolis, auksas, sidabras, tur- 
kis, lazuritas buvo labai vertinami. 

Sutikusi Charaksą, Rodopidė nebesitenkino turguje parda- 
vinėjamais paprastais fajansiniais ar stikliniais papuošalais. Ji 
didžiuodamasi demonstruodavo meilužio dovanas. Savo lygų, 
rūpestingai nuskustą kūną ji puošdavo apyrankėmis, antkrūti- 
niais, žiedais, grandinėlėmis. 
egiptiečiai, bet ir graikai. Helėnų skonis, mados ir papročiai 
buvo tokie pat kaip egiptiečių. Norėdami gauti kuo tobules- 
nių grožio priemonių, faraonai siųsdavo ekspedicijas į tolimas 
šalis. Kareiviai ir ekspedicijų nariai pargabendavo naujų pro- 
duktų, pačių gryniausių smilkalų, kurie buvo deginami šven- 
tyklose ir naudojami kvepalams gaminti, miros, — ji buvo 
maišoma su krakmolu ir taip gaminamos tabletės bei kvepian- 
tys kankorėžiai, kurių egiptiečiai prikaišiodavo į drabužių skry- 
nias, kišenes ar šukuosenas. Lėtai tirpdama mira kvepėdavo 
visą dieną. 


Meilės receptai 


Moterys žinojo daugybę meilės receptų. Veiksmingi užkeiki- 
mai ir keisti mišiniai egiptiečiams pasibjaurėjimo nekėlė. Vie- 
nas iš tokių receptų — paimti kregždę, kukutį ir asilės bei kar- 
vės kraujo. Ištepusi paukščių galvas lotoso tepalu, egiptietė, 
atsigręžusi į saulę, garsiai sušukdavo ir nusukdavo paukščiams 
galvas. Jų širdis išmirkydavo asilės bei karvės kraujyje ir įvy- 

niodavo į asilo odą, kurią padėdavo saulės atokaitoje. Ją palik- 
davo džiūti kelias dienas. Paskui viską sutrindavo ir gautus mil- 
telius suberdavo į dėžutę, kurią paslėpdavo numatytoje vietoje. 

Kiti meilės receptai buvo skirti užburti ir vyrams, ir mote- 
rims. Pavyzdžiui, reikėjo paimti sulos, sumaišyti ją su vynu ar 
alumi ir tam tikrą mėnesio dieną duoti išgerti geidžiamam 
žmogui. 

Labai buvo vertinami kmynai. Kmynų dėdavo į vaisius, om- 
letą, mėsą ir sriubą. Kadangi buvo manoma, jog arbata stipri- 
na vyrų potenciją, kurtizanės jau per pusryčius ja gausiai vai- 
šindavo klientus. Šie gurkšnodavo arbatą su pienu ir trupučiu 
mėtų. Peletrūnai irgi turėdavo kone magišką poveikį nelabai 
aktyviems meilužiams. 

Ne itin šauniam meilužiui Rodopidė galėjo pasiūlyti keptų 
ungurių su kmynais ir pipirais, prieš tai kelias valandas mari- 
nuotų citrinų sultyse su česnakais, alyvų aliejumi, druska ir 
gurgždžiais. Vakarienės pabaigoje - pusmėnulio formos pyra- 
gėliai su migdolais, lazdyno riešutais, pistacijomis ir rožių van- 
deniu. Senovėje žmonės vartojo daug potenciją stiprinančių 
prieskonių. Pavyzdžiui, dokumentuose minimos gelsvės, ku- 
riomis tikrai gydydavo ne vien tik skaudančią gerklę. Viena- 
me 2088 metų pr. Kr. papiruse sakoma, jog kadagiai gerai vei- 
kia smegenis ir lytinius organus. Piramidžių statytojai ne tik 
ištisą dieną kramsnodavo svogūnus bei česnakus, bet ir išgyrė 
jų afrodiziakines savybes ant kapų sienų. 

Iš ryto kurtizanės naudodavo petražoles strazdanoms nai- 
kinti ir odai valyti, o vakare jas maišydavo su bazilikais, „kara- 
liškomis žolelėmis“, bei salierais ir patiekdavo savo klientams. 
Jokioje sriuboje netrūkdavo potenciją stiprinančių laiškinių 
česnakų. Šis augalas buvo toks populiarus dar ir todėl, kad 
gausiai augo Viduržemio jūros regione. Raukšlėms naikinti 

egiptietės naudojo gurgždžius, o sumaišiusios juos su imbie- 
rais bei dašiais gaudavo puikų stimuliuojamą produktą. Bet 
niekas negalėjo prilygti saule kvepiančiam mairūnui, vadina- 
majam „laimės augalui“. 

Dažnai pas kurtizanes besilankantys vyrai irgi Žinojo prie- 
monių, padedančių išlaikyti gerą formą. Jų buvo rasta ant sar- 
kofagų. Kai kurios užrašytos II tūkstantmetyje pr. Kr. Pavyz- 
džiui, vyrams patariama rankoje laikyti ametistą ir ištarti to- 
kius žodžius: „Mano akys kaip laukinio žvėries, o kūnas kaip 
įpykusio dievo/Mano galva stebi dangų/Mano akys žiūri į Ze- 
me/Man tikrai pavyks suvilioti.“ Tokie užkeikimai buvo veiks- 
mingi visais laikais. Galėjai tarti juos tūkstantį kartų ir nieka- 
da nepristigdavai jėgų. Taigi vyras, mokantis visą užkeikimų 
rinkinį, buvo tikras, jog pas kurtizanes gali lankytis nors ir kiek- 
vieną naktį. 

Tėbuose, darbininkų kaimelyje (Deir al Medinoje), rastose 
puodų šukėse, kurias mokiniai ir raštininkai naudojo kaip juod- 
raščius, irgi išliko meilės receptų, panašių į maldas: „Aš svei- 
kinu dievų dievą/Aš sveikinu jus, deive Hatora, apsirengusią 
purpuro rūbais/Aš sveikinu jus, dangaus ir Žemės valdovai/Te- 
gul ši moteris pažvelgia į mane, arba aš jus sunaikinsiu/Noriu, 
kad ji mylėtų mane kaip piemuo savo bandą, kaip tarnaitė sa- 
vo vaikus, kaip karvė savo žolę.“ 

Suvilioti padedančiomis gudrybėmis domėjosi ir faraonai, be- 
sivaikantys neįprastų malonumų. Vestkaro papiruse pasakoja- 
ma apie Snoferu. Labiausiai jam patikdavę žiūrėti į keliolika 
irkluojančių haremo moterų, apsirengusių vien žvejų tinklu. 

Kaip ir visos moterys, Rodopidė greičiausiai labai rūpinosi 
savo figura. Kuo Zymesneé ji darėsi, tuo svarbiau buvo atrodyti 
nepriekaištingai. Kitaip ji būtų neišvengusi pašaipų ir kandžių 
poetų eilių, — juk taip garbinamai moteriai pavyduolių netrū- 

ko! Graikai gyvenime siekė ne vien sveikos sielos sveikame 
kūne, jie laikydavosi ir dietų, kurias rekomenduodavo gydyto- 
jai ar... filosofai. Kai kurie domėjosi vien tik moterų proble- 
momis ir siūlydavo joms patiekalus, vegetarišką dietą ar gim- 
nastikos pratimus. 

Galbūt Rodopidė, kaip ir daugelis graikty, užsiiminėjo gim- 
nastika. Graikai buvo įsitikinę, kad saikingas valgymas ir gim- 
nastika padeda išlikti sveikam. Jie smerkė bet kokį persivalgy- 
ma. Filosofai netgi teigė, jog idealus valgis — tai alyvuogės, 
duona, sūris ir vaisiai. 

Kaip ir dera moteriai tokiu vardu, Rodopidė, kurios siela, 
kaip buvo kalbama, skraidydavo al Gizos plokščiakalnyje, iš- 
manė visas gėlių gydomąsias savybes. Nuo seniausių laikų bu- 
vo žinoma, kad rožės gydo migreną. Raukšliai padeda suvilio- - 
ti ir apžavėti meilužius. Lelijos ir šalavijai — „gelbstintieji au- 
galai“ — skatino vaisingumą, todėl kurtizanės jų vengė. Mira 
saugojo nuo ligų. Kad būtų lengviau vaikščioti su sunkiais pe- 
rukais ir kepuraitėmis, kurtizanės mielai gurkšnodavo žibuok- 
lių arbatą. 

Gėlių girliandas Rodopidė pasirinkdavo ir pagal klientų sko- 
nį ar jų gimimo dieną. Pavyzdžiui, buvo manoma, kad Jaučiams 
labiausiai patinka lelijos. Avinai mėgo smilkalus, Svarstyklės — 
kvepalus su prieskoniais, Šauliai — aštrius aromatus, Vande- 
niai — nestiprų tualetinį vandenį, o Žuvys - vaisių kvapus. 


V 


LEGENDINĖ MOTERIS 


Haremų konkurencija 


Prostitutės buvo nepaprastai populiarios, nors Egipte buvo ir 
haremų. Faraonui priklausė keletas haremų jo rūmuose, taip 
pat ekspedicijų metu jį lydintys haremai, o paprasti egiptiečiai 
turėjo tik vieną žmoną. Dažniausiai jie buvo ištikimi žmonai, 
kuri rūpindavosi namais. Kai kurie sutuoktinės netgi prisibi- 
jodavo ir stengdavosi išvengti skyrybų, nes tokiu atveju būtų 
patyrę nemažai nuostolių. Skiriantis vyrai turėjo grąžinti krai- 
tį, buvusiai žmonai perleisti dalį savo turto ir mokėti alimen- 
tus, o kartais dar ir apmokėti skyrybų išlaidas. 

Egipto išminčiai primygtinai patarė kraštiečiams laikytis kuo 
atokiau nuo užsieniečių. Bet kas gi klausys tokio patarimo! Pa- 
tys faraonai iš karo žygių parsivesdavo kalinių, kurios papildy- 
davo haremus. Tutmozis III ir Amenofis III vertino moteris iš 
Azijos, Nubijos ir Libijos. Kaip ir gretimų šalių karaliai, jie gy- 
veno su princesėmis užsienietėmis, nusipirktomis už auksą. 

Egipto faraonas gerai elgdavosi su princesėmis, teikdavo 
joms dovanas ir valdas su daugybe valdinių, o jų vaikai gauda- 
vo patį geriausią išsilavinimą, kaip ir sosto paveldėtojai. Pa- 

prasti egiptiečiai net svajoti negalėjo apie tokį gyvenimą ir įpro- 
čius. Į karalių kapus būdavo dedami ir ouchbeti, vaizduojantys 
tarnaites bei haremo moteris, turėjusias tarnauti savo šeimi- 
ninkui pomirtiniame pasaulyje. 

Egiptiečiai labai žavėjosi šauniomis kurtizanėmis, mokan- 
čiomis groti, dainuoti ir šokti. Haremuose joms vadovaudavo 
karalienės įsakymus vykdanti vyresnioji, o jai padėdavo pava- 
duotojas, raštininkai, valdininkai ir prižiūrėtojai. Kiekvienas 
haremas turėjo savo paslaugas teikiančius padalinius bei au- 
dyklas, kur buvo audžiami religinių apeigų rūbai. Moterys taip 
pat gamino dėžutes makiažo priemonėms, indelius tepalams 
ir įvairius tualeto reikmenis. 

Kažin ar Rodopide svajojo patekti į haremą - kone atskirą 
valstybę, gaunančią stambias pajamas iš gyvulininkystės, me- 
džioklės, žvejybos ir žemdirbystės? Ar ji norėjo būti viena iš tų 
princesių, kurias ištekindavo diplomatiniais sumetimais, sie- 
kiant sustiprinti savo šalies ryšius su Egiptu? Be abejonės, iš 
visų haremo moterų didžiausią pavydą keldavo princesės, į 
Egiptą atvykdavusios su šimtais tarnaičių. Charaksas tarsi ka- 
ralius apipylė Rodopidę nenusakomais turtais, taip nustum- 
damas užmarštin sunkius laikus. 

Visos egiptietės Žinojo vieną iš geriausių šalies haremu, la- 
bai populiarų XVIII dinastijos laikais. Jis buvo al Fajumo oazė- 
je, už kelių šimtų kilometrų nuo Kairo. 


Magija ir meilė 
Egiptiečiai turėjo nemažai dokumentų apie magiją, nes ji bu- 


vo paplitusi visuose visuomenės sluoksniuose. Rodopidė buvo 
susipažinusi su tais rankraščiais, raštininkų ar faraono tarnau- 

tojų rašytais tekstais, saugomais Gyvenimo name. Galbūt jai 
teko susitikti su profesionaliais burtininkais, kurie būdavo kvie- 
čiami į karaliaus rūmus. Be abejo, ji kreipdavosi patarimo į 
žynius, kurie vieninteliai bendravo su dievais ir Zinojo jų pa- 
slaptis, - žyniai buvo ir burtininkai, ir gydytojai. Saugomos jų 
magiškų fluidų, ekspedicijos saugiai nuvykdavo į reikiamą uos- 
tą, o laukiniai žvėrys nepuldavo karaliaus pasiuntinių. 

Magiški žodžiai suteikdavo kurtizanėms galią išlaikyti se- 
nus klientus ar suvilioti naujų. Hiksų laikais parašytame Vest- 
karo papiruse, Hario papiruse, sukurtame valdant XIX dinas- 
tijai, Deir al Medinos pasakose nurodomi laikotarpiai, kada 
geriausia kreiptis į burtininkus ir kada jų reikia vengti, pavyz- 
džiui, liepos mėnesį, keičiantis metų laikams. 

Visi žinojo, kokią įtaką meilės magijai turėjo deivė kobra, 
garbinama Karnake, Sechmeta žvėries galva, prisikėlęs Ozi- 
ris, Totas ibio galva ar Sebekas krokodilo galva. 

Kurtizanės nešiojosi magiškus amuletus. Keletas tokių amu- 
letų buvo rasta Ramezėjuje, Ramzio II milijonų metų šven- 
tykloje: figūrėlių iš dramblio kaulo, džed ženklų, beždžionių, 
gyvates vaizduojančių kaukėtų moterų statulėlių, begemotų 
ilčių, mažyčių apsauginių stelų, dievo Tutu, dvasių valdovo, ste- 
lų. Norėdamos apžavėti vyrus, kurtizanės dėvėdavo raudonos — 
magiškos kerėjimo spalvos drabužius. 

Kvepalai buvo neatskiriama ritualų dalis, o kiekvienas kva- 
pas simbolizavo tam tikrą dievą ar žvaigždes. Jeigu patrauk- 
liam žmogui buvo linkima gero ir norėta pasinaudoti saulės 
įtaka, burtininkė kurtizanėms paruošdavo gaidžio kraujyje iš- 
mirkytų šafranų, gintaro, muskuso, kvapiosios vyšnios, gvaz- 
dikėlių, lauro vaisių ir miros nuovirą. Siekiančiosios atkeršyti 
varžovei naudodavo mėnulį traukiančių žmogaus kraujyje su- 
degintų aguonų, smilkalų ir kamparo mikstūras. Kai kurie bur- 

tininkai netgi rekomenduodavo šiuos keistus mišinius valgyti 
ar gerti iš gyvūnų kaukolių. 

Magiškus veiksmus lydintys užkeikimai irgi buvo keistoki. 
Net dievai turėjo dalyvauti kerėjimo rituale, kitaip galėjo būti 
nubausti. „Jei nepaklusi, - sakydavo kerėtoja, - melsiuosi, kad 
dangų ištiktų nelaimė. Nupjausiu karvei galvą, ir dievai turės 
mane išklausyti. O jei ne, Setui bus išdurtos akys, Sebekas ap- 
augs žvėries kailiu, o Anubis — šuns gaurais.“ 

Jei kurtizanė trokšdavo atsikratyti varžovės, ji galėjo imtis ir 
labai baisių priemonių, kurios baigdavosi konkurentės mirtimi. 
Kad taip įvyktų, kaip rašoma magijos tekstuose, tereikia užra- 
šyti varžovės vardą ant puodo šukės arba, dar geriau, ant švino 
lakšto ir apvynioti jį siūlais. Ant lakšto užrašydavo ir maldą. Pas- 
kui į jį suvyniodavo vinį ir užkasdavo tam tikroje vietoje. 

Kai kuriuos būdus įgyvendinti praktiškai buvo gana neleng- 
va. Pavyzdžiui, reikėjo paimti žuvį, ją išmirkyti stipriai kve- 
piančiame aliejuje, geriausiai — iškvėpintame rožėmis, dar įpilti 
vandens ir įdėti amuletą. Paskui kurtizanė turėjo septynias die- 
nas iš eilės septynis kartus, atsigręžusi į saulę, ištarti užkeiki- 
mą. Tada reikėjo palaikyti žuvį miroje ir natrone, mumifikaci- 
jai naudotoje medžiagoje, ir ja išsitrinti veidą prieš mylintis su 
geidžiamu vyriškiu. Po to žuvį užkasdavo namuose. Šiuo me- 
todu naudodavosi ir vyrai, įsižiūrėję kokią nors moterį. 

Egipto kurtizanės puikiai žinojo, ką daryti, susiklosčius kri- 
tiškai padėčiai. Tereikėdavo pasitarti su gabesnėmis burtinin- 
kėmis ir atnešti varžovės plaukų sruogą ar jai priklausantį daik- 
tą. Juos burtininkė naudodavo juodosios magijos ritualų me- 
tu ir taip pakenkdavo nekenčiamai moteriai. Ji turėdavo ir tą 
moterį vaizduojančių statulėlių bei švininių plokštelių. Burti- 
ninkė didžiulėmis adatomis badydavo tam tikras statulėlės kū- 
no vietas: galvą, smilkinius, akis, burną, krūtinę, lytinius orga- 

nus, pėdas ir plaštakas. Vis dėlto Sis ir mūsų laikais žinomas 
būdas galėjo būti naudojamas ir gerais tikslais. Užteko vyro ir 
moters figūrėles sustatyti vieną priešais kitą, įdurti į reikia- 
mus taškus, ir tie žmonės pajusdavo vienas kitam trauką, ku- 
riai buvo neįmanoma atsispirti. 

Apžavėtas žmogus iš burtų galios išsivaduodavo tik po at- 
kerėjimo ritualo, kurį irgi atlikdavo burtininkai. Paprasti žmo- 
nės magiją išmanė tik bendrais bruožais: nudažydavo duris rau- 
donai, kad nuvytų piktadarius ar nepageidaujamas dvasias, iš- 
tepdavo langus tepalu, kad apsisaugotų nuo kerų. 

Konkurencija tarp prostitučių ir daugiau pasiekusių kurti- 
zanių buvo tokia didelė, kad buvo leidžiamos visos priemo- 
nės. Nedaugeliui pavykdavo susirasti pakankamai turtingą vy- 
rą, galintį išgelbėti jas iš varganos padėties. Dar mažiau buvo 
vyrų, laikančių jas savo gyvenimo draugėmis. Taigi Rodopidės 
likimas tikrai ypatingas. 

Kai kurios kurtizanės žinojo ir dar sudėtingesnių magiškų 
ritualų. Klientui ant kaklo pakabindavo statulėlę su įrašu: „Kel- 
kis ir supančiok tą, kurio geidžiu, kad jis taptų mano meilu- 
žiu“. Kairėje rankoje kurtizanė laikydavo raištį. Surišusi mei- 
lužiui rankas už nugaros, jam duodavo afrodiziakais laikytų 
patiekalų: gėlių pyragėlių, aguročių su mėtomis ir lotosais, 
kepsnių su kmynais, salierais ir krienais, žuvų salotų su šafra- 
nais, petražolėmis, pipirais, druska, šalavijais, laiškiniais čes- 
nakais, desertų su muškatais ir aguonomis, arbatos su berga- 
minio citrinmedžio vaisiais, medumi ir kardamonu ar žolelių 
arbatos su dašiais. 

Kito ritualo metu reikėjo paimti kurtizanę ir jos meilužį 
vaizduojančias figūrėles. Burtininkė nuspręsdavo, iš ko jos 
turi būti — molio ar vaško. Vyro figūrėlės rankoje būdavo vinis 
ar adata. Šia adata kerėtoja įdurdavo moters figūrėlei į kaklą 

dešinėje pusėje. Pastaroji būdavo parklupdoma priešais vyro 
statulėlę už nugaros surištomis rankomis, — tai simbolizavo 
paklusnumą. Kartais vaidmenys būdavo sukeičiami, tačiau re- 
zultatas visada buvo akivaizdus. Tą porą paveikdavo meilės 
kerai. Šis ritualas buvo toks veiksmingas dar ir dėl to, kad bu- 
vo atliekamas palankiomis dienomis. 

Pats veiksmingiausias metodas, aprašytas tekstuose, buvo 
dar šiurpesnis. Ant meilužį vaizduojančios figūrėlės kerėtoja 
užrašydavo keletą magiškų žodžių. Paskui į ją įbesdavo trylika 
adatų, visą laiką tardama užkeikimus. Tada figūrėlei ant kaklo 
pakabindavo švino plokštelę. Kurtizanė galėdavo atvirai pa- 
sakyti, ko trokšta. Ar ji nori sužavėti šį vyrą? Suvilioti jį me- 
tams ar ilgiau? Užburti jį taip, kad šis padovanotų jai savo 
turtą? Kad noras išsipildytų, reikėjo jį ištarti kuo aiškiau. Pas- 
kui, burtininkės patarimu, figūrėlę kartu su gėlėmis reikėjo 
padėti ant smurtine mirtimi mirusio žmogaus kapo. 

Kurtizanių aplinkoje labai paplitusios buvo ir užburiančios 
mylėjimosi pozos. Tereikejo įkalbėti meilužį atsiklaupti atsta- 
čius kulnus ir sudėti rankas už nugaros. Tik kaip jį įtikinti, kad 
jo niekas nesikėsina užkerėti? 

Galbūt ne taip dažnai buvo naudojami gyvūnai. Taikant šį 
būdą, nereikėjo, kad meilužis būtų šalia. Moterys, siekiančios 
suvilioti trokštamą vyrą, labai vertino miško peles ir skarabė- 
jus. Jeigu kurtizanėms nepavykdavo gauti šių gyvūnų, jos ne- 
šiodavo gyvūnus vaizduojančius amuletus, nors tada rezulta- 
tai nebuvo tokie geri. 

Gandai 


Daug poetų, istorikų bei mokslininkų šmeižė Rodopidę ir, ne- 
pateikdami įrodymų, tvirtino, kad, siekdama užkariauti Cha- 
raksą ir užliūliuoti jo budrumą, ji griebėsi visų įmanomų prie- 
monių. 

Kai kurie pasakojo, kad Rodopidė buvo nepasotinama mei- 
lužė, kadangi gimė ne Egipte, o Trakijoje. Atėnajas, remda- 
masis Klezijo pasakojimais, tvirtina, jog Rodopidė buvo įvai- 
rių ritualų žinovė. Nebuvo nė vieno būdo, nė vienos mikstū- 
ros, nė vieno užkeikimo, kurio ji nežinojo. Ji išmanė visas kur- 
tizanių ir burtininkių priemones bei gebėjo uždegti kiekvieną 
vyrą ir patenkinti bet kokią jo užgaidą. Meilėje ribos jai neeg- 
zistavo. Malonumui ji atsiduodavo aistringai ir su ypatingu 
džiaugsmu. 

Kiti rašytojai teigė, kad Rodopidė buvo pasakėtininko Ezo- 
po Žmona, o į Egiptą atvyko, kai ją nusipirko Ksantas Samie- 
tis. Ar ją pardavė viešnamio savininkas? Ar ją išsirinko turgu- 
je? Suteneriu tapęs Ksantas lobo iš meilės meną išmanančios 
Rodopidės. Garsas apie Rodopidę kone prilygo faraono šlo- 
vei, iki susitikimo su Charaksu ji turėjo gausybę meilužių. Cha- 
raksas vergę pamilo. Ksantas greičiausiai taip lengvai tokios 
moters neatidavė. Taigi Charaksui teko sumokėti didžiulę su- 
mą, kad gautų, ko nori. 

Laisvę atgavusi Rodopidė galėjo išvažiuoti iš Egipto, tačiau 
ji buvo tokia garsi, kad nusprendė, jog naudingiau jame pasi- 
likti. Be abejo, Charaksas ją apgyvendino Naukratijoje, kur 
nuolat lankydavosi. Jeigu gražioji Rodopidė ir buvo jam išti- 
kima, kai jis atplaukdavo į Egiptą, labai abejotina, kad ji būtų 
laukusi Sapfo brolio ištisus metus. 

Keletas rašytojų pasakoja istoriją apie Rodopidės susitiki- 
mą su faraonu Amaziu, kai Charaksas eilinį kartą buvo išvy- 
kęs. Ji nuoga maudėsi Nilo upėje, ir pro šalį skridęs erelis pa- 
vogė jos batelį. Paukštis nunešė jį į Memfį ir numetė priešais 
faraoną Amazį, tuo metu teisėjavusį savo rūmuose. Susižavė- 
jęs tokiu mažu bateliu, karalius nutraukė posėdį ir įsakė ne- 
delsiant rasti jo savininkę. Iš miesto į miestą keliavo šauklys, 
kuris su visomis smulkmenomis pasakojo, kaip atrodo Rodo- 
pides batelis, ir ši jį atpažino. Moteris tuojau nuvyko į Memfį 
ir stojo priešais faraoną, apnuoginusi vieną koją. Šis jai pasiū- 
lė tapti viena iš jo rūmų moterų. Bet Rodopidė, nors ir supras- 
dama, kad pasitaikė proga įgyti karaliaus palankumą, nesuti- 
ko jam atsiduoti, jei šis jos neves. Ji taip tvirtai laikėsi savo 
reikalavimo, kad galų gale karalius nusileido. Taigi kurtizanė, 
buvusi vergė, tapo karaliene ir už pinigus, gautus už parsidavi- 
nėjimą, pastatydino piramide. Ta piramidė buvo septynių šim- 
tų pėdų pločio ir trijų šimtų penkiasdešimties pėdų aukščio. 

Nors ši pasaką apie Pelenę primenanti istorija nesutrukdė 
Dorichei-Rodopidei ir toliau susitikinėti su Charaksu, ją iš- 
girdusi Sapfo vėl puolė priekaištauti broliui. Štai kaip Pausi- 
dipė atsiliepia apie jos eiles, kupinas ir pykčio, ir susižavėji- 
mo: „Kaspinas prilaikė tavo plaukus ir kasas, svaiginamas aro- 
matas sklido nuo perregimos tunikos, raudonos lyg vynas, pi- 
lamas į taures, o tu bučiavai Charaksą. Apie šią meilę pasako- 
jančios Sapfo eilės atneš tau nemirtingumą. Naukratijos mies- 
tas neužmirš tavęs tol, kol Nilu plaukios laivai.“ 

"Tačiau istorija tuo nesibaigia. Rodopidė labai rūpinosi savo 
piramide. Ji palaidota netoli tos vietos, kur ilsisi prieš kelis 
amžius mirusio Mikerino kūnas. Jai buvo padarytas mėlyno 
bazalto sarkofagas. 

Dievai ir meilės šventės 


Ir kokių tik legendų graikų jūreiviai neparveždavo iš Nauk- 
ratijos, kur netgi buvo įkurta viliojimo mokykla! Helėnai šia- 
me mieste jautėsi kuo puikiausiai, nes nemažai kurtizanių 
buvo graikės. Jos išmanė ir rytietiškus Zavejimo būdus, ir grai- 
kiškas vilionių paslaptis. Jos ne tik puikiai šokdavo rytietiš- 
kus šokius, bet ir protingai diskutuodavo filosofinėmis te- 
momis, kartais net patardavo princams, kokį sprendimą pri- 
imti. Graikai išmokė egiptietes rengtis, dažytis, dainuoti ir 
kalbėti viešumoje. 

Rodopidė dalyvaudavo visose vaisingumą ir meilę šlovinan- 
čiose šventėse, daugiausia skirtose Izidei, per kurias vykdavo 
orgijos. Šventės jaučio Apio, vaisingumo ir geidulingumo die- 
vo, garbei buvo švenčiamos Nilo upėje, skambant kitaroms, 
arfoms, dviguboms fleitoms ir cimbolams. Geidulingiausios bu- 
vo dievą garbinančios moterys. Nuoga krūtine, vos prisiden- 
gusios kūną, jos šokdavo aplinkui panteros kailiu apsigobusį 
žynį. Nors graikai perdavė savo ritualus egiptiečiams, vyno die- 
vą graikės garbino sekdamos Tėbų gyventojų pavyzdžiu. 

Istorikas Herodotas teigia, kad Melampas puikiai Žinojo 
šventas ceremonijas dievo Falo-Bakcho garbei. Kaip ir egip- 
tietės, graikės per dažnai rengiamas šventes, panašias į tas, 
kurios buvo skirtos Venerai ar Cererai, ėmė šlovinti repro- 
dukcijos organą. Priapas tapo fizinės meilės ir seksualinio pa- 
sitenkinimo dievu. Keista legenda pasakoja, kad Junona, pa- 
vydėdama savo dukrai Venerai dėl to, kad ši laukiasi, pasirū- 
pino, kad ji pagimdytų bjaurios išvaizdos vaiką. Vis dėlto mo- 
terys jį labai mylėjo, todėl jų vyrai išvarė jį iš miesto. Vėliau, 
maldaudami atleidimo, jam pastatė daugybę altorių. 

Rodopidė garbino vaisingumo dievus. Daug vėliau daugelis 
romėnų imperatorių netgi nukaldins monetas su dievo Priapo 
atvaizdu. Jam aukodavo asilus, pieną, medų ir vaisius. Netei- 
singa manyti, kad senovės žmonės Priapo ar kitų vaisingumo 
dievų kultą manė esant nepadorų ar nedorovingą. Savo vyriš- 
kumą demonstruojantis Oziris egiptiečiams tebuvo gimimo ir 
gimdymo simbolis. Šis dievas labai panašus į Bakchą. 

Saulė, atgimimo šaltinis, irgi buvo meilės ir malonumų sim- 
bolis. Senųjų laikų žmonės noriai garbino vyriškosios lyties or- 
ganą. Egiptietės netgi segėjo ant kaklo jo formos amuletus, 
pagamintus iš pusbrangakmenių ar dramblio kaulo. Šie pa- 
pročiai nieko nešokiravo. Tačiau už akibrokštus buvo griežtai 
baudžiama. Kai kurioms kurtizanėms kliūdavo už pernelyg per- 
matomus drabužius, palaidus plaukus, gašlias manieras ir ban- 
dymus suvilioti turtingiausius vyrus. 

Rodopidė dažnai rodydavosi populiariausiose ir lankomiau- 
siose vietose. Ši meilužių norams paklūstanti moteris tikrai bu- 
vo girdėjusi apie Sikioną, kur vyrai parsidavinėjo visai nesigė- 
dydami. Tokios prostitucijos pradininkas buvo pats Bakchas, nes 
parsidavė, norėdamas surasti motiną požemio karalystėje. 

Taigi kurtizanės privalėjo skaitytis su papročiais, graikų fi- 
losofais, savo kalbose šlovinančiais meilę tarp vyrų, pavydžio- 
mis žmonomis, pasirengusiomis atkeršyti neištikimam vyrui, 
ir visuomene, kuri geresnę padėtį ir daugiau valdžios suteikė 
vyrams, O ne moterims. Egipte Rodopide, be abejonės, buvo 
labiau vertinama, negu būtų buvusi Graikijoje, kadangi egip- 
tiečių moterų padėtis buvo geresnė už graikių. 


VI 


MEILĖ IR ŠVENTUMAS 


Normalus amatas 


Dokumentų, kurie teikia smulkių žinių apie Egipto kurtiza- 
nes, labai nedaug. Įrašų liekanos, vienas kitas užrašas, papiru- 
sai atskleidžia, kiek kainavo kai kurios prostitutės. Bet tokių 
tekstų labai nedaug. Kiek joms buvo metų? Kokias paslaugas 
jos teikdavo klientams? Ką jos veikdavo, nustojusios užsiimi- 
nėti prostitucija? Atrodo, kad prostitutės keliavo iš miesto į 
miestą ir dirbo, prižiūrimos vyro. 

Galbūt oficialiai prostitucija buvo uždrausta. Visos prosti- 
tutės turėjo kitą amatą, leidžiantį nuslėpti tikrąją veiklą. Jos 
buvo šokėjos, fleitininkės, grojėjos kastanjetėmis, akrobatės 
ar dainininkės. Tačiau tokios priedangos nereikėjo vergems, — 
jos turėdavo atsiduoti tam, kurį nurodydavo jų šeimininkas. 
Taip Ksanto įsigyta Rodopidė tapo prostitute. 

Sunku pasakyti, kiek tiksliai buvo šiuo amatu besiverčian- 
čių laisvųjų moterų ir vergių. Moterys buvo skirstomos į skir- 
tingas kategorijas pagal specializaciją. Dauguma puikiai išma- 
nė, kaip meilužiams ar sau pačioms suteikti visus įmanomus 
malonumus. Jos turėjo erotinių padėčių vadovėlių ir mokėjo 

tiek įvairiausių meilės pozų, kad egiptiečiai lankydavosi pas 
jas, norėdami išbandyti tai, ko nedarydavo su žmona. Atsi- 
žvelgdami į savo ūgį ar sudėjimą, vyrai pasirinkdavo vieną ar 
kitą būdą. Kaip teigia Filėnidė, meilės meno žinovė, dauguma 
meilužių būdavo tokie nerangūs, kad prostitutėms tekdavo juos 
mokyti. 

Kurtizanės garsėjo ne tik kaip vyrų linksmintojos. Kartais 
jas lygindavo su plėšrūnais. Apie Rodopidę sakydavo, kad vy- 
rus ji ryte ryjanti. Nors kurtizanės pasivadindavo maloniais 
vardais, susijusiais su jų amatu ar išvaizda, bendrauti su jomis 
reikėjo saikingai. 

Naukratijoje Rodopidė iš pradžių greičiausiai dirbo vieš- 
namyje. Galbūt jos šeimininkas Ksantas viešnamio savinin- 
kei turėjo mokėti mokestį. Valdant Ptolemajams, valstybei 
reikėjo mokėti labai didelius mokesčius. Rodopidės laikais 
viešnamis niekuo nesiskyrė nuo paprasto privataus namo. Tik 
maži kambarėliai, kuriuose moterys priiminėdavo klientus, 
leido įtarti, kad šiame name įsteigtas viešnamis. Galbūt ant 
durų buvo nupieštas falas ar dievo Mino atvaizdas, bet ir tai 
tiksliai nežinoma. 


Kurtizanės ir dievai 


Valstybiniai mokesčiai daugiausia buvo skirti žyniams ir šven- 
tykloms. Todėl viešnamiai dažnai įsikurdavo netoli šventyklų. 
Taip buvo al Fajume. Oksirinche prie Sarapido šventyklos bu- 
vo rastas viešnamis, panašus į stovėjusį Sakaroje prie Tečio 
piramidės, kurios sienos ištapytos erotinėmis scenomis ir spal- 
votais vaisingumo dievo Beso atvaizdais. Kambariuose buvo 
rastos ir figūrėlės erotinėmis pozomis. Galbūt prostitucija ten 

buvo verčiamasi garbinant Astartę. Tokiu atveju figūrėlės ga- 
lėjo būti aukos vaisingumo deivei. 

Šie radiniai kelia minčių apie šventąją prostituciją. Ar Egipte 
ji egzistavo ir ar moterys turėjo parsidavinėti prieš ištekėda- 
mos, kaip vėliau bus daroma Korinte? Ar šventąja prostituci- 
ja buvo užsiiminėjama Sakaroje ar šventyklose Kleopatry lai- 
kais? Elefantinos saloje, kur klestėjo prostitucija, gyvavo die- 
vo Chnumo kultas. Prostitutės ten daug uždirbdavo, ypač per 
šventes. Galbūt šioje vietoje buvo garbinami ir gyvūnai, - tai 
galima spėti iš keistų paveikslų, vaizduojančių gyvūnų sueitis 
su džiūgaujančiomis moterimis. 

Kaip matyti iš keleto dokumentų, prostitutės kasmet turėjo 
mokėti mokestį. Net jeigu buvo nepriklausomos ar dirbo na- 
muose, jos neišvengdavo rinkliavos. Armano tekste sakoma, 
kad prostitutei Artemidorai teko sumokėti mokesčių rinkėjui 
per didžiąją Montu šventę, kai buvo tikras lankytojų antplū- 
dis. Leidimas verstis prostitucija buvo suteikiamas per gar- 
siąsias Izidės ir Ozirio šventes. Gali būti, kad prostitutės sek- 
davo paskui dievo statulą iš miesto į miestą, kur tas dievas 
buvo garbinamas. Tada jos mokėdavo mokestį už leidimą lais- 
vai verstis savo amatu ne mieste, o regione. 

Gerai žinoma, kad mokesčiai už prostituciją atsirado val- 
dant romėnų imperatoriams, tačiau kokia padėtis buvo Ro- 
dopidės laikais? Kaip būdavo apskaičiuojama, kokio dydžio 
mokestį mokėti prostitutei, žinant, kad jaunos moterys turėjo 
daugiau darbo, o geriau uždirbdavo pildančiosios daugiau 
klientų užgaidų? Jeigu darytume prielaidą, kad į prostitutės 
amatą buvo žiūrima kaip į bet kurį kitą, gali būti, kad jos ne- 
buvo apmokestinamos. Yra žinoma, kokio dydžio mokesčiai 
būdavo renkami Palmyroje, tačiau Zenobijos karaliavimą nuo 
Rodopidės skiria daug amžių. 

Klientai 


Ar egiptietės avėjo, kaip tai buvo daroma Efese, sandalus su 
vinimis, kurios einant žemėje įspausdavo tam tikrą žinutę? Ar 
taip duodavo suprasti esančios prostitutės? Ar galimiems klien- 
tams perduodavo konkrečius pasiūlymus? 

Klientai daugiausia būdavo kareiviai. Iš daugybės romėnų 
epochos grafitų matyti, kad prostitutės dažnai dirbdavo netoli 
stovyklų. Galbūt kareiviai tarnavo dykumoje tarp Raudono- 
sios jūros ir Kopto, iš kur išvykdavo ekspedicijos. Greičiausiai 
buvo įkurta stovykla prie Klaudijaus kalno. Prostitutės tikėjo- 
si ten gauti darbo ir kūrėsi tose vietovėse, nepaisydamos kli- 
mato ir gyvenimo sąlygų. 

Sirijoje, netoli Dūra Europo, buvo rasti įrašai su tose vieto- 
se, netoli stovyklų, gyvenusių moterų vardais. Juose minima 
Tikina, praminta „nepasotinamąja“, taip pat „senoji Tenidė“ 
bei kitos moterys iškalbiais ir garbės nedarančiais vardais. 
ninkai ir keliautojai. Viešnamiuose lankydavosi daugelis jau- 
nuolių. Aleksandrijoje kartais kildavo pavydžių klientų muš- 
tynės. Iš tekstų matyti, kad Hermopolyje padėtis buvo dar blo- 
gesnė. Kivirčai kartais baigdavosi mirtimi. Žudydavo ir mote- 
ris. Klientai reikalaudavo pavojingų santykių. Sužinojusios apie 
vyro neištikimybę, žmonos elgdavosi nenuspėjamai. Pasitai- 
kydavo ir kraujomaišos atvejų. Išliko pasakojimas apie Dio- 
demą, dažną viešnamių svečią, kuris kiekvieną naktį kokiame 
nors viešnamyje susitikdavo su ta pačia moterimi. Akivaizdu, 
kad jam patiko su ja bendrauti. Nepaisant to, jis ją nužudė. 
Neaišku, nei kaip, nei kodėl jis tapo žmogžudžiu. Jį išsyk su- 
laikė ir įkalino. Keletas politikų bandė šį žmogų apginti. Ta- 


VIOLAINE VANOYEKE E MEILES TARNAITES 63 


čiau nužudytosios motina, gyvenusi iš dukters uždirbamų pi- 
nigų, pareikalavo paramos. Teisėjų sprendimas labai įdomus, 
kadangi teismas vyko tuo metu, kai į prostitutes buvo žiūrima 
atlaidžiai. Žudiką nuteisė myriop, kad jo mirtis taptų pamoka 
kitiems. O nužudytosios motina turėjo gauti paramą. 

Antikos laikais nemažai tėvų gyvendavo iš dukterų uždirba- 
mų pinigų. Jie bus dažnai vaizduojami graikų dramose. Šeimos 
gyvenimas priklausė nuo vienos ar kelių dukterų darbo, todėl 
prostitucija greitai plito. Galbūt Rodopidės laikais egiptiečiai 
nesuvokė, kaip rizikuoja viešnamių klientai, tačiau vėliau dau- 
gelis rašytojų nuolatos įspėdavo užkietėjusius lankytojus. 


Proga susikrauti turtą 


Buvo daug švenčių, kuriose kurtizanės galėjo pasirodyti visu gra- 
žumu ir užsidirbti pinigų. Praėjus keliems amžiams po Rodopi- 
dės, Kanopas, kur gyvavo Sarapido kultas, prostitutėms buvo ide- 
alus miestas. Bet Rodopidė turėjo ir daugiau progų linksmybėms. 
Egipte klestėjo vaisingumo, meilės ir seksualumo kultas, dažnai 
buvo keliamos šventės vaisingumo dievų garbei. Geidulingos mo- 
terys Tėbuose šlovino Hatorą, Sakaroje — Ra ir Apį, Memfyje — 
Ptahą. Pirmame amžiuje Egipte lankęsis Diodoras Sicilietis ap- 
rašė religinius erotinius ritualus, merginų atliekamus aplink jautį 
Api. Iš tiesų buvo manoma, kad potencija niekas negali prilygti 
dievui Apiui. Kaip rodo Ptolemajų laikų statulėlės, per tokias 
šventes, kurių metu egiptiečiai daug gerdavo, kai kurios moterys 
nedvejodamos demonstruodavo savo lytinius organus. 
Bubastyje rengiamos šventės irgi suteikdavo progą pasimė- 
gauti malonumais. Jų metu kurtizanės susipažindavo su tur- 
tingais ir dosniais klientais. Kol trukdavo šventė, moterys viešu- 


64 VIOLAINE VANOYEKE 8 MEILĖS TARNAITES 


moje atidengdavo savo lytinius organus deivės Bastetės, o kar- 
tais ir Hatoros garbei. Švenčių dalyviai mielai bendraudavo su 
kurtizanėmis valtyse. Egiptietės triukšmingai grodavo muzikos 
instrumentais, pavyzdžiui, fleitomis. Vyrai šokdavo ir plodavo 
rankomis. Paskui daugelis pasukdavo upės link, kur valtyse pro- 
stitutės, pasikėlusios tunikas, demonstruodavo savo nuogybę. 

Graikai be saiko puotaudavo Adonio garbei. Egiptietės irgi 
žinojo tą dievą ir garbindavo jį, kai išsiliedavo Nilas. Jos šok- 
davo kartu su vyrais, dainuodavo, o per vaisingumo ritualus 
noriai jiems atsiduodavo. Šios šventės dalyviai irgi labai verti- 
no kurtizanes. Net vyriškesnių apeigų metu, kai egiptiečiai gar- 
bindavo Ozirį ar Miną, jos turėdavo daugybę klientų. Jos visa- 
da dalyvaudavo eitynėse, kur apgirtę vyrai siūbuodavo klubais 
ir gašliai šokdavo. 

Kadangi tokių renginių ir švenčių vis daugėjo, sunku pasaky- 
ti, ar Rodopidė lengvai užsidirbdavo pragyvenimui tuo metu, 
kai sutiko Charaksą. Kiek pinigų jai palikdavo Ksantas? Ar prieš 
sutikdama Charaksą ji turėjo tokį pat pasisekimą? Ar tik kartkar- 
tem ji keliaudavo su Ksantu, ar nuolatos gyveno Naukratijoje? 

Nors dokumentų apie kurtizanių gyvenimą Egipte išliko ne- 
daug, egiptiečių požiūris į meilę ir prostitutes, per kai kurias šven- 
tes prasiveržiantis geidulingumas, daugybė vaisingumo, lytinės 
sueities, meilės ir derlingumo dievų rodo, jog kurtizanėms pasi- 
taikydavo nemažai progų susirasti gerą partiją ir susikrauti turtą. 
Visame Egipte buvo keliamos šventės Amono, Ra, Hatoros, Mi- 
no ar Ptaho garbei, buvo ir kitų garbinamų dievybių. Nilo išsilie- 
jimas, kurį globojo pilvotas dievas Hapis, buvo dar viena proga 
švęsti būsimą sėją, gausų derlių, žemdirbystę ir atgimimą. 

Taigi nenuostabu, kad Charaksas neatsilaikė ir išaukštino 
Rodopidę beveik iki dievybės, taip atverdamas jai kelią į mitų 
pasaulį. 


LAIDĖ, 
„GRAIKŲ BIČIULĖ“ 


IŠSKIRTINIS LIKIMAS 


Moteris iš Aiginos 


Manoma, kad Laidė gimė Aiginos saloje. Ji buvo našlaitė ir 
užaugo vienos gėlininkės šeimoje. Todėl ir jai pačiai teko par- 
davinėti puokštes moterims, einančioms į šventyklą šlovinti 
Junonos. Šį darbą ji dirbo kelerius metus, kol ją pastebėjo 
skulptorius Skopas. Jis nupirko iš Laidės visas gėles ir paprašė 
jas nunešti į jo namus. Kitą dieną Laidė su menininku slapta 
iškeliavo į Atėnus. 

Atėnuose gyveno protingoji Aspasija, už prekybininko ište- 
kėjusi buvusi Periklio žmona, kurios namuose rinkdavosi filo- 
sofai. Nepaisant garbaus Aspasijos amžiaus, ja vis dar Zavejo- 
si didžiausi mąstytojai, ir Skopas atvedė Laidę į jos žavesio ir 
iškalbos mokyklą. Taigi Laidė pradėjo lankyti šios iškilios mo- 
ters pamokas. Su Aspasija ji bendravo šešerius metus ir išvyko 
iš Atėnų po jos mirties. Laidę viliojo Korintas. Ji svajojo ten 
visus sužavėti savo grožiu. Skopas, gimęs Paro saloje apie 421 
metus pr. Kr., reguliariai dirbdavo Korinte, Atėnuose, Efese 
ir Delfuose. Šis skulptorius buvo labai vertinamas. Mūsų lai- 
kais jis žinomas kaip Apolono, Marso, Neptūno, Achilo ir ant 

delfinų šuoliuojančių nereidžių skulptūrų autorius. Skopas taip 
pat sukūrė Niobidų skulptūrinę grupę ir Veneros Eucharitės 
statulą, kuriai pozavo ne kas kitas kaip Laidė. Ši statula buvo 
tokia tobula, kad konkuravo su Praksitelio kūriniu ir antikos 
žmonių buvo laikoma grožio etalonu. 

Talentingas, produktyvus ir visų mėgstamas Skopas buvo 
nusamdytas papuošti Efeso ir Delfų šventyklas. Jis išpuošė ir 
Mausolo kapą. Dirbti jam padėdavo tik ypač talentingi mo- 
kiniai. 


Laidė Korinte 


Laidė nuvyko į Korinto šventyklą, kur kurtizanės laukė sve- 
timšalių. Kurtizanių susirinko labai daug, maldininkai irgi 
buvo sujaudinti to, kas vyksta. Kurtizanės maldavo meilės 
deivę padėti joms ir išgelbėti pavojuje atsidūrusį Korintą. Lai- 
dė taip pat padėjo gėlių priešais Veneros statulą ir meldė 
apsaugoti Korintą, kuriame buvo nusprendusi įsikurti. Dei- 
vės kaklą ji padabino gėlių vainiku. Šventyklos žynė pasvei- 
kino Laidę kaip būsimąją Veneros heterą, išpranašavo jai tur- 
tą ir priminė, kad ji turinti ateiti padėkoti deivei kiekvieną 
kartą, kai aplankys sėkmė. 

Niekas neabejojo, kad Laidė taps turtinga moterimi. Kai 
nuo veido ir plaukų ji nusimetė šydą, ją apspito vyrai, trokš- 
tantys pažvelgti į ją iš arčiau, ir iškėlę ant rankų išnešė iš šven- 
tyklos. 

Tada prie Laidės prisiartino turtingas, senas valdininkas ir 
pažadėjo palikti jai visą savo turtą, jeigu ši sutiktų gyventi kar- 
tu su juo. Tuo metu dar naivi Laidė paklausė, ar jis nori tapti 
jos tėvu. Šis atsakė teigiamai, ir Laidė trejus metus gyveno su 


VIOLAINE VANOYEKE E MEILĖS TARNAITES 69 


Leontidžiu, kuriuo švelniai rūpinosi. Ji lankė geriausių mo- 
kytojų pamokas ir gavo puikų išsilavinimą. Visi pripažino, 
kad ji nepaprastai talentinga. Leontidis savo įdukrai paliko 
didžiulį turtą. 

Nuo tada Laidė galėjo kaip ponia gyventi ginekejoje. Ta- 
čiau ji pastebėjo, kad ja nepaprastai žavisi vyrai. Ji buvo aist- 
ringa ir brangino savo laisvę, todėl nenorėjo ramaus gyveni- 
mo. Laidė nusprendė tapti hetera ir Korinte atidarė savo mo- 
kyklą, kur, pasak gandų, buvo mokoma malonumų ir meilės. 
Mokykla buvo tokia prabangi, graži ir erdvi, kad netrukus Ko- 
rintas ėmė garsėti Laidės sodais, kaip Atėnai garsėjo savo Par- 
tenonu. Patalpas Laidė apstatė tokiais puikiais baldais, kelda- 
vo ten tokias prašmatnias puotas, būdavo taip gražiai pasi- 
puošusi, kad greitai tapo garsenybe. Visi korintiečiai dievino 
Laidę. Pas ją svečiuodavosi turtingiausi ir mokyčiausi vyrai, 
tokie kaip Platonas, Aischinas, Demostenas, Aristipas ir dau- 
gelis kitų. 

Aristipas išmokė Laidę gražiai reikšti savo mintis ir dėstė 
jai filosofiją. Jiedu maloniai šnekučiuodavosi prie fontano, po 
aukštais medžiais ar sodo gilumoje. 

Jei ne meilužių dovanos, Laidė, be abejo, nebūtų galėjusi 
išlaikyti tokio namo ar pirkti meno kūrinių, kuriais visi grožė- 
davosi. Be to, Laidė buvo dosni. Dalį savo palikimo ji paauko- 
jo labdarai. 


Laidės sodai 


Laidė niekam nepasakodavo apie savo meilužius, o namų du- 
ris atverdavo tik išrinktiesiems. Pirmą kartą apsilankiusį vyrą 
tarnas nuvesdavo į sodo gilumą, kur tarp gėlynų vinguriavo 


70 VIOLAINE VANOYEKE B MEILĖS TARNAITES 


takeliai. Alėjos vedė gražių tvenkinių link. Eidamas rožėmis 
puoštomis pavėsinėmis, tyliomis ir paslaptingomis vietomis, 
naujasis lankytojas grožėdavosi Amūrų statulomis, o paskui 
įžengdavo į ūksmingą įvairiausių augalų labirintą. Rečiausios 
gėlės, kruopščiai prižiūrimos pievelės grožiu nenusileido mar- 
muro statuloms, simbolizuojančioms meilę ir malonumus. 

Nustebęs ir suintriguotas lankytojas praverdavo pavėsinės 
duris. Laidė sėdėdavo ant pagalvėlių jaunų merginų apsupty- 
je. Viena mergina paimdavo vyrą už rankos ir nuvesdavo pas 
šeimininkę. Laidė maloniai pasisveikindavo. Paskui jis galė- 
davo išsirinkti vieną iš merginų. 

Kartą per savaitę Laidės sodai nušvisdavo tūkstančiais švie- 
sų. Šokiai, dainos, plojimai, juokas, paskui vakarienė, kurios 
metu mokslininkai demonstruodavo savo protą ir kultūrą. Po- 
etas deklamuodavo savo eiles. Filosofas pradėdavo pokalbį 
aktualia tema. Politikas aiškindavo naujausius įstatymus. Visi 
sulaikę kvapą klausydavo savo neįtikėtinus nuotykius pasako- 
jančio keliautojo. 

Dažniausiai Laidės svečiai aistringai diskutuodavo. Jie kal- 
bėdavosi apie žmogų, sielą, laimę, gyvenimą, dorybes ir ydas, 
kančią, politikus, kurtizanes, karą, aptardavo daugelį kitų klau- 
simų, į kuriuos kiekvienas stengdavosi pateikti aiškų atsaky- 
mą. Galbūt moterys pasiūlydavo lengvesnių, joms įdomesnių 
temų, tokių kaip grožis, vyrų ir moterų lygybė, vaikai, meilė ir 
malonumai. Nors vyno netrūkdavo, per Laidės vakarėlius bū- 
davo elgiamasi gana padoriai. Kai svečiuodavosi Skopas ar jo 
mokiniai, kalba dažnai sukdavosi apie moterų ir vyrų grožį. 
Visi sutikdavo, kad Laidė - gražiausia iš visų moterų, nors bu- 
vo ir kitų pasisekimą turėjusių kurtizanių. 

Laidės išvaizda 


Pagal to meto grožio kriterijus, Laidė buvo gana apvalaus 
veido, turėjo lygią ir skaisčią odą, ant pečių krintančius gar- 
banotus plaukus, plačią — protingumo ženklas, - bet ne per 
didelę kaktą. Akys buvo šviesios, didelės, migdolo formos. 
Gražūs, švelniai išlenkti antakiai ir ypač ilgos blakstienos 
žvilgsnį darė nepaprastai išraiškingą. Švytinčios akys teikė 
veidui gyvumo. Skruostai buvo apvalūs ir rausvi, nosis tiesi, 
nei didelė, nei maža, su švelniai išgaubtomis šnervėmis. Daž- 
niausiai Laidė būdavo vos praviromis lūpomis. Pro jas bola- 
vo smulkūs lygūs dantukai. Smakras buvo nedidelis. Meni- 
ninkai jos profilį laikė idealiu. Laidės kaklas buvo tobulas. 
Jame nebuvo matyti jokios venos, jokios raukšlelės. Pečiai 
buvo labai proporcingi - nei per platūs, nei per siauri. Laidė 
turėjo labai gražias krūtis — stangrias, apvalias, baltutėles ir 
švelnias it aksomas. O rankos ir plaštakos buvo putlokos, kaip 
ir derėjo tobulo grožio moteriai. 

Laidė buvo labai grakšti. Ji vaikščiojo Žaviai, gracingai, visi 
jos judesiai buvo elegantiški. Ji niekada neatrodė vulgari. Lai- 
dės alkūnės ir keliai buvo nekaulėti, apvalūs, neišsikišę. Ji tu- 
rėjo smulkias kulkšnis ir siauras pėdas. Dažnai dažydavosi na- 
gus. Jos nuostabus kūnas buvo labai proporcingas. Be to, Lai- 
dė turėjo daug žavesio. Ji norėdavo, kad vakarėliuose daly- 
vaujantys filosofai išmokytų ją to, ko ji dar nežino, ir prašyda- 
vo Aristipo, vieno mylimiausių savo mąstytojų, panagrinėti gei- 
dulingumą filosofiniu požiūriu. 

Tuščiagarbė Laidė 


Garsas apie Laidę pasklido iki pat Azijos. Turtingasis Demos- 
tenas įsiprašė pas ją į svečius ir Atėnuose visiems papasakojo, 
kiek tai jam atsiėjo. Nuo pasisekimo apsvaigusi Laidė ėmė girtis 
galinti suvilioti visus vyrus — jei ne grožiu, tai protu. Todėl Aris- 
tipas nusprendė jai įrodyti, jog reikia būti kuklesnei. Keliuose 
dokumentuose apie tai pasakojama įdomi istorija. Rašoma, 
jog Aristipas pasakė Laidei pažįstąs vyrą, kuris įstengtų atsi- 
laikyti prieš jos žavesį. Laidė išsyk susilažino su filosofu, kad 
jai pavyks jį suvilioti. Aristipas atvedė pas ją Ksenokratą, griež- 
tą, savo jausmų niekada nerodantį vyrą, ir paliko juos vienus. 

Laidė pasiūlė Ksenokratui atsisėsti šalia ir ėmė girti jo dory- 
bes. Tačiau filosofas pareiškė, kad pagyrimai jam nedaro jokio 
įspūdžio. Tada Laidė prakalbo apie meilę, grožį, žavesį ir laimę, 
kurią gali suteikti moteris. Filosofas prisipažino, kad grožiui ir 
žavesiui jis abejingas. Jo nuomone, meilė tėra brangiai kainuo- 
jantis ir jam visai nereikalingas žaislas. Tikrąją laimę suteikia 
ne moterys, o išmintis, kurios jis be perstojo siekia. Laidė jam 
atsakė, kad Aristipas išmintį surado gyvenimo džiaugsme. 

Filosofas paaiškino einąs kitu keliu ir padarysiąs viską, kad 
tik atrastų tiesą. Vis dėlto Laidė pakvietė jį apsilankyti jos va- 
karėliuose, nes jis galėtų daug ko pamokyti. Bet Ksenokratas 
ir vėl atsisakė. Jis mandagiai atsakė Laidei, kad pokalbiui apie 
tilosofiją ji turinti pasikviesti Sokratą, Demostenas papasako- 
tų apie iškalbą, o Aristotelis — apie gyvenimo malonumus. Ta- 
da Laidei kilo mintis parodyti Ksenokratui veidrodį, kurį jai 
padovanojo Demostenas. 

Ksenokratui veidrodis patiko. Laidė užsiminė, kad šis veid- 
rodis panašus į žmogų - iš išorės gražus, o viduje niekingas. 

Suintriguotas filosofas paprašė patikslinti, ką ji turinti ome- 
nyje. Laidė ėmė maivytis. Ji pažvelgė į veidrodį, pasakė, kad 
jis padidina jos burną, iškreipia jos veido formą. Susierzinęs 
Ksenokratas atkirto, kad ji galinti jį išmesti. Iš tokio daikto 
nesą jokios naudos. Laidė jam atšovė, kad veidrodis labai bran- 
gus. Tada filosofas savo nuomonę pakeitė. 

— O ka jūs manote apie Demostena? - paklausė Laide. 

— Jam reikėjo įteikti jums naudingesnę dovaną ir nešvaistyti 
pinigų. 

Laidė papriekaištavo dėl jo atvirumo. 

— Aš noriu būti garbingas ir atviras, - atsakė Ksenokratas. 

Tada Laidė pradėjo pokalbį apie dailę, kadangi žinojo, jog 
Ksenokratas buvo studijavęs dailės meną. Ji pasiteiravo, ką jis 
mano apie jos drabužius ir segę, prilaikančią jos suknelę. Pas- 
kui ėmė klausinėti apie savo išvaizdą. 

— Kaip jums patinka mano kojos? 

— Jos tokios pat kaip ir kitų moterų, - šaltai atsakė Ksenok- 
ratas. 

Laidė nenusileido ir paklausė, kaip jis vertina jos perlų vė- 
rinį ir deimantais nusagstytas apyrankes. Uždavinėdama klau- 
simus filosofui, ji pamažu nusirenginėjo, atidengdama įvairias 
savo kūno vietas. Filosofas tylėjo, o Laidė ėmė klausinėti dar 
primygtiniau. Ji norėjo sužinoti, ar Skopas nepadarė klaidų, 
kurdamas savo Venerą. Ji paleido savo vešlias garbanas, šiek 
tiek apnuogino krūtinę, pro audeklą persišvietė krūtys. Bet 
Ksenokratas liko šaltas kaip akmuo. Jis paragino Laidę prisi- 
dengti apnuogintą kūną. Neklausydama Laidė prisiartino ir 
prisipažino, kad dega iš meilės. 

— Negi negirdite, kaip plaka mano širdis? 

— Jūs greičiausiai sergate! — atsakė filosofas. 

Laidė jam atkirto, kad vienintelė priežastis — meilė ir kad jo 

artumas ją jaudinąs. Tada Ksenokratas pasisiūlė išeiti. Laidė 
paprašė pažvelgti jai į akis, į jos šypseną ir paklausyti, ką ji 
sako. 

— Argi nematote, kokia būčiau laiminga, jei mane mylėtu- 
mėte? 

Ksenokratas prisipažino, kad nesupranta, ko jai iš jo reikia, 
ir kad temato moterį, kuri neriasi iš kailio, siekdama jį įtikinti. 
Įsižeidusi Laidė piktai atšovė, jog tikrieji filosofai moka atskirti 
grožį nuo bjaurumo, meilę nuo neapykantos, jie džiaugiasi gy- 
venimu ir moka jausti, nes kūnas be sielos yra kvailas ir nerei- 
kalingas, ir išėjo iš kambario. Vis toks pat abejingas Ksenokra- 
tas atsistojo; Laidės žodžiai jam nepadarė jokio įspūdžio. 

Gretimame kambaryje pokalbio klausęsis Aristipas, paten- 
kintas savo pavykusiu sumanymu, juokdamasis nubėgo pas Lai- 
dę ir pareiškė laimėjęs lažybas: iš tikrųjų esti jos grožiui abe- 
jingų vyrų. Įsižeidusi Laidė nė girdėti nenorėjo apie pralaimė- 
jimą. Ji pareiškė galinti suvilioti vyrus, o ne statulas. Tačiau po 
kurio laiko pripažino, kad lažybas laimėjo Aristipas. 


II 


GAUSŪS GERBEJAI 


Euripidas ir Laidė 


Laide žavėjosi ir dar vienas menininkas — skulptorius Miro- 
nas. Vieną dieną jis nusprendė pakviesti Laidę ir keletą jos 
draugų į svečius. Kadangi lankytojai buvo neeiliniai žmonės, 
Mironas namus išpuošė gražiausiomis gėlėmis, iškvėpino ge- 
riausiais kvepalais, nusamdė gražiausias moteris, nupirko bran- 
giausių baldų ir auksinių indų. 

Išliko rašytojų pasakojimų apie tą vakarą. Kai tarpduryje 
pasirodė įspūdingoji Laidė, užgrojo muzikantai. Moteris bu- 
vo pasodinta garbingoje vietoje. Ji dėvėjo paprastą suknelę, 
plaukus buvo kukliai susukusi į kuodą, o sruogas papuošusi 
perlais ir auksu. Mironas pakėlė taurę už Laidės grožį. Visi 
svečiai pasekė jo pavyzdžiu, išskyrus Euripidą. Kai kurie, nu- 
stebinti tokio abejingumo, ėmė jam priekaištauti. Bet drama- 
turgas visai neatrodė sužavėtas. 

Kol tarnaitės dalijo gėlių vainikus, o vaikinai pildė vyno tau- 
res, visi susispietė aplink Laidę. 

— Niekas neatsispiria Laidei, kuri prilygsta Afroditei, — tarė 
akivaizdžiai sužavėtas Mironas. 

Kažkas paprieštaravo, kad Euridipas mano kitaip. 

Mironui priėjus prie poeto, šis pareiškė, kad atėjo padisku- 
tuoti su filosofais, o ne su moterimis. Tada Laidė priminė Eu- 
ripidui, kad Sokratas visada buvo kilniaširdis, nors turėjo vai- 
dingą žmoną. 

— Kaip drįsti mane mokyti? - atkirto Euripidas. 

Susirinkusieji Euripidą apipylė priekaištais — jis jau keletą 
kartų išsiskyręs, mušė pirmąją žmoną, nors ši buvo labai ma- 
loni, ir nesugebėjo antrajai žmonai dovanoti vaikų, kurių ji 
taip troško. Euripidas supyko, bet tada jam buvo priminta, 
kad Sokratas puikiai mokėjo valdytis. Laidė tvirtai pareiškė, 
kad jis akivaizdžiai nemoka mylėti moterų. Tada Euripidas pa- 
žvelgė į ją su tokia panieka, kad ji netgi sutriko. 

— Tu nenori girdėti priekaištų, o tai filosofui garbės nedaro, — 
tarė jam Laidė. — Tu niekini tokias moteris kaip aš, o juk As- 
pasija irgi duodavo patarimų Perikliui. Kodėl manai, kad mo- 
teris reikia uždaryti ginekėjoje? Mes irgi turime teisę į laisvę. 
Aš mokiausi iš Leontidžio, kuris meilę suprato kaip sielos grožį. 
Kadangi taip nekenti moterų, gal galėtum mums pasakyti, kaip 
tu į jas Žiūri? 

Susierzinęs Euripidas norėjo pokalbį užbaigti, bet susirinkę 
menininkai primygtinai reikalavo atsakyti. 

— Moteris yra motina ir vyro tarnaitė, - atsakė Euripidas. — 
Ji maitina vaikus ir neturi išeiti iš namų. Kitos moterys, tos, 
kurios dalyvauja pokyliuose, kurios jus gundo ir kaitina jaus- 
mus, tėra niekingos prostitutės, o jūs neverti būti vyrais. 

Pasipiktinęs vienas paauglys puolė Euripidą. Šventė virto 
tikromis muštynėmis, o Laidė nusprendė vėl tarti žodį. 

— Tu mus keiki, nes esi nusivylęs savo dvejomis vedybomis. 
Tačiau tavo motinai būtų gėda tavęs klausytis! 

Diogenas ėmė ploti ir patarė Euripidui grįžti prie savo ei- 
lių. Laidė buvo vainikuota už iškalbą ir protą. Kitą dieną ji 

pasidomėjo, kaip gyvena Euripido motina ir seserys. Sužino- 
jusi, kad jos labai skursta, Laidė nusiuntė drabužių, pinigų ir 
įvairiausių daiktų. Tačiau ji kilniaširdiškai leido moterims ma- 
nyti, kad šias dovanas joms siunčia Euripidas. 


Arsambis 


Vieną dieną į Korintą atvyko didingas princas, apsisiautęs rau- 
donu brangakmeniais nusagstytu apsiaustu. Jis dažnai aplink 
save mėtydavo auksines monetas. Aukštu, lieknu Sardžių prin- 
co sūnumi Arsambiu žavėjosi visos moterys. 

Nustebęs, kad Laidė neatsako į jo kvietimą, Arsambis nu- 
siuntė į jos namus pasiuntinį su dovanomis susitarti dėl susiti- 
kimo. Laidė pasiuntinį ketino išvaryti, bet šis primygtinai aiš- 
kino, kad būsimasis satrapas ją įsimylėjo. Pagaliau Laidė suti- 
ko priimti princą ir įsakė paruošti sodus bei pavėsinę. Jos pa- 
liepimu įvairiose parko vietose netgi grojo muzikantės. Pati 
Laidė laukė svečio prabangiame, gėlėmis išdabintame soste. 
Ją supo pusnuogės merginos. 

Arsambį pasitiko jauna graikė ir nuvedė pas šeimininkę. Vy- 
ras suklupo Laidei po kojomis ir pagarbino ją tarsi Afroditę. 
Jis prisipažino, kaip stipriai ją myli. Bet Laidė atsakė, kad bran- 
gina savo laisvę ir nenori jokio šeimininko. Tačiau pakvietė jį 
vakarienės ir pristatė draugams kaip savo naująjį meilužį. 

Aristipas užleido savo vietą Arsambiui, ir šis prisidėjo prie 
puotaujančių filosofų. Išgėrę, pasigrožėję šokėjomis ir iki va- 
liai prisišnekėję, svečiai ėmė bendrauti su šokėjomis. 

— Čia labai tvanku. Eime į sodą, - tarė Arsambiui Laidė. — 
Nepamiršk, aš tave pakviečiau vakarienės, o dabar tavo eilė 
pakviesti mane į Sardes. 

Proga nuvykti į Sardes pasitaikė po kelių dienų. Satrapas 
įsakė sūnui grįžti. Laidė paliko Bakchiui prižiūrėti namus ir 
išvyko su Arsambiu. Keliaudami jie sustojo Efese. Kadangi 
netrukus turėjo prasidėti šventės deivės Dianos garbei, efe- 
siečiai paprašė Laidę savo grožiu pagarbinti deivę. Ta proga ji 
gavo daugybę dovanų. 


Naujas gyvenimas 


Arsambis iškėlė šventę Laidės atvykimo į Sardes proga. Džiū- 
gaujanti minia šiltai sutiko korintietę. Ja susižavėjo ir satra- 
pas bei jo dukros. Keletą dienų Laidė mėgavosi šokiais, dai- 
nomis, akrobatų triukais, spektakliais. Satrapo sūnus jai pa- 
dovanojo šimtus tarnaičių, šokėjų, muzikančių ir palydovių. 
Pokyliuose jiems patarnaudavo daugiau nei tūkstantis tarnų. 

Apsvaigusi nuo tokios prabangos, didybės ir dovanų, - nes 
Korintas nė iS tolo negalėjo prilygti Sardems, - Laidė savo 
įspūdžius aprašė laiškuose bičiuliams filosofams. Ji buvo tiek 
visko pertekusi, kad ėmė nuobodžiauti. Dar niekada ji netu- 
rėjo tokio atidaus, tokio dosnaus meilužio, pasirengusio įvyk- 
dyti menkiausią jos užgaidą. Ji privalėjo labai apgalvoti savo 
žodžius, nes būsimasis satrapas kaipmat puldavo vykdyti jos 
pageidavimus. Moterys, supdavusios Laidės sostą per šven- 
tes, prabangūs rūmai, monetų kupinos skrynios, kurias jai 
dovanodavo satrapas, pranoko vaizduotę. Žmonės Laide la- 
bai mėgo, nes ji dosniai dalydavo pinigus. Pagaliau Laidei 
atsibodo būti garbinamai kaip karalienei bei matyti kaskart 
po kojomis suklumpančius vergus. Ji panoro atgauti laisvę ir 
grįžti į Korintą. Moteris sukūrė planą, kaip pabėgti iš Lidijos 
sostinės, neįžeidžiant šeimininko. „Jis pats panorės mudvie- 

jų išsiskyrimo“, — rašė ji savo draugams. Bet Arsambiui ji toli 
gražu nebuvo pabodusi. 


Audringa kelionė 


Be abejo, Laidė Sardėse pasiliko ilgiau, nei buvo numačiusi, 
nes kad ir kaip ji stengėsi, kad Arsambis pradėtų jos nekęsti, 
šis jai netgi pasipiršo. Atgal į Korintą Laidė išplaukė tik po 
metų. Kelionė buvo sunki, - kilusi audra privertė sustoti Suni- 
juje. Graikai rengėsi šventėms Eleusine. Laide dar kartą iš- 
rinko moterimi, kuri garbins deivę. Ji iškeliavo su šaukliais, 
atvykusiais į Sunijų paskelbti švenčių pradžios, ir Dianos šven- 
tykloje praleido kelias dienas. Žynys, išsivežęs ją su savimi, 
ėmė jai meilintis ir žadėti turtus bei titulus. Laidė jam primi- 
nė, kad jis dievybei yra davęs dorumo ir skaistumo įžadus. 

Bet visus savo įžadus pamiršęs hierofantas* prisipažino de- 
gąs iš meilės ir gėlėmis išpuoštame vežime išgabeno Laidę į 
Atėnus. Niekas negalėjo jos matyti. Deglais nešini graikai ly- 
dėjo kortežą. Kartkartėm vežimas sustodavo, ir merginos ant 
žemės barstydavo rožių žiedlapius. Žyniai degindavo smilka- 
lus. Muzikantės grodavo, šokėjos šokdavo, o graikai šaukda- 
vo. Trimitai duodavo ženklą pradėti šventę. 

Vienas karvedys atpažino Laidę ir priėjo pasisveikinti. Jos 
akyse jis išvydo didžiulę neviltį. Tuo metu, tarsi patys dievai 
būtų siuntę pagalbą, nukrito vienas vežimo ratas. Laidė iškri- 
to ant žemės ir susižeidė. Karvedys puolė prie jos. O Laidė 
ėmė maldauti pagalbos. 

— Jei nesugalvosi kokios gudrybės, aš žuvusi! — tarė ji. - Ma- 
ne paaukos! 


* Hierofantas — Eleusino misterijų žynys. 

Karvedys nubėgo prie jūros, prisakė laivo kapitonui laukti, 
paskui grįžo pas Laidę, kurią, einančią prie aukuro, šūksniais 
sveikino minia. Pagaliau Laidė buvo nuvesta į namą, kuriame 
turėjo apsistoti kelioms dienoms. Moteris pareikalavo, kad kar- 
vedys liktų su ja. 

— Jei nevykdysite mano norų, jums nutiks nelaimė! - pareiš- 
kė ji žyniui. 

Hierofantas nusileido, bet prie durų pastatė du sargybinius. 
Karvedys Laidei papasakojo savo planą: 

— Apsigaubk mano vergo apsiaustu ir eik su manimi. Vietoj 
tavęs pasiliks mano tarnas. Sargybiniui pasakysiu, kad užmi- 
gai ir kad tavęs netrukdytų. 

Karvedžiui su Laide pavyko įsėsti į laivą ir išplaukti. Kai 
kitą rytą žynys atėjo aplankyti Laides, sargybiniai jam pasakė, 
kad ši dar miega. Hierofantas grįžo dar kelis kartus, kol galų 
gale atidarė duris ir išvydo generolo tarną. Įsiutęs žynys liepė 
jį mirtinai nukankinti, bet šis paslapties neišdavė. Nenorėda- 
mas susitaikyti su pralaimėjimu, hierofantas, pažadėjęs aukso 
ir dovanų, pasiuntė karius vytis pabėgėlių. 

— Niekada niekam nepasakok, kas man atsitiko, - tarė Lal- 
de karvedžiui. — Bijau, kad šis pabėgimas atneš man nelaimę. 

Karvedys visaip ją tikino neišlipti Korinte: 

— Korinto gyventojai gali pasirodyti tokie pat Žiaurūs kaip ir 
Atėnų. Bėk kuo toliau! 

Bet Laidė norėjo vėl pasimatyti su korintiečiais. Todėl apie 
savo sugrįžimą pranešė visiems draugams, o šie ją sutiko džiū- 
gaudami iš visos širdies. Laidės garbei buvo iškelta didžiulė 
puota. Bakchis kaip anksčiau išpuošė jos sodus ir namus. Jos 
statula buvo pastatyta pačioje Afroditės šventykloje. Laidė nu- 
sprendė surengti tokį didelį pokylį, kad žinia apie tai pasklido 
daugelyje Graikijos miestų. 

Tačiau Laidę atpažino Eleusino šauklys. Nekreipdama į tai 
dėmesio, Laidė su keliomis moterimis nuėjo į Afroditės šven- 
tyklą. Ant galvos ji turėjo gėlių vainiką, rankoje - miros šake- 
lę, buvo kukliai apsirengusi, palaidais plaukais. Su ja ėjusios 
moterys nešė gėlių krepšelius. 

Laidė pagarbino deivę, ant aukuro padėjo gėlių vainiką ir 
padeklamavo poemą. Žynė širdingai jai padėkojo. Minia plo- 
jimais sutiko Skopą, sukūrusį korintietės statulą. Po ceremo- 
nijos pavargusi Laidė prigulė pailsėti viename šventyklos kam- 
barių. Naktį grįžtančią namo ją užpuolė plėšikų gauja, bet už- 
puolikai turėjo sprukti nieko nepešę. 

Karvedys ėmė priekaištauti Laidei už tai, kad naktį ėjo per 
mišką. Norėdamas sužinoti, kas ją užpuolė, jis pradėjo klausi- 
nėti vieno iš plėšikų, gulinčių ant žemės. Bet atsakymo negavo 
ir nusprendė, kad bus protingiau palydėti Laidę namo. Ši mal- 
davo pasilikti su ja ir saugoti jos namus. Tada karvedys papra- 
šė Laidės tekėti už jo. 

— Man užtenka tavo meilės, — atsakė jam Laide. 


Diagoro istorija 


Žinodamas, kad Korinte Laidei gresia pavojus, karvedys sie- 
kė ją apsaugoti. Ištekėjusi ji būtų saugi. Tačiau Laidė šia min- 
timi visai nesižavėjo, todėl karvedys nusprendė jai papasakoti 
Diagoro Meliečio, didžiųjų filosofų mokinio, istoriją. Šis Atė- 
nuose gyvenęs filosofas troško daugiau sužinoti apie Eleusino 
misterijas ir nusprendė tapti įšventintuoju. 

Po neįtikėtinų apeigų, kurių metu buvo tikrinama vyrų iš- 
tvermė, Diagoras paklausė, kodėl reikia šitaip bandyti būsi- 
mųjų įšventintųjų drąsą. 

— Nes jie turi būti pakankamai stiprūs, kad neatskleistų mū- 
sy paslapčių kitiems, — atsakė žynys. 

— Tai juokinga! — nusistebėjo Diagoras. — Juk gerus dalykus 
turi Žinoti visi. 

Bet žyniai jam atsakė, kad liaudis kvaila ir lengvai pasiduo- 
da įtakai. Geriau jau Eleusino šventes apgaubti paslapties 
skraiste. Diagoro šie žodžiai neįtikino, ir jis grįžo į gimtąją 
salą. Eleusino žyniams tai nepatiko, todėl buvo sušaukti he- 
liastai*. Jie nuteisė Diagorą mirti. Sužinojęs, kad yra ieško- 
mas, Diagoras paklaūsė vieno draugo patarimo ir pabėgo. 
Smarki audra vos nepaskandino jo laivo. Kartu su juo plaukę 
graikai nusprendė, kad Diagoras užtraukė dievų pyktį ir kad 
juo reikia kuo greičiau atsikratyti. Gudruolis Diagoras tarė, 
rodydamas kitus laivus: 

- Šie laivai irgi gali paskęsti, o juk juose Diagoro nėra! 

Tačiau šie gražūs žodžiai nepadėjo: graikai jį puolė. Tuo metu 
audros mėtomas laivas užplaukė ant rifų. Žuvo visi, išskyrus 
Diagorą. Šis ėmė burnoti prieš Poseidoną. 

— Visi maldavo tavęs pasigailėti, Poseidonai, — tarė jis, iš- 
plaukęs į krantą. - Aš vienintelis tavimi netikiu, ir likau gyvas! 

Diagoras nukeliavo į Abderus, kur tikėjosi susitikti su bu- 
vusiu mokytoju Demokritu. Bet prie miesto sutiko savo drau- 
gą Timokratą. Šis patarė jam pasislėpti jo name Makedonijo- 
je. Draugas pažadėjo paskleisti gandą, kad Diagoro laivas su- 
dužo ir kad jo nebėra tarp gyvųjų. 

— Abderų gyventojai pernelyg apsidžiaugtų proga gauti pa- 
žadėtąjį atlygį. Tu čia negalėtum užimti jokių aukštų pareigų. 

Timokratas paslėpė draugą kalnuose, kur pastatydino jam 
namelį. Jis netgi padovanojo vieną vergą. Besislapstantis Dia- 


* Heliastai — Atėnų liaudies teismo — heliacijos - nariai. 

goras leido dienas rašydamas knygą apie religijos kvailumą, 
dievų trūkumus ir žynių, kuriuos vadino despotais, žiaurumą. 
Jis išjuokė visas dievybes — nuo Dzeuso iki Poseidono, kliuvo 
ir Herai, Hefaistui, Apolonui, Artemidei, Arėjui, Afroditei, 
Hermiui, Dionisui, mūzoms... 

Diagoras labai drąsiai išsakė tai, ką daugelis graikų tik pa- 
galvodavo. Bet jis visą gyvenimą nugyveno vienas. Filosofas 
parašė ir kitų kūrinių apie dievų nemirtingumą ir juos garbi- 
nančių žmonių kvailumą. Jis taip pat išjuokė prietarus ir kalti- 
no šventikus. Jo knygos buvo sunaikintos. Tik Timokratas iš- 
saugojo vieną egzempliorių. Diagoras atskleidė ir visą Eleusi- 
no misterijų absurdiškumą. 

Išgirdusi šią istoriją, Laidė nusprendė paklausyti karvedžio. 
Ji pažadėjo išvykti su juo į kitą miestą ir maldavo ją apsaugoti. 
Ji visai nenorėjo susilaukti tokio pat likimo kaip Diagoras. 


Fantazijos ar tikrovė? 


Kiek tiesos šiose įvairiose istorijose, kurias sukūrė XIX am- 
Ziaus autoriai, rėmęsi antikos rašytojais? Laidės asmenybė 
įkvėpė kurti gražius pasakojimus, susipynusius su epinėmis is- 
torijomis. Gerai žinoma, kaip tuo metu gyveno heteros; į po- 
kylius rinkdavosi žymūs filosofai, garsėję savo teorijomis ir cha- 
rakteriu; o Laidės gyvenimas kartais panašus į pasaką, kurioje 
gausu nuotykių: pagrobimų, smurtinių mirčių, pasikėsinimų, 
atstumtų mylimųjų... Daugybė dalykų, leidžiančių sukurti nuo- 
stabų pasakojimą apie Žavingą moterį. 

Yra manančiųjų, jog Laidė buvo parduota Korinto turguje, 
vos atvykusi į Afroditės miestą. Ji atkeliavusi iš Sicilijos, kur 
praleido vaikystę. Ji buvusi deivės šventyklos vergė, o į atėnie- 

čių aukštuomenę pateko dailininko Apelio dėka. Šis meninin- 
kas ją išgarsinęs. 

Laidė buvo talentinga šokėja. Be to, kaip ir Aspasija ar Fri- 
nė, ji puikiai dainavo ir buvo gera akrobatė. Kai kurių autorių 
teigimu, Laidę kiekvienais metais dviem mėnesiams nusamdy- 
davo filosofas Aristipas. Jis išsiveždavo kurtizanę į Eleusiną ir 
kartu su ja dalyvaudavo Poseidonijų šventėje. Laidei akivaiz- 
džiai patiko šios išvykos, bet Aristipas Žinojo, ką jinai iš tiesų 
jam jaučia. Filosofas dažnai sakydavo, kad mėgsta Laidės drau- 
giją, nors ši jo ir nemyli. Heteros tebuvo malonios bičiulės, ku- 
rias viliojo pinigai. Todėl filosofas pridurdavo: „Nemanau, kad 
vynas ar žuvys mane myli, tačiau aš mielai juos vartoju!“ 

Ar Aristipas tikrai mylėjo Laidę ir ar ši jam atsakydavo tuo 
pačiu? Ar jiedu dažnai susitikdavo per Laidės rengiamus po- 
kylius? O gal jie matydavosi tik tada, kai Aristipas oficialiai 
nusamdydavo heterą? Galbūt Laidė buvo didesnė savanaudė, 
negu mano kurtizane susižavėję rašytojai? Ar dramatiški įvy- 
kiai Eleusine nutiko iš tikrųjų, žinant, kad Laidė greičiausiai 
dažnai lankydavosi tame mieste ir buvo gerai Žinoma, nes ro- 
dydavosi kartu su garsiuoju filosofu? 

Kad ir kaip ten buvo, Laidei, kaip ir kitoms heteroms, atro- 
do, patiko būti nusamdytai mėnesiui ir keliauti kartu su įŽy- 
miais vyrais. Pas Laidę apsilankę svetimšaliai, be abejo, pasiū- 
lydavo jai kurį laiką pasisvečiuoti jų mieste ar šalyje. Kai ku- 
rios heteros tokiu būdu aplankė salas ir Aziją. Kaip ir daugelis 
kurtizanių, Laidė niekada neatsisakydavo progos nukakti į ki- 
tus kraštus, ypač jeigu jai gerai sumokėdavo. Jos užgaidos ar 
atsisakymai, kuriuos kartais akcentuoja autoriai, atrodo keisti 
ir abejotini. 

Jeigu Laidė tikrai būtų gavusi palikimą, ji būtų galėjusi leis- 
ti sau daugžodžiauti ir aikštytis. Tačiau ji turėjo pagalvoti ir 

apie senatvę. Daugelis heterų gyvenimą baigdavo didžiausia- 
me skurde. Visų atstumtos, viską praradusios, jos mirdavo vie- 
nišos ir apleistos. 

Epikratas, kurį cituoja Atėnajas (XIII, 570 b), savo kalbo- 
je Prieš Laidę piešia nekokį kurtizanės paveikslą. „Ji nuola- 
tos, — rašo Epikratas, — būdavo girta ir tinginiaudavo. Jos 
niekas daugiau nedomino, tik vakarienė ir vynas. Ji buvo tarsi 
grobuonis, sugriebiantis auką ir nusinešantis į savo olą, kad 
ten surytų. Pasenę plėšrieji paukščiai atskrenda prie dievų 
šventyklų. Jie alkani, nes nebėra tokie vikrūs, kad pagautų 
grobį. Kartais jų pasirodymą aiškina kaip likimo ženklą. Kai 
Laidė buvo turtinga, pasimatyti su ja buvo neįmanoma. Leng- 
viau buvo susitikti su pačiu satrapu Farnabazu. Dabar, kai 
senstelėjo, o kūnas nebėra toks gražus, pasimatyti su ja — pa- 
prasčiau nei nusispjauti. Ji vaikštinėja visur. Jai tinkamas už- 
mokestis — ir auksas, ir trys obolai. Ji atsiduoda tiek seniems, 
tiek jauniems, ir jau tokia paklusni, kad net sutiktų valgyti 
tau iš delno!“ 

Kokia išvada peršasi, perskaičius šį aprašymą? Ar Epikra- 
tas nekentė Laidės, ar buvo objektyvus? Graikai toli gražu ne- 
buvo atlaidūs senstančioms heteroms ir eilėse dažnai išjuok- 
davo jų bjaurumą, nuvytusį grožį ir raukšles. Galbūt Epikra- 
tas tiesiog sekė tradicija. 

Kiti rašytojai netgi tvirtina, jog Laidę dar jaunystėje nužudė 
pavydžios moterys. Tesalietės nutempusios ją į Afroditės šven- 
tyklą ir mirtinai sumušusios. Tikra tiesa, kad heteros kartais 
užsitraukdavo žmonų pyktį, tačiau šios retai imdavosi tokių 
griežtų priemonių. Laidės epitafijoje primenama, kad visi grai- 
kai, išdidūs ir sugebantys atsilaikyti prieš persus, buvo Laidės 
grožio vergai. Ją pagimdė Erotas, o Korintas išmaitino. Ji il- 
sėjosi Tesalijos lygumose. Laidė paskatino meno vystymąsi ne 

tik Korinte, bet ir Atėnuose. Ji buvo Apelio mūza, kaip Frinė — 
skulptoriaus Praksitelio. 

Romėnų poetas Propercijus irgi prisimena, kaip didžiausios 
Laidės šlovės metu graikai spiesdavosi prie jos durų. Tačiau, 
priduria jis, dar daugiau meilužių laukia prie jo paties meilu- 
žės durų. Šiose eilėse jis mini heterą Frinę, turėjusią daugybę 
meilužių, ir Taidę, iš griuvėsių prikėlusią Tėbus, kad įeitų į 
istoriją. 


III 


ĮKALINTOJI LAIDĖ 


Atsisveikinimo vakarienė 


XIX amžiaus autoriai taip pat aprašo Laidės išvykimą iš Ko- 
rinto bei padarinius, kuriuos naujasis gyvenimas turėjo jos to- 
lesniam likimui. 

Prieš išvykdama iš Korinto, Laidė nusprendė iškelti didelę 
puotą, į kurią susirinko turtingiausi ir talentingiausi meninin- 
kai bei mokslininkai. Jie suvažiavo iš Atikos, Peloponeso, salų 
ir užsienio šalių. Šia proga Laidė liepė ištraukti gražiausius 
indus ir visus brangius daiktus, kuriuos jai kada kas buvo pa- 
dovanojęs. Sodai buvo papuošti. Pati ji sėdėjo šalia Aristipo, 
Mirono ir Skopo. 

Po to, kai visi svečiai nuliejo vyno, aukodami dievams, pasi- 
rodymą pradėjo šokėjos ir muzikantės. Dainininkės užtraukė 
dainą Laidės garbei, kviesdamos susirinkusiuosius iki aušros 
šlovinti meilę ir vyną. 

Paskui prasidėjo diskusijos. Laidė nusistebėjo, kad nėra Dio- 
geno, ištikimo jos draugo, ir vienas svečias pasakė matęs jį su 
Platonu. Visi nustebo, nes žinojo, kaip stipriai Diogenas ne- 
kenčia Platono. Tada svečias papasakojo, kaip Diogenas iš- 

juokė Platoną. Nepatikliems klausytojams jis pranešė, kad Pla- 
tonas siekė sugalvoti žmogaus apibrėžimą, nes visi kiti anks- 
čiau pateikti apibrėžimai jo netenkino. Po ilgų apmąstymų Pla- 
tonas staiga pareiškė, kad žmogus - tai „dvikojis padaras be 
plunksnų“. Diogenas pagavo gaidį, nupešė jį ir atnešė Plato- 
nui, ojo mokiniams pasakė, jog atnešė žmogų, atitinkantį jų 
mokytojo sugalvotą apibrėžimą. 

Užsimezgė ilgas pokalbis apie Platono privalumus ir trūku- 
mus. Tačiau kai atsibodo keistis nuomonėmis, svečiai nuspren- 
dė užsiimti linksmesniais dalykais ir pamiršti Platoną - liūdną 
ir griežtą žmogų. Mironas uždainavo. Aristipas aukštino gy- 
venimo malonumus, o susirinkusieji jį karštai palaikė. 

— Ar žinote, kad vieną dieną Aristipas kaip reikiant buvo 
pavaišintas lazda? — paklausė turtingas bankininkas. 

— Šios istorijos negirdėjau, o juk maniau, kad apie Aristipa 
žinau viską, - atsakė Laidė. 

— Tai tiesa, - prisipažino Aristipas. - Man teko atlaikyti Si- 
rakūzų tirono Dionisijo įniršį, nes susiginčijau su juo dėl vie- 
no patiekalo skonio. Mano nuomone, patiekalas buvo labai 
gardus, o jo - ne. Tai man buvo gera pamoka: niekada nerei- 
kia prieštarauti stipresniam už tave! Bet už šį ginčą aš jam 
greitai atleidau, nes jau kitą dieną valgiau kartu su juo! 

Tada pokalbis pasisuko apie Aristipo ir bankininko potraukį 
į pinigus. Vieni gynė Aristipą, mokantį leisti pinigus, ir peikė 
bankininką, rakinantį juos skryniose. Kiti teigė, kad Aristipas 
pinigus mėgsta lygiai taip pat kaip ir bankininkas. Tada Laidė 
užstojo savo draugą. Ji papasakojo, kaip vieną dieną Aristipas 
pareiškė savo vergui, ant nugaros nešusiam sidabrinių monetų 
maišus: „Išmesk viską, kas tau atrodo pernelyg sunku!“ 

— Aš netgi mačiau, kad Aristipas paskolino draugams pini- 
gų, nors jam pačiam jų reikėjo! - pridūrė Laidė. 

Svečiai nenusileido ir priminė, kad Aristipas pernelyg nuo- 
lankus ir paklusnus tironams. Į tai Laidė atsakė: 

— Vieną dieną Aristipas ėmėsi ginti Platono draugo, nuteis- 
to myriop. Jis netgi puolė Dionisijui Sirakūziečiui po kojomis, 
maldaudamas jį išklausyti. Dvariškiai ėmė šaipytis, nes manė, 
kad tokioje padėtyje jis atrodo apgailėtinai. „Taip darau to- 
dėl, kad Dionisijo ausys yra ties jo kojomis“, — atšovė nė kiek 
nesutrikęs Aristipas. Šiuo sąmoju jam pavyko išlaisvinti pa- 
smerktąjį ir laimėti Dionisijo draugystę. 

Tai išgirdę, Skopas ir Mironas širdingai pasveikino Aristi- 
pą. Bakchis paprašė karvedį padainuoti. Šis išgyrė mylimos 
moters žavesį. Laidė taip pat uždainavo ir išaukštino mokėji- 
mą suvaldyti savo troškimus. 

— Demostenas neteisus, teigdamas, kad Laidės namai nėra 
filosofijos buveinė. Mes čia gauname tokių išminties pamokų! 

Tada svečiai ėmėsi šaipytis iš Demosteno godumo: vergus 
jis versdavo dirbti dešimt valandų per dieną. Demostenas ne- 
seniai buvo nuteistas, ir daugelis apgailestavo, kad toks pro- 
tingas Žmogus yra pasmerktas tokiam vargingam gyvenimui. 

— Laidė kilnesnė už Demosteną, nes suteikia laisvę savo ver- 
gams ir tampa jų bičiule! 

Tada visi sušneko apie godųjį Kaliją ir puotoje dalyvaujantį 
bankininką, kuris esą apiplėšęs daugelį piliečių. Mironas pa- 
reiškė, kad Laidės išvykimo proga suteikė laisvę keletui savo 
vergų. 

— Prieš išvykdama į Sardes, Laidė norėjo dovanoti laisvę vi- 
siems savo vergams, — priminė Aristipas, — bet jie visi nusprendė 
ir toliau jai tarnauti! Ką į tai pasakysite? 

— Kilniosios Laidės garbei reikia pastatyti statulą, o dar vie- 
ną statulą, šlovinančią jos grožį, padovanoti jai pačiai, - atsa- 
kė generolas. 


90 VIOLAINE VANOYEKE E MEILĖS TARNAITES 


Pasigirdo iš lauko sklindantys balsai, ir Laidė pasiteiravo, 
kas ten vyksta. 

— Tai tik elgetos, kuriuos priviliojo mūsų šventė, — atsakė 
tarnaitė. — Tuojau juos išvaikysime. 

Laidė nesutiko ir įsakė juos atvesti. Prie jos prisiartino moti- 
na su vaikais. Jie vedėsi ir aklą senelį. Jų tėvą buvo sužeidę spar- 
tiečiai. Laidei kilo mintis paimti pintinę ir perleisti ją per drau- 
gų rankas. Pati ji įmetė vieną talentą. Paskui svečiai pakilo nuo 
stalo ir perėjo į didžiąją salę pasižiūrėti menininkų pasirodymo. 
Laidė su karvedžiu pasitraukė atokiau; šis prisipažino ją mylįs. 

— Argi protinga mylėti heterą? — paklausė Laidė. 

— Aš nelaikau tavęs hetera, — atsakė karvedys. 

Prie jų priėjo teisininkas, jis norėjo su karvedžiu aptarti vie- 
ną rimtą reikalą. Tuo tarpu Laidė kalbėjosi su pasiuntiniu, at- 
nešusiu jai laišką. Jai rašė labai įtakingas gerbėjas: „Tau pavy- 
ko nuo manęs pabėgti, kai buvau tave pagrobęs. Bet tu vis tiek 
būsi mano“. 

Supykusi Laidė nesutiko atsakyti ir pasiuntinį išvarė. Ne- 
trukus į namus įsiveržė būrys kareivių ir ją suėmė. 


Laidės teismas 


Įkalintą Laidę aplankė karvedys. Jis ketino surengti jos pabė- 
gimą, tačiau Laidė atsisakė. Ji norėjo stoti prieš teisėjus ir bū- 
ti išteisinta. 

— Ar žinai, kas atsiuntė tau tą paslaptingą laišką ir tave įka- 
lino? 

— Eleusino hierofantas. 

Nepaisydama generolo įtikinėjimų, Laidė laukė teismo. Įsi- 
supusi į baltą šydą, lydima sargybinių, ji įžengė į teismo salę. 

Teisti turėjo pritanai*. Prie kalėjimo durų Laidę pasitiko visi 
jos draugai ir ėjo kartu su ja. Bet pritanai visus mokslininkus 
išvarė. Su Laide liko tik karvedys, oficialus jos advokatas. 

— Tu kaltinama nepagarba dievams ir kenkimu žmonėms, — 
pranešė teisėjai Laidei. — Tu gali būti pasmerkta myriop. Turi 
valandą gynybai. Kas tavo gynėjas? 

Karvedys atsistojo. Jo priešininkas buvo jam nepažįstamas 
žmogus, irgi dalyvavęs Laidės pokylyje ir teisme atstovaujantis 
Eleusino hierofantui. Prasidėjo ilgi debatai. Tuo metu, išlaužęs 
duris, į vidų įsiveržė Diogenas. Nors teismo pirmininkas neno- 
rėjo jo klausyti, jis vis dėlto priminė susirinkusiesiems, kas esąs. 
Diogenas pagyrė teisėjus ir pareiškė, kad po to, kai neseniai 
siaubingomis aplinkybėmis mirė Sokratas, dar viena teismo klai- 
da būtų nedovanotina. Todėl jis atėjęs pagelbėti teisingumui. 

Diogenui nutilus, keli liudininkai pradėjo kalbėti Laidės nau- 
dai: elgetos, kuriems Laidė buvo padėjusi, bedarbiai, kuriuos 
Laidė išgelbėjo iš apverktinos padėties, Veneros šventyklos Zy- 
nė, patvirtinusi, kad Laidė be galo atsidavusi dievams. Paga- 
liau karvedys parodė Eleusino žynio laišką ir papasakojo apie 
jo surengtą pasikėsinimą į mylimiausią Korinto moterį. Kal- 
bos pabaigoje karvedys nutraukė nuo Laidės šydą, ir teisėjai 
išvydo jos įstabų veidą. 

Pritanai išteisino Laidę ir suėmė kaltintoją. Laidė buvo vai- 
nikuota. Ji ant rankų buvo nunešta iki Veneros šventyklos, kur 
pagarbino deivę. Korintiečiai nukaldino medalį, kuriame Lai- 
dė buvo pavaizduota pritanų ir paprastų žmonių apsuptyje. 

Šis pasakojimas labai primena Frinės teismą. Tada teisėjai 
irgi neatsilaikė, išvydę jos grožį. 


* Pritanai — Atėnuose ir kituose miestuose vadinamosios 500 tarybos vykdomojo komite- 
to nariai. 

Pabėgimas 


Nepaisant palankaus nuosprendžio, Laidės draugai patarė jai 
išvykti iš Korinto. Jie tikino, kad Eleusino hierofanto kaltini- 
mas visada terš jos garbę. Jeigu korintiečiai būtų tokie pat prie- 
taringi kaip atėniečiai, jos jau nebebūtų tarp gyvųjų. 

Laidė paprašė draugų saugoti ją tris dienas. Prieš išvykdama 
ji norėjo sutvarkyti daug reikalų. Namą ji užrašė Bakchiui ir 
prisaikdino jį viską prižiūrėti. 

— Suteik laisvę visiems mano vergams, išskyrus tuos, kurie 
norės su tavimi pasilikti. Savo bankininkui esu patikėjusi pen- 
kis šimtus talentų. Jis mokėdavo man rentą. Kiekvienais me- 
tais skirk ją vargšams, skurstančioms heteroms sušelpti ir na- 
mui prižiūrėti. Jei pats sukaupsi santaupų, paaukok jas Vene- 
rai. O mane gynusiam Diogenui pastatydink trobelę, nes vai- 
kai sulaužė statinę, kurioje jis miega. 

Šitaip Laidei tvarkant reikalus, atvyko visą naktį jos namus 
saugojęs Diogenas ir pranešė, kad hierofanto siųsti žmonės 
bandė perlipti tvorą. Jis juos išvijo, bet pats buvo sužeistas. 
Atvyko ir Euripidas. 

— Atkeliavau iš Atėnų, — tarė jis. - Sužinojau, kaip kilniai 
pasielgei su mano šeimynykščiais. Žinok, Atėnų areopagas ke- 
tina prašyti Korinto pritanų tave teisti dar kartą. Bėk, kol ne- 
atvyko pasiuntiniai! 

Karvedys davė nurodymus. Aristipas turėjo paskleisti gan- 
dą, kad Laidė užsidarė Veneros šventykloje. Diogenas turėjo 
ir toliau naktimis saugoti Laidės namus. Karvedys su Laide 
rengėsi artimiausiu metu išplaukti. 

Naktį Diogeno vyrai buvo užpulti. Kadangi keletas jų žuvo, Dio- 
genas nusprendė bėgti, kad nebūtų dėl to apkaltintas. Deja, jo lai- 
vą užpuolė piratai, ir jis buvo parduotas Kseniado vergų turguje. 


IV 


LAIDĖS REVANŠAS 


Laidė Ambrakijoje 


Po trijų dienų Laidė su karvedžiu atvyko į Ambrakiją. Žmo- 
nės sveikino sugrįžusį karvedį ir aukštino Laidės grožį bei 
išmintį. Laidei apdainavus Dzeuso nuotykius, Ambrakijos gy- 
ventojai ją vainikavo. Jie pasveikino ją kaip savo miesto pi- 
lietę ir pažadėjo jos atvykimo į salą proga sukurti marmuro 
statulą. 

Kitą dieną, aidint žmonių sveikinimams, karvedys su Laide 
susituokė. Visus metus Laidės gyvenimas buvo be galo laimin- 
gas. Kaip ir Korinte, ji garsėjo savo pokyliais ir šelpdavo 
skurdžius. Laidė pagimdė dukrą, kurią pavadino Laidione. Į 
Ambrakija pasimatyti su Laide atkeliavo Aristipas su žmogu- 
mi, vardu Kleonas. Šis Laidę tiesiog dievino ir tikėjosi jos prie- 
lankumo. Laidė pranešė Aristipui apie savo vedybas ir papra- 
se Kleono išpirkti Diogena. Aristipui rūpėjo pasikalbėti su Lai- 
de, kol iš karo negrįžo jos vyras. Ar ji tikrai mylinti karvedį? 
Juk ji visada priešiškai Žiūrėjo į santuoką! Laidė atvirai atsakė 
karvedžio visai nemylinti, bet žadanti būti ištikima, nes jis — 
labiausiai atsidavęs iš visų vyrų. 

Aristipas Laidei pranešė, kad teismas nenuteisė Eleusino 
žynio ir kad Korintas pasitraukė iš Atėnų sąjungos. Tuo metu, 
kai abu miestai rengėsi karui, mirė hierofantas. Atėniečiams 
ir korintiečiams nerimą kėlė Epameinondas, Tėbų kariuome- 
nės vadas, siekęs pavergti Spartą ir kurį laiką su kariuomene 
stovėjęs netoli Korinto. Epameinondas laimėjo mūšį ties Leuk- 
trais, ir atėniečiai vėl pasiūlė buvusiems priešams jungtis į są- 
jungą. 

— Atėniečių moralė vis labiau smunka, — tarė Aristipas, — 
todėl nusprendžiau grįžti į gimtąjį miestą ir atsidėti filosofijai. 
O Kleonas ketina įsikurti Korinte. Gal kada ten sugrįši! 

— Atėniečiai niekada nejautė dėkingumo, - tarė Laidė. — 
Mirus Aspasijai, jie nesutiko jos palaidoti Periklio kape. O juk 
be jos Periklis turbūt nebūtų taip gerai valdęs. Turėjau Aspa- 
sijos kūną patikėti vienam iš savo draugų. Iš Atėnų išvykau į 
Korintą. Netrukus apsilankiau Aiginos saloje. Tuo metu Tė- 
bus buvo užkariavę spartiečiai. Juos išvijo Pelopidas. Tai pik- 
ta, Žiauri, pasipūtusi ir godi tauta. 

Į Ambrakiją atvyko pasiuntinys ir pranešė Laidei, jog ji lau- 
kiama Korinte. Korintiečiai prašo ją grįžti. Jie nukėlė jos sta- 
tulą ir šlovindami nešioja ją miesto gatvėmis. Pritanai liepė 
jam parvežti Laidę. Šiai užduočiai įvykdyti jam buvo duota 
šimtas ginkluotų vyrų. 

Laidė paaiškino, kad dabar ji ištekėjusi ir be vyro Žinios ne- 
gali priimti jokio sprendimo. 

— Nuspres jis, — tarė ji. — O kol jis grįš, papasakok žmonėms 
apie spartiečius, kuriuos visi mini, nes tu juos pažįsti, o Amb- 
rakijos gyventojai - ne. 

Pasiuntinys mielai sutiko. Kitą dieną jis pasakė ilgą kalbą 
apie Spartos istoriją, Atėnų papročius, o baigdamas palygino 
atėnietes su spartietėmis. 

— Kur dingo legendinė Lakedaimono moterų drąsa? Kai įsi- 
veržia tėbiečiai, viskas, ką jos sugeba, — tai spygauti ir bėgti! 
Atėnietės ginekėjoje rūpinasi vyru ir namais. Jos nevaikšto į 
gimnasiją ir nerodo savo nuogybės. Eidamos į teatrą, atėnie- 
tės veidą prisidengia šydu ir apsirengia prideramai. Atėnietės 
visada švarios, o spartiečių plaukai nuolatos styro susivėlę, tu- 
nika susiglamžiusi. Atėnų moterys turi skonį. Jos grakščios ir 
elegantiškos. Iš namų išeina pasikvėpinusios, vaikšto gracin- 
gai, ne taip kaip spartietės, atsiduodančios riebalais, kuriais 
ištrina plaukus. Spartos moterys — nemokšos, šiurkščios, atža- 
rios ir nemalonios, o Atėnų - švelnios ir mielos. Svetimšaliui 
Spartoje nesunku po išgertuvių susirasti laisvo elgesio moterį, 
o atėniečių žmonos neatsiduoda pirmam sutiktajam. Spartie- 
tės užmiršta, kad yra ištekėjusios, nes jų vyrai dažnai vyksta į 
karą. Kartais, jeigu atsinešė didelį kraitį, jos netgi tvarko na- 
mus ir įsakinėja vyrui. 

Toliau oratorius kalbėjo apie kurtizanes: 

— Atėnuose gyvena heteros — moterys, susitikinėjančios su 
filosofais, išmanančios poeziją, muziką ir traukiančios labiau- 
siai išsilavinusius vyrus. Jos tampa poetų mūzomis ir skulpto- 
rių modeliais. Spartoje tokių moterų nėra. Spartietė — gėlės 
spyglys, o atėnietė - žiedas. 


Kleono kalba 


Pasiuntinio kalba susilaukė didžiulio pasisekimo, todėl Laidė 
paprašė Kleono kitą dieną papasakoti apie Atėnus. 

— Gerai, - atsakė Kleonas. — Sutinku visų pirma todėl, kad 
Laidei nieko negaliu atsakyti, be to, man bus malonu papasa- 
koti ambrakiečiams apie Atėnus, šio miesto ydas ir dorybes. 

Kleonas priminė, kaip įsikūrė Atėnai. Jis taip pat papasa- 
kojo apie jų gyventojus ir perėjo prie moterų, apie kurias kal- 
bėjo pirmasis oratorius. Kleono manymu, atėnietės buvo ele- 
gantiškos. Kad ir nelabai gražios, jos moka elgtis draugiškai ir 
mandagiai, nes yra gavusios puikų išsilavinimą. Kleonas taip 
pat prabrėžė, kad atėnietės niekur neina iš namų, tik į teatrą, 
lydimos savo vergų ir prisidengusios veidą. 

— Tačiau atėniečiams patinka kurtizanės, tos dikteriadės, ku- 
rių vis daugėja. Tik nereikia kurtizanių painioti su heteromis, — 
pastarosios yra laisvos, lanko filosofijos, poezijos ir iškalbos 
mokyklas. Visos jos siekia tapti išsilavinusios ir visuomenėje 
sublizgėti savo protu bei žiniomis. Šios išskirtinės moterys kaip 
niekas kitas vilioja svetimšalius į Atėnus. Dar daugiau žmonių 
vyksta į Korintą. Nors ir nėra mylimos savo mieste taip kaip 
jaunimas, atėnietės turi atrodyti ne tik padoriai, bet ir elegan- 
tiškai, privalo dabintis papuošalais. Jų aprangą kontroliuoja 
dešimt pareigūnų. Nuo dešimtos valandos ryto joms draudžia- 
ma vaikščioti po namus nesusišukavusioms ir netinkamai ap- 
sirengusioms. Tos, kurios nesilaiko šio įstatymo, baudžiamos 
tūkstančio drachmų bauda, o jų vardai paskelbiami pagrindi- 
nėje aikštėje. 

Atėnietės greitai tapo pačiomis elegantiškiausiomis mote- 
rimis. Jos pirkdavo brangiausius audeklus ir teatre pasirody- 
davo su puikiausiais papuošalais. Jos diktavo madas ir taip 
įprato prie gražiausių tualetų, jog kartais net nuskurdindavo 
savo šeimą. Nors buvo išleistas įstatymas, skatinantis saikin- 
gumą, atenietes ir toliau atkakliai vaikesi madų. 

Kleonas taip pat paminėjo, kad atėnietės be saiko vartoja 
tepalus, kremus ir kvepalus. 

— Jeigu tik sustorėja, puola gerti vandenį ir valgyti vaisius. 
Kad atrodytų plonesnės, jos susiveržia juosmenį švininėmis 

plokštelėmis. Pernelyg liesos moterys ištisą dieną valgo figas 
ir stengiasi padidinti krūtinę. Jos dažnai geria laisvinamuo- 
sius, kad sužadintų apetitą. Jos mėgsta maudytis ir gulinėti. 

Po šių žodžių Kleonas vėl prabilo apie Atėnų vyrus. Jis pa- 
pasakojo keletą istorijų apie jų pavydumą. Tuo metu įėjo pa- 
siuntinys ir įteikė Laidei laišką. Perskaičiusi ji pravirko iš siel- 
varto. Neįstengdama susirinkusiems ambrakiečiams pranešti, 
kas įvyko, Laidė ištiesė laišką Aristipui. Šis visiems paskelbė, 
kad karvedys žuvo: 

— Jo kariuomenė nugalėjo, bet jį patį rado mirusį. 

Svečiai nusiėmė gėlių vainikus. Laidė šydu prisidengė veidą 
ir visus namų baldus aptraukė juodais apmušalais. Kambariuo- 
se degė laidotuvių fakelai. Teatrai buvo uždaryti. Gedėjo visi 
gyventojai. 

Kitą dieną kareivis atgabeno karvedžio pelenus ir ginklus. 
Laidė surengė ypatingas laidotuves. Eisenoje dalyvavo jaunuo- 
liai ir merginos, nešini kiparisų šakelėmis bei gėlėmis. Laide 
dešimčiai dienų užsidarė namuose: kaip reikalavo papročiai, 
gedulo metu ji su niekuo negalėjo matytis. 

Kai Laidė vėl atvėrė savo rūmų duris ir pas ją susirinko drau- 
gal, ji prisipažino, kad ši staigi netektis išmušė ją iš vėžių. 

— Žmonės manęs jau nebelaikė hetera. Buvau gerbiama mo- 
teris. Dabar aš vėl laisva ir bejėgė šiame mieste. Ką man dary- 
ti? Mano vyras amžinai gyvens mano širdyje. 

Iš Korinto atvykęs pasiuntinys priminė jai, kad jos laukia 
korintiečiai, žiūrintys į ją ne kaip į heterą, bet kaip į deivę. 

— Ka pasakysite? — paklausė Laide Aristipo ir Kleono. 

— Manau, jog čia gyvenimą baigtumei viena ir visų užmirš- 
ta. Tu šito nenusipelnei. Privalai Zaveti žmones savo protu. 
Susirink savo daiktus ir vyk su mumis į Korintą, — tarė Aris- 
tipas. 

Laidė paklausė draugų patarimo ir skurstantiems Ambra- 
kijos gyventojams išdalijo paveldėtus iš vyro turtus. Paskui iš- 
plaukė į Korintą. 

Šiame pasakojime apie audringą Laidės gyvenimą susipina 
epas, romanas ir drama. Tokie pat įvykiai aprašomi ir kitų he- 
terų istorijose. Greičiausiai autoriai suplakė keleto kurtizanių 
nuotykius. 


V 


LAIDĖS ISIAMZINIMAS 


Sugrįžimas į Korintą 


Į Korintą grįžusią Laidę džiūgaujanti minia nunešė į Veneros 
šventyklą. Žmonės jai nieko negailėjo. Korintiečiai neskaičia- 
vo pinigų, kuriuos išleido, norėdami pradžiuginti Laidę. Iš mir- 
tų ir rožių buvo nupintas baldakimas. Hierodulai* sutiko Lai- 
dę pasigėrėjimo ir džiaugsmo šūksniais. Šalia jos žingsniavo 
Bakchis. 

Šventiniai renginiai truko tris dienas. Žmonės apdainavo 
Laidės grožį ir sugrįžimą. Bet hetera buvo jau nebejauna. Jai 
buvo daugiau nei trisdešimt metų, tačiau kadangi visada pri- 
žiūrėjo savo kūną, jos veidas atrodė vis toks pat. Laidė tapo 
apkūnesnė, bet veidas buvo toks pat skaistus, juokas toks pat 
skambus, šypsena tokia pat Žavi, o protas toks pat gyvas. Bran- 
da, grožis ir protas, — ji buvo iškiliausia savo epochos moteris! 
Vis dėlto taip manė ne visi. 

Svetur praleidusi trejus metus ir grįžusi į Korintą, Laidė ke- 
tino nuo šiol atsidėti menui, filosofijai ir labdarai. Dosnioji ir 


* Hierodulai - šventyklų vergai, kurie valė patalpas, padėdavo aukojant ir t. t. 

širdingoji Laidė vėl ėmė kelti pokylius, į kuriuos rinkosi Zy- 
mūs žmonės, o kad viskas būtų nepriekaištinga, apie savo šven- 
tę ji pranešdavo prieš dvi savaites. 

Siekdama išvengti priekaištų, Laide į savo simposijus* ne- 
įsileisdavo moterų. Puotoje dalyvaudavo tik heteros. Svečius 
linksmindavo muzikantės, šokėjos ir jauni taurininkai. 


Aristipo kalba 


Vieną dieną Laidė išvyko į Aiginą pas draugę, kuriai reikėjo 
jos pagalbos. Ji paprašė Aristipo pavaduoti ją pokylio metu, . 
nes nenorėjo atšaukti numatytos puotos. Aristipas visiems pa- 
skelbė, kad kalbės apie Laide, ir į šventę plūstelėjo svetimša- 
liai, norintys daugiau sužinoti apie heterą. 

Svečiams susirinkus, Aristipas paprašė žodžio. Jis paaiški- 
no nepasakosiąs apie Laidės vaikystę, bet priminė, kad jau- 
nystėje į ją dėl grožio, malonaus charakterio ir proto dėmesį 
atkreipęs Leontidis. 

— Leontidis buvo garbingas pilietis, Laidę laikęs savo įduk- 
ra ir palikęs jai visą savo turtą. Laidė būtų galėjusi tuos pini- 
gus pasilikti sau. Tačiau ji nusprendė daryti gera ir įgyti žmo- 
nių meilę. Šio miesto gyventojai ją taip brangina, kad jai išvy- 
kus visi jos labai ilgisi. 

Aristipas pabrėžė Laidės protą ir dosnumą. 

— Mirus Leontidžiui, ji pasiliko tik pusę palikimo, kad galė- 
tų būti hetera. Ketvirtį savo turto ji skyrė vyro laidotuvėms, — 
jis buvo palaidotas kaip karalius, - o likusį ketvirtį išdalijo Ko- 


* Simposijas (gr. sympossion - bendros išgertuvės) — puota, kurios dalyviai drauge valgy- 
davo, gerdavo ir pramogaudavo. 

rinto vargšams. Laidei patinka būti hetera, nes ji gali tvarkyti 
savo turtą kaip panorėjusi ir matytis su savo bičiuliais meni- 
ninkais. To ji negalėtų, jeigu būtų pavyzdinga kokio nors grai- 
ko Žmona. 

Tada Aristipas papasakojo keletą istorijų, išaukštinančių Lai- 
dę. Pirmoji buvo apie sodininką, pamilusį vieną Laidės fleiti- 
ninkę. Pirkdamas jai papuošalus, vyriškis baigė nusigyventi, 
nors turėjo žmoną ir vaikų. Vieną dieną Laidė išėjo pasivaikš- 
čioti ir sutiko jo skurstančius šeimynykščius. Sodininko Zmo- 
nai ji davė auksinę monetą, tačiau ši ją metė šalin. Laidė labai 
nustebo. Persigalvojusi moteris monetą pakėlė ir pasakė Lai- 
dei, kad tokio gražaus veido žmogus negali būti labai blogas. 

— Nesuprantu, kodėl taip elgiesi, - tarė Laidė susijaudinusiai 
moteriai, ir ši papasakojo, kaip jos vyras iššvaistė visą jų turtą. 

Pasipiktinusi Laidė nusprendė ištaisyti fleitininkės padary- 
tą skriaudą. 

— Užeik pas mane rytoj. Mes išspręsime šį reikalą, - paža- 
dėjo ji moteriai. 

Laidė pasišaukė muzikantę, kuri iš sodininko buvo gavusi 
papuošalų. Ji privertė merginą grąžinti dovanas ir ją išvarė. 
Paskui davė sodininko Žmonai tiek pinigų, kiek kainavo pa- 
puošalai, o vėrinį ir apyrankes padovanojo sodininko dukrai, 
sakydama, jog tai bus dovanos vestuvių proga. 

Aristipas žinojo ir daugiau panašių nutikimų. Jis papasako- 
jo apie jaunąjį Niketą, kuris pamilo godžią moterį, troškusią 
pinigų. Kad ir kaip tėvai atkalbinėjo, Niketas nenorėjo nieko 
girdėti. Tada jo motina kreipėsi pagalbos į Laidę. 

— Manau, kad žinau, kaip jį išgydyti nuo šios neprotingos 
meilės, — tarė Laidė. 

Ji persirengė jaunuoliu, nuvyko pas Niketo mylimąją ir pa- 
rodė jai papuošalų ir brangenybių. 

— Negaliu tavęs mylėti, nes myliu Niketą, — iš pradžių atsakė 
moteris. 

Tačiau Laidė atšovė, kad Niketas neturtingas. 

— Na, gerai! Aš jo nebejsileisiu. 

Kai Niketas atėjo pas mylimąją, durys buvo uždarytos. Prie 
jo priėjo Laidės žmogus ir tarė, kad belstis beviltiška. 

— Atidaviau jai viską, ką turėjau. Netikiu tavimi! 

— Grįžk rytoj ir įsitikinsi. 

Kitą dieną Niketas pasislėpė gretimame kambaryje ir pasi- 
klausė savo meilužės pokalbio su kitu vyru. Įsiutęs Niketas grįžo 
namo ir paprašė tėvų atleisti jam už kvailumą. 


Sumanioji Laidė 


Svečiai pralinksmėjo, Aristipui pradėjus pasakoti, kaip Laidė 
moka šmaikščiai atsikirsti. Moteris buvo labai sąmojinga. Kartą 
vienas vyras pagrasino dėl jos nusižudysiąs, O ji atsakė, kad 
protingiau būtų likti gyvam, nes moterys vertina vyrus, suge- 
bančius meilę įrodinėti daugelį kartų. 

Kitas gerbėjas skundėsi, kad dega iš meilės jai ir negali jos 
užmiršti. Laidė atšovė, kad geriausias būdas šiam niokojan- 
čiam gaisrui užgesinti — galutinai jį atstumti ir taip atšaldyti 
kartą ir visiems laikams. 

Laidė buvo ne ką atlaidesnė ir senajam žilagalviui Mironui. 
Nesulaukęs atsako į meilės prisipažinimą, kitą dieną jis grįžo 
bandyti laimės, nusidažęs plaukus. Laidė nusistebėjo: šis vy- 
ras prašo to paties, ką ji vakar atsakė jo tėvui! Tačiau ilgainiui 
Mironas tapo vienu artimiausių heteros draugų. 

Laidė į viską žiūrėjo filosofiškai. Ji tvirtino, jog mokantieji 

tik kaupti pinigus, bet nemokantys jų išleisti, niekada nebus 
laimingi. Nors Laidė mėgo pokylius ir dažnai lankydavo skurs- 
tančius žmones, ji vengė kvailos minios, kur, jos žodžiais ta- 
riant, pernelyg daug mulkių, pasipūtėlių ir piktadarių. 

Laidė dažnai užstodavo elegantiškas ir koketiškas moteris, 
nes manė, kad išvaizdos priežiūra atima nepaprastai daug lai- 
ko. Į svečius ji kviesdavosi tik sąmojingus ir geraširdžius vy- 
rus. Ji mėgdavo pasišaipyti iš filosofų, kurie manydavo esą pa- 
kankamai gudrūs ir valingi, kad apsieitų be moters, su kuria 
kurį laiką bendraudavo. Jeigu jie tikrai turėtų stiprią valią, mo- 
terų jiems visai nereikėtų; tai ko dabar jie laksto heteroms iš 
paskos? 

Laidė nepakentė prievartos ir netylėdavo, matydama, kad 
šeimininkas muša savo tarnus ar vergus. Siekdama apsaugoti 
savo meilužį, jeigu šis pernelyg karštai reikšdavo savo meilę, 
jam patardavo nerodyti jausmų. Sulaukusi brandesnio amžiaus, 
ji niekada neišeidavo iš namų be veidrodėlio: pasak jos, ji ga- 
lėjusi be jo apsieiti, kai buvo jauna, bet dabar turinti Žiūrėti, 
kad neatsirastų jos veidą bjaurojančių žymių. 

Aristipas pabrėžė, kad Laidė - vienintelė visais atžvilgiais 
tobula moteris. Visi susirinkę vyrai jam pritarė ir pagarbino 
Laidę. 


Laidė ir Eubatis 


Bėgo metai, Laidė ir toliau priiminėjo draugus bei žibėjo aukš- 
tuomenėje. Peržengusi keturiasdešimtmetį, ji pamilo vieną mu- 
zikantą. Turbūt pirmą kartą gyvenime ji pajuto tikrą aistrą. Iš 
pradžių ji bandė tramdyti savo jausmus, bet galiausiai Euba- 
čiui atsidavė. 

Atėnajas pateikia savąją įvykių versiją. Eubačiui Laidė grei- 
tai nusibodo. Tada ji įsimylėjo Pausaniją ir iškeliavo su juo į 
Tesaliją, kur ją neva užpuolė ir užmušė įsiutusios moterys. Ta- 
čiau joks kitas rašytojas nemini nei tokios baigties, nei aistros 
Pausanijui. 

Po to, kai muzikantas ją paliko, Laidė leidosi į kelionę ir 
nuvyko į Tesaliją, kur ėmė duoti gyvenimo meno pamokas. 
Atrodo, tesaliečiai ją mėgo taip pat kaip korintiečiai. Laidės 
draugai buvo ją įspėję nepasitikėti Eubačiu, kuriam tereikėjo 
heteros turtų, o jos jausmai visai nerūpėjo. Diogenas stengėsi 
atverti jai akis. Tačiau Laidė, atstūmusi daugybės iškilių vyrų 
meilę, pati pasiūlė Eubačiui ją vesti. 

Eubatis buvo dar ir vidutiniškas poetas. Jį viliojo šlovė ir 
pinigai. Todėl jis paprašė Laidės padėti jam laimėti Istmo žai- 
dynes, kurios vykdavo netoli Korinto ir buvo ne mažiau šlo- 
vingos nei Olimpijos. Jeigu jos padedamas jis iškovos prizą, 
vesiąs ją! Laidė sutiko su šiuo apgaulingu sandoriu. Iš tiesų 
Eubatis turėjo jauną meilužę. 

— Laimėjęs karūną, aš ne tik vesiu tave, - pažadėjo jai Eu- 
batis, — bet ir išsivešiu į savo miestą. 

Norėdama suteikti Eubačiui malonumą, Laidė išdalijo daug 
aukso. Dėl tokio dosnumo jaunasis poetas laimėjo taip trokš- 
tamą prizą. Jis nedelsdamas išvyko pas savo jaunąją meilužę, 
Laidei pasakęs, kad laikosi jųdviejų susitarimo, nes į savo gim- 
tąjį miestą išsiveža jos nuotrauką. 

Laidė nesiekė keršto, tačiau puolė į neviltį. Ji leidosi ieškoti 
Eubačio, bet jo nerado. Į Korintą ji grįžo tokia nusiminusi, 
kad net susirgo. Draugai jos neapleido. Į pagalbą Laidei at- 
skubėjo Aristipas. Laidė pasiuntė Kleoną ieškoti Eubačio, bet 
ir šis grįžo nieko nepešęs. 

Kadangi Laidė nuolatos kankinosi, verkė ir kamavosi, din- 

go jos akių spindesys, gyvenimo džiaugsmas ir grožis. Ji at- 
leido merginas, linksmindavusias pokylių svečius. Ji suteikė 
laisvę vergams, pasiliko tik pačius seniausius. Priimdavo tik 
artimiausius draugus, nors ir šie nebeteikė jai gyvenimo 
džiaugsmo. 

Jausdamasi nusilpusi, Laidė nusprendė pastatydinti šven- 
tyklą Veneros garbei ir marmurinį antkapį. Venerai ji padova- 
nojo savo paskutinį veidrodį, nes jos atvaizdas jai nebepatiko. 
Laidė nenorėjo matyti savo raukšlių. Silpdama sulig kiekvie- 
na diena, Laidė sukvietė draugus ir pranešė jiems, ką nuspren- 
dusi. Kadangi jos turtas vis dar buvo nemažas, ketvirtį ji palik- 
sianti skurstančioms Korinto heteroms, ketvirtį - žynėms, ku- 
Savo sodus ji dovanojanti Korinto miestui, taip atsidėkodama 
gyventojams už jų meilę. 

Sutvarkiusi visus reikalus, Laidė paprašė tarnaičių ant gal- 
vos uždėti vainiką ir palydėti ją į sodą. Prie jos prisidėjo muzi- 
kantės. Susirinko draugai. Laidė dėmesingai klausėsi jai dai- 
nuojamų odžių. Daugelis susirinkusiųjų ėmė verkti, ir Laidė 
ištarė paskutinius žodžius. 

Korintiečiai parodė ypatingą pagarbą Laidei ir palaidojo ją 
labai iškilmingai. Buvo nukaldintos monetos su jos atvaizdu. 
Nuostabų Laidės kapą puošė liūtės ir avino skulptūros. Lai- 
dės pageidavimu, ją palaidojo Kraniono giraitėje, ir į Korinto 
akropolį vykstantys keliautojai galėjo grožėtis paminklu, po 
kuriuo ilsėjosi hetera. 


VI 


KASDIENIS HETERŲ GYVENIMAS 


Heterų rūpinimasis išvaizda 


Laidės laikais ne visos laisvosios moterys tapdavo heteromis. 
Daugelis jų buvo prostitutės, dirbo nekokią šlovę turinčiose 
gatvėse, grotose, apgriuvusiuose namuose ir mokėjo mokes- 
čius valstybei. Žmonės jas niekino. 

Taigi tokios moterys nė iš tolo neprilygo heteroms, kurios 
ištisas valandas rūpindavosi savo išvaizda. Rytą tarnaitės jas 
ištrindavo ir nuprausdavo. Kūną kruopščiai nuskusdavo, pas- 
kui įtrindavo kvapniaisiais tepalais. Hetera rūpestingai rink- 
davosi šukuoseną ir drabužius. Kad plaukai būtų žvilgantys ir 
švelnūs, graikės naudodavo aliejų, o pernelyg nepaklusnias 
sruogas kartais sugarbiniuodavo ar susukdavo. Į plaukus įpin- 
davo paauksuotų kaspinėlių, įsmeigdavo dramblio kaulo šu- 
kas, brangakmeniais nusagstytų smeigtukų. Kartais šukuose- 
nos būdavo labai įmantrios. Heteros norėjo, kad plaukai būtų 
paslankūs ir kruopščiai sušukuoti. Kasos, šinjonai, sugarba- 
notos sruogos, — buvo griebiamasi įvairiausių priemonių plau- 
kų grožiui pabrėžti. Neretai tamsiems plaukams gyvumo su- 
teikdavo keletas perlų. 

Tarnaitės heteroms darydavo makiažą. Plonytėlaičiais teptu- 
kais juodai apvesdavo antakius ir akių kontūrus. Dažniausiai 
tarnaitės naudodavo smilkalus, geležies miltelius, sumaišytus 
su granato žievės sultimis ar su švinu ir stibiu. Paskui jos įrankiu 
iš dramblio kaulo nugramdydavo šeimininkės liežuvį, kvapnia 
pasta išvalydavo dantis ir paduodavo vandens burnai išskalauti. 

Masažas, įtrinant stangrinamuosius tepalus, padėdavo iš- 
saugoti lygią ir jauną odą. Plaukams šalinti buvo naudojamas 
sakų ir medaus mišinys. Jį pakaitindavo ir ištirpindavo. Paskui 
juostomis tepdavo ant tam tikrų kūno vietų. Mišiniui šiek tiek 
sukietėjus, atšalusią juostą nuplėšdavo kartu su plaukeliais. 
Vėliau tų vietų odą ištepdavo raminamuoju aliejumi ar išvaly- 
tais riebalais. 

Jeigu hetera turėjo keletą raukšlių, jas sumaniai paslėpda- 
vo po rausvos pudros sluoksniu. Tarnaitės nublizgindavo na- 
gus, o rankas įtrindavo odą švelninančiu tepalu. Tada hetera 
pirštus išmirkydavo benzoinės dervos tirpale. Baigusi rūpintis 
kūnu, ji išsirinkdavo suknelę ir papuošalus. 

Pasiruošusi priimti lankytojus, hetera išsitiesdavo ant sofos 
ir laukdavo klientų. Jei norėdavo pažiūrėti spektaklį, į teatrą 
keliaudavo palankinu. Kartais aplankydavo kokią draugę, irgi 
laisvąją moterį, kuri ją supažindindavo su būsimaisiais klien- 
tais. Korintietės labai dažnai vykdavo į Afroditės mišką, kur 
skirdavo pasimatymus. 


Grožio priemonės 
Heteros griebdavosi daugybės gudrybių, kad atrodytų aukš- 


tesnės, lieknesnės ar paslėptų atsikišusį pilvą. Savo privalu- 
mus jos pabrėždavo aukštakulniais batais, juostomis, kurio- 

mis susiverždavo juosmenį ar pilvą. Pernelyg tamsią oda švie- 
sindavo švino baltalu, o pernelyg blyškią paryškindavo raudo- 
nais dažais, gautais iš dygmino, augančio Egipte. 

Svarbiausia buvo pabrėžti privalumus ir paslėpti trūkumus. 
Jei hetera turėjo gražius dantis, ji dažnai juokdavosi. O jeigu 
dantys buvo sugede, jinai juos slėpdavo, kartais net būdavo 
įsikandusi mirtos šakelę. Kad žvilgsnis taptų įtaigesnis, hete- 
ros akių vokus dažydavo mėlynai ir žaliai. Nagus dažydavo ar- 
ba trindavo audeklo skiautele, išmirkyta aliejuje su benzoinės 
dervos milteliais. Taip jie imdavo blizgėti ir tapdavo labai gra- 
žūs. Skaistalais hetera ne tik paslėpdavo raukšles, bet ir su- 
teikdavo veidui patrauklesnį atspalvį. 

Kokių tik kaukių ji nedėdavo, rūpindamasi savo oda, ko- 
kiais tik aliejais bei tepalais ji netrindavo savo plaukų, kad šie 
imtų blizgėti! Laidė žinojo korintiečių receptus: veidui - me- 
dus, išplakti kiaušinių tryniai, migdolų miltai; plaukams - mig- 
dolų aliejus, veršiuko taukai, lazdyno riešutų aliejus su ben- 
zoine derva, cinamonas ir gintaras. Laidė taip pat žinojo, ko- 
kie naudingi veidui rožių ar medaus vanduo, rasa, augalų ar 
žolių antpilai ar sultys. Raukšlėms naikinti ji naudojo gysločių 
ir citrinų sultis bei granatų žievelių nuovirą. 

Kiekvieną rytą tarnaitės Laidei darydavo makiažą. Dantis ji 
valydavosi prie rankenėlės pritvirtinta kempinėle, išmirkyta 
anglies, koralų, kreidos ir aromatinių esencijų mišinyje. Ištisą 
dieną ji kramsnodavo mastikmedžio sakus, kad dantys būtų 
balti ir žvilgantys, o kvapas gaivus. 

Laidė turėjo jautrią uoslę, ir jos paliepimu visur būdavo iš- 
dėlioti prieskonių ar kvapių žolelių maišeliai, — skryniose, rū- 
buose, visuose kambariuose. Tokius maišelius ji nešiodavosi 
prie diržo ar kišenėse. Korinte buvo naudojami maišeliai su 
vilkdalgio, rožių ir santalo milteliais, gvazdikėliais, cinamonu, 
benzoine derva, mira ir muškatais. 

Laidė maudydavosi iškvėpintame vandenyje, jos kūną tar- 
naitės įtrindavo kvapiaisiais tepalais. Ji taip pat mėgo odą švel- 
ninančias ir gaivinančias vonias, tokiomis lepindavosi turtin- 
gos korintietės ir atėnietės. Į šiltą vandenį įmesdavo miežių, 
ryžių, alijošių, sėlenų, dedešvų žiedų, agurklės ir linų sėklų, 
paskui jį sumaišydavo su vandeniu vonioje. Į vonią taip pat 
pridėdavo rozmarinų, čiobrelių ir raudonėlių. Be abejonės, Lai- 
dė žilstelėjusius plaukus dažydavo sakais, geležies milteliais, 
trintomis šeivamedžio uogomis, Zagrenio vaisių ar ūglių nuo- 
viru. Tarnaitės taip pat paruošdavo negesintų kalkių, vandens 
ir švino oksido mišinį. Šie mišiniai buvo gana pavojingi, ir nau- 
doti juos buvo galima tik tam tikrą laiką. Jeigu hetera juos, 
įtrintus į plaukus, laikydavo pernelyg ilgai, plaukai galėjo tap- 
ti juodmedžio spalvos. Per trumpai išlaikytas mišinys suteik- 
davo rausvą atspalvį. Bet blogiausia, kas galėjo nutikti, - nu- 
deginti plaukai nuslinkdavo. 


Įžymios kurtizanės 


Afroditės šventę paprastai švęsdavo apie du tūkstančius mo- 
terų. Tarp jų buvo gražioji Teodėja, kuri, pasak gandų, persi- 
rengė verge, kad galėtų sekti paskui mylimą vyrą. Gnatena 
Sikionietė lavinosi pas atėnietę Maliją. Senstančios moterys 
neretai griebdavosi stebuklingų meilės gėrimų, kaip ir egip- 
tietės, siekdamos vėl privilioti meilužius. Tesalietės garsėjo kaip 
daugybės receptų Zinoves. 

Buvo kurtizanių, šlove nenusileidžiančių Laidei. Kai kurios 
tapo karalienėmis: Agatoklėja, ištekėjusi už Ptolemajo Filo- 
patoro, Kaliksena, tapusi Aleksandro žmona, nors prieš tai 
susitikinėjo su jo tėvu Filipu Makedoniečiu, Peito, Sirakūzų 

tirono Hierono žmona, arba Filėnidė, Filipui Makedoniečiui 
pagimdžiusi Filipą Aridėją. Kitos buvo karalių sugyventinės: 
Kleinė, Ptolemajo II Filadelfo numylėtinė, nors ji jam nesu- 
trukdė vesti heteros Didimos, Mylto, Kyro favoritė, Mysta, Se- 
leuko mylimoji, turėjusi tokią pat valdžią kaip ir karalienė, 
Irena, Ptolemajo Lagido sugyventinė, Targelija, ištekėjusi už 
princo, Teoride, Sofoklio sugyventinė. Buvo heterų, kurias my- 
lėjo didieji filosofai: Glikera, gyvenusi su dailininku Pausiju- 
mi, O vėliau su Menandru, Herpilidė, Aristotelio žmona, Ar- 
cheanasa, Platono mylimoji, Lagiska, Isokrato meilužė, Ne- 
mėja, Alkibiado sugulovė, Naidė, retoriaus Alkidamo meilu- 
žė, Leoncija, Epikūro draugė, Pitonikė, kurią išgarsino jos ant- 
kapis ir kuri visur lydėjo Harpalą, garsųjį Aleksandro Didžio- 
jo kariuomenės intendantą. Buvo ir tokių, kurias mylėjo prin- 
cai, kaip Aristonikė, gyvenusi su Persijos karaliumi. Kai ku- 
rios, pavyzdžiui, Boa, Choridė ir Chloridė, pagimdė būsimąjį 
karalių, generolą ar menininką. Daugelis kurtizanių lydėdavo 
retorius, kaip Choridė, Aristofono mylimoji, arba buvo apdo- 
vanotos išskirtiniu talentu, kaip Korina, laimėjusi poezijos var- 
žybas, mokytoji Kleonikė, Gnatena, atidariusi gyvenimo me- 
no mokyklą, Herpilidė, puikiai išmaniusi fiziką ir astronomi- 
ją, muzikantė Megalostratidė, matematikė Nikaretė, gyvenu- 
si su filosofu Stilponu, Filėna, talentinga fizikė, ar Timandra, 
kurią taip vertino Alkibiadas ir kuri buvo atsidavusi šiam vy- 
rui iki pat mirties, nes jis išpirko ją iš jos šeimininkės, pagaliau 
Mirina, apgaudinėjusi Alkibiadą, kaip ir jis ją. 

Kartais heterų drąsa buvo stulbinama. Leona, tardoma griež- 
tų teisėjų dėl vieno sąmokslo, neištarė nė žodžio. Kad nepra- 
biltų, ji nusikando liežuvį. 

Globéjas Aristipas 


Kaip ir daugelis kitų heterų, Laidė turėjo globėją — Aristipa 
Kirėnietį. Jis gimė pasiturinčioje šeimoje ir ankstyvoje jaunys- 
tėje susidomėjo filosofija. Po tėvo mirties Aristipas persikėlė į 
Atėnus, kur susidraugavo su Sokratu. Jis taip pat vertino Pla- 
toną, Diogeną, Fedoną ir Antisteną. Netrukus jis atidarė mo- 
kyklą, kurioje skelbė, kad pojūčiai, jo manymu, yra mūsų Ži- 
nių pagrindas, o blogis ir gėris - subjektyvūs. Jis taip pat skai- 
tė paskaitas apie žmogiškųjų ambicijų tikslus ir materialinių 
gėrybių tuštybę. 

Aristipo mintys labai svarbios, nes jos padarė didelę įtaką 
Laidei. Visai ne gėda, sakydavo filosofas, siekti malonumo, o 
ne skausmo. Jis aukštino toleranciją. Koks žmogus gali pasa- 
kyti, kas gerai, o kas blogai? Kriterijai keičiasi priklausomai 
nuo epochų, įvykių ar šalių. 

Liaupsinimas gali būti naudingas. Aristipas pagyras netgi 
prilygino menui. Siekiant laimės, naudinga atsisakyti žalingų 
aistrų. Kam žvalgytis į praeitį ir svajoti apie ateitį? Aristipas 
manė, kad reikia kuo geriau naudotis dabartimi. Kam ką nors 
sau drausti, jeigu galima viską turėti ir tuo džiaugtis? Kam 
laukti? Tikroji filosofija, sakydavo jis, — tai visavertis laimės 
akimirkų išgyvenimas. 

Aristipas visada žinojo, kas yra gerovė ir turtai. Jis visada ska- 
niai valgė ir visą gyvenimą gražiai rengėsi. Jis smerkė niekšiš- 
kumą ir vertino subtilų protą. Jis mėgo moteris, buvo vedęs, 
susilaukė keleto vaikų. Viena dukra buvo kaip reta protinga, ją 
Aristipas mokė savo filosofinių nuostatų. Visi vertino jo dosnu- 
mą, širdingumą, malonų charakterį. Kartais jis skaitydavo pa- 
skaitas nemokamai arba dalydavo vargšams dovanas. 

Aristipas buvo labai tolerantiškas, pavyzdžiui, bendrauda- 
mas su savo draugu Aischinu. Jis mėgo pasmaguriauti ir juok- 
davosi iš filosofų kinikų, priekaištaudavusių jam už prabangą. 
Aristipas buvo ir labai sąmojingas. Jis visada pasiekdavo savo 
tikslą ir dažnai rasdavo, ką atkirsti pernelyg įnoringam kara- 
liui. Keletą mėnesių jis gyveno pas tironą Dionisiją. 

Aristipui priskiriamas šis sąmojis: „Aš turiu Laidę, bet Laidė 
neturi manęs“, nors juodu siejo švelni draugystė. Jie buvo labai 
panašūs, todėl puikiai sutarė. Abu blaiviai vertino pinigus. Aris- 
tipas mokėjo prisitaikyti. Jis gerai jautėsi ir paprastų Žmonių, ir 
karalių draugijoje, tačiau smerkė kai kuriuos ritualus, pavyz- 
džiui, Eleusino misterijas, kurias laikė iškrypėliškomis. Laidei 
buvo tekę del jų nukentėti. Jiedu kritikavo misterijų žynius už 
pasipūtimą, ambicingumą ir egoizmą. Pastarųjų siekis gerbti 
žmogaus prigimtį ir paklusti jai tebuvo iliuzija. Žinoma, hiero- 
fantas buvo svarbiausias misterijų dalyvis, Cereros tarnas, vis- 
kam vadovaujantis ir viską sprendžiantis. Didžiosioms ir mažo- 
sioms Dionisijoms buvo rengiamasi iš anksto, šios įspūdingos 
šventės trukdavo kelias dienas. Bet Aristipas, reguliariai lankę- 
sis Eleusine, mokėjo įžvelgti, kas slepiasi po išoriniu spindesiu. 


Diogenas 


Nors Aristipas aukštino gražų gyvenimą ir prikaišiojo Dioge- 
nui, jog šis nesugebąs mėgautis gyvenimo teikiamais malonu- 
mais, Diogenas irgi padarė įtaką Laidei - kitokią, bet ne ma- 
Ziau svarbią. 

Diogenas gimė Sinopėje. Jo tėvas buvo juvelyras, padirbi- 
nėjęs monetas. Juos abu suėmė, įkalino ir nuteisė. Tai nulėmė 
jų likimą. Diogeno tėvas buvo nuteistas mirties bausme, o bū- 

simasis filosofas ištremtas, atėmus visą jo turtą. Taigi Dioge- 
nas iškeliavo į Atėnus su vos keliomis drachmomis kišenėje. 
Ten jis maitinosi žolelėmis ir šaknimis. Vieną dieną Diogenas 
atėjo pas Antisteną, kinikų mokytoją, ir tapo jo mokiniu. Bet 
greitai mokinys pasirodė esąs gabesnis už mokytoją. Gyvas, 
kandus, įžvalgus, mėgstantis pasišaipyti iš kitų filosofų, Dio- 
genas savo mokyklos neatidarė. Jis miegodavo po portikais, 
vėliau statinėje. Kartą vaikai tyčiodamiesi suplėšė jo apsiaus- 
tą, ir tada Diogenas sutiko Laidę, ji padovanojo jam drabužių 
ir pakvietė į svečius. Diogenas neatstūmė Laidės draugystės, 
nes laikė ją protinga ir žavia. Radusi Diogeną, Laidė padova- 
nojo jam namą Korinte. Tai buvo statinė, nes Diogenas nesu- 
tiko gyventi tokiame name kaip jos. 

— Vadinasi, — tarė Diogenas, - hetera kilnesnė nei Demos- 
tenas ar Platonas! 

Laidė raudo, klausydama šių pagyrų, ir Diogenas jai tarė: 

— Tai ne melas ir ne liaupsės, o tiesa. Aš gana šiurkštus, bet 
sakau tik tai, ką galvoju. Būsiu tau dėkingas iki gyvenimo pa- 
baigos. 

Diogenas kritikavo viską, ko nekentė. Jis nieko nebijojo. 
Drąsa ir atvirumu jam niekas negalėjo prilygti. Jis irgi smerkė 
Eleusino žynių pasipūtimą. Užgrūdintas šalčio ir karščio, ku- 
riuos kęsdavo ištisus metus, Diogenas išsiugdė aiškų protą ir 
ištvermingą kūną. Jis kritikavo idealistus. Šis žmogus buvo vi- 
siškai laisvas ir nematė reikalo paklusti karalių užgaidoms kaip 
daugelis filosofų. Žmonėms, kurie ateidavo jo patarimo, jis 
dažnai sakydavo maksimas. Diogenas parašė keletą knygų mo- 
ralės klausimais. Jo manymu, šeimininkai yra ne ką laisvesni 
už savo vergus, jei paklūsta aistroms. Jis patarė jausti saiką, 
mokėti atleisti, pabrėžė kultūros, visuomenės, įstatymų svar- 
ba ir priekaištavo žmonėms už tai, kad pernelyg tarnauja vis- 

ką turintiems dievams, kad yra paperkami, mėgsta pinigus ir 
nemoka ištiesti pagalbos rankos draugams. 

Diogenas buvo ciniškas ir negailestingas nesąžiningiems po- 
litikams, niekino gobšuolius ir pinigų bei valdžios siekiančius 
žynius, šaipėsi iš pasiturinčių žmonių, besivaikančių niekam 
nereikalingų patogumų. Vis dėlto jį vertino tiek vargšai, tiek 
turtuoliai, nes jis buvo nepaprastai protingas. Laidė elgėsi su 
juo labai draugiškai. Be abejo, kaip ir Diogenas, ji brangino 
laisvę ir blaiviai žiūrėjo į turtą bei pinigus. 


Visai neplatoniška meilė 


Be abejo, Laidė į Platoną Žiūrėjo taip pat kaip Aristipas. Pas- 
tarasis jį laikė turinčiu daug privalumų, bet pernelyg ambicin- 
gu ir šlovės trokštančiu žmogumi. Aristipas niekada netapo jo 
draugu. Platonas buvo gerokai griežtesnis ir ne toks subtilus. 
Nors abu filosofai stengėsi rasti laimę, Platonas visada teigė, 
kad žemėje laimė neegzistuoja. O Aristipas laikėsi principo, 
kad reikia kiek įmanoma mėgautis gyvenimu, nepuolant į jokį 
kraštutinumą. 

Aristipo manymu, Platonas buvo geras oratorius ir puikus 
rašytojas, bet kartais apsijuokdavo dėl savo absurdiško mąsty- 
mo ir įrodymų trūkumo, susipainiodamas pasakose, vaizduo- 
se, ilguose ir neįtikinamuose aprašymuose. Aristipas gana pa- 
lankiai vertino Platoną, kai šis sekdavo Sokratu, bet jo paties 
apmąstymai buvo kupini fantazijų, poezijos, prieštaravimų, ne- 
sąmonių ir absurdo. Platonas buvo netolerantiškas, o jo filo- 
sofija visiškai nesuprantama. Aristipas ne taip griežtai vertino 
Platono sugyventinę, kurią pažinojo Laidė. Archeanasos dė- 
ka Platonas, be abejo, tapo daug žmogiškesnis. Laidė prie- 

kaištavo Platonui ir už perdėtą taupumą. Kartą, aplankiusi ser- 
gančią draugę, ji kreipėsi į savo draugus: 

— Visi šie sodai ir turtai vieną dieną bus jūsų, — tarė ji. 

Jos paliepimu buvo sustatyta šimtas stalų ir pakviesta ketu- 
ri šimtai vargingiausių korintiečių. Laide norėjo, kad jie gertų 
ir valgytų iki soties. Svečiai pakėlė taures už Laidę ir, kaip 
kiekvieno pokylio metu, garbino jos dosnumą. Kažkas pasiū- 
lė, kad pasisotinę svečiai atsineštų kirtiklius ir iš šventyklos 
griuvėsių prie įėjimo į sodą pastatytų portiką. Ant jo būtų iš- 
kaltas užrašas: „Geradarei Laidei nuo korintiečių“. 

Netrukus daugelis susirinkusiųjų darbavosi statydami por- 
tiką. Kiti diskutavo apie draugystę. Kaip užsimezga draugystė 
Korinte, prekeivių ir pinigų mieste? Paskui pokalbis pakrypo 
apie meilę. Laidės nuomone, meilė atneša laimę. Niekada ne- 
reikia gėdytis savo jausmų. 

Kai portikas buvo baigtas, Laidė pasižadėjo būti dar dos- 
nesnė geriesiems Korinto žmonėms, kaskart ją sutikdavusiems 
sveikinimo šūksniais. 

Laidė visada daug reikšmės teikė šokiui. Filosofai pritarė 
šiam požiūriui, nes jiems šokis reiškė ne tik grakštumą, Zave- 
sį ar kūno lankstumą, bet ir proto lavinimą. Šokis taip pat 
padėdavo užmiršti kasdienius rūpesčius ir reikalus. Pokyliuo- 
se šokiai, kuriuos pradėdavo fleitininkes, o paskui prisidė- 
davo ir svečiai, daugelio graikų apgailestavimui, dažnai tap- 
davo erotiški ir geidulingi. Dažnai dalyviai šokdavo nuogi, 
pašėlusiu ritmu, ir tai labai nepatiko dorovingiausiems grai- 
kams. Tačiau tokie šokiai buvo būtina visų Laidės puotų da- 
lis. Todėl galima suprasti, kodėl Platonas niekada nedalyvau- 
davo šiuose džiaugsmo ir malonumų kupinuose pokyliuose. 
Griežtasis filosofas ieškojo tiesos nepabaigiamuose, kartais 
niekur nevedančiuose dialoguose. Laidė sakydavo: 

— Būti laimingam taip lengva. Kam gi to atsisakyti? 

Visiems pas ją besilankantiems korintiečiams meilė buvo 
būtina sąlyga. Niekas negalėjo jos išvengti. Kas tvirtindavo prie- 
šingai, būdavo išvadinamas melagiu. Dainose buvo šlovinama 
meilė, glamonės, malonumai, jausmų protrūkiai ir laisvė. Jei- 
gu koks Platono mokinys bandydavo aukštinti platonišką meilę, 
korintiečiai pripažindavo, kad jo kalbos gražios, bet sakydavo 
norį girdėti ką kita: 

— Mums šneka apie meilę be kūno. Bet mes turime kūną ir 
norime jį patenkinti. Taigi mūsų požiūris į meilę visai kitoks. 

Filosofai, kuriuos mokė malonumų atsisakęs mokytojas, ne- 
retai pakeisdavo nuomonę, klausydami Laidės namuose skam- 
bančių dainų, gerdami švelnų vyną, gėrėdamiesi gražiais so- 
dais, kvėpuodami gaiviu oru, ragaudami subtilių patiekalų ir 
svaigdami nuo namų šeimininkės žavesio. Korintiečiai nepa- 
miršo Laidės, nors buvo ir kitų heterų, kurios išgarsėdavo ir 
priiminėdavo įžymius žmones. 

— Kas galėtų priešintis meilei? — kalbėjo Laidė. - Kam pa- 
vyktų nuo jos pabėgti? Tu visagalė ir trobelėse, ir rūmuose, tu 
valdai visus — ir karalius, ir varguolius. Tau paklūsta gyvūnai. 
Tavo norus vykdo gėlės ir medžiai. Tavo įsakymai galioja ir 
danguje, ir jūros dugne. 

Meilės, gyvenimo, laimės, sielos didybės ir grožio filosofija. 
O kaip buvo iš tikrųjų? Gal Laidė tiesiog buvo idealizuojama, 
kaip ir kitos heteros, kurioms nepaprastas likimas skyrė svar- 
bų vaidmenį? 

Laidė žmonių atmintyje išliko kaip dosni ir graži hetera, 
mėgusi filosofų ir poetų draugiją. Taip žmonės atsimena dau- 
gelį garsių heterų. Jeigu Laidei ir padarė įtaką pas ją besisve- 
čiuojančių filosofų kalbos, nėra jokių įrodymų, kad pokylių 
metu ji sublizgėdavo savo protu. Vis dėlto išliko keletas liudiji- 
mų, rodančių, kad ji mėgo disputus, pokalbius tam tikra tema ir 

protingų vyrų draugiją. Ir ji tikrai turėjo daryti tai, ko buvo iš- 
mokusi: klausytis ir girti ją supančius mokslininkus, surengti 
jiems gerą priėmimą ir pabrėžti jų privalumus, skelbti apie savo 
pokylius ir taip į savo namus privilioti turtingų klientų. 


TAIDĖ, EGIPTO KARALIENĖ 


VYRŲ KONKURENCIJA 


Sūzų suniokojimas 


Taide išgarsėjo todėl, kad buvo viena iš kurtizanių, lydėjusių 
Aleksandrą Didįjį jo epopėjos metu. Makedonietis mielai se- 
kė persų karalių, tokių kaip Darėjas, turėjusių didžiulius ha- 
remus, pavyzdžiu. 

Taide jaunajam Aleksandrui darė didžiulę įtaką, tačiau jos 
patarimai ne visada būdavo geri. Pavyzdžiui, vienos puotos me- 
tu, kai Aleksandras ir jo vyrai nusigėrė, ji pasiūlė karaliui su- 
deginti Sūzus už tai, kad Kserksas padegė Atėnus. Taide nore- 
jo atkeršyti už graikus ir sudeginti karalių karaliaus rūmus. Ji 
taip pat troško atlikti Aleksandro karvedžių vertą žygdarbį ir 
pasiekti, kad prie karaliaus pergalių būtų prisidėjusios ir jo 
kurtizanės (gunaia). 

Nieko negalvodamas Aleksandras ėmėsi vykdyti jos pra- 
šymą. Savo karvedžiams jis įsakė griebti deglus ir žygiuoti į 
miestą. Prie jų prisidėjo visi orgijoje dalyvavę graikų kariai. 
Jie elgėsi taip negailestingai, kad vėliau Aleksandras prie- 
kaištavo Taidei už blogą patarimą. Barbariškai nusiaubti per- 
sy sostinę, nesigailint žmonių, - toks elgesys nebuvo būdin- 

gas Aleksandrui. Tačiau gražioji Taide patarė jam užmiršti są- 
žinės priekaištus. 


Vyrų konkurencija 


Vyrų meilė, „graikiška meilė“, Graikijoje buvo labai vertina- 
ma, ir Aleksandras nebuvo šios tradicijos išimtis. Kai kurie 
filosofai vyro meilę moteriai laikė vulgaria, o vyrų meilę - dan- 
giška. Platonas Puotoje rašė, kad vyro ir moters meilė būdinga 
prastuomenei. Geriau mylėti stipriąją lytį, galingesnę ir pro- 
tingesnę. Įsimylėjėlis buvo savo meilužio vadovas visuomenė- 
je, kur moterų buvo mažiau ir didelis dėmesys buvo skiriamas 
sportui bei karui. 

Kaip jaunų bendražygių supamas Aleksandras žiūrėjo į Plu- 
tarcho žodžius, jog kvailą vyrų meilę moterims galima paly- 
ginti su potraukiu, kurį jaučia musė, matydama pieno puody- 
nę? Buvo galima kalbėti apie meilę kilmingiems jaunuoliams, 
bet ne moterims. Šie jauni ir gyvybingi vaikinai padėdavo pa- 
siekti išmintį, o moteriai jaučiamas geismas netgi neteikdavo 
malonumo. 

Tokios nuostatos ir mintys toli gražu neskatino graikų pa- 
garbos moterims. Nuo V amžiaus pr. Kr. prostitutės buvo lai- 
komos daiktais. Vis dėlto graikai dažnai lankydavosi pas kur- 
tizanes, nors nieko gera iš jų nesitikėjo. 

Aleksandrą supo jaunikaičiai, kurie mėgavosi gyvenimu rū- 
muose ir kartais gaudavo dovanų. Graikai neretai parsidavi- 
nedavo už papuošalus, gyvulius ar drabužius, ir ne vienas vy- 
ras nusigyveno dėl mylimojo („eromenos“). Šių jaunuolių so- 
cialinė padėtis buvo daug aukštesnė už smuklėse dirbančių 
merginų, kurios, kaip pasakoja Aristofanas, jei tik užmiršda- 

vo pasirašyti sutartį, už savo paslaugas užmokesčio negauda- 
vo. Jei taip nutikdavo, reikalauti pažadėtų pinigų teisme iš- 
drįsdavo nedaugelis. 

Aleksandrą Makedonietį linksminančių jaunuolių neviliojo 
penkių drachmų užmokestis, jie troško tarnauti princui ir ka- 
raliui. Šie sumoteriškėję, gausiai išsipustę, tobulo, nuo kva- 
piųjų aliejų Zvilgancio kūno jaunikaičiai neslėpė savo polin- 
kių. Atėnuose juos lengvai galėjai atpažinti. Išėję iš meilužio 
namų, jie vaikštinėdavo po Pnikso ar Likabeto kvartalus. Nė 
vienas nesibaimino, kad šeimininkas privers dirbti smuklėje, 
kaip nutikdavo kituose miestuose. Neretai galėjai išvysti jau- 
ną vergą, ant slenksčio laukiantį klientų. Aukštuomenės kur- 
tizanai naudojosi ir dar viena privilegija: jie buvo atleisti nuo 
mokesčių. Aleksandro rūmuose gyvenantys jaunikaičiai mo- 
kesčių nemokėjo. Jie mėgavosi prabanga, žaisdavo kauliukais, 
medžiodavo, lydėdavo Aleksandrą į karą ir neretai netgi nau- 
dodavosi karaliaus prostitutėmis. 

Graikų literatūroje pasakojama apie kelis teismo procesus, 
iš kurių sužinome apie įžymius kurtizanus, tokius kaip Alkibia- 
do sūnus, ėmęs parsidavinėti vienuolikos metų. Turtuose sken- 
dintis našlaitis Timarkas IV amžiuje pr. Kr. gyveno palaidai: vie- 
ną po kito keitė meilužius, šokėjų bei muzikantų apsuptyje mė- 
gavosi prabanga, visada rinkdavosi turtingiausius vyrus, dirbo 
lošimo namuose, linksminosi ir vertė meilužius pavyduliauti. 

Taide susidurdavo ir su Aleksandro rūmuose gyvenusiais eu- 
nuchais. Pastarieji dažnai parsidavinedavo; vis įvairesnių ma- 
lonumų besivaikantys graikai juos labai vertino. Prostitucija 
vertėsi ir salose gyvenantys vyrai, jie supirkdavo jaunuolius, 
iškastruodavo juos ir parduodavo Efeso turguose. Daugelį Ro- 
mos imperatorių visur lydės eunuchai patarėjai. Graikijoje jie 
buvo skirstomi į kelias kategorijas. 

Vis dėlto nuo Solono laikų įstatymai gynė graikų jaunimą. 
Atėnuose kiekviena gentis turėjo pareigūną, kuris už drach- 
mą per mėnesį prižiūrėjo, kad niekas nebandytų tvirkinti jau- 
nuolių palestrose ir mokyklose. Tėvams buvo draudžiama versti 
vaikus parsidavinėti, nes šie suaugę galėjo jiems atkeršyti ir 
palikti juos gyventi skurde. Įtraukti laisvojo statusą turintį vai- 
ką į prostitucijos verslą buvo griežtai draudžiama, už tai grėsė 
didelė bauda. Tokius atvejus nagrinėdavo teismas. 

Tačiau pardavinėti vergus prostitučių turguose niekas ne- 
draudė, nors toks vergas galutinai prarasdavo garbę. Žinoma, 
parsidavinėjantys graikai neturėjo teisės užimti valstybinių pa- 
reigų. Jiems buvo draudžiama įžengti į šventyklą, dirbti šauk- 
liais ir lankytis kai kuriose viešosiose vietose. 

Vos dvylikos metų sulaukę jaunikaičiai tapdavo vyresnių vyrų 
troškimų objektu. Nepaisant nekokio šių labai populiarių pa- 
auglių vardo, įstatymų, pareigūnų priežiūros ir ligų, kurias Aris- 
tofanas išvardija Raiteliuose, Graikijoje vyrų meilė klestėte kles- 
tėjo. Jokios bausmės, jokia priežiūra nepajėgė išnaikinti vyrų 
prostitucijos. O filosofija ją dar labiau skatino. 


Slovė 


Taidei teko laimė tapti garsia kurtizane. Tačiau daugelis jos 
likimo draugių ir toliau vaikštinėjo Graikijos miestų gatvėmis. 
Kiekviename mieste buvo prostitučių kvartalas. Atėnuose niū- 
rūs prostitučių namai rikiavosi priemiesčiuose už Kerameiko 
kvartalo, kur dirbo amatininkai ir prekybininkai. Gausūs įra- 
šai pastatų sienose mena prostitučių grožį ar kvietimus atsi- 
duoti malonumams, kurių netrūko ir Atėnų uoste Pirėjuje. Kai 
kuriuos namus pastatydino pats Solonas. 

Tokias kurtizanes kaip Taidė vyrai rinkdavosi ne tik dėl ma- 
lonumo, bet ir dėl jų proto. Be to, kurtizanės juos lepindavo 
išskirtiniu dėmesiu, o teisėtos žmonos pareiga buvo pratęsti 
vyro giminę ir rūpintis namais. Siekdamas apsaugoti prostitu- 
tes, Solonas netgi įsakė pastatyti šventyklą Afroditei. 

Taide dažnai dėvėdavo ryškiai geltonos - kurtizanių — spal- 
vos tunika. Oda šviesindavo švino baltalu ir žinojo gausybę 
receptų, padedančių išsaugoti jaunystę. Graikai niekada jos 
neįžeidinėjo, nes laikėsi prostitučių įvestų taisyklių ir nerašy- 
tų įsakymų. Kadangi graikai mėgaudavosi malonumais vieš- 
namiuose, jų žmonos galėjo ramiai gyventi ir nesibaiminti ki- 
tų vyrų priekabiavimo. Be to, prostitutės mokėdavo mokes- 
čius, ženkliai papildydavusius valstybės iždą. Klientų laukian- 
čias prostitutes, išsirikiavusias gatvėje, sėdinčias ant kėdučių 
ar nuoga krūtine besikaitinančias kurortuose, lygindavo su sal- 
džiabalsiais paukščiais, tik ir laukiančiais progos iš jaunuolių 
išvilioti pinigus, arba su sutramdytais žirgais. Šias vos prisi- 
dengusias moteris buvo galima išsinuomoti už keletą drach- 
mų. Graikų žmonos nė kiek nepriekaištaudavo vyrams už lan- 
kymąsi pas merginas, — šie joms nieko nejautė, o jos vykdyda- 
vo menkiausią klientų užgaidą bei įnorį. 

Prieš įsiliedama į Aleksandro dvariškių būrį, Taide irgi pri- 
valėjo kasmet mokėti valstybės mokesčių rinkėjams. Ar ji dir- 
bo kam nors priklausančiame viešnamyje? Ar kada nors turė- 
jo ambicingų planų tapti vieno iš prabangaus kvartalo viešna- 
mių savininke? Ar, kaip ir kitos buvusios prostitutės, svajojo, 
kaip rinksis mergaites, mokys jas ir nuomos spektaklių ar po- 
kylių rengėjams? Tokiu atveju Taidė nebūtų nusipelniusi pa- 
garbos. Ji nebūtų praturtėjusi, nes už muzikantės nuomą kas- 
kart tebūtų gavusi vos keletą drachmų. Jai būtų tekę atlaikyti 
kontrolierius, taikyti klientus, užtikrinti tvarką, nes kitaip grės- 

tų bausmė. Griežtos bausmės laukė ir užsiprašydavusių per- 
nelyg daug. Taidei būtų buvę draudžiama gyventi iš laisvųjų 
merginų prostitucijos ir liepiama tvarkingai vesti apskaitą. 

Tačiau Taidės laukė kitas likimas: jai neteko rūpintis dėl 
ateities. Jai buvo lemta patekti į labai uždarą geidžiamiau- 
sių, neturinčių jokių finansinių rūpesčių ir gerbiamų kurtiza- 
nių būrelį. 

Už parsidavinėjimą surinktos lėšos buvo skiriamos dievams 
garbinti. Kas nežinojo, kad Korinte, Kipre ar Sicilijoje egzis- 
tuoja šventoji prostitucija? Kas nebuvo girdėjęs, kad ji kilusi iš 
Azijos ir Egipto bei siejama su Afroditės kultu? Merginos par- 
sidavinėdavo iki pat vestuvių, ir nė vienas vyras už tai neprie- 
kaištaudavo. Taidė greičiausiai žinojo babiloniečių papročius, 
pagal kuriuos moterys atsiduodavo svetimšaliams meilės dei- 
vės Ištarės garbei. 


II 


UŽ ĮSTATYMO RIBŲ 


Gyvenimo sąlygos 


Ar Taidei kada nors teko dirbti tuose purvinuose kvartaluose, 
kur parsidavinėjo menkos, pačios pigiausios prostitutės? Atėnuo- 
se jos vaikštinėdavo po puodžių kvartalą, kuriame Solonas savo 
laikais pastatydino pilkus ir niūrokus namus. Kartais jos iš Kera- 
meiko vedančiu keliu patraukdavo už miesto. Turtingesnieji, ga- 
lėję sau leisti nesilankyti prekybininkų bei amatininkų kvartaluo- 
se, į namus kviesdavosi fleitininkes arba kurtizanes. 

Kokius įrašus Taidė palikdavo ant sienų, siekdama privilioti 
klientus? Ar jos meilužiai aukštindavo jos grožį ant namų fa- 
sadų? Nėra abejonės, kad ji, kaip ir grožiu garsėjusi Keramei- 
ko kvartalo gyventoja Melisa, turėjo įkvėpti poetus. 

Taide buvo pernelyg patraukli, kad būtų likusi nepastebėta 
sutenerių, O jų vis daugėjo Atėnuose, Korinte ir Aleksandrijo- 
je. Ji bendravo su kitomis merginomis, kurias dar visai jaunu- 
tes sutenerės buvo priglaudusios ar pigiai nupirkusios turgu- 
je. Kartais šias moteris, keletą metų išdirbusias prostitutėmis, 
vėl parduodavo. Norėdamos gauti daugiau pinigų, sutenerės 
užsimindavo klientams, kad šios moterys laisvos. 

Taidė gerai žinojo, kokia nelaimė yra gimti vargingos grai- 
kų šeimos dukra. Ne visi tėvai norėdavo dar vienos burnos 
namuose, todėl į katilą paguldytą naujagimę palikdavo gatvė- 
je. Tokius vaikus priglausdavo sutenerė ar vergų pirklys, ir jų 
ateitis, deja, būdavo nulemta. Tikrai retas vyras, kaip vaizduo- 
jama Terencijaus pjesėje, priekaištaudavo žmonai už tai, kad 
ši atsikračiusi vaiko. Taide pernelyg gerai žinojo, ką reiškia 
susitaikyti su likimu ir savo jėgomis išsikapstyti iš apverktinos 
padėties. 

Kiek jai teko matyti net paauglystės nesulaukusių mergai- 
čių, pakliuvusių į rankas piratams, kurių jūrose knibždėte 
knibždėjo? Piratai ne tik vogdavo krovinius atviroje jūroje bei 
imdavo į nelaisvę moteris, tarp kurių būdavo ir laisvųjų, bet 
dar ir rengdavo išpuolius uostuose. Retsykiais turguje parduo- 
toms moterims pasisekdavo: jas nupirkę kilnūs ir malonūs vy- 
rai suteikdavo joms laisvę. Už prekybą laisvosiomis moterimis 
piratams grėsė mirties bausmė. Tačiau pirkėjų netrūko, ir mo- 
terys tapdavo graikų tarnaitėmis ar prostitutėmis. 

Taidės laikais į vergiją parduodamas vaikas kainavo maž- 
daug penkiasdešimt drachmų, paauglys - nuo dviejų iki trijų 
šimtų, O vyras — du šimtus drachmų. Taigi nepatyrę vaikai 
buvo pigesni nei suaugusieji. Bet apskritai kainos buvo dide- 
lės: amatininkas per dieną uždirbdavo vieną drachmą, o na- 
mas Atėnuose V amžiuje pr. Kr. kainavo apie du tūkstančius 
drachmų. 

Hetera tapusiai Taidei kiekvienas klientas mokėdavo dvi 
ar tris drachmas. Taigi net ir nepatekusi į Aleksandro Di- 
džiojo dvarą, ji būtų galėjusi gyventi visai neblogai, žinant, 
kad per dieną graikas pragyvenimui išleisdavo maždaug ke- 
turis obolus. 

Suvilioti turtingą vyrą 


Viešnamių savininkų ir sutenerių likimai dažniausiai buvo pa- 
našūs. Viešnamiui vadovaujančios sutenerės anksčiau pačios 
parsidavinėjo. Atgavusios laisvę moterys pagal sutartį turėda- 
vo buvusiam šeimininkui sumokėti dalį savo pajamų. Šių sute- 
nerių, kartais dirbančių kartu su viešnamio savininku, pamo- 
kos pravertė daugeliui tokių moterų kaip Taidė. Jos mokė sa- 
vo mokines gudrybių, padedančių ištekėti už turtingo kliento 
ir mesti prostitutės darbą. Viskas priklausydavo nuo to, pas 
kokią sutenerę patekdavo būsimosios kurtizanės. 

Taide pažinojo kelias labai sėkmingai dirbančias suteneres. 
Kitos tebuvo blankios šiųjų kopijos; jos nesugebėjo pasiekti 
aukštesnės socialinės padėties ir nieko negalėjo suteikti savo 
vaikams. Kokių patarimų galėjo duoti šios moterys? Kaip jų 
dukros galėjo gauti pakankamą išsilavinimą, kad vieną dieną 
sužibėtų šalia turtingo vyro? Kaip jos galėjo atkreipti į save 
dėmesį viešumoje ar puotos metu? 

Taidė greičiausiai gerai įsidėmėjo Lukiano Kurtizanių pa- 
šnekesių veikėjos Krobilės patarimus dukrai Korinai. Aiškin- 
dama Korinai, kaip sunku jai buvo išmaitinti šeimą po jos 
tėvo mirties, Krobilė primena, jog kadaise gyveno pasituri- 
mai ir kad būtų malonu vėl gyventi kaip anksčiau. Jos vyras, 
dirbęs kalviu, iš tiesų buvo gerbiamas visame Pirėjuje. Par- 
davusi jo darbo įrankius, dirbdama audėja ir verpėja bei var- 
giai sudurdama galą su galu, Krobilė suprato, kad tik dukra 
gali ištraukti jas iš skurdo. Ji uždirbtų daug pinigų, ir jos vėl 
turėtų tarnaičių, dėvėtų purpurines sukneles ir skaniai val- 
gytų. Taigi Krobilė paragino dukrą dalyvauti išgertuvėse ir 
mylėtis su jaunikaičiais. Iš pradžių pasipiktinusi Korina at- 

sisakė, bet motina nenusileido. „Nieko čia baisaus, - tikino ji. — 
Turėsi daugybę meilužių ir uždirbsi krūvą pinigų! Kurtizanės 
labai vertinamos. Nėra reikalo verkšlenti! Vaikystėje Dafnės 
dukra lakstė basomis kojomis ir skarmaluota. Šiandien ji ren- 
giasi kaip karalienė, dabinasi papuošalais, o jai patarnauja 
keturios tarnaitės!“ 

Taigi dešimtmetė Korina tapo prostitute. Jos pirmasis klien- 
tas davė miną. Iš šių pinigų moterys gyveno keletą mėnesių. 
Krobilė pati rūpinosi dukterimi ir skaistalais bei įvairiomis prie- 
monėmis padarė iš jos tikrą gražuolę. Taidę taip pat visada 
viliojo lengvai uždirbami pinigai. Ji irgi puikiai išmanė gundy- 
mo meną. Tačiau neturėjusioms tam gabumų reikėjo mokytis. 
Taidė ne tik buvo gundymo meno žinovė, bet ir mokėjo įtikin- 
ti vyrus daryti tai, ko ji nori. 


Patrauklioji Taidė 


Taidė buvo nepaprastai patraukli: jos eisena buvo labai grakš- 
ti, laikysena tiesi ir didinga, o daugelis kurtizanių turėjo mo- 
kytis vaikščioti. Nors buvo gana aukšta, ji, kaip ir kitos kurti- 
zanės, į sandalus įsidėdavo kamštinės žievės vidpadžius, kad 
taptų aukštesnė ir gražiau atrodytų su ilga tunika. Kartais tar- 
naitei įsakydavo prie batų prisiūti padus taip, kad jų nesimaty- 
tų: taip ji paaukštėdavo dar keliais centimetrais! 

Nors jos kūno formos vyrams patiko, Taidė greičiausiai grieb- 
davosi to meto gudrybių: tunikoje ties klubais įsiūdavo savo- 
tišką turniūrą, dėl to sėdmenys atrodydavo apvalesni, audeklo 
skiautėmis padidindavo krūtinę ir taip pridengdavo atsikišusį 
pilvą ar padarydavo figūrą proporcingesnę, o makiažu paslėp- 
davo spuogus ar negražius randus. 

Net ir pasiekusi privilegijuotą padėtį, Taide ilgai naudojo 
prostitučių gražinimosi būdus. Graikijoje jos išsiskirdavo iš kitų 
moterų gausiu makiažu. Antakius, nuo kurių priklauso žvilgs- 
nio išraiškingumas, prostitutės dažniausiai juodindavo suo- 
džiais. Blondinės ir raudonplaukės jais tamsindavo plaukus. 

Nors moterys kartais vykdavo į kurortą ir grįždavo įdegu- 
sios, madinga buvo šviesi oda. Taidė odą šviesindavo švino bal- 
talu, - tuo metu tai buvo įprasta priemonė. Ilgų Aleksandro 
Didžiojo Žygių metu, svilinant dykumos saulei, Taidė tepdavo 
veidą ir pečius švino baltalu, kad apsisaugotų nuo kaitrių spin- 
dulių - ji turėjo atrodyti keistokai. O jeigu nuspręsdavo, kad 
oda pernelyg blyški, skruostus parausvindavo purpuriniais da- 
žais, kuriuos visur su savimi vežiojosi mažuose alebastro inde- 
liuose. Šie dažai buvo gaminami iš tam tikrų dumblių. 

Kartais su švino baltalu Taidė maišydavo švino karbonatą. 
Šiuo mišiniu ji netgi apsibarstydavo plaukus. Jei kas nors pri- 
mindavo, kad nuo saulės apsisaugoti būtų daug paprasčiau, 
jei labiau prisidengtų kūną, Taidė tik pasijuokdavo. Ir kas galėjo 
ją priversti prisidengti pečius: juk gundymas buvo jos pagrin- 
dinis ginklas. 

Taidė ryškiai raudonai dažydavo lūpas, norėdama pabrėžti 
dantų baltumą. Kartais ji būdavo įsikandusi gėlės stiebelį, kad 
atrodytų patrauklesnė. Iš šio kurtizanių įpročio šaipėsi satyri- 
kai. Atėnajas gana taikliai pastebėjo (XII, 557), kad tokios 
moterys primena stirnų galvas su mirtomis dantyse ant mėsi- 
ninkų prekystalių. 

Taidė mokėjo šokti, dainuoti ir groti lyra bei fleita. Ji dažnai 
dėvėdavo spalvingas tunikas, taip išsiskirdavo iš kitų moterų, 
buvo koketiška ir rafinuota. Kadaise jai teko maudytis viešo- 
siose pirtyse, tačiau dabar ji naudojosi atskiru vonios kamba- 
riu ir į kiekvieną kelionę pasiimdavo visus kūno priežiūros reik- 

menis. Ji niekada nesiskirdavo su soda, moliu, kalkakmeniu, 
kūno prausikliu, plaukų šalinimo pasta bei skustuvais. 

Taidė nepaprastai didžiavosi ilgais plaukais, — šeimininkui 
patarnaujantys vergai dažniausiai būdavo labai trumpai nu- 
kirpti. Plaukus ji gaubdavo tinkleliu, susukdavo į kuodą ar su- 
keldavo, prismeigdama kaulinėmis, bronzinėmis ar dramblio 
kaulo šukomis: svarbiausia, kad plaukai atrodytų vešlūs, nes 
jie buvo ir jos laisvės simbolis, ir puiki gundymo priemonė. 
Norėdama išsiskirti iš varganų gatvės prostitučių, Taidė da- 
bindavosi reto grožio papuošalais: auskarais, rankų ir kojų apy- 
rankėmis, juosmens grandinėlėmis, vėriniais, — šios dovanos 
visiems bylojo, kad Taidė tapo įžymia kurtizane. 

Apsvaigusi nuo vyno, Taidė prikrėsdavo kvailysčių. Tada ji 
priimdavo neprotingus sprendimus ir įkalbėdavo vyrus, su ku- 
riais bendraudavo, imtis abejotinų žygių. Tačiau dažniausiai 
per pokylius ir spektaklius ji mokėjo elgtis kaip dera kurtiza- 
nei, lydinčiai garsius vyrus. Jei vyrai įsilinksmindavo, ji džiū- 
gaudavo kartu su jais. Jeigu jie kvatodavo, ji irgi juokdavosi, 
bet savo juoku jų neužgoždavo. Ji visada buvo taktiška ir ne- 
koketuodavo su kitais vyrais. Gerdavo ir valgydavo saikingai, 
išskyrus tuos atvejus, kai pokylis virsdavo orgija, kurios metu 
taurės ritinėdavosi grindimis. Kurtizanių pašnekesiuose Lukia- 
nas moko, kaip turi elgtis heteros: valgį jos turinčios imti pirš- 
tų galiukais, gerti mažais gurkšneliais, nesiurbiant, negalima 
kimšti už žandų, reikia laikytis kukliai, daug nekalbėti, nesek- 
ti mėsa apsiryjančių moterų pavyzdžiu ir niekada nesišaipyti 
iš lydimo vyro draugų. 

Taide puikiai išmanė meilės subtilybes. Kartais, kai būdavo 
ypač patraukli, ji laikydavosi santūriau, kad vyrai dar labiau 
degtų iš meilės. Jos tikslas buvo ne kuo daugiau klientų turėti, 
bet suvilioti galingiausius ir turtingiausius. Gauti patarimai ne- 

nuėjo veltui. Kartais, siekiant patogesnio gyvenimo, labiau ap- 
simokėjo rinktis negražius, bet turtingesnius vyrus. Gražūs ir 
jauni vyriškiai mokėdavo mažiau, bet jiems padedant buvo ga- 
lima patekti į aukštuomenę. 


Apsisaugojimas nuo nėštumo 


Taigi hetera Taidė buvo labai patraukli vyrui, trokštančiam ma- 
lonios bei garbios draugijos ir nepageidaujančiam nei Zmo- 
nos, nei vaikų. Iš visų gudrybių pirmiausia ji išmoko, kaip iš- 
vengti nėštumo. Iš tiesų kontraceptinės priemonės ir persilei- 
dimą sukeliantys receptai buvo žinomi visuose viešnamiuose. 
Visos, net ir pačios jauniausios, prostitutės žinojo, kaip nepa- 
stoti nuo atsitiktinių klientų. O patekusios į turtingo ir galin- 
go vyro aplinką, jos tapdavo dar budresnės. 

Nebuvo net kalbos, kad viskas Zlugty dėl neatsargumo. Apie 
daugybę mišinių šiandien žinome iš medicinai skirtų papirusų 
ir graikiškų bei lotyniškų veikalų. Tekstai rodo, kad, be auga- 
lų, buvo griebiamasi ir magijos. Deja, šie receptai nebuvo vi- 
siškai patikimi. Todėl prostitutėms tekdavo rinktis tarp amato 
ir vaikų. Pastaruosius jos dažniausiai palikdavo arba privers- 
davo parsidavinėti. Kurtizanės nepageidaujamą nėštumą steng- 
davosi nuslėpti, o kai ateidavo laikas gimdyti, sugalvodavo ko- 
kią nors gudrybę. 

Kadangi kontraceptiniai mišiniai buvo brangūs, dažniausiai 
pastodavo skurdžiausių kvartalų prostitutės. Taidė galėjo įsi- 
gyti rečiausių prekių: opopanakso, Kirėnės balzamo ir vaško, 
juos reikėjo užgerti vandeniu skiestu vynu arba praryti kartu 
su gvazdikų, mirtų bei garstyčių sėklomis, sumaišytomis su bal- 
taisiais pipirais ir medumi. 


134 VIOLAINE VANOYEKE B MEILĖS TARNAITES 


Kurtizanės atlikdavo daugybę vaisingumą slopinančių ritu- 
išmirkytą avinžirnį, išteptą Kirėnės balzamu. Kitos naudoda- 
vo gaubtuvėlius ir kontraceptikuose išmirkytos vilnos skiaute- 
les. Kontraceptikai irgi buvo labai reti ir nepaprastai brangūs: 
vandenyje išmirkytos ženšenio šaknys, granatų gabaliukai, alū- 
nas, figos, kartais sumaišytos su dirginančiomis medžiagomis, 
tokiomis kaip salietra ar žemė, naudojama tualeto reikmėms. 

Priemonių, kurių kadaise griebdavosi Egipto moterys, nie- 
kas nebenaudojo. Nė viena moteris nebepasitikėjo amuletais, 
magiškomis mikstūromis, augalų galiomis. Gerokai patikimiau 
buvo laikytis Aristotelio Gyvūnų istorijoje duotos rekomenda- 
cijos: prieš santykiaujant vartoti kedrų aliejų, sumaišytą su švino 
baltalu ir smilkalais. Kaskart prieš bendraudama su vyru Tai- 
dė išsitepdavo mikstūra iš alyvų aliejaus, medaus, kedro sakų, 
balzaminės tuopos syvų, mirtų aliejaus ir vaško bei sviesto miši- 
nio. Bet negalima tvirtinti, kad ji visai nesilaikė prietarų, - juk 
net Romos rašytojai moterims, norinčioms išvengti nėštumo, 
siūlydavo prie kairės pėdos prisitvirtinti liūtės gimdą ar katės 
kepenis! Dar vienas būdas tapti nevaisingai — valgyti salierus 
ir paparčius, ant pilvo užsidėjus odinį maišelį su tarantulo kiau- 
šinėliais. 

Taide seniai naudojo įprastą kurtizanių būdą - sulaikyti kvė- 
pavimą lytinio akto metu. Ji turėjo būti ganėtinai išradinga, 
kad patenkintų partnerį, neatskleisdama savo gudrybių ir pa- 
stangų. Ji žinojo, kad meilužiams patinka jos aistringi judesiai 
ir geidulingos dejonės, o tai nebuvo rekomenduojama, jei mo- 
teris norėjo susilaukti vaiko. Vyrų manymu, tai buvo būdas 
išvengti nėštumo ir nepriimti sėklos. 

Vos atsiskyrusi nuo meilužio, Taidė keldavosi ir skubėdavo į 
vonią. Ten ji liepdavo tarnaitei sukelti jai čiaudulį ir atsitūpda- 

vo, kad ištekėtų sėkla. Paskui kruopščiai apsiplaudavo ir atsi- 
gerdavo šalto vandens. Tuo metu tarnaitės jai ruošdavo miši- 
nius ir ekstraktus iš petražolių, paparčių, rūtų, gluosnių, pušų 
žievės, granatų, sieros ir vario sulfato. Pigesnis būdas išvengti 
nėštumo — santykiaujant naudoti šaltą vandenį. Apie tai pla- 
čiai kalba Ovidijus Meilės mene. 

Jei visos šios priemonės pasirodydavo neveiksmingos, kur- 
tizanę galėjo išgelbėti tik persileidimas. Graikijoje ir Romo- 
je persileidimai buvo įprastas dalykas. Moterys mankštinda- 
vosi, darydavo staigius ir energingus judesius, leisdavosi į il- 
ga kelionę neštuvais, jodinėdavo. Garsusis gydytojas Hipok- 
ratas Kosietis V amžiuje pr. Kr. rekomendavo kraujo nulei- 
dimą, kontrastines vonias, masažą, šlapimą varančius nuovi- 
rus, aštrius patiekalus, aitrius gėrimus, karštus kompresus ir 
įtrynimus vilkdalgių, aliejaus, kiečių, medaus, kruopų bei Si- 
rijos tepalo mišiniu. Kai kurios priemonės buvo dar radika- 
lesnės, pavyzdžiui, gaubtuvėliai iš mirtų, leukonijų ir lauro 
lapų arba bronzinės adatos. 


III 


TAIDĖS PRIVALUMAI 


Pravardės 


Apie tokias įžymias kurtizanes kaip Taidė žinome iš vazose 
išraižytų jų pravardžių ir įrašų. Nežinia, ar šie daiktai pri- 
klausė klientams, ar pačioms heteroms; šiaip ar taip, jie by- 
loja, kad Graikijoje gyveno „Glikera“* ir kad ji, kaip rodo 
jos vardas, buvo labai švelni. Kita hetera, bendraudama su 
meilužiais, nuolatos stebėdavo lėtai tekantį vandenį ir taip 
apskaičiuodavo laiką, todėl buvo praminta „Klepsidra“**. 
Garsiąją Frinę, nepaisant jos grožio, dažnai vadindavo „Ru- 
pūže“, o dar vienos ne ką mažiau garsios kurtizanės žvilgs- 
nis, rodos, buvo sustingęs ir neišraiškingas, dėl to ją pravar- 
džiuodavo „Jautake“. 

Neaišku, kokių pravardžių turėjo Taidė. Yra žinoma, kad ji 
buvo išdidi ir nesukalbama, valdinga ir žiauri. Bet kaip ją va- 
dino meilužiai, pabrėždami vieną ar kitą jos ypatybę? Kitas 
moteris pravardžiuodavo „Storąja žąsimi“, „Bite“, „Karve“, 


* Gr. glykys - saldus, malonus. 
** Klepsidra - vandens laikrodis (gr. klepsydra - vandens vagilė). 

„Ožka“, o kaip vadino Taide, kuri dar jaunystėje spėjo susiras- 
ti ją išlaikantį turtuolį? 

Dauguma heterų neturėjo vilties ištekėti ar būti mylimos, ge- 
riausiu atveju sutikdavo nusenusį turtuolį, kuris sutikdavo kar- 
tu nugyventi jam likusias dienas, o Taidei ne tik teko laimė būti 
garsių vyrų mylimąja, bet netgi pavyko suvilioti jauną ir gražų 
Aleksandrą Didįjį. Vis dėlto ji negalėjo girtis jaunojo didvyrio 
meile, nes tebuvo viena iš jo haremo moterų. Tačiau kaip Alek- 
sandras mėgo jos draugiją ir kaip atidžiai kartais jos klausyda- 
vosi! Vis dėlto hareme Taidė turėjo nemažai varžovių, nes Alek- 
sandrui patiko labai jaunos mergaitės. Iš tiesų tais laikais popu- 
liariausioms prostitutėms buvo ne daugiau nei dešimt metų. 


Sutartys 


Daugelis heterų, menininkų ar politikų nusamdytos savaitei, 
mėnesiui ar sezonui, su klientu pasirašydavo sutartį. Mainais 
už rodomą meilumą jos gaudavo pinigų, visokių gėrybių ir pa- 
žadą būti globojamos. 

Taide dažnai rodydavosi viešumoje. Moteris žinojo, kad vy- 
rai ją renkasi dėl to, kad ji, tarsi puikus kinkinys ar prabangūs 
rūmai, buvo galybės ženklas. Todėl ji puikiai išmanė, kaip rei- 
kia elgtis pokylyje ar šventėje, ir buvo tikra, kad tokiuose ren- 
giniuose nesutiks teisėtų žmonų. Pastarosios viešosiose šven- 
tėse vyrą lydėdavo labai retai. Net lydėdama meilužį namo, 
Taidė nesibaimino pavydžios žmonos burnojimo, nes ši daž- 
niausiai tūnodavo ginekėjoje. 

Iš tikrųjų viskas buvo ne taip paprasta, nes kartais graikės 
pavyduliaudavo taip pat smarkiai kaip ir egiptietės. Išliko pa- 
sakojimų apie istorinėmis tapusias šeimynines scenas. Kiek kar- 

tų pasileidėlio Alkibiado žmona iškeikė vyrą, į namus parsive- 
dusį kurtizanių! Galų gale ji netgi išėjo iš namų. 

Vis dėlto daugelis vyrų nelaikė kurtizanių vertomis pagar- 
bos. Prostitutėmis jie nesirūpino, o kai kurie netgi įkinkydavo 
jas į vežimą vietoj arklių! Toks reginys labai linksmino atėnie- 
čius ir puikiai parodo, kiek graikams terūpėjo viešosiose vie- 
tose besilankančios moterys. 

Taidė puikiai mokėjo tvarkyti reikalus. Nėra abejonės, kad 
ji gebėdavo įtikinti vyrus pasirašyti sutartį ir sudaryti stambų 
sandorį. Kartais heteras samdydavo tokiai užduočiai atlikti. 
Klientas taip pat galėjo kreiptis į Taidę, norėdamas paskleisti 
kokį nors gandą ar žinią. Moterį supo paslapties aureolė, nes, 
kaip ir daugelis kitų heterų, ji tikrai dalyvaudavo tam tikrose 
misterijose ar ritualuose, skirtuose tik kurtizanėms. Be abejo, 
ji garbino deivę Afroditę, kuri, kaip manoma, buvo gimusi Kip- 
re, taip pat Adonį. Ar ji dalyvaudavo Eleusino misterijose, siek- 
dama amžinosios laimės? Ar buvo apvalyta kaip Frinė, viena- 
me Apelio paveiksle pavaizduota lipanti iš vandens? 

Pripratusi prie prabangaus gyvenimo, Taidė didžiavosi savo 
padėtimi ir nevengdavo pademonstruoti tvirto charakterio. 
Laisvųjų heterų ir nepriklausomų kurtizanių buvo nepapras- 
tai mažai. Daugelis jų priklausė suteneriui. Todėl Taidės pro- 
tas, savitvarda ir sugebėjimas iš visko gauti naudos iškėlė ją į 
šio amato aukštumas. 


Pasilinksminimų vietos 
Kerameiko kvartale dažniausiai lankydavosi neturtingi grai- 


kai, o sutenerių namuose, kur gyveno jų apmokytos merginos, 
svečiuodavosi įžymūs vyrai. Taigi Kerameiko kvartale ir kito- 

se, labiau lankomose, vietose kainos skyrėsi. Tačiau užmokes- 
čiai viršydavo visas ribas, kai buvo kreipiamasi į tokias garsias 
ir populiarias moteris kaip Taide. 

Kerameiko kvartalo merginų darbas labai skyrėsi nuo po- 
puliariausių heterų veiklos. Prostitutės dažniausiai vaikštinė- 
davo po uostus ir ieškodavo klientų. O jeigu ten neidavo pa- 
čios, tai siųsdavo tarnaites. Kai tik į uostą atplaukdavo laivas, 
merginos sužinodavo, ar laivas didelis, kas jo savininkas ir, jei- 
gu pavykdavo, ar jis turtingas. Jeigu vyriškis pasiduodavo vie- 
nos kurios vilionėms, galėjai beveik neabejoti, kad jo laukia 
skurdas, nes šios moterys buvo gudrios ir patyrusios. Prostitu- 
tės laukdavo ir netoli uostų; jos kviesdavo vyrus atsiduoti ma- 
lonumams, rodydamos diržus su išsiuvinėtais pasiūlymais sek- 
ti paskui jas į viešnamį. 

Konkurencija ypač sustiprėdavo, jei klientas pasirodydavo 
dosnus. Moterys tučtuojau nusižiūrėdavo turtingus pirklius, 
prekybininkus, iš Rytų atgabendavusius prabangos prekių, gar- 
sius politikus, įžymius oratorius ir karvedžius, grįžtančius iš 
karo su didžiuliu grobiu. 

Korintas buvo vienas tų miestų, iš kurių mažai kas išvykda- 
vo nepatuštinęs piniginės. Turtingiausi piliečiai ten išleisdavo 
daugybę pinigų šventosioms prostitutėms. Kai kurios Pelopo- 
neso kurtizanės už vakarą reikalaudavo daugiau nei tūkstan- 
čio drachmų. Tai milžiniška suma, žinant, kad dauguma Kera- 
meiko kvartalo moterų prašydavo nuo dviejų obolų iki penkių 
drachmų. Mažiausias muzikančių ar dainininkių atlygis buvo 
dvi drachmos. Vis dėlto šių pinigų nėra ko lyginti su įžymių 
kurtizanių kainomis. Laidė iš filosofo Demosteno pareikala- 
vo dešimt tūkstančių drachmų! Demostenas nusprendė, kad 
geriau apsieiti be kurtizanės draugijos, nei mokėti tokią su- 
mą. Taidė greičiausiai irgi reikalaudavo ne ką mažiau. 

Heteros buvo suinteresuotos kuo labiau pakelti kaina, nes 
tada iš kito kliento jos galėjo prašyti dar daugiau. Kurtizanių 
pašnekesiuose Lukianas pateikia iškalbingą pavyzdį. Kurtiza- 
nė ilgai nesvarstė, kurį pasirinkti: neturtingą jūreivį, siūliusį 
jai batus, kvepalų ir maisto, ar Atėnuose apsistojusį svetimša- 
lį, pasirengusį jai padovanoti suknelių, papuošalų, pusbran- 
gakmenių, šimtus drachmų kainuojančių kilimų ir netgi su- 
mokėti nuomą už būstą! 


Beprotiškos kainos 


Taidė nemažai keliaudavo, kaip ir daugelis įžymių kurtizanių. 
Ją galėjo nusamdyti vakarui, šventei, metams, — kainos pri- 
klausė nuo laikotarpio. Nupirkti ją galėjo ir svetimšalis: tada 
ji išvykdavo iš savo šalies iš anksto numatytam laikui. Kadangi 
tokios heteros užsiprašydavo labai daug, neretai, norėdami 
gauti trokštamą moterį, pinigus sudėdavo keletas klientų. To- 
kia išeitis nebuvo priimtina, jei klientai buvo draugai ir laikėsi 
taisyklių. Kartais nutikdavo ir taip, kad pirmasis meilužis išsi- 
veždavo kurtizanę su savimi, užuot perleidęs ją kitam. Todėl 
sutarčių laikymąsi kontroliavo įstatymai. Klientų ginčai buvo 
taip plačiai Žinomi, kad net tapdavo tokių autorių kaip Aris- 
tofanas satyrų siužetais. 

Kartais užsieniečiai atsisakydavo sumokėti suteneriui, ir šis pa- 
duodavo klientą į teismą. Bet jeigu suteneris pats būdavo svetim- 
šalis ir graikai į jį žiūrėdavo kreivai, bylą dažniausiai laimėdavo 
klientas. Suprantama, kodėl suteneriai skųsdavosi savo amatu ir 
mieliau rinkdavosi gėlininkų ar vynuogių pardavėjų darbą. 

Kai kurios heteros buvo tokios brangios, kad viską apskai- 
čiavę klientai nuspręsdavo, jog pigiau atsieis jas nusipirkti, o 

ne samdyti. Tada kurtizanes parduodavo už aukščiausios kla- 
sės vergo kainą. Ir šiuo atveju moterį galėjo nusipirkti iškart 
keletas vyrų, dažniausiai suteikdavusių jai laisvę, kai sumany- 
davo vesti. Tokios heteros kainuodavo trisdešimt minų. Todėl 
kartais pirkėjai reikalaudavo, kad heteros mainais už laisvę 
sumokėtų dalį savo kainos. Jie netgi suteikdavo jai paskolą! 
Sudarydamos tokias sutartis, heteros dėl reikiamos sumos ne- 
retai kreipdavosi į buvusius klientus. Jei kuris nors sutikdavo 
sumokėti, jis tapdavo heteros patronu, tačiau moteris išsau- 
godavo teisę pati tvarkyti savo pajamas. 

Tokio likimo sulaukė Neaira, kurią Demosteno sūnėnas Fri- 
nonas išpirko iš dviejų savininkų. Ištvirkėlis Frinonas ją vesda- 
vosi į visus pokylius ir kartais skolindavo draugams. Vis dėlto 
daugelis savininkų norėjo, kad heteros būtų jų vergės, - vien 
jau dėl to, kad galėtų pasisavinti jų pinigus. Todėl laisvę atgau- 
davo reta moteris. Šiaip ar taip, heteros niekada nebuvo visiš- 
kai laisvos, nes net ir nebeturėdamos savininko priklausydavo 
nuo patrono valios. Tačiau patrono ir kliento santykius iškęsti 
buvo lengviau, nei vergo ir savininko. Iš tikrųjų jos likdavo pri- 
klausomos nuo vyro tol, kol nesumokėdavo jam už savo laisvę. 


Iš pokylio į pokylį 


Taidė turėjo progos įsitikinti, kad graikų filosofai labai verti- 
no heteras ir mielai su jomis bendraudavo, nors apskritai mo- 
terys buvo peikiamos, pavyzdžiui, Platono kūriniuose. Epikū- 
rą supdavo keletas kurtizanių, su kuriomis jis mielai šneku- 
čiuodavosi. Aristoteliui kurtizanė Herpilidė pagimdė sūnų. Iš- 
mintingasis Sokratas, kurį sujaudinti buvo ne taip paprasta, 
žavėjosi Teodotėja. Taigi kurtizanės lydėdavo mokslininkus į 

pokylius. Jeigu tokių moterų pritrūkdavo, svečiams įtikti trokš- 
tantis šeimininkas nusamdydavo jas paskutiniu momentu, kaip 
ir muzikantes ar šokėjas. 

Net pritrūkus moterų šeimininkui negrėsė didelės išlaidos: 
paprastoms prostitutėms ar kitara grojančioms muzikantėms 
nusamdyti užtekdavo dešimties drachmų. Jis taip pat galėjo 
kreiptis į kokį nors draugą, kuris vertėsi moterų nuoma vie- 
nam vakarui, o oficialiai dirbo ką kita, kad nereikėtų mokėti 
mokesčių. Kai kurios laisvosios moterys paslapčia keliaudavo 
iš namų į namus, siūlydamos savo paslaugas ir sužinodamos, 
kur rengiama kita šventė. Siekdamos paįvairinti teikiamus ma- 
lonumus, kai kurios išmokdavo akrobatų triukų, kuriuos at- 
likdavo su šokėjomis. 

Šiuos pokylius aprašė Hipolachas kūrinyje Karano puota. 
Jis pasakoja apie iš Rodo kilusias moteris, skambinancias sam- 
buka, nuogas šokėjas ir šokėjus styrančiais peniais, žonglie- 
rius, nuogas akrobates, atliekančias numerius su špagomis, bei 
spjaudytojus ugnimi. Šventės vykdavo iki gilios nakties, kol virs- 
davo orgijomis. Tada artistės tapdavo prostitutėmis, patenki- 
nančiomis kiekvieno svečio aistras. 

Svečiai žaisdami išsirinkdavo, su kuo praleis naktį. Šaukda- 
mi pasirinktos merginos vardą, jie šliūkštelėdavo taurėje līku- 
sj vyną į milžinišką indą, stengdamiesi nepralieti pro šalį. Vie- 
niems patikdavo nuogi šokėjai, kiti pageidaudavo kuo jaunes- 
nių moterų. 

Puotų metu Taidei nereikėdavo laukti, kol ją išsirinks, nes, 
būdama nepaprastai populiari, hetera galėdavo pati dalyvauti 
žaidime ir nurodyti, ko pageidauja nakčiai. Neretai jai tekda- 
vo Žaisti ir kitą, naujoviškesnį, žaidimą: pasirinktam vyrui rei- 
kedavo mesti vaisių su įrašu. Dažniausiai geidžiamam žmogui 
buvo metami santuokos vaisiai — svarainiai ir obuoliai. 

Taide didžiavosi, galėdama rinktis pati, o ne būti pasirinkta. 
Turbūt ji mokėjo kuo ilgiau pratęsti malonumą, nes norinčių- 
jų su ja praleisti naktį buvo nemažai. Nedaugelis moterų turė- 
jo teisę pačios rodyti iniciatyvą. Ant kai kurių graikų vazų nu- 
pieštos stulbinančios moterys. Taip pat randama pavaizduotų 
orgijų scenų, nes, be jokios abejonės, dažniausiai puotos baig- 
davosi ištvirkavimu. Tokiuose vakarėliuose heteros buvo ypač 
laukiamos. Susirinkusieji jas lygindavo vieną su kita ir aptar- 
davo kiekvienos sugebėjimus lovoje. 

Puotos pabaigoje, prieš atsiduodant aistroms, šeimininkas 
neretai būdavo paruošęs ypatingą reginį. Dažniausiai tai bū- 
davo vienveiksmis erotinis spektaklis, kurį rodydavo aktoriai 
iš užsienio. Replikos ir mizanscenos daugiausia buvo mitolo- 
ginių siužetų: Ariadnė atsiduoda Tesėjui; prisigėrę vyno, Dio- 
nisas su Ariadne mėgaujasi malonumais. Ksenofonto Puotoje 
vaizduojamas Dioniso ir Ariadnės miegamasis jų vestuvių nak- 
tį. [žengia Ariadnė, apsirengusi vestuvine suknele. Ją išvydęs 
Dionisas šoka aplink, paskui prisitraukia prie savęs ir pasiso- 
dina ant kelių. Jis švelniai ją bučiuoja, o įsilinksminę svečiai 
šūksniais ima reikalauti drąsesnių glamonių. Tada meilužiai 
atsistoja ir atsiduoda geismui, užmiršę juos supančius žiūro- 
vus. Svečiai su heteromis netrukdavo pasekti aktorių pavyz- 
džiu. Vynas, žaidimai, pokštai, nuogos moterys, akrobatų triu- 
kai ir erotinės scenos įkaitindavo jausmus. Šeimininko nusam- 
dytos kurtizanės patenkindavo svečių aistras. 

Ar heteros mėgo tokius pokylius? Ar jos vertėsi tokiu ama- 
tu, nes buvo priverstos? Sunku pasakyti, ką šios moterys manė 
apie savo padėtį. Nors kurtizanės nebuvo gerbiamos, jokia pri- 
vilegijuotą padėtį pasiekusi hetera nė už ką pasaulyje nebūtų 
užleidusi savo vietos. Jos keliaudavo, susitikinėdavo su pro- 
tingais vyrais, daug mokydavosi, turėjo teisę lankytis ten, kur 

kitos moterys įžengti negalėjo. Jos buvo labiau išsilavinusios 
nei graikų žmonos. Nesivaržančios ir iškalbingos kurtizanės 
buvo laukiamos pokyliuose, kurių pabaigoje įsisiautėdavo 


aistros. 


IV 


NELENGVAS AMATAS 


Senatvės grėsmė 


Iš Isajo ir Demosteno viešųjų ir ginamųjų kalbų matyti, kad, 
nepaisant šlovės, įstatymai nepripažino heterų profesijos ir jos, 
kaip ir ne tokios žymios prostitutės, vertėsi nelegalia veikla. 
Vis dėlto graikai jas toleravo ir jomis žavėjosi, kartais netgi 
laikydavo teisėtomis žmonomis. Hetera, kuri rodydavosi vie- 
šumoje su tuo pačiu vyru, turėdavo nuo jo vaikų ir būdavo 
graikė, buvo prilyginama sugyventinei ir sutuoktinei. Tai tapo 
įprasta nuo V amžiaus pr. Kr. 

Tačiau sandoriai neišnyko. Jei hetera nebuvo laisva, dėl kai- 
nos tardavosi jos savininkas. Ambicingoji Taidė siekė tokių tiks- 
lų, apie kuriuos daugelis nedrįso net svajoti. Bėgant amžiams, 
heteros darėsi vis reiklesnės ir vis labiau pasikliaudavo sėkme. 
Helenizmo laikotarpiu kai kurios kurtizanės susikrovė tokį tur- 
tą, kad daugelis ėmė viltis beprotiškiausių dalykų. Taide netgi 
galėjo išvardyti keletą moterų, tapusių karalienėmis. Iš tiesų 
Plutarchas Erotikoje pateikia stulbinamų pavyzdžių: obojumi 
grojančioms muzikantėms ir iš graikų salų kilusioms šokėjoms 
pavykę parklupdyti sau po kojomis karalius. Aristonika, pui- 

kiai tambūrinu grojanti Oenantė, Agatoklėja sugebėjusios ap- 
sukti karaliams galvas. 

Vis dėlto išsaugoti įgytą laisvę, užsitikrinti rytdieną nebuvo 
paprasta net tokioms kurtizanėms kaip Taidė, nes visos baimi- 
nosi senatvės. Taidė buvo priversta taikstytis su globėjo užgai- 
domis, nes nuo jo priklausė jos ateitis. Populiariausiuose mies- 
tuose, kaip Atėnai ar Korintas, suteneriai stengdavosi paša- 
linti moteris, dirbančias savarankiškai. 

Globėjo neturinčioms moterims ne mažiau baisūs buvo ir 
karai, nes tuo metu pokyliai tapdavo retesni, o klientų visai 
sumažėdavo. Taidei teko patirti sunkių laikų, kai heterų ir pa- 
prastų prostitučių gyvenimas toli gražu nebuvo saldus. Bloka- 
dos, dėl kurių į graikų uostus negalėdavo atvykti turtingi jūri- 
ninkai, pirkliai ar pasiturintys svetimšaliai, prostitutes, nere- 
tai išmaitindavusias visą šeimą, įstumdavo į tikrą skurdą. 

Kaip ir visos kurtizanės, Taidė bijojo pasenti ir netekti glo- 
bėjo. Jai ne kartą teko matyti, kaip po kurio laiko kadaise išti- 
kimi klientai palikdavo kurtizanes, nebeįstengiančias jiems pa- 
tikti. Net jeigu Taidė taupė pinigus ir turėjo daugybę papuoša- 
lų, ji vis tiek bijojo prarasti aukštą socialinę padėtį ir netekti 
globėjo. 


Frinė 


Satyrose vaizduojamos heteros ir patrauklios, ir kartu niekin- 
gos. Komedijų autoriai dažnai išjuokdavo jų nepastovų gyve- 
nimą, ydas ir po rafinuota išvaizda slepiamą vulgarumą. Ar, 
kaip ir daugelis kitų kurtizanių, nerimaudama dėl ateities, Tai- 
dė irgi tapo šykšti ir godi? Heteros nežinojo, kas yra gailestis 
ir užuojauta. 

Tai savo kailiu patyrė buvęs Frinės meilužis. Po to, kai nusi- 
gyveno, kurtizanė į jį nebekreipė jokio dėmesio. Iš Tespijos 
kilusi Frinė buvo be galo išdidi. Ji tikras žavios ir didingos, dėl 
nieko nesijaudinančios kurtizanės pavyzdys. Kai kurių teigi- 
mu, ji buvo vadinama „Sietu“, nes atidžiai rinkdavosi meilu- 
žius, kuriuos paskui visiškai nuskurdindavo. Tvirto charakte- 
rio, savimi pasitikinti gražuolė Frinė suviliojo areopago narį. 
Tačiau ši išdidi, nejautri ir godi tobulo grožio hetera kruopš- 
čiai slėpė savo gyvenimą nuo aplinkinių ir vengė smalsių žvilgs- 
nių. Ji turėjo kuklios moters reputaciją, niekada nesilankyda- 
vo viešosiose pirtyse, o rengdavosi kaip aukštuomenės mote- 
ris — įsisupdavo į ilgą tuniką. 

Vis dėlto pasakojama, kad per Eleusino šventes ji neskubė- 
dama eidavo prie jūros ir, prieš brisdama maudytis, nusireng- 
davo, parodydavo visą savo grožį ir ilgus plaukus. Dailininkas 
Apelis buvo taip sužavėtas, kad užsigeidė savo kūrinyje jam- 
Zinti šią sceną. 

Aukštuomenės moters gyvenimo ir turtų Frinei buvo maža, 
ji troško ir šlovės, todėl mielai vakarodavo menininkų draugi- 
joje. Frinės kūną įamžino ne tik Apelis, bet ir skulptorius Pra- 
ksitelis. Ji pozavo, kai šis kūrė Veneros statulą. Statula buvo 
pastatyta šventykloje, kur visi galėjo iki valios ja grožėtis. Pra- 
ksitelis ant jos aiškiai parašė, kad, vos išvydęs Frinę, jis supra- 
to radęs Meilės atvaizdą. 

Frinė turėjo tiek pinigų, kad Korinte pati statydindavo pa- 
minklus. Tam niekas neprieštaravo, tačiau ilgainiui Frinė tapo 
tokia mylima, garbinama ir aukštinama, kad moterims tai ėmė 
nepatikti. Susimokiusios prieš heterą, jos atskleidė kurtizanės 
gyvenimo paslaptis, jos santykius su meilužiais, elgesį viešna- 
miuose. Atsirado keletas buvusių meilužių, sutikusių papasa- 
koti, kokios orgijos vyksta miegamuosiuose. Moterys apipylė 


148 VIOLAINE VANOYEKE B MEILĖS TARNAITĖS 


Frinę priekaištais už tai, kad ši laikanti save gražia kaip deivė, 
trokštanti, kad ją garbintų, nors savo elgesiu nenusipelno jo- 
kios pagarbos. Netgi sklido kalbos, kad Frinė sumaniusi naują 
šventę su misterijomis, įtartiną ir nedorovingą. Jos metu Fri- 
nė buvo garbinama kaip Venera. 

Tačiau Frinė taip pasitikėjusi savimi, kad atšovusi: „Jei parei- 
kalaučiau, už vieną meilės naktį su manimi Atėnų žmonės par- 
duotų man savo miestą!“ Už tokius žodžius Frinei niekas nega- 
lėjo dovanoti. Sofistas Eutijas, kurį Frinė kitados buvo atstū- 
musi, apkaltino moterį piktnaudžiavimu savo teisėmis ir parei- 
kalavo skirti jai mirties bausmę. Ginti išdidžiosios Frinės stojo 
jos buvęs meilužis Hipereidas, puikus oratorius ir prityręs ad- 
vokatas. Tačiau, nepaisant jo pastangų ir neprilygstamos iškal- 
bos, teisėjai buvo nepalenkiami. Todėl Hipereidas privedė Fri- 
nę arčiau. Jis nuplėšė tuniką ir apnuogino heteros kūną. Teise- 
jai iškart pakeitė nuomonę. Jie atsisakė skirti mirties bausmę 
tokio grožio moteriai, šventykloje garbinančiai deivę Venerą. 

Apie teismą žinojo visos kurtizanės. Jeigu Frinę būtų nutei- 
sę myriop, daugeliui tai būtų buvęs įspėjimas, kad ir jos gali 
susilaukti tokio pat likimo. Išgirdusios, jog Hipereidas užkirto 
kelią nuosprendžiui, jos lengviau atsikvėpė ir nusprendė jam 
atsidekoti. Bakchidė, dar viena oratoriaus meilužė, viešai pa- 
dekojo jam visų heterų vardu. 

Frinė ir sendama išliko graži, todėl turėjo meilužių iki pat 
mirties. Jos vienintelis trūkumas buvo gelsvoka odos spalva. 
Del to ja ir vadino Frine, - vardas skambėjo panašiai kaip phryg- 
ga, „varlė“. Frinė susikrovė tokius turtus, kokius turėti galėjo 
tik pats karalius. Timoklis Nerėjoje, Amfis ir Posidipas Efesie- 
teje teigia, kad šie pinigai buvo uždirbti nedorai ir negarbin- 


ką rašė Aristofanas: „Vietoj Frinės veido — vaistininko arse- 

nalas“. Kur ir kokiais metais ji mirė? Tai lieka paslaptis, tik 
žinoma, kad Pausanijas kvietė žmones sudėti pinigus ir Dia- 
nos šventykloje Efese pastatyti auksinę statulą. Tai paskutinis 
Praksitelio kūrinys Frinės garbei. 


Nestabili padėtis 


Taigi Taidei Frinė atrodė sektinas pavyzdys - moteris, niekada 
nesigėdijusi savo padėties ir išdidžiai atlaikiusi visus įžeidinė- 
jimus. Ji išsigelbėjo dėl savo grožio ir buvo prilyginta deivėms. 
Tačiau graikai į viską žiūrėjo blaiviai. Vienoje iš savo ginamų- 
jų kalbų Demostenas tvirtino, kad vienas moteris vyrai laiko 
bičiulėmis, teikiančiomis malonumus ir džiuginančiomis sie- 
la, kitos numalšina jų aistras, o teisėtos žmonos jiems gimdo 
vaikus ir prižiūri namus. Iš tiesų žodis „hetera“ reiškia „gra- 
žioji draugė“, o poetas Efipas kurtizanes netgi prilygino kai 
kurioms ištekėjusioms moterims, nes heteros bučiuodavosi ne 
sučiauptomis, O praviromis lūpomis. 

Tuo metu heteros buvo filosofės arba diplomatės. Tikslo nie- 
kas net nebandė slėpti: heteros buvo skatinamos verstis savo 
amatu, siekiant nuslopinti homoseksualią meilę. Protingos mo- 
terys neparsidavinėdavo vien už pinigus. Labiausiai jos troško 
susirasti menininką ar mokslininką, kuris padėtų joms tobulė- 
ti. Malonios ir žavios, bet ne tokios išsilavinusios heteros pir- 
menybę teikė turtui. Nepriklausomos kurtizanės turėjo gra- 
žius, skoningai išpuoštus namus, kur mielai lankydavosi gar- 
sūs vyrai, jauni aristokratai ar turtingi svetimšaliai. Korinto 
heteros stebino savo išsilavinimu. 

Savo pėdsaką istorijoje paliko tokios heteros kaip Korina, 
mokiusi poezijos Pindarą ir laimėjusi vainiką Olimpinėse žai- 


150 VIOLAINE VANOYEKE E MEILĖS TARNAITES 


dynėse, ar Teodotėja, Sokrato ir Aristofano mylimoji, kuri, ker- 
šydama poetui, irgi parašė Debesimis pavadintą kūrinį. Buvo 
kurtizanių, valdžiusių kartu su karaliais. Buvo ir tokių, kurioms 
turtai visiškai nerūpėjo. Pavyzdžiui, Bakchidė mirė turėdama 
tik savo meilužio Hipereido apsiaustą, nors, kaip matėme, Hi- 
pereidas ją apgaudinėjo su Frine. 

Tik heteros galėjo namuose priiminėti politikus ir poetus, 
finansininkus ir bankininkus, oratorius ir advokatus, filoso- 
fus ir dailininkus. Jos darė įtaką politikai. Kadangi pas jas 
lankydavosi visi valdžios vyrai, kartais jos diktuodavo savo 
valią, priimdavo įstatymus, padėdavo išgarsėti vienam ar ki- 
tam veikėjui. Jaunuoliai ten įgydavo išsilavinimą, išmokdavo 
gero tono, žarstyti sąmojus. Kurtizanės reputaciją galėjo ir 
sugadinti. Todėl visi vengdavo jų kritikos ir stengdavosi pelnyti 
komplimentų. 

Kone visos heteros gyvenimą baigė skurde. Pavyzdžiui, die- 
viškoji Laidė, jaunystėje buvusi tokia populiari, Epikrato Zo- 
džiais tariant, tapo tikra plėšrūnė, už tris obolus ar vieną drach- 
mą atsiduodanti ir jauniems, ir seniems. 

Jeigu graikų turtuoliai taip lengvai nusigręždavo nuo ka- 
daise nepaprastai populiarių moterų, tai ko gi galėjo tikėtis 
Taidė? Kai nebelydės įžymiųjų meilužių, kai nebebus kvie- 
čiama į pokylius, kam ji bus reikalinga? Nebent satyrikams, 
kuriantiems pašaipias eiles. Susenusi, raukšlėta, visų atstum- 
ta, ji turės kęsti buvusių meilužių patyčias ir slėptis nuo įžei- 
dinėtojų. 

Taide galėjo tik pavydėti Charito, kuri net sulaukusi šešias- 
dešimties metų buvo tokia graži, kad lengvai susirasdavo mei- 
lužių. Juodais plaukais, lygia oda, aukšta krūtine, baltutėlė- 
mis it marmuras krūtimis, atrodanti jauna lyg būtų dvidešim- 
ties, odą išsitrynusi ambrozija, kerinti, žavi, gracinga ir tem- 

peramentinga, - meilužius ši moteris viliojo kur kas labiau nei 
geibios merginos. 

Tačiau Taide gerai žinojo, ką buvę meilužiai rašydavo arba 
kalbėdavo apie raukšlėtas ir susenusias meilužes, kurių bedantė 
burna ar Zili plaukai atrodė apgailėtinai. Ji žinojo, kad, jeigu 
neteks turtų, vieną dieną turės grįžti į viešnamį. Ji neturėjo 
vilties ištekėti. Net jeigu jos globėjas būtų siūlęs tuoktis, ji grei- 
čiausiai nebūtų sutikusi, bijodama užsitraukti graikų rūstybę. 
Ar ji vylėsi susilaukti tokio pat likimo kaip Herpilidė, Aristo- 
telio sugyventinė, po meilužio mirties paveldėjusi namą, pini- 
gų ir vergų? Ko daugiau galėjo trokšti heteros širdis? 

Taidė buvo labai apdairi ir elgėsi protingai. Ji žinojo, koks 
likimas ištiko Demejo sugyventine: ši buvo išvaryta už tai, kad 
nepakluso šeimininko valiai ir susitikinėjo su jo sūnumi. Šią 
istoriją pasakoja Menandras Samieteje. Nors graikų visuome- 
nė heteras toleravo, "Taide nepatikliai Žiūrėjo į teisėtas žmo- 
nas. Laidės likimas, — pasak kai kurių šaltinių, ji buvo mirtinai 
sumušta, — privertė susimąstyti ne vieną kurtizane. 

Atsargumas, kuklumas, diplomatija greičiausiai buvo pagrin- 
dinės taisyklės, kurių laikėsi ši be galo išdidi moteris, ilgainiui 
pradėjusi patarinėti pačiam karaliui. 


V 


DIETOS IR POKYLIAI 


Nelegalūs būdai 


Kol neturėjo globėjo, Taidė įvairiai gudraudavo, siekdama 
užsidirbti kuo daugiau pinigų. Kaip ir kitos kurtizanės, kar- 
tais ji apsimesdavo ištekėjusi. Galbūt ji net griebdavosi gerai 
žinomo triuko — pagrasinti klientui teismu dėl svetimoteria- 
vimo. Tokiu atveju meilužiui grėsė mirties bausmė. Todėl kai 
kurios kurtizanės susitardavo su bendrininku ir šantažuoda- 
vo atsitiktinį meilužį, reikalaudamos visų jo pinigų. Graikų 
įstatymuose už tokias apgaules, kurios nieko nebestebino, 
buvo numatytos nepaprastai griežtos bausmės. Tokio pelnin- 
go šantažo aukomis dažniausiai tapdavo menkai graikų teisę 
išmanantys užsieniečiai. Mirties bausmė grėsė vyrui, kartu 
su Žmona sumaniusiam iš kliento išvilioti pinigus, teisėta žmo- 
na apsimetusiai kurtizanei, suteneriui, kuriam savanoriškai 
dirbdavo laisvosios merginos. Norėdami jos išvengti, jie tu- 
rėdavo sumokėti sumą, kur kas didesnę už numatytą pelną. 
Neretai patys tėvai priversdavo vaikus verstis prostitucija. To- 
kiu atveju nuosprendis irgi būdavo griežtas, nes vaikai buvo 
gimę laisvaisiais piliečiais. Tačiau šie dažniausiai neapgailes- 

taudavo dėl tokio tėvų sprendimo, nes jiems buvo užtikrinta 
šviesi ateitis. 

Taidė gerai išmanė graikų įstatymus ir mokėjo jais naudotis 
bei juos apeiti. Tas, kuris jų nežinojo, kaipmat galėjo būti ap- 
mulkintas. Pasipelnyti siekiančiai kurtizanei, apsimesdavusiai 
ištekėjusia moterimi, grėsė didžiulė bauda. Ją taip pat galėjo 
parduoti vergų turguje. Į santuoką su kurtizane buvo žiūrima 
kreivai; maža to, teisėjai labai pasipiktindavo, jei kurtizanė 
apsimesdavo ištekėjusi, nes ji negalėjo gimdyti santuokinių vai- 
kų, neturėjo teisės dalyvauti tam tikrose šventose apeigose, ne- 
buvo gerbiama kaip teisėtos sutuoktinės. Už tai, kad kurtizanė, 
keletą kartų per dieną atsiduodanti pasitenkinimo trokštantiems 
vyrams, drįso lygintis su kukliai ir dorovingai išauklėtomis žmo- 
nomis, dukromis ar motinomis, laukė griežta bausmė. Visi, pa- 
dėjusieji apgavikei, turėdavo sumokėti daugiau nei tūkstančio 
drachmų baudą ir galėjo netekti piliečio teisių. 


Muza 


Taigi Taidė suvokė, kad nei jos pasitikėjimas savimi, nei gro- 
Zis neprivers žmonių pamiršti jos padėties. Ji troško didžiau- 
sios garbės, norėjo tapti dailininko ar skulptoriaus modeliu. 
Laidė įkvėpė Apelį, skulptoriui Praksiteliui pozavo Frinė, ta- 
pusi jo mėgstamiausiu modeliu. Taidė irgi troško paminklo, 
ja šlovinančių įrašų, statulų. Juk argi Frinė nepastatė bronzi- 
nės statulos Delfuose? Argi nepaprašė Praksitelio aplieti ją 
auksu? Argi neužkėlė ant marmurinės kolonos, kad visi iš 
tolo ją matytų ir galvotų apie heterą? Argi neliepė pastatyti 
ją priešais Apolono šventyklą šalia Lakedaimono karalių sta- 
tulų? Vis dėlto buvo Žmonių, nepritarusių tos statulos pasta- 

tymui, pavyzdžiui, Plutarchas ją laikė geidulingumo triumfo 
simboliu. 

Taide troško išsiskirti iš kitų kurtizanių, įgyti tiek pat garbės 
kaip Frinė. Pastaroji netgi išdrįso pasisiūlyti atstatyti Aleksan- 
dro Didžiojo sugriautą Tėbų gynybinę sieną! 335 metais pr. Kr. 
ji pažadėjo padengti atstatymo darbus, jeigu sienoje bus įrašy- 
ta: „Aleksandras šias sienas sugriovė. Frinė jas atstatė!“ Nors 
Frinės pasiūlymas buvo atmestas, akivaizdu, kad ji išgalėjo įgy- 
vendinti neįtikėtiną milžiniškus pinigus kainuojantį sumanymą. 

Argi Kotina nepastatė savo statulos Atėnės šventykloje ir 
nepadovanojo deivei bronzinės karvės? Ambicingoji Taidė ne- 
norėjo atsilikti. Ji žinojo, kad graikų moralė nepalenkiama, 
bet keičiasi, kai koks nors įvykis sukrečia piliečių gyvenimą. 
430 metų pr. Kr. maras Atėnuose pakeitė požiūrį į gyvenimą. 
Graikai puolė džiaugtis šia diena, nesijaudindami dėl rytojaus. 
Be teisėtos žmonos, daugelis graikų įsitaisė ir sugyventinę, daž- 
niausiai heterą. Argi Sokratas negyveno su Myrto, nors buvo 
vedęs Ksantipę? Kadangi po Peloponeso karo Graikijoje trū- 
ko vaikų — būsimų karių, po kurio laiko graikai įteisino ir su 
žmona, ir su sugyventine gimusius vaikus. 

Kurtizanės, kurių vis daugėjo, ėmė reikalauti daugiau pa- 
garbos. Kurtizanių pašnekesiuose Ampelidė reikalauja, kad mei- 
lužis ją mylėtų, dūsautų prie jos durų, vykdytų visas jos užgai- 
das. Kadaise Solonas graikams patarinėjo saugoti savo tautos 
grynumą, O Aristipas prostitutes laikė daiktais. Dabar heteros 
troško revanšo. Taidė sugebėjo pasinaudoti pakitusiu požiū- 
riu: dramaturgų kūriniuose kurtizanės buvo patrauklios, dos- 
nios, faraonų numylėtinės. Poetas Menandras teigė, kad Gli- 
kerą mylėjo vienas iš Ptolemajų. 


VIOLAINE VANOYEKE 8 MEILĖS TARNAITES 155 


Pokylis pas Glikerą 


Pas Glikerą dažnai rinkdavosi kitos heteros: Tesalija, Taidė, 
Petala, Euksipė, Mirina, Trialidė, Filomena. Tuo metu poky- 
liai buvo prašmatnūs. Dainas keisdavo pokštai ir sąmojai. 
Linksmybės tęsdavosi iki pat aušros. Gausiai liedavosi vynas. 
Galva svaigdavo nuo kvepalų ir gėlių skleidžiamo aromato. 
Išbarstytos ant žemės, įpintos į plaukus, iš palubės krintančios 
gėlės svaigindavo žmones. Jau ir taip sotūs svečiai persisotin- 
davo pyragaičiais. Nuo medaus saldavo širdis. Paunksmėje sto- 
vintys stalai būdavo gražiai papuošti. Valgiai ir gėrimai keis- 
davo vienas kita, - Glikera mokėjo priiminėti svečius. Nors 
daugumai susirinkusių vyrų orgijos bei ilgi pokyliai buvo įpras- 
tas dalykas, ir daugelis jų garsėjo paleistuvyste, nė vienas ne- 
atsisakydavo priimti Glikeros kvietimo, nes linksmybėms jos 
namuose niekas neprilygo. 

Svečiai žaisdavo vulgarius, bet labai populiarius žaidimus. 
Jie šokdavo nuogi ir lygindavo, kieno kūnas gražesnis. Buvo 
rengiami bučinių konkursai. Kartais tarp dviejų heterų kilda- 
vo ginčas, pralinksmindavęs vyrus. Besivaržydamos dėl gro- 
žio, konkuruojančios heteros buvo pasirengusios rodyti inty- 
miausias kūno vietas, kad tik laimėtų grožio konkursą. Buvo 
vertinamas ir moterų striptizas. Niekas nemokėjo taip vilioja- 
mai nusirišti diržo kaip Mirina, išryškinanti savo kūno grožį 
pro šilko skraistę. Iš jos geidulingų judesių galėjai nuspėti, ko- 
kios gundančios jos kūno formos. 

Kai kurios moterys vaidindavo meilės scenas ir švelniais ato- 
dūsiais sukeldavo žiūrovų susižavėjimą. Norėdamos išsiskirti 
ir laimėti varžybas, heteros turėjo pasitelkti vaizduotę. Siek- 
dama įveikti geidulingąją gudruolę Miriną, Trialidė pade- 

monstruodavo kur kas daugiau. Kadangi Mirinos kūno for- 
mas ir apvalumus galėjai įžvelgti tik per skraistę, Trialidė pasi- 
rodydavo nuoga kaip gimnasijuje. Ji nusimesdavo rūbus ir iš- 
silenkdavo, kad susirinkusieji geriau įvertintų jos kūno priva- 
lumus. 

Paskui ji pasiūlydavo vyrams ir moterims palyginti užpaka- 
liuko standumą ir odos baltumą. Pažvelkite į apvalumus iš ar- 
čiau, paglostykite jų lygią ir švelnią odą, pasigrožėkite jų apta- 
kiomis linijomis! Trialidė turėjo tvirtus sėdmenis, o jų kontū- 
rai panėšėjo į šypseną. Nėra net ko lyginti su Mirinos, kurios 
sėdmenys buvo negražūs, nukarę, susiraukšlėję ir suglebę! 

Kupina pasitikėjimo savimi, Trialidė maivydavosi ir kraipy- 
davosi. Ji sustingdavo kokia nors poza, paskui greitai atsisuk- 
davo į žiūrovus, kviesdama vyrus būti jos grožio liudytojais. 
Sužavėti svečiai plodavo ir skirdavo jai pergalę. 

Puotautojai prisigalvodavo ir kitų pramogų. Jie lygindavo 
heterų krūtis, paskui pilvus. Čia niekas negalėjo varžytis su 
dar negimdžiusia Filomena. 

Per tokius ištisą naktį trunkančius pokylius, kur visi nusi- 
gerdavo, heteros dažnai keisdavosi meilužiais. Tada būdavo 
pats laikas prisiminti gautus ir viena kitai perduotus patari- 
mus. Kurstydamos meilužių geismą, jos netenkindavo visų jo 
troškimų iš karto. Tačiau vyrai neturėjo laukti pernelyg ilgai, 
nes greitai susierzindavo. Šis žaidimas jiems galėjo atsibosti, 
ir jie tada jau geis kitos heteros. Kurtizanės griebdavosi pačių 
įvairiausių išmonių, siekdamos pratęsti malonumą ir ne iškart 
numaldyti jaunųjų svečių nekantravimą. 

Geros visos priemonės 


Kaip ir Kserksą ar Darėją, graikų karvedžius visur lydėjo he- 
teros, su kuriomis buvo elgiamasi kaip su karalienėmis. Nors 
puikiai žinojo, kad tėra paprasta hetera, Taidė naudojosi viso- 
mis Aleksandro teikiamomis gėrybėmis. Prabangus gyvenimas, 
garbė, patogumai, dovanos, - jai nieko netrūko. Taidei pasise- 
kė, nes jos laikais į kurtizanes buvo žiūrima kur kas palankiau 
nei ankstesniais amžiais. Galbūt ji netgi didžiavosi, kad yra ne 
kokia nors kvaila kaimiečio žmona. Likimas jai lėmė sekti pas- 
kui Filipo Makedoniečio sūnų iki pasaulio pakraščio, nepai- 
sant pavojaus būti sučiuptai ir parduotai vergų turguje. Tokia 
buvo ir daugelio kitų kurtizanių lemtis: jos gyveno šia diena, 
nežinodamos, kas laukia rytoj. 

Vis dėlto Taidė turėjo būti nepaprastai budri. Graikės labai 
rūpinosi savo figūra. Heteros sekdavo visas naujienas ir pir- 
mosios sužinodavo apie naują grožio priemonę. Nuo V am- 
Ziaus pr. Kr. moterys laikėsi dietos, labiau siekdamos išsaugo- 
ti sveikatą, nei išlaikyti gražų kūną. Saikingas valgymas ir 
mankšta padėdavo išlikti sveikam. Graikai stengdavosi neper- 
sivalgyti. Filosofas Platonas netgi pateikė idealaus valgio re- 
ceptą: alyvuogės, duona, sūris ir vaisiai. 

IV amžiuje pr. Kr. filosofai rekomendavo vengti padažų, 
prieskonių, pyragaičių ir skatino tėvynainius sekti dietos besi- 
laikančių atletų pavyzdžiu. Mėsą patiekdavo tik išskirtiniais 
atvejais. Ji labiau buvo skirta aukoti dievams. Tuo tarpu Kseno- 
fontas gerai atsiliepia apie pokylius, kuriuos taip mėgo Atėnų 
ir Spartos gyventojai. Iš tiesų Žmonės valgydavo ilgai, o paskui 
eidavo pasivaikščioti, — dėl šių išganingų pasivaikščiojimų jie 
nepriaugdavo svorio. 

Taidės laikais dieta tapo tikra manija. Graikai buvo įsitiki- 
nę, kad ji padeda išlaikyti dvasios pusiausvyrą. Vis dėlto tokie 
gimnastikos mokytojai kaip Herodikas susilaukdavo kritikos. 
Herodikas sukūrė specialų režimą, kurį sudarė bėgimas, 
mankšta, garų vonia ir lengvas maistas. Iš pradžių domėjęsis 
atletais, vėliau jis sukūrė dietą pagyvenusioms moterims, Za- 
dėdamas pailginti jų gyvenimą. O heteros galėjo būti tikros, 
kad išsaugos jaunystę! Iš tiesų Herodikui buvo priekaištauja- 
ma, kad nuvargina ligonius ir paspartina senolių mirtį. 

Sekdamos filosofų pavyzdžiu, daugelis heterų laikydavosi 
griežtų dietų. Kai kurie, pavyzdžiui, Pitagoras, laikydavosi re- 
žimo, kurį sudarė muzika, gimnastika ir vegetariška dieta. To- 
kios dietos buvo panašios į tas, kurių laikydavosi Egipto Zy- 
niai: gėlės, šaknys, lapai, vaisiai, pienas, medus, vištiena, stir- 
niena, vynas ir žuvis, - kiekvieną dieną vis tas pats. Kai neda- 
lyvaudavo pokyliuose, heteros stengdavosi numesti priaugtą 
svorį ir nesirinkdavo sočių ir maistingų patiekalų. 

Norinčios apvalesnių formų, kad įtiktų meilužiui, rinkdavo- 
si to paties Pitagoro dietą, sukurtą kovotojams: bulių, antilo- 
pių, jaučių mėsa, figos, sūris ir daržovės. Kartais kurtizanės 
prisivalgydavo tiek, kad kildavo pavojus jų gyvybei. Vis dėlto 
romėnės perims šią mėsos dietą. 

Kaip ir jos kolegės, Taidė buvo skaičiusi daugybę medicinos 
traktatų, kurių autoriai rekomendavo lengvą maistą. Vienos 
laikėsi Diogeno iš Sinopės patarimų: valgyti vaisius, šaknis ir 
keptą maistą. Kitos sekė Hipokratu, kuris stengėsi išsaugoti 
ketverių žmogaus kūno syvų pusiausvyrą. Heteros pasirinkda- 
vo dietą pagal savo amžių ir klimatą. Žiemą jos valgydavo dau- 
giau duonos ir mėsos, o dietos puldavo laikytis atšilus orams. 
Visai kaip egiptietės, kurios, norėdamos išvalyti vidurius, val- 
gydavo su vynu ir medumi sumaišytus pertrintus agurkus, grai- 
kės irgi gerdavo svorį mažinančias mikstūras. 

Kai kurios keldavosi dar saulei netekėjus, nors daugelis tuo 
metu tik eidavo miegoti. Jos trindavo kaklą, ištepdavo kūną 
aliejumi, vaikščiodavo, valgydavo, eidavo į gimnasiją ir mau- 
dydavosi šaltame vandenyje. Bijodamos sustorėti, per pusry- 
čius moterys valgydavo tik košę, o per vakarienę - žalumynų, 
žuvies ir vištienos. 

Taidė žinojo, kad buvo rekomenduojama gerai išprakaituo- 
ti ir kad ryžiai, avižos ar aguonų nuovirai padėdavo išlikti Zva- 
liam. Tačiau ji atsargiai Žiūrėjo į moterų gydytojo Sorano, siū- 
lančio valgius iš medaus, patarimus. Norėdama atgauti jėgas, 
Taidė valgydavo kiaušinius, paukštieną ir žuvį. Ji nuolatos drė- 
kino ir šildė kūną. Vis dėlto Atėnajas įspėjo moteris nepersi- 
stengti. Jos tokios liesos, sakė jis, jog joms prie kojų reikia 
pririšti rutulius, kad nepakiltų nuo žemės. Populiarios hete- 
ros, turėjusios kiekvieną vakarą su vyrais dalyvauti pokyliuose 
bei orgijose, ne taip smarkiai rizikavo sveikata. 


VI 


KARALIŠKOJI DINASTIJA 


Naujas meilužis 


Aleksandras išvijo iš Egipto persus ir pasiskelbė faraonu. Egipte 
jis paliko architektą Dinokratą, kuriam įsakė pastatyti Aleksan- 
drijos miestą, valdininkų, karių, paskyrė valdytoją, o pats išvyko 
užkariauti pasaulio. Sūzuose jis buvo Barsinos, Artabazo duk- 
ters, meilužis. Elegantiškoji gražuolė Barsina pagimdė jam sūnų. 

Vėliau Aleksandras vedė Roksaną, kurią pamilo, išvydęs šo- 
kančią po vienos puotos. Tačiau ši aistra nesukliudė jam vesti 
ir Stateirą, Darėjo dukterį. Triukšmingomis šventėmis buvo 
paminėtos ir daugelio makedonų vestuvės su persėmis. Kurį 
laiką užtrukęs pas naująją žmoną, Aleksandras nuvyko į Babi- 
loną, kur susirgo karštlige. Jis mirė 323 metais pr. Kr. 

Taidė, be abejo, labai liūdėjo dėl tokios netekties ir jaudi- 
nosi dėl savo likimo. Kas pakeis Aleksandrą? Perdikas, jo kar- 
vedys? Jo ir Barsinos sūnus? Kai ką Aleksandro mirtis turbūt 
nudžiugino. Juk sulig kiekviena pergale jis darėsi vis ambicin- 
gesnis, kone despotiškas ir kupinas puikybės! 

Roksana stojo į Perdiko pusę ir įviliojo Stateirą į pinkles. 
Buvo visai neaišku, kas po Aleksandro valdys jo milžinišką im- 

periją. Niekas nenorėjo praleisti progos tapti tokios teritori- 
jos valdovu. Todėl Taidė, kaip ir kitos heteros, su nerimu ste- 
bėjo žmogžudystes, sąmokslus ir bandymus užkariauti sostą. 
Filipas Aridėjas, netikras Aleksandro brolis, galėjo tapti ka- 
raliumi, tačiau berods buvo silpnos sveikatos. Trokštantieji Ma- 
kedonijos soste matyti netikrą Aleksandro brolį pakeitė pla- 
nus, išgirdę, jog Roksana laukiasi. Perdikas pasiūlė palaukti ir 
pažiūrėti, kas gims, — berniukas ar mergaitė, o jis pats tapsiąs 
regentu. Jis netgi planavo vesti Aleksandro seserį Kleopatrą. 
Bet kiti Aleksandro karvedžiai manė, jog bus teisinga, jeigu 
jie valdys šalį, kurią patys su savo vadu užkariavo. Todėl jie at- 
metė daugelį Perdiko pasiūlymų. Ptolemajas pasiūlė karve- 
džiams nekreipti dėmesio į būsimąjį karalių ir pasidalyti impe- 
riją. Jis pats reikalavo tik Egipto, kuris nieko kito nedomino. 
Pasipriešinti egiptiečiams, nepatenkintiems Aleksandro Zmo- 
nių valdymu, būtų ne taip lengva. Egipto galia vis silpnėjo. 

Nė vienas karvedys neprieštaravo Ptolemajo prašymui, nes 
visi troško žemių arčiau Makedonijos ar lengviau valdomos 
tautos. Ptolemajas primygtinai prašė leisti pasirūpinti Alek- 
sandro laidotuvėmis. Valdovas turėjo būti palaidotas Egipte, 
Sivos oazėje. Ten stūksojo dievo Amono, kurį Aleksandras lai- 
kė savo dangiškuoju tėvu, šventykla. 

Taigi vos tik Roksana pagimdė sūnų, Ptolemajas iškeliavo į 
Egiptą. Būsimasis Egipto karalius buvo patyręs, išmintingas, 
šaunus karys. Jis turėjo apie keturiasdešimt metų ir buvo ge- 
raširdis, kilnus, bet reiklus. Visi, dirbę kartu su juo ar greta 
šuoliavę mūšyje, pasitikėjo šiuo nepalenkiamu žmogumi, ver- 
tinamu už teisingumą ir griežtumą. 

Ptolemajas buvo griežtų bruožų. Jis nelengvai leisdavosi į 
kalbas. Bet jo valingą smakrą ir išsišovusius skruostikaulius 
švelnino taisyklingi veido bruožai, putlios lūpos ir kerinti šyp- 

sena. Ptolemajas buvo Arsinojos, karališkosios šeimos narės, 
ir valstiečio Lago sūnus. Kai kurių teigimu, tikrasis Ptolemajo 
tėvas buvo Filipas Makedonietis, Aleksandro tėvas, o Lagas 
tik pripažinęs jį savo sūnumi. Iš tiesų Ptolemajas kartu su jau- 
nuoju Aleksandru gavo patį geriausią išsilavinimą. Filipas rū- 
pinosi, kad jį mokytų geriausi mokytojai. Ptolemają su Alek- 
sandru siejo tokia glaudi draugystė, jis taip tvirtai palaikydavo 
valdovą pačiomis sunkiausiomis akimirkomis, kad net sklido 
kalbos, jog jiedu su Aleksandru - netikri broliai. Galbūt Taide 
žinojo tiesą? 


Puikusis Ptolemajas 


Taidė ne kartą galėjo gėrėtis Ptolemaju mūšyje ir girti jį už 
drąsą. Jis kartu su visais sugriovė Tėbus, vadovavo kavalerijai 
mūšyje prie Graniko upės, gavo du labai aukštus titulus — ka- 
rališkąjį ir vyriausiojo arklininko. Visi kariai žinojo, kad pats 
Aleksandras jį labai vertino už garbingumą ir atvirumą. Ptole- 
majas valdovui galėjo sakyti viską. Iš tiesų Aleksandrą supo 
pavydūs ir ambicingi kurtizanai, todėl jis mėgo draugiją žmo- 
nių, kuriais galėjo pasitikėti. 

Norėdamas įsiteikti egiptiečiams, vos atvykęs Ptolemajas nu- 
sprendė restauruoti ir išpuošti šventyklas, padovanoti žyniams 
sidabrinių talentų ir iš Babilono atvežtų statulų. Memfio gy- 
ventojai taip apsidžiaugė jiems parodyta garbe, kad įkalbinėjo 
Ptolemają pasilikti jų mieste, bet Aleksandro karvedys skubė- 
jo kuo greičiau nusigauti į Aleksandriją. Jis negalėjo atsigro- 
zeti Aleksandrijos miestu, kurį Dinokratas buvo išpuošęs dau- 
gybe paminklų, ir stebėjosi, kaip architektui pavyko per tokį 
trumpą laikotarpį surinkti tiek pinigų. Ptolemajas sužinojo, 

kad bankininkas Kleomenas nesilaikė Aleksandro Didžiojo įsa- 
kymo nedidinti mokesčių ir tuo sukėlė didžiulį aukštų parei- 
gūnų bei valdininkų nepasitenkinimą. 

Suprasdamas, jog pasitaikė puiki proga tapti populiariu val- 
dovu, Ptolemajas nusprendė pamaloninti Aleksandrijos gyven- 
tojus ir išvystyti mainus su kitais miestais bei šalimis. Jis taip 
pat norėjo išplėsti savo teritoriją, ketino prisijungti Kiprą ir 
suteikti egiptiečiams tai, ko jiems trūko. 

Taide greičiausiai sekė paskui Ptolemają, kai šis išvyko iš 
Babilono, nebent būtų į Egiptą lydėjusi Aleksandro kūną. Ji 
tikrai turėjo vertinti Ptolemają už gerumą ir išmintį. Kažin ar 
jiedu buvo artimi dar Aleksandrui esant gyvam? Ar matė, ko- 
kia tvirta vyrų draugystė? Be abejo, Ptolemajas turėjo daugy- 
bę progų įvertinti Taidę. Jis tikrai jai priekaištavo už blogus 
patarimus, tačiau Taidė sugebėjo jį suvilioti. Galbūt jis netgi 
tapo jos meilužiu, kai Aleksandras dar buvo gyvas. 

Perdikui nepavyko vesti Kleopatros, ir Taidė gerai suvokė, 
koks galingas Ptolemajas. Jis buvo pasiryžęs visais įmanomais 
būdais ginti Nilo pirmąjį slenkstį siekiančią šalį. Jis taip pat 
troško užkariauti Kirenaiką ir šiaurinę Siriją. Atrodė, kad Ki- 
renaiką užvaldyti nebus sunku. Todėl jis pasamdė karių, vals- 
tiečių ir graikų prekybininkų, pasiryžusių pakeisti profesiją, 
kad tik gautų kuo daugiau pinigų. Ptolemajas nusprendė dos- 
niai atsilyginti samdiniams, kad turėtų stiprią ir atsidavusią 
kariuomenę, kuria visada galėtų pasikliauti. 

Savanorių susirinko tiek daug, kad netrukus Ptolemajas ga- 
lėjo imtis žygių Kirėnei užkariauti. Iš Kirenaikos atvyko am- 
basadoriai ir prašė padėti valdžioje esantiems oligarchams, ku- 
riuos liaudis grasino nuversti. Ptolemajas nusprendė pasinau- 
doti proga ir nedelsdamas išvyko į Kirėnę. Jis sutramdė maiš- 
tininkus ir paskyrė miesto valdytoją. Ptolemajas patikino gy- 

ventojus, kad jie visiškai saugūs, ir iškeliavo atgal į Egiptą, pa- 
likęs dalį kareivių galimam maištui nuslopinti. 

Ši greita ir neginčytina pergalė, be abejo, nenustebino kitų 
Aleksandro karvedžių, nuolatos sekusių vienas kito veiksmus. 
Įspūdinga ir nepaprastai greita Ptolemajo pergalė nenustebi- 
no ir Taidės, Zinojusios, kokiais užkariautojo sugebėjimais pa- 
sižymi buvęs Aleksandro bendražygis. 

Kadangi diadochai* nebegalėjo pakęsti nuolatos jiems įsa- 
kinėjančio Perdiko, Ptolemajas nusprendė prie jų prisidėti ir 
Perdiką pašalinti. Tuo tarpu Perdikas laidotuvių kortežo pri- 
žiūrėtojui įsakė parvežti į Egiptą gabenamą Aleksandro kūną. 
Jis nusprendė, kad Aleksandras bus palaidotas Makedonijo- 
kymą nusprendė pranešti Ptolemajui. Įpykęs Ptolemajas nu- 
vyko į Damaską, ten pasivijo procesiją ir įsakė pasukti į Egip- 
tą. Kadangi Perdikas irgi keliavo į Egiptą, Ptolemajas surinko 
kariuomenę ir išvyko į Pelūzą, tikėdamasis jį ten užklupti. Ta- 
čiau šis nesidavė sugaunamas. Įsitikinęs, jog buvę Aleksandro 
karvedžiai privalo jam paklusti, Perdikas supyko ir įsakė Pto- 
lemajui sudėti ginklus. Ptolemajas atsakymo nedavė. Supra- 
tęs, kad naujasis Egipto valdovas nežada jam nusileisti, Perdi- 
kas pabėgo į Memfį. Jis ketino miestą užpulti netikėtai. Ta- 
čiau Ptolemajas perprato Perdiko kėslus. Jis irgi pasuko į Mem- 
fi, aplenkė bėglį ir jį sučiupo. Du Ptolemajo karininkai šaltak- 
raujiškai nužudė Perdiką jo paties palapinėje. 

Ptolemają nugalėtoju pripažino ne tik jo paties kariuomenė, 
bet ir visi Perdiko kariai, pažadėję jam paklusti. Jie netgi pasiū- 
lė jam tapti dviejų Aleksandro sūnų globėju vietoj Perdiko. Bet 
Ptolemajas atsisakė. Jį domino tik viena - valdyti Egiptą. 


* Diadochai - Aleksandro Didžiojo įpėdiniai. 

Aleksandras Egipte 


Aleksandro kūną atgabenus į Memtį, Taidė labai susigraudi- 
no. Visi egiptiečiai susirinko į jį pasižiūrėti. Auksinis raudonu 
audeklu dengtas karstas gulėjo vežime šalia auksinio Alek- 
sandro sosto. Vežimą traukė vėriniais bei pusbrangakmeniais 
nusagstytomis gūniomis papuošti mulai. Prie vežimo buvo pri- 
tvirtintas baldakimas. Ant karsto gulėjo Aleksandro kardas 
bei ietis. Paveiksluose, kurie kabėjo vežimo šonuose, buvo vaiz- 
duojamos mūšių scenos. 

Nors daugelis egiptiečių sutiko, kad Aleksandras būtų pa- 
laidotas Egipte, buvo ir teigiančiųjų, jog jo kapas taps užka- 
riautojų graikų, pavergusių jų šalį, simboliu. Kiti neprieštara- 
vo jo laidotuvėms Egipte su sąlyga, kad jis būtų palaidotas sa- 
vo mieste, Aleksandrijoje, kurio įkūrimą graikai švęsdavo kiek- 
vienais metais. O Ptolemajas troško, kad Aleksandro kapas 
būtų Sivos oazėje. Vis dėlto jis atidžiai išklausė Ptaho žynį, 
įspėjusį jį nepasitikėti Memfio gyventojais, dažnai keliančiais 
maištus. Geriau jau Aleksandro kūną išgabenti kuo toliau nuo 
šio miesto. Ilgai svarstęs Ptolemajas nusprendė palaidoti Alek- 
sandrą Aleksandrijoje ir pastatydinti jam antkapį. 


Euridikė 


Antipatras, po Perdiko mirties tapęs regentu, su Ptolemaju 
stengėsi palaikyti draugiškus santykius. Jis nesibaimino Ptole- 
majo, nes šis nesiekė tapti visos Aleksandro imperijos valdo- 
vu. Tačiau Antipatras žinojo, koks sumanus karys yra Ptole- 
majas. Jeigu jam pavyktų užkariauti trokštamas žemes, jis taptų 

toks pat galingas kaip ir pats Antipatras. Todėl regentas pasiūlė 
vesti jo dukterį Euridikę. Ptolemajo šis pasiūlymas visai nesu- 
domino. Laikui bėgant jis labai prisirišo prie Taidės, tapusios jo 
meiluže. Hetera, rodos, irgi buvo labai artima naujajam Egipto 
valdovui. Taidė, kurios grožiu visi žavėjosi, kurią garbino už ra- 
finuotumą, kurios geidė didžiausi valdovai, įgijo tokią valdžią, 
tarsi būtų tikra žmona. Visi jau seniai užmiršo, kad ši moteris 
tėra hetera. Kadangi Ptolemajas ją mylėjo, jai nesunku buvo 
elgtis kaip rūpestingai sutuoktinei. Ptolemajo žmona jai būtų 
pavojinga, todėl Taidė norėjo, kad jis liktų nevedęs. 

Laikai, kai jaunoji korintietė Taidė turėjo parsidavinėti, su- 
laukusi vos dešimties metų, buvo praeitis. Ji buvo daugelio 
menininkų ir politikų meilužė. Jai padedant buvo sudarytos 
svarbios sutartys. Vyrai didžiavosi, galėdami pramogauti ar 
vaikštinėti kartu su ja. 

Ar Taidė, kuri, kaip manoma, buvo kilusi iš Korinto, vertėsi 
šventąja prostitucija kaip Laidė? Ar atsiduodavo vyrams Af- 
roditės garbei ir už tai gaudavo nemažus pinigus? Ar dovano- 
davo deivei visą savo uždarbį, kaip Babilono hierodulės, gar- 
binančios meilės ir karo deivę Ištarę? Ar pakluso ritualui, rei- 
kalaujančiam santykiauti su svetimšaliais? Ar sėdėdavo virve 
apjuosta galva Afroditės šventykloje, kur į ją visi žiūrėdavo? 
Ar leisdavo šventykloje užsieniečiams ją apžiūrinėti ir išsirinkti 
it kokį daiktą? Taide nebūtų atsisakiusi monetų, kurias šie vy- 
rai jai būtų numetę. Gražuolei Taidei, priešingai nei grožiu 
nepasižyminčioms moterims, tikrai nereikėjo laukti trejus ar 
ketverius metus, kol ją pasirinks! 

Jei Taidė ir buvo šventoji prostitutė, niekas dėl to negalėjo 
priekaištauti. Daugelis graikių troško tapti žynėmis, vergėmis 
ir prostitutėmis vienu metu. Meilės šventykloje lankydavosi 
jūreiviai, atplaukdavę į du Korinto uostus, taip pat politikai, 

melsdavę patarimo, kokius karo žygius pradėti ar kokį spren- 
dimą priimti. Iš maždaug tūkstančio moterų, dirbusių Korin- 
to Afroditės šventykloje, nemaža dalis nuspręsdavo likti joje 
visą gyvenimą. Šventosios prostitutės, turėjusios savo vietas 
teatre, šventusios Afrodisijas, gyveno pavydėtinai. 

Tačiau Taidė sutiko Aleksandrą. Jinai mokėjo jį pagirti ir 
išblaškyti, nes sumanumo jai netrūko. Įdomu, kaip reagavo 
Ptolemajas, išgirdęs, kaip hetera sako jo kovų bendražygiui: 
„Pagaliau atvykome į Sūzus, po tiek išbandymų ir vargų išmu- 
šė mūsų atlygio valanda! Einu pailsėti Persijos karalių rūmuo- 
se! O paskui pasilinksminsiu — su tavo kariais sudeginsiu Kserk- 
so rūmus. Juk Kserksas išdrįso padegti Atėnus! Norėčiau pati 
uždegti ugnį karaliaus akivaizdoje, kad visi žinotų, jog Alek- 
sandra lydinčios moterys atkeršijo už graikus Ziauriau nei jo 
kariuomenė ir karvedžiai!“ 

Ptolemajas matė, kad Aleksandras išsyk pakluso ir, drąsi- 
namas draugų plojimų, pats ėmėsi vadovauti savo vyrams. 
Karininkai griebė deglus ir padegė Sūzus. Nusiaubus miestą, 
prasidėjo didžiulė orgija. Tačiau Ptolemajas pamena, kad at- 
sipeikėjęs Aleksandras gailėjosi del tokio poelgio ir įsakė už- 
gesinti ugnį. 

Kaip Aleksandro vietoj būtų pasielgęs Ptolemajas? Ar gra- 
žiajai Taidei būtų pavykę jį suvilioti ir įtikinti? Aleksandrą su- 
po vis daugiau moterų, ir jos mokėjo įtikinėti. Be heterų, Alek- 
sandrą lydėjo jo žmonos, karo belaisvės ir trys šimtai Persijos 
karaliaus haremo moterų. Todėl puotos ir orgijos buvo kelia- 
mos vis dažniau. Sklido kalbos, kad Aleksandro karininkai la- 
bai mėgo vyną bei moteris. Persepolyje, Ekbatanoje, Samar- 
kande keliamuose triukšminguose pokyliuose netrūko seksu- 
alinės prievartos. Kvintas Kurcijus kalba apie prievartavimus. 
Nuogos moterys šokdavo su kareiviais, šie kartais mirdavo per- 

sigere ar persivalgę. Taip pat minimos žmogžudystės ar dingi- 
mai be Zinios. 

Taide greičiausiai stebėjo 325 metais pr. Kr. Sūzuose Alek- 
sandro surengtą vyno gėrimo konkursą. Siekdamas jį laimėti, 
vienas vyras mirė. Jis išgėrė trylika litrų vyno. Stebint nuobo- 
džiaujančioms heteroms, gyvybės neteko ir keturiasdešimt vie- 
nas jo konkurentas. 

Apgirtę kareiviai šlitiniuodavo miesto gatvėmis. Kai tik ga- 
lėdavo, jie prisigerdavo ir puldavo prie moterų. Meno kon- 
kursas ar gimnastikos varžybos visada baigdavosi išgertuvė- 
mis. 

Įpratusi prie įvairiausių malonumų, galingųjų valiai paklūs- 
tanti Taidė gyvenime matė visko. Turbūt ir ji nemažai prisidė- 
jo, kad Aleksandrija taptų pramogų ir malonumų miestu, kaip 
to pageidavo Ptolemajas. Naujojo Egipto valdovo meilužė taps 
šio menkos moralės miesto simboliu. Po kelerių metų romėnų 
poetas Propercijus vienoje iš savo Elegijų lygins savo meilužę 
Cintija su gražiąja Taide. Ptolemajas mylėjo šią geidžiamą, ke- 
rinčią, malonumus mėgstančią moterį taip pat stipriai, kaip 
Propercijus — Cintija. 

Vis dėlto, kurį laiką mastes apie Antipatro pasiūlymą vesti 
jo dukterį, Ptolemajas prisirengė duoti atsakymą. Taidė galėjo 
jam pagimdyti vaikų. Ji bus ištikima meilužė iki pat gyvenimo 
pabaigos. Tai kam jam žmona? Bet Antipatro sąjunga su ki- 
tais diadochais, jo galybė ir atkaklumas privertė Ptolemają ap- 
sigalvoti. 

Ar Taidė kaip nors prisidėjo prie šio sprendimo? Ar bandė 
jį atkalbėti nuo šios santuokos? Ar priminė jų jausmus ir Za- 
dėjo pagimdyti jam vaikų? Žinome tik, kad Ptolemajas pasi- 
rinko pareigą ir protą. Jis be jokio džiaugsmo susituokė su 
Euridike ir paprašė Taidės grįžti į Graikiją. 

Taide žinojo, kas dedasi Ptolemajo širdyje. Galbūt prieš pa- 
mildamas ją jis mylėjo persę Artakamą, kurią vedė verčiamas 
Aleksandro. Taidė nujautė, kad jo santuoka su Euridike ne- 
bus laiminga. Su šia moterimi Ptolemajas susilaukė trijų vai- 
kų. Tačiau paguodos ieškodavo žmonos tarnaitės, gražiosios 
Berenikės, turėjusios plačią kaktą, tiesią nosį ir švelnias akis, 
glėbyje. Poeto Teokrito teigimu, jie labai mylėjo vienas kitą ir 
liko kartu iki gyvenimo pabaigos. Euridikė paliko vyrą ir išvy- 
ko iš Egipto. Berenikė Ptolemajui pagimdė penkis vaikus. Ji 
sugebėjo išlikti patraukli vyrui, kurį Taidei teko palikti, nors ji 
buvo laikoma Egipto karaliene! Taidės šlovė buvo tiesiog ne- 
įtikima. Jokia hetera negalėjo tikėtis dar aukščiau pakilti so- 
cialiniais laipteliais. Tačiau ji turbūt apgailestavo palikusi Pto- 
lemają, kuris galiausiai vedė tarnaitę. Taidė, kaip ir daugelis 
kitų kurtizanių, tapo savo socialinės padėties auka: ji buvo mo- 
teris, neturėjusi teisės mylėti. 


ROMĖNĖ CINTIJA 


ZMONA IR MEILUZE 


Poeto muza 


Cintija buvo I amžiuje pr. Kr. gyvenusio poeto Propercijaus 
meilužė. Propercijus gimė pasiturinčioje šeimoje, tačiau vai- 
kystėje neteko tėvo, o paauglystėje - motinos. Gali būti, kad 
mokslus ėjo Romoje. Eiles kurti pradėjo labai anksti, susiža- 
vėjęs Aleksandrijos poezija. Susitikinėdamas su jauna verge, 
vardu Likina, jis sutiko Cintiją. Tuo metu Propercijus buvo 
dar jaunas ir lengvai pasiduodantis kitų įtakai. Cintija patir- 
ties turėjo kur kas daugiau. 

Kai kurių autorių teigimu, Cintijos tikrasis vardas buvo Hos- 
tija. Kiti ją vadina Roscija. Buvo vienas poetas, vardu Hosti- 
jus, o Roscijumi vadino vieną aktorių. Taigi atrodo, kad Cinti- 
ja buvo kilusi iš garsios ir turtingos menininkų šeimos. Ji tik- 
rai nebuvo kurtizanė. Tačiau, jeigu tikėsime Propercijumi, Cin- 
tijos elgesys buvo gana dviprasmiškas. Ji elgėsi kaip kurtizanė 
ir šaipėsi iš poeto. 

Cintija dažnai lyginama su Delija, poeto Tibulo meiluže, 
kuri buvo ne tokia turtinga kaip Cintija. Tačiau ji daugiau pa- 
nėšėjo į Katulo mylimąją Lesbiją, irgi mėgusią aukštuomenės 

gyvenimą. Propercijaus ir Cintijos santykiai buvo audringi. Po 
penkerių bendro gyvenimo metų pora išsiskyrė, ir poetas su- 
kūrė Elegijas. Propercijus išgarsėjo padedamas savo draugo 
Mecenato. Jis taip pat bendravo su poetais Ovidijumi, Ponti- 
ku, Basu bei įtakingais politikais. 

Kai įsimylėjėliai vėl ėmė gyventi kartu, Propercijus jau bu- 
vo parašęs daugumą savo meilės eilėraščių. Tuo metu Romoje 
vystėsi elegijos žanras. Nors buvo juntama Aleksandrijos po- 
ezijos įtaka, Katulo, Propercijaus ir Tibulo poezijai netrūko 
nuoširdumo. Jie apdainavo vienintelę ir dažnai nelaimingą mei- 
le. Propercijus eilėse į savo jausmus žiūrėjo neįtikėtinai rim- 
tai. Bet, savo nelaimei, jis sutiko moterį, kuri neturėjo jokio 
noro būti garbinga ir elgėsi kaip kurtizanė. Todėl poetas ją 
lygino su graikų heteromis. 


Tuometinė Roma 


Tuo metu dauguma romėnų laiką leisdavo Forumo aikštėje, 
visų įvykių centre. Ten sukinėjosi pirkliai, politikai, teisėjai, 
svetimšaliai, šokėjos iš Rytų ir prostitutės. Toskanų gatvėje par- 
sidavinėjo ir vyrai. Velabro kvartale, gatvėse, esančiose netoli 
Forumo ir vedančiose į Suburos kvartalą, Turarijaus gatvelė- 
je, kur buvo įsikūrę prekiautojai smilkalais, moterys parsiduo- 
davo už keletą sestercijų. Padorios romėnės vengė lankytis Fo- 
rume, o kurtizanės žinojo, kad tarp juvelyrų, pinigų keitėjų ar 
bankininkų ras gerų klientų. 

Blogiausią reputaciją turėjo Suburos kvartalas. Patenkinti 
geismus romėnai galėjo ir prie Vestos šventyklos. Viešnamiuose 
jie užmiršdavo politiką ir puldavo prie vulgaresnių pramogų. 
Taigi Romos centre esančiuose prestižiniuose kvartaluose bu- 

vo prastai pagarsėjusių gatvių. Pasiturinčių miestiečių namai 
stovėjo ant kalvų, atokiau nuo pelkėtų vietų, kur jų nepasiek- 
davo potvyniai. 

Velabre knibždėte knibždėjo prostitučių. Klientų jos lauk- 
davo ir prie Didžiojo cirko, kur galėjo mėgautis rodomais spek- 
takliais. Turtingi ir įtakingi romėnai, vežimų lenktynių nuga- 
lėtojai ir treneriai buvo geidžiamiausi klientai. Gatvės anapus 
Tiberio naktį buvo tokios pat pavojingos kaip ir Suburoje. Ro- 
mėnai bijodavo ten pasiklysti. Kartais jie ten vykdavo, lydimi 
daugybės vergų. Miesto sargybiniai sunkiai sutramdydavo žmo- 
nes, keliančius riaušes ar bandančius iš klientų atimti pinigus. 
O norintieji išgerti vykdavo į Transtevero kvartalą. 

Suburos ar Velabro kvartalų gatvės buvo tamsios, siauros ir 
pavojingos. Ten sukinėjosi būrėjai, aiškiaregiai ir valkatos. Pro- 
stitutės gyveno nuomojamuose daugiaaukščiuose namuose, in- 
sulae, kur nebuvo jokių patogumų. Dažniausiai jos gyvendavo 
po kelias viename kambaryje, kad turėtų kuo mažiau išlaidų. 
Buvo ir tokių, kurios nakvodavo po atviru dangumi, po porti- 
kais ar prie šventyklų. 

"Tuose judriuose kvartaluose buvo daug žmonių, ten sukiojosi 
nesąžiningi prekeiviai, vergai, svetimšaliai, nusikaltėliai ir jūrei- 
viai. Rašytojai pasakoja, kad Suburos gyventojai neretai būdavo 
priversti tapti žmonų ir dukrų suteneriais, kad galėtų išgyventi. 


Skirtingi kvartalai 


Nors Cintija tokiai aplinkai nepriklausė, jinai puikiai ją paži- 
nojo. Dauguma prostitučių neturėjo jokių galimybių kada nors 
tapti kurtizanėmis. Prabanga ir aukštuomenės pasilinksmini- 
mai joms buvo nepasiekiami. Didžiulė praraja skyrė kurtiza- 

nes nuo šių suvargusių, išblyškusių moterų, kurias realistiškai 
aprašė Plautas. 

„Jos buvo tikros vargšės, — rašo jis, - kepėjų draugužės, nie- 
ko vertos, tinkamos tik pameistriams, liesos, gausiai išsikvėpi- 
nusios pigiais kvepalais, pasibjaurėtinos, vertos tik vergų. Nuo 
jų trenkė mėšlu, nes jos gyveno purvinose landynėse. Tos mo- 
terys lūkuriuodavo gatvėse. Joks vyras nepažvelgdavo į jas, iš- 
tisas valandas sėdinčias ant kėdutės. Joks tikras vyras nesives- 
davo jų į namus. Dauguma jų buvo senos ir bjaurios. Net ver- 
gai joms mokėdavo vos du obolus.“ 

Keliuose kūriniuose Plautas pabrėžia, kad prostitutės gyve- 
na nešvariose landynėse ir yra negražios. Dar jis rašo, kad šios 
moterys išblyškusios, ligotos, liesos, apgailėtinos. Jo negailes- 
tinga plunksna nieko neslėpė. Jų pėdos, priduria Plautas, gum- 
buotos, o kojos visai plonytės. Jos tokios negražios, kad apie 
jų siūlomus santykius negali būti nė minties. 

Kad ir kokie tuose Romos kvartaluose slypėjo pavojai, po 
juos pasivaikščioti mėgdavo paaugliai, kuriems patiko stebėti 
tą neįprastą pasaulį. Kai kurie garsūs vyrai prisipažino, kad 
neretai užsukdavę ten atsipalaiduoti; Persėjas irgi mielai ten 
svečiuodavosi. Ten lankydamasis jis jau dėvėjo vyrų togą, bet 
neišgalėjo puikuotis kurtizanių draugija. 

Kurtizanės mieliau lankėsi Aventino kvartale, kur gyveno 
muzikantės. Kurtizanes samdydavo dienai, mėnesiui ar me- 
tams. Jas prižiūrėjo vyrai. Be abejo, šios moterys siekė atgauti 
laisvę. Dauguma jų, pasiekusios privilegijuotą padėtį, gyveno 
Aventine, vengdamos pakliūti į sutenerių rankas. Tai, apie ką 
Velabre negalėjai nė pasvajoti, prabangesniame Aventine bu- 
vo visai įmanoma. 

Cintija neturėjo nieko bendra su moterimis, gyvenančiomis 
skurdžiuose Romos kvartaluose, kur grėsė gamtinės nelaimės, 

badas bei epidemijos, neišmanančiomis, ko griebtis, ir vos su- 
duriančiomis galą su galu. Roma garsėjo kaip miestas, kur pro- 
stitučių buvo daugiau nei kur kitur. Jei šeimos nusigyvendavo, 
jei vaikai netekdavo tėvo, jei moterys vienos turėdavo auginti 
vaikus, dažniausiai likdavo vienintelė išeitis - prostitucija. 


Rafinuotas pasaulis 


Cintija nesusidurdavo su jaunomis išsekusiomis Suburos pro- 
stitutėmis, kurios mirdavo per epidemijas. Ji galėjo nusipirkti 
kviečių net tada, kai jų būdavo nedaug ir kai laivai į Ostijos 
uostą neužsukdavo. Jos likimas nepriklausė nuo kokio nors pat- 
rono valios. Ji negaudavo kasdienio maisto davinio, nesibaimi- 
no, kad Romą užplūs užsieniečiai ar kad padidės būsto nuoma. 
Priešingai, ji vertino Romoje įsikūrusius graikus, nes šie perda- 
vė savo mokslą, filosofiją, žinias. Nors kai kuriems romėnams 
nepatiko, kad šie svetimšaliai apsigyveno jau ir taip perpildyta- 
me mieste, pokyliuose besilankantys žmonės, mėgstantys grožį 
ir meną, neliko abejingi graikų rafinuotumui. Menininkai ir ra- 
šytojai jautė Aleksandrijos įtaką ir vis labiau vertino išdaigas, 
dykinėjimą, malonų ir ramų gyvenimą, romėnų vadinamą otium. 

Cintija irgi mėgo tą tingia ramybe pulsuojantį gyvenimą, dėl 
kurio išaugo kurtizanių įtaka. Kaip ir Graikijos bei Egipto he- 
teros Ptolemajų laikais, kurtizanės buvo kviečiamos į poky- 
lius. Kuo dažniau buvo rengiamos puotos, tuo įvairesnių ma- 
lonumų vaikėsi žmonės. Įsitraukę į pramogų sūkurį, romėnai 
troško vis neįprastesnių ir išradingesnių linksmybių. Tai buvo 
Cintijos pasaulis, egzistavęs ne tik Romoje, bet ir kurortuose, 
kur susirinkdavo visa aukštuomenė. Vaikštinėti pajūriu, klau- 
sytis eilių gurkšnojant vyną, žiūrėti spektaklius skanaujant įsta- 

biausių patiekalų su prieskoniais, pirktais tolimiausiuose kraš- 
tuose, mėgautis nuogų moterų šokiu ir erotiniais rašytojų kū- 
riniais, ilsėtis pirtyse ir viską išbandyti — toks buvo gyvenimas, 
kuriame laikas atrodė sustojęs. Turtingi romėnai džiaugėsi 
kiekviena jo akimirka. 

Cintija sekė graikų kultūros mylėtojais, į Romą atnešusiais 
savo gyvenimo būdą. Toks gyvenimas jai patiko. Ji nepritarė 
konservatyviems ir reikliems romėnams, labiau vertinantiems 
griežtus Romos įsakymus nei graikų diletantizmą. Nors kai 
kurie romėnai stengėsi susilpninti graikų įtaką šalies gyvento- 
jų moralei ir filosofijai, Roma nebegalėjo likti tokia kaip anks- 
čiau. Pokyčiai vyko natūraliai. Kitokių vertybių ir Žinių ištroš- 
kę Žmonės buvo atviri naujai kultūrai. Netašyti romėnai pa- 
mažu tapo jautresni menui. 

Graikai plūdo į Romą kaip tik tuo metu, kai mieste brendo 
didžiuliai pokyčiai. Plautas ir Terencijus pjesėse vaizduoja gle- 
bius, dirbti nenorinčius veikėjus, kviečiančius geriausias pro- 
stitutes. Šių pjesių personažai dažniausiai tie patys. Tuometi- 
nėse komedijose būtinai veikia graži ir elegantiška kurtizanė, 
įsimylėjęs vyras ar ištvirkęs turtuolis, pasiryžęs patenkinti vi- 
sus savanaudės ir klastingos moters norus, tėvas, labiau mėgs- 
tantis lankytis smuklėse nei Forume, /eno, vadovaujantis vieš- 
namiui ir turintis keletą vergų, apsukrus vergas, lydintis šei- 
mininką į viešnamius ir mielai kenkiantis /eno, kurį dramatur- 
gai visada vaizduoja kaip nesimpatišką, nesąžiningą, šiurkštų 
ir godų Žmogų. 

Cintija labai panėšėjo į kurtizanes, galinčias sužlugdyti pasitu- 
rintį jaunuolį ar pernelyg įsimylėjusį meilužį. Romėnai jas vadi- 
no vilkėmis, o vietą, kur jos vertėsi savo amatu, - /upanar*. Ta- 


* Lot. lupus — vilkas; lupanar - viešnamis. 

čiau buvo moterų, seniai palikusių savo varganą būstą dėl kur 
kas patogesnio turtingų meilužių patalo. 

Pirmoji tokia vilkė, be abejo, buvo Remo ir Romulo žindy- 
vė, garsioji Aka Larencija, kuri, pasak legendos, buvo pavo- 
jingos moters reputaciją turėjusi prostitutė. Ištekėjusi už tur- 
tuolio, Aka visus savo turtus paliko romėnų tautai su sąlyga, 
kad gruodžio 23 dieną jos garbei bus švenčiamos Larentalijos. 
Ant Akos kapo deivei buvo paaukotas gyvulys. Toks poelgis 
nieko nepapiktino. Prostitutės buvo išsikovojusios pakanka- 
mą pripažinimą, todėl šių švenčių niekas nepanaikino. 

Žmonos taikstėsi su kurtizanėmis. Romėnai jas laikė labai 
svarbiomis. Jų nuomone, šios moterys sutvirtina santuoką. Kaip 
ir graikai, romėnai buvo įsitikinę, kad kurtizanės būtinos ir 
žmonių moralei nuo to tik geriau. Visi poetai, pradedant Ho- 
racijumi, manė, kad kurtizanes reikia gerbti, savo grožiu jos 
esą prilygsta kai kurioms karalienėms, o jų pareiga - rūpintis 
šeimų tvirtumu. Su kurtizanėmis bendraujantys romėnai ne- 
apgaudinės savo žmonų su kitomis matronomis. Joks vyras ne- 
geis savo kaimyno žmonos. Taigi kurtizanės nusipelno pagar- 
bos, nes visuomenėje atlieka svarbų vaidmenį. 

„Kurtizanės kūnas gražus kaip princesės, - rašė Horacijus. — 
Kokia gėda lankytis pas matroną, apsirengusią nuo galvos iki 
kojų ir įsisupusią į ilgą tuniką. Kam rizikuoti pakliūti į teismą 
ir susilaukti bausmės? Susirasti kurtizanę gatvėje, kur stovi- 
niuoja gražuolės, ne taip pavojinga ir kur kas maloniau. Lan- 
kytis tokiose vietose nėra negarbinga! Tai nekelia pavojaus šei- 
mai ar turtams. Visa kita - niekai, užgaidos, fantazijos, sukur- 
tos lakios ir pavojingos vaizduotės, kuri nesupranta, ko reika- 
lauja gamta, ir apsunkina tiek gyvenimą, tiek laimės paieškas. 
Vien pavojus ir rūpesčius kelia tokie poelgiai, kurie nedera 
garbingam, sąžiningam, protingam ir nuovokiam romėnui.“ 


II 


LAISVĖ IR AISTROS 


Smukusi moralė 


Lukrecijus irgi užstoja kurtizanes ir tiesiai pareiškia, kad ver- 
čiau patenkinti savo poreikius ir geidulius, nei geisti kaimyno 
žmonos. Tai jam atrodo garbingesnis ir piliečio vardo vertes- 
nis poelgis. Jo manymu, vyrui geriau palikti sėklą geidžiama- 
me, bet nepažįstamame kūne, užuot ją saugojus vienintelei 
viso gyvenimo meilei, kuri kankina ir užvaldo mintis. 

Visi filosofai sutinka su šia nuomone. Ciceronas ėmėsi ginti 
Celijų, kaltinamą meilės ryšiais su Klodija. 

— Ji tik prostitutė! — pareiškė jis. 

Ir pridūrė, ką mano apie jaunimą: 

— Uždrausti jiems neteisėtus santykius, daugelio manymu, 
reiškia gerą toną ir pavyzdingą auklėjimą. Tačiau nereikia at- 
silikti nuo savo epochos ir eiti prieš srovę. Šiandien Romoje 
laisvės daugiau. Mes mažiau pamokslaujame ir nebe taip griež- 
tai elgiamės su jaunimu. Mieste karaliauja laisvė, todėl priva- 
lome būti tolerantiški. Esant reikalui, mūsų protėviai irgi mo- 
kėjo būti atlaidūs. Romėnai niekada nebuvo nepalenkiami. 
Priešingai, jie turi jausti tendencijas ir madas, kitaip atrodys 

kvailai. Senovėje niekas niekada nesmerkė tokio elgesio. Ar 
kada nors buvo uždrausta tai, kas šiandien leidžiama? 

Minėdamas protėvius ar senus, pamokslauti mėgstančius ro- 
mėnus, Ciceronas sakė tiesą, nes pats Katonas, garsėjęs kaip 
griežtas moralės saugotojas, sveikino jaunuolius, besilankan- 
čius pas prostitutes ar kurtizanes: 

— Geriau eikite pas kurtizanes, o ne pas ištekėjusias moteris! 

Tokia buvo visų romėnų, kurie dar labiau baiminosi įsimy- 
lėjusių jaunikaičių, nuostata. 

Katonas jaunųjų romėnų prašė tik vieno: 

— Nereikia lankytis pas meilės Zinoves kiekvieną dieną. Nė- 
ra reikalo pas specialistes vaikščioti kiekvieną dieną. Visur 
reikia jausti saiką. Visiškai pakanka su jomis susitikti retkar- 
čiais! 


Tvirtos šeimos 


Poetai atkartoja išmintingus Katono žodžius. Terencijus Bro- 
liuose tvirtina, kad visai ne gėda lankytis pas prostitutes, ypač 
paauglystėje, - juk mėgti gerą vyną irgi normalu. Tačiau seno- 
liai negali elgtis kaip jaunimas. Vaikinams duodami patarimai 
ne visada tinka ir pagyvenusiems vyrams, juk šie užsitrauks 
gėdą, jei lankysis pas kurtizanes. Pjesėje Pirklys Plautas pa- 
brėžia, kad toks elgesys labai negarbingas. 

— Kam tavo amžiuje, — rašo jis, - lankytis pas prostitutes? 
Kiekvienam gyvenimo tarpsniui savi užsiėmimai! Palik tai jau- 
nimui! Prisimink metų laikus. Žiemą vyksta ne tas pats kas 
vasarą. Taip ir kiekvienam gyvenimo tarpsniui sava veikla. Jeigu 
tavo amžiaus vyrams suteiktume teisę lankytis pas prostitutes, 
kas dėtųsi mūsų valstybėje ir šalyje? Palik tuos malonumus 

jauniesiems, jei nenori būti pasmerktas. Tavo gyvenimo būdas 
labai netikęs. 

Kadangi už svetimoteriavimą grėsė mirties bausmė, tėvai 
griežtai prižiūrėjo savo sūnus. Motinos meldė dievų, kad sū- 
nus niekada neatsidurtų ištekėjusios moters lovoje. Kartais 
tėvas ištekėjusią moterį pamilusiam sūnui netgi patardavo 
lėkti į viešnamį ir ten patenkinti savo poreikius. Pirkti prekę 
niekas nedraudė. Todėl buvo leidžiama nusisamdyti kurtiza- 
nę ir mylėti ką tik nori, išskyrus laisvuosius vaikus, ištekėju- 
sias moteris, vyrus, skaisčias merginas ir našles. Romėnai ne- 
galėjo lankytis privačiuose namuose, bet pas sutenerį - kiek 
tik širdis geidžia. 

Pajutusios didėjančią laisvę, tokios moterys kaip Cintija, 
ištekėjusios ar atgavusios laisvę, ėmė elgtis kur kas drąsiau. 
Dauguma iš prastuomenės kilusių prostitučių suteneriams į 
rankas patekdavo dar paauglės, tėvų paliktos vos gimusios, 
būdamos vergės, našlaitės ar elgetos. Iki IV amžiaus romė- 
nai, kaip ir graikai, neretai palikdavo vos gimusias dukras. 
Kitos moterys, nupirktos turguje iš piratų, tapdavo vergėmis 
ar prostitutėmis. 

Tuo metu, kai gyveno Cintija, romėnai iš tiesų labai bijojo 
piratų. Pastarieji puldinėdavo laivus, vogdavo prekes, grobda- 
vo merginas, kurias paskui parduodavo, ir romėnų uostuose 
padeginėdavo laivus. Neretai iš tėvų pagrobta mergaitė pa- 
tekdavo į kokią nors šeimą. Ten ji gaudavo išsilavinimą arba 
būdavo paruošiama kurtizanės amatui. Rašytojai pasakoja ne- 
mažai tokių istorijų. Tokiais atvejais mergaitė mokydavosi mu- 
zikos. Ji išmokdavo dainuoti, gražiai rengtis, dažytis, pabrėžti 
savo privalumus, paslėpti trūkumus ir ypač gundyti vyrus. 

Graikijoje prostitutėmis dirbo ir labai jaunos mergaitės, o 
Romoje šiuo amatu verstis jos pradėdavo tik sulaukusios ke- 

turiolikos metų. Vis dėlto Romos gatvėse galėjai sutikti ir 
visai mažų vaikų, kuriuos klientams siūlydavo jų pačių tėvai. 
Tai netgi tapo įprastu skurstančių Žmonių pragyvenimo Salti- 
niu. 


Būdas išgyventi 


Andrietėje Terencijus vaizduoja dramatišką situaciją, kokių Ro- 
moje dažnai pasitaikydavo. 

„Iš Andro atkeliavo viena moteris. Ji apsistojo pas mus. Sa- 
viškių apleista vargšė moteris buvo žavi ir graži. Kadangi ji 
buvo garbinga ir padori, duoną pelnydavosi dirbdama: verp- 
davo vilną ir ausdavo drobę. Kartą vienas vyras jai pasiūlė pi- 
nigų. Ji sutiko. Paskui priėmė dar vieną vyrą ir galiausiai ėmė 
parsidavinėti.“ 

Buvo moterų, kurios pasirinkdavo tokią išeitį, siekdamos 
atgauti nepriklausomybę. Kūriniuose nemažai pavyzdžių, kaip 
moterys ir jų dukros parsidavinėdavo, kad taptų laisvos. Joms 
reikėjo auginti ir maitinti vaikus, kurių susilaukė nuo atsitikti- 
nių vyrų. 

— Mano dukra tapo prostitute tik norėdama išgyventi! — 
sušunka motina viename Plauto dialoge. - Nenorime mirti 
iš bado! 

— Kodėl gi ji nenorėjo ištekėti? — atkerta jai kitas veikėjas. 

— Na, ir klausimas! Mano dukra kiekvieną naktį turi sutuok- 
tinį. Turėjo vieną vakar. Turės ir šiąnakt. Ji niekada nebuvo 
vieniša kaip našlė! Gyvename vienos, be vyro. Mums tai vie- 
nintelis būdas išgyventi! 

Vergai privalėjo didžiąją dalį uždarbio atiduoti sutene- 
riams, — jais dirbo ir vyrai, ir moterys. Romoje šiuo amatu 

vertėsi daug moterų. Daugelis savo namus paversdavo viešna- 
miu, kaip liudija Pompėjuose rasti įrašai. Iš erotinių paveikslų 
ir jaudinančių frazių galima suprasti, kokiems įtartiniems už- 
siėmimams romėnai naudodavo dalį savo namo. 

Ar Cintija panėšėjo į Plauto vaizduojamas prostitutes? 

— Ji tarsi dygliuotas krūmas, į kurį susibadai pirštus. Kurti- 
zanės širdis niekada negali suminkštėti. Jei klientas neturi kuo 
užmokėti, reikia išmesti jį lauk! O jei vyras turi pinigų iki so- 
ties, niekada nesulauks jos meilės. Kurtizanė turi būti kaip ka- 
rys. Ji negali būti jausminga. Ji turi priiminėti tik turtingus 
klientus, o visus kitus išvaryti. Jei turtuolis tapo skurdžiumi, 
tegul keliauja sau kitur! Jei nebenori teikti dovanų, tai nerim- 
tas klientas! Kurtizanė turi kurstyti savo godumą, vos tik kas 
ją palepina. Ji nepasotinama, ir bendrauti jai reikia tik su pa- 
siturinčiais vyrais. Tikrai geras klientas tas, kuris dėl moters 
neskaičiuodamas išleidžia visą savo turtą ir apleidžia savo rei- 
kalus, nes domisi tik kurtizane. 

Kurtizanė turėjo mokėti kurstyti meilužio pavydą, įtikinti, 
kad pastojo, arba apsimesti abejinga, kad gautų dar daugiau 
dovanų. Naudojamos gudrybės priklausė nuo klientų ir kvar- 
talų. Suteneriai, rinkdamiesi vieną ar kitą merginą, įgudusiai 
įžvelgdavo jos talentą. O romėnų rašytojai kurtizaniy apsuk- 
rumą vadina gundymo menu. 


Cintija — kurtizané? 


Kartais Cintija lygindavo su kurtizane, tačiau ji nė iš tolo ne- 
buvo panaši į tas perkarusias, purvinas, ligotas moteris, kurios 
stoviniuodavo prie namų durų, vos prisidengusios kokio au- 
deklo atraiža. Senovės rašytojai šias moteris vadina meretricu- 

lae. Jos garsėjo savo specializacija arba rengdavo pasilinksmi- 
nimus su keliais partneriais. Palatino antologijoje pasakojama, 
kad moteris, vardu Lidė, mielai savo kambaryje priimdavo tris 
vyrus, juos patenkindavo įvairiais būdais, santykiaudavo vagi- 
naliniu ir analiniu būdais vienu metu, dar orališkai tenkinda- 
ma trečiąjį vyrą, kuriam pakakdavo jos burnos. Lidė niekada 
neatstumdavo kliento draugų. 

Tokių dalykų nebuvo Cintijos lankomuose kvartaluose, kur 
dirbo aukščiausios klasės kurtizanės. Iki II amžiaus pr. Kr. 
tokios kurtizanės dažniausiai net nesilankydavo pokyliuose. 
Dėl graikų įtakos šios moterys įgijo kur kas daugiau laisvės. 
Matydamos, kiek laisvės turi geras manieras išmanančios ko- 
legės graikės, romėnės perėmė ne tik jų papročius, bet ir var- 
dus. Keletas nusenusių matronų dar piktinosi tokiu nuosmu- 
kiu, bet dauguma romėnų tik juokėsi iš tų, kurie patikėdavo 
kurtizane, žadėjusia meilės naktį, o atsivesdavusia visą šei- 
myną, — meilužiui nelikdavo nieko kita, tik pasirūpinti ke- 
liais žmonėmis. 

Aukščiausios klasės kurtizanės nenorėjo, kad jas laikytų ei- 
linėmis prostitutėmis. Jų gyvenimo būdas tiesiog stebino. Ta- 
čiau Plautas teigia, kad po prabangos demonstravimu slypėjo 
ateities baimė, todėl jos kruopščiai saugojo visas dovanas. Kai 
turėdavo meilužių, šios moterys misdavo juoda duona, reng- 
davosi bet kaip ir gyvendavo siaubingai apsileidusios. Kurti- 
zanės laukdavo karių. O kai šie grįždavo iš karo, rašo Plautas, 
jos apsivilkdavo gražiausius rūbus. Išsipusčiusios moterys iš- 
eidavo iš namų ir patraukdavo į medžioklę. 

Ar Cintija irgi taip elgdavosi? Jei tikėsime Propercijumi, ji 
visada elgėsi kaip pernelyg išpaikinta kurtizanė. Užuot mylė- 
jusi, Cintija jį niekino. Dialoguose Plautas dažnai žodį sutei- 
kia kurtizanėms ir jų motinoms. 

— Kaip drjsti man atsakyti savo dukterį! Priminsiu tau, kuo 
anksčiau buvai! Skudurais apsikarsčiusi elgeta, grauždavai duo- 
nos kriaukšlelį, rastą šiukšlių krūvoj! Ir drįsti atsukti man nu- 
garą, nes nebeturiu pinigų? — piktinasi vienas klientas. 

— Mano dukra susiras kitą vyrą! 

— Kur dėjai pinigus, kuriuos tau daviau? 

— Išleidau. Kitaip mielai atsiųsčiau tau dukrą, nieko už tai 
neprašydama. Šviesa, saulė, naktis, lietus, mėnuo nemokami. 
Nėra reikalo mokėti, jei nori jais džiaugtis! Bet visa kita... Aš 
moku kepėjui, moku smuklininkui. Taigi jei nori mano duk- 
ters, mokėk! 

Propercijus neatleido Cintijai už neištikimybę. Ar jinai lai- 
kė jį paprastu klientu? Kurtizanės turėjo ištikimų klientų. 
Kurtizanė atsiduodavo visiems - bendraudama su vienu, ji 
pagirdavo kitą, mirktelėdavo trečiam ir linktelėdavo ketvir- 
tam. Mylėdavo vieną, apkabindavo kitą, vienam meilužiui 
tiesdavo ranką, kitam - koją, vienam įsimylėjėliui rodydavo 
savo papuošalus, kitą kviesdavo, vienam dainuodavo, kitam — 
rašydavo laiškus. 

— Koks skirtumas tarp Cintijos ir kurtizanės? Mano meilu- 
žė mane apgaudinėja. Ji manęs nemyli. Ji turi keletą meilužių, 
kaip ir visos kurtizanės, besirūpinančios savo ateitimi. 

Kartais nelengva atskirti, kur Propercijus iš tiesų pyksta, o 
kur jo eilės tiesiog atitinka žanro reikalavimus. Bergždžias bel- 
dimasis į meilužės ar kurtizanės duris buvo tapęs madinga, iš 
graikų perimta tema, dažnai naudojama elegijose meilės skun- 
dui išsakyti. 


III 


KURTIZANIŲ IŠVAIZDA 


Noras išsiskirti 


Cintija rengėsi kaip visos kurtizanės. Jos išvaizda kuklumu ne- 
pasižymėjo. Iš tiesų Transtevero prostitutės ir aukščiausios kla- 
sės kurtizanės dėvėjo gražiausias tunikas. Per šventes jos dar 
labiau rūpindavosi savo išvaizda. Cintija, kaip ir visos kurtiza- 
nės, garbino deivę Venerą. 

Cintija dienas leisdavo maudydamasi, mėgaudamasi ma- 
sažu, šluostydamasi, dažydamasi, šukuodamasi, kvėpindama- 
si. Jos kūnu rūpinosi keletas tarnaičių: jos ją šluostydavo ir 
įtrindavo kremais. Propercijus jai labiausiai priekaištavo už 
saiko ir kuklumo stoką. Kurtizanės paprastai dėvėdavo trum- 
pas tamsias tunikas, o matronų tunikos buvo tradicinės, il- 
gos. Dauguma kurtizanių stengėsi išsiskirti iš matronų, todėl 
neretai rengdavosi provokuojamai. Vienoje Plauto komedi- 
joje moteris pareiškia: 

— Galima sakyti, kad mes kaip ta sūdyta žuvis, kurią reikia 
ilgai mirkyti vandenyje, kad išnyktų nemalonus kvapas. Jeigu 
žuvis pernelyg sūri, ji niekam nepatiks. Mes turime būti ele- 
gantiškos, kitaip mus išmes kaip tas pernelyg sūrias Žuvis. 

Siekdamos būti kuo patrauklesnės, moterys į mada įvedė 
neįprastus rūbus. Cintija pirmoji pasirodydavo su įprastas tai- 
sykles laužančiais ir visų dėmesį traukiančiais drabužiais. Ji be 
perstojo siekė gundyti vyrus. 

Kaip kurtizanės išsiskirdavo iš kitų? Vienos dėvėjo „kara- 
lienės“, „nuskurdėlės“ ar „impluvium“ tipo tunikas. Pastaro- 
sios turėjo stačiakampę iškirptę, panašią į indą, kuriame ro- 
mėnai rinko lietaus vandenį ir kurį vadino impluvium. Kurti- 
zanės dažnai kaitaliodavo trumpas ir visą kūną dengiančias 
tunikas. Jų marškiniai būdavo siuvinėti ar papuošti kutais. Dau- 
gelis rinkdavosi ryškiai geltoną spalvą. Bet Cintija dėvėdavo ir 
žalias, gelsvas bei tamsiai ar šviesiai rudas sukneles. Pasiduo- 
damos Rytų įtakai, kurtizanės rinkosi vis neįprastesnes spal- 
vas ir dėvėjo permatomas, vis labiau gundančias tunikas. 

Kaip ir visos patikti trokštančios moterys, Cintija rūpinosi 
savo svoriu. Tuo metu buvo madinga laikytis dietos, siekiant 
sulieknėti. Vyrams derėjo turėti neraumeningą krūtinę ir nuo- 
laidžius pečius. O pernelyg apkūnioms moterims, kurias ly- 
gindavo su atletais, telikdavo sulieknėti arba juostomis susi- 
veržti savo apvalumus ir tikėtis sutikti artimą sielą. Kai kurie 
rašytojai mini, kad buvo ir nepaprastai liesų moterų, pernelyg 
sekančių mada. 


Kuno priežiūra 


Cintija dažydavosi ryškiai kaip prostitutės. Ji gausiai kvėpin- 
davosi ir nešiodavo daug papuošalų. Neretai kurtizanės švie- 
siai dažydavo plaukus arba dabindavo juos turbanais, į kuriuos 
prikaišiodavo gyvų gėlių. Norint išgauti visų moterų trokšta- 
mą gražią, šviesią plaukų spalvą, tereikėjo sumaišyti skroblo 

pelenus su ožkos taukais arba pasigaminti lazdyno riešutų luo- 
belių, acto nuosėdų ir mastikmedžio aliejaus antpilą. 

Cintija turėjo gražius plaukus, kuriuos norėdama galėjo tam- 
sinti juoduoju vynu arba dėlių antpilu. Nors kurtizanės gau- 
siai naudojo perukus, jos rūpestingai prižiūrėjo plaukus, nes 
išretėję ar pražilę plaukai nebuvo laikomi gražiais. Cintijos 
laikais šukuosenos dar buvo gana paprastos, bet ilgainiui su- 
dėtingėjo. Neretai galėjai išvysti moterį mėlynais plaukais. 

Cintija žinojo keletą gudrybių. Kad visą dieną maloniai kve- 
pėtų, plaukus ji drėkino žibuoklių aliejumi, kaip darydavo Alek- 
sandrijos gyventojai. Namuose ji raudonai dažydavo krūtų ga- 
liukus, o krūtis įsprausdavo į paauksuotą tinklelį, kurį jos mei- 
lužiai su malonumu atmegzdavo. Kaip ir egiptietės, Cintija 
mėgo, kad oda būtų be jokio plaukelio. Ji puošdavosi falo pa- 
vidalo vėriniais, o plaukus kartais susukdavo į kuodą ir apvy- 
niodavo jį ryškiaspalve juostele. 

Cintija žinojo visus būdus, padedančius atrodyti jaunesnei. 
Vyresnės kurtizanės auksiniais siūlais prisitvirtindavo dirbti- 
nius dantis. Kad ir jai netektų griebtis tokių priemonių, Cinti- 
ja kelis kartus per dieną valydavosi dantis. Jos burna visada 
buvo gaivi, nes ji kramsnodavo mėtų pastiles arba skalaudavo 
burną kvapniu vandeniu. Kartais ji čiulpdavo mirtų ir mastik- 
medžio pastiles, gerdavo vyną ar kramtydavo balzaminės tuo- 
pos uogas ir vilkdalgių šaknis. 

Kaip ir visos romėnės, Cintija nepaprastai mėgo lankytis 
Bajuose, populiariame kurorte. Propercijus teigė, kad tas mies- 
tas tapo paleistuvystės centru. Jis apgailestavo, kad Cintija ten 
taip dažnai lankosi. Bet niekas negalėjo sukliudyti Cintijai elgtis 
taip, kaip jai šaudavo į galvą, ir gali būti, kad Propercijaus įspė- 
jimai bei patarimai ją tik kurstė daryti priešingai! 

Cintija kaitindavosi saulėje, nors romėnės garsėjo savo švie- 

sia oda. Šviesi oda buvo turtingumo, prabangos ir elegancijos 
ženklas. Jeigu Cintija pernelyg įdegdavo, ji naudodavo seną 
egiptiečių ar rodiečių receptą - šviesindavo odą iš krokodilo 
ekskrementų pagamintu tepalu arba iš švino gauta pasta, ku- 
rią romėnės pirkdavo turguje iš Rodo jūrininkų. Ši pasta sau- 
lėje ištirpdavo, todėl ją reikėdavo užtepti dar kartą. Cintija 
naudodavo ir rūgštyje išmirkytą kreidą, nors šią abejotiną prie- 
monę ištirpindavo lietus. Ji taip pat žinojo daugybę receptų, 
paslepiančių nuovargio pėdsakus, nes Bajuose virte virė nak- 
tinis gyvenimas, o Cintija norėjo dalyvauti visose šventėse. 


Puošnios ir Zavingos 


Ryškiai raudonai išdažyti skruostai, anglimi ar iš suodžių pa- 
gamintu tepalu apvesti vokai ir paryškinti antakiai naudojant 
adatą — grožiui puoselėti Cintija turėjo daugybę būdų. Siek- 
dama tobulo grožio, ji naudojo poras sutraukiančius miltelius 
prakaitavimui sumažinti, iš pupų pagamintą tepalą odai išly- 
ginti ir raukšlėms naikinti bei įvairias kaukes, su kuriomis būda- 
vo visą naktį. 

Duonos minkštimas, sumaišytas su kiaušiniais, miežių ir Ja- 
vų miltais, elnio ragų milteliais, medumi, susmulkintais narci- 
zų svogūnėliais, buvo gana veiksmingas, o kita priemonė - te- 
palas iš riebalų, nugramdytų nuo avies nugaros vilnos, — palik- 
davo nemalonų kvapą, atbaidantį meilužius. Šį mišinį paruos- 
ti buvo nelengva. Norint gauti tepalą, riebalus reikėjo keletą 
kartų išlydyti, paskui palikti saulės atokaitoje. Nuo visų šių 
tepalų sklido nepakenčiama smarvė. 

Norėdama atsipalaiduoti ir išsaugoti švelnią odą, Cintija 
maudydavosi asilės piene, kaip vėliau darys Popėja, Nerono 

žmona. Ji žinojo šimtus receptų nedidelių negalavimų atveju: 
perštinčią odą tepdavo su miltais išsuktu sviestu, suskilinėju- 
sią gydydavo gyvuliniais riebalais, o patamsėjusiai odai skais- 
tumo suteikdavo karvių mėšlas arba aliejus. Jei visų šių tepalų 
ir aliejų nepakakdavo, buvo griebiamasi jau žinomos priemo- 
nės odai švelninti - pemzos. 

Cintija be galo kruopščiai rinkdavosi papuošalus - žiemą 
prabangesnius, vasarą paprastesnius. Batelius ir suknelių pa- 
lankus ji puošdavo perlais, labai vertino papuošalus iš opalų ir 
sukusių gyvačių pavidalo apyrankes. Šie papuošalai dažniau- 
siai buvo gaminami iš aukso. 

Deja, toks rūpinimasis išvaizda ne visada patiko poetui Pro- 
percijui, kuris troško, kad meilužė dabintųsi vien dėl jo. Kai 
Cintija pernelyg išsipustydavo ir lydėdavo ne jį, Propercijus ją 
lygindavo su samdomomis šokėjomis, pokyliuose dainuojan- 
čiomis nešvankias dainas. 

Ar Cintija buvo geresnė už Aventino kvartalo kurtizanes, ku- 
rias pasamdydavo mėnesiui ar šventei? Horacijus dažnai sumo- 
kėdavo kokiai moteriai, kad ši lydėtų jį per šventes Neptūno 
garbei. Cintija galėjai lyginti su kurtizanėmis, nesilaikančiomis 
sutarties. Samdant moterį, pagal visus reikalavimus buvo suda- 
roma sutartis su tiksliai numatytais terminais. Moterį perkantis 
meilužis norėjo užsitikrinti, kad ši nepaliks jo dėl kito. 

Cintija nesilaikydavo savo įsipareigojimų. Nors Propercijus 
jai teikdavo dovanas, nors troško ją mylėti, jaunoji moteris 
nedvejodama susidėdavo su kitais vyrais. Asiluose Plautas pa- 
teikia samdymo sutarties pavyzdį. Klientas sumokėjo sutene- 
rei (lena) dvidešimt sidabrinių minų su sąlyga, kad visus me- 
tus galės bendrauti su viena jos kurtizanių ir ši dieną naktį bus 
su juo. Kurtizanė neturinti teisės į jo namus atsivesti svetimša- 

lio, draugo ar patrono. Ji privalanti atstumti visus vyrus. Ji nie- 
kam negalinti rašyti. Jeigu tam reikalui turinti vaškinių lente- 
lių, privalanti kuo greičiau jas išmesti arba klientas jas panau- 
dosiąs savo nuožiūra. 


Griežtos sutartys 


Taigi sutartyse būdavo numatomi tikslūs terminai. Būdavo pa- 
tikslinama, kad kurtizanė privalo gerti tuo pačiu metu, iš tos 
pačios taurės ir tą patį gėrimą kaip ir klientas. Kai šis pasi- 
kviesdavo draugų, jai buvo draudžiama į juos Žiūrėti ir gundy- 
ti. Ji negalėjo demonstruoti savo papuošalų, taip pat negalėjo 
priimti niekieno pagalbos, net jei tenorėjo atsikelti nuo sofos. 
Palietus vyro ranką ar brūkštelėjus per koją, sutartis buvo tuč- 
tuojau nutraukiama. 

Šie suvaržymai, kurių reikėjo laikytis ištisus metus, būtų at- 
baidę ne vieną kurtizanę. Bet dėl siūlomos sumos vertėjo nusi- 
leisti. Kurtizanė daugiausia turėjo tylėti, žaisti kauliukais buvo 
galima tik su ją nusamdžiusiu vyriškiu. Ji galėjo garbinti tik dei- 
ves arba paprašyti kliento jos vardu pagarbinti vieną ar kitą die- 
vą. Kurtizanei buvo draudžiama judėti tamsoje, šnekėti dvipras- 
mybes, kurias būtų galima palaikyti kvietimu, kalbėti užsienio 
kalba, nes taip būtų galėjusi pasakyti viską, ką nori nuslėpti nuo 
kliento. Jai taip pat buvo draudžiama kosėti iškišant liežuvį ar 
šluostyti tekančią nosį liežuvio galu, — šie įtartini judesiai galėjo 
laudrinti kito vyro vaizduotę. Negalėjo būti nė kalbos apie tai, 
kad kurtizanę pardavusi lena būtų pakviesta prie stalo ar kad 
mergina įteiktų gėlių kitam vyrui be savo vienintelio meilužio 
žinios. Jei kurtizanė panorėtų pagerbti deivę gėlių vainiku, pa- 
geidautina, kad ją lydėtų vergas, stebintis kiekvieną jos judesį. 

Propercijus troško, kad Cintija būtų jam visiškai atsidavusi 
ir panėšėtų į samdomas moteris, besilaikančias griežtų taisyk- 
lių, visiškai nepaliekančių vietos fantazijai. Bet Cintija neketi- 
no atsisveikinti su laisve, tuo labiau kad turėdama daugybę 
meilužių ji gaudavo daug dovanų, kurių neprivalėjo atiduoti 
suteneriui ar sutenerei. 


IV 


SUTENERIAI 


Cintijos įsipareigojimai 


Vis dėlto Propercijui neteko turėti reikalų su /enones, tais ne- 
kenčiamais vyrais, kuriuos romėnai lygino su utėlėmis ir kurie 
buvo neverti garbingų piliečių vardo. Tai daugiausia buvo ver- 
gų pirkliai; jie priversdavo moteris tapti įtakingų vyrų palydo- 
vėmis, pažadėdami vieną dieną joms suteikti laisvę. Tačiau prieš 
tai reikėjo susirasti dosnių klientų, nes leno grasindavo blo- 
giausiai dirbančias verges palikti blogos reputacijos viešnamyje, 
kur gyveno senos ir bjaurios kurtizanės, nebeturinčios jokių 
lėšų pragyvenimui. Propercijui neteko bendrauti su tokiais ne- 
dorais, žiauriais lenones, kurie plakdavo savo verges. Šie iš- 
krypėliai ir dykaduoniai kaupdavo maistą ir dovanas bei derė- 
davosi su pardavėjais, siekdami mėsos gauti veltui. 

Kai kuriems pavykdavo atkeršyti lenones ar pridaryti jiems 
nemalonumų. Propercijus irgi buvo iš tų, kurie jų neapkentė. 
Bendraudamas su Cintija, jis jautėsi apiplėštas, tarsi būtų nu- 
samdęs merginą iš nesąžiningo leno, — kartais šie tą pačią mer- 
giną parduodavo keliems klientams ir gaudavo keliskart dides- 
nius pinigus. Tačiau, nors ir neturėjo reikalų su suteneriu, Pro- 

percijui teko bendrauti su tokia pat nepakenciama moterimi. 
Cintija buvo pasirengusi atsiduoti tam, kas daugiau sumokės. 


Griežtos viešnamių taisyklės 


Beveik visos kurtizanės turėjo paklusti leno valiai. Šis stovi- 
niuodavo prie namo laukdamas kliento ir iškart įvertindavo jo 
išvaizdą ir piniginę. Kadangi moterys buvo suskirstytos į kate- 
gorijas pagal amžių, specializaciją ar grožį, leno padėdavo klien- 
tui išsirinkti. Sine qua non sąlyga*, norint patekti į viešnamį, — 
sumokėti iš anksto. Tą, kuris neturėjo pakankamai pinigų, be 
gailesčio išvarydavo. 

— Pasiskolink, eik pas palūkininką, apvok savo tėvą, pirk ir 
parduok brangiau! — patardavo leno. 

Jei klientas atsisakydavo nusižengti moralei, /eno atšauda- 
vo, kad tada jam geriau glamonėti savo moralę nei kurtizanę. 
Nors lenones būdavo dėmesingi ir gudrūs, kartais ir juos ap- 
vogdavo. Broliuose Terencijus pasakoja, kaip klientas išsiveda 
kurtizanę, o grąžinęs ją leno sumoka tik pusę žadėtos sumos. 

Kartais /eno būdavo niekingesnis už vagį. Kai kurie Plauto 
personažai įkūnija banditus, sukčius, plėšikus. 

— Geriau jau dirbti akmenų skaldykloje nei pas tą žmogų! — 
sakydavo kurtizanės. — Jis vadovauja tikrai pasileidėlių landy- 
nei, kur knibžda svetimšalių, raitininkų, pėstininkų, vagių, 
žmogžudžių, pasprukusių vergų, pabėgėlių. Koks skirtumas, 
kokie klientai, jeigu tik jie pinigingi! Tas viešnamis — purvina 
skylė. Ten visi plempia ir ryja. Ten daugybė derva uždarytų 
butelių, nes vyno mėgėjai čia traukia dažniau nei kitur. 


* Lot. sine qua non - būtina sąlyga, be kurios neįmanoma ką nors pradėti. 

Kartais kurtizanės paliudydavo, ka mačiusios ar išgyvenu- 
sios, nors dauguma bijojo /eno rimbo, kurio šis dažnai grieb- 
davosi. Jos baisėdavosi tuo, kas dedasi kai kuriuose viešna- 
miuose, kur vergės atiduodavo leno paskutinius pinigus. 

Leno apiplėšinėjo klientus, bet ir jį patį galėjo apvogti jo 
paties namuose. Todėl jis budriai saugojo savo turtą. Neretai 
jaunuolių gauja jam nežinant išnešdavo įvairių daiktų ar mais- 
to. Valandai nusamdyta kurtizanė tebūdavo dingstis geriau ap- 
žiūrėti namus ir pasiruošti apiplėšimui. 

Kai kurie aukštuomenei priklausantys jaunuoliai tik juok- 
davosi iš tokios namų priežiūros ir jausdavo malonumą, ga- 
lėdami apgauti leno: jie atvykdavo su draugais, sumušdavo 
leno, išlauždavo jo viešnamio duris ir vakarui išsivesdavo pa- 
tinkančią kurtizanę. 

— Aš oficialiai suteikiu jai laisvę, - pareikšdavo klientas. - Ką 
ketini daryti? Jei mėginsi sukliudyti, paduosime tave į teismą. 

Nesvariais darbeliais užsiiminėjantis leno teismo bijodavo, to- 
dėl nusileisdavo. O Romos policija naktim nesnausdavo. Kartais 
ji sulaikydavo chuliganus ar prostitutes ir turėjo teisę įvykdyti mir- 
ties bausmę pabėgėliams. Todėl, pasirodžius policininkams, va- 
gys ir pabėgę vergai puldavo slėptis. Suburos gatves saugojo ne- 
mažai tvarkdarių, nors kai kurie ir baiminosi, kad per muštynes 
gali žūti. Tačiau jų buvo per mažai, kad pajėgtų sustabdyti nusi- 
kalstamumą, spręsti klientų ir leno ginčus, kontroliuoti smukles 
ar išskirti dėl kurtizanės susimušusius užsieniečius. 

Moterų sutenerių reputacija buvo ne ką geresnė nei vyrų. 
Meilės mene Ovidijus vaizduoja nesimpatišką lena. Ją vadino 
mirtinai geliančia gyvate. Vos prašvitus, saulei tekant, ji jau 
būdavo girta. Kadangi sutenerė buvo dar ir ragana, savo kės- 
lams ji naudodavo suverptus siūlus, augalus ir prieskonius. Ji 
bendraudavo su savo protėviais. Ši be perstojo kalbanti mote- 

ris, savo žodžiais geldama lyg geluonimi, naikino gėrį ir vi- 
siems kenkė. 

Kartais tokios moterys mėgdavo skųstis, nors gailesčio ne- 
sulaukdavo. Jos tapo romėnų komedijų personažais: 

— Tas klientas mane sumušė! Jis pagrobė vieną merginą ir 
tikriausiai ją grąžins nesumokėjęs! Jei mėginsiu protestuoti, jis 
ras liudytojų, kurie jį palaikys. Man nebeliks ką daryti. Tuos smū- 
gius dar kaip nors iškęsčiau, jei tik man būtų sumokėta. Bet 
žinau, kad dabar su savo pinigėliais galiu atsisveikinti. O juk aš 
dirbu savo darbą kaip visi žmonės, todėl reikia man sumokėti! 


Vyrų konkurencija 


Jei tikėsime Propercijumi, Cintija buvo pasirengusi viskam. Ji 
būtų lydėjusi bet kurį turtingą meilužį, kad tik gyventų dar 
didesnėje prabangoje. Labiausiai ji reikalavo visiškos laisvės. 
Kartais pokyliuose ji prisidėdavo prie jaunų efebų*, kuriuos 
nusamdydavo jos bičiuliai klientai. Graikijoje buvo paplitusi 
pederastija, o romėnai nuo IV amžiaus pr. Kr. kviesdavosi efe- 
bus. Jaunikaičiai priimdavo turtuolių pasiūlymus, nes troško 
geresnio gyvenimo. 

Romos imperatoriams patarnaudavo ir lovoje juos linksmin- 
davo vergai arba atleistiniai. Šiuos įpročius perėmė ir aristok- 
ratai, nors III amžiuje pr. Kr. priimtas įsakymas draudė pede- 
rastiją. Paaugliai dažniausiai buvo kilę iš Azijos ar Afrikos. 
Turguje juos dažniausiai nusipirkdavo vyresni vyrai. 

Cintijos laikais labiausiai vertinami buvo Aleksandrijos, Si- 
rijos gyventojai bei maurai. Galbūt įžymusis Trimalchionas, 


* Efebai - 18 metų jaunuoliai; šio amžiaus jie tapdavo piliečiais. 

išgarsėjęs savo pokyliais, buvo vienas iš jų? Jis pats rašė, kad 
vaikystėje keletą metų buvo vieno vyro vergas. Cintija susi- 
durdavo su paaugliais, kuriuos, kaip ir kurtizanes, kartais sam- 
dydavo kokiai nors šventei. Jie būdavo gražiai apsirengę, dai- 
nuodavo, šokdavo, pasakodavo erotines istorijas, susirinku- 
siesiems nešiodavo dubenėlius vandens su citrinų sultimis, val- 
gius, gėrimus ir vėdindavo svečius plunksnų vėduoklėmis. Aris- 
tokratai mėgo tokias gašlumo kupinas puotas, toli gražu ne- 
prilygusias rafinuotiems graikų pokyliams. Tuos paauglius ga- 
lėjai lengvai atpažinti iš ilgų sugarbanotų plaukų. Jie buvo pa- 
sirengę viskam, kad tik vieną dieną atgautų laisvę. 


Sventės ir ištvirkavimas 


Cintija dalyvaudavo visose šventėse, ypač kai buvo garbinamos 
moterys, vaisingumas, malonumai ir meilė. Pasakojama, kad kur- 
tizanė Flora visą savo turtą padovanojusi romėnams su sąlyga, 
kad jie kasmet jos garbei švęstų Floralijas. Šia proga Cintija, 
kaip ir daugelis moterų, dėvėdavo ryškių, linksmų spalvų tuni- 
kas. Linksmybės trukdavo keletą dienų. Žmonės dalyvaudavo 
cirke vykstančiuose žaidimuose, gaudavo dovanų ir maisto. 

Kurtizanės švęsdavo aktyviau nei bet kas kitas. Jos laikėsi 
Ovidijaus priesako: nieko nelaukiant naudotis grožiu ir jau- 
nyste. Tokios liaudies šventės neretai tapdavo vulgarios, nes 
prostitutės ten pasirodydavo nuogos, ir visi galėjo jas apžiūri- 
nėti, besistaipančias ant specialiai sukaltų pakylų. Kartais žmo- 
nės pamiršdavo, kad šių švenčių tikslas yra religinis - skatinti 
vaisingumą. 

Rugpjūčio ir balandžio mėnesiais buvo garbinama Venera. 
Ir per šią šventę Cintijai grožiu negalėjo prilygti jokia moteris. 

Ar Cintija parsidavinėdavo ritualų deivės Motinos garbei me- 
tu? Kai kurios romėnės tuomet imdavo ištvirkauti lyg prosti- 
tutės. Ar Juvenalis perdeda sakydamas, kad pačios padoriau- 
sios romėnės, išgirdusios trimitus ir apsvaigusios nuo vyno, 
tapdavo prostitutėmis, šūkaudamos raudavosi plaukus, reika- 
laudavo nedelsiant jas patenkinti ir būdavo pasirengusios san- 
tykiauti su vergais ar asilais? 

Per Adonio šventes Žmonės irgi užmiršdavo visus suvaržy- 
mus. Juvenalis daro išvadą, kad moterys parsidavinėdavo vi- 
sose šventyklose, ir menkiausia šventė matronoms buvo pro- 
ga pajusti laisvę. Netoliese esančios šventyklos ir smuklės ska- 
tino prostitucijos vystymąsi. Kai kurie ritualai virsdavo tikru 
ištvirkavimu. Dėl malonumo žmonės užmiršdavo religinį eity- 
nių pobūdį ir dievų garbinimą. 


V 


ŽMONA AR KURTIZANE? 


Didesnė laisvė 


Pamažu romėnų moralė tapo nebe tokia griežta. Romėnai už- 
miršo griežtus buvusių senatorių įsakymus ir, perėmę graikų 
papročius, ėmė atlaidžiau vertinti geidulingumą. Malonumų 
vaikėsi visų amžiaus grupių ir socialinių sluoksnių žmonės. 
Anksčiau Romą žavėjo egiptiečių poezija, o dabar ją užplūdo 
prekės iš Aleksandrijos. 

Moterys vis dažniau dabinosi rytietiškais papuošalais ir rū- 
bais. Jos godžiai pirko aštrius kvepalus, kuriais prekiavo tik 
Egipto pirkliai. Seniau romėnai siekė tapti senatoriais ir gyvai 
domėjosi teise, o dabar visi rašė eiles, filosofavo ir linksminosi 
pokyliuose, kur kalbėjo apie gyvenimą. Nors buvo romėnų kon- 
servatorių, nepasiduodančių šiai dykinėjimo madai, jų sūnūs 
troško kitokio gyvenimo, todėl išeidavo iš namų arba nekreip- 
davo dėmesio į tėvų patarimus. 

Apie tai rašo Terencijus Broliuose. Du broliai buvo auklėja- 
mi skirtingai. Vieną auklėjo griežtas tėvas; toks gyvenimas vai- 
kinui nepatiko. Kitas gyveno su dėde ir galėjo daryti, ką tik 
panorėjęs. Pirmasis vaikinas įsimylėjo prostitutę ir pradėjo pas 

ją lankytis, siekdamas išsiveržti iš, jo manymu, pernelyg griež- 
to tėvo valdžios. 


Kurtizanių galia 


Tuo metu kurtizanės įgijo nepaprastą galią. Kai kurios atstum- 
davo klientus todėl, kad jų turėjo per daug, arba dėl to, kad jie 
buvo nepakankamai turtingi. Kurtizanių reikėdavo maldauti. 
Romėnai jas laikė išskirtinėmis asmenybėmis. 

Visai kaip Propercijus, vienos Terencijaus pjesės veikėjas 
Fedrijas pamilsta muzikantę. Nors ši neturi jokio turto ir gy- 
vena pas nepaprastai blogos reputacijos /eno, vaikinas ją lydi į 
mokyklą, kur mergina mokosi muzikos. Jaunikaitis nedvejo- 
damas aukština paprastą prostitutę. 

Visai kaip Propercijus, Charinas iš Plauto komedijos Pirklys 
įsimyli kurtizanę ir, tenkindamas jos nesibaigiančias užgaidas, 
galiausiai nusigyvena. Literatūroje daugybė tokių ne itin šlo- 
vingų veikėjų, kurie, nepaisydami aukštos padėties ir turtų, 
leidžiasi sužlugdomi kurtizanės. Plauto komedijos Šiurkštuo- 
lis veikėjui Strabui trūksta pinigų, kad įtiktų moteriai, kuri rei- 
kalauja vis daugiau, bet jam vis neatsibosta. 

— Kai įteiki tai moteriai vieną dovaną, ji užsimano viso šim- 
to, - tvirtina Diniarkas. - Ji pametė papuošalą, reikia naujo. Ji 
nori naujo šalikėlio, nes savąjį suplėšė. Jai taip pat reikia tar- 
naitės, lovos, sidabrinių ar bronzinių indų, spintos... 

Meilužis buvo lyginamas su kepsniu, kurį galėjai ruošti kaip 
nori. Galėjai jį kepti keptuvėje ar ant grotelių. Galėjai vartyti 
kiek tik nori. Meilužis nešykštaudavo. Pinigai tirpte tirpo. Vy- 
ras troško tik vieno — patikti kurtizanei. 

Romos imperatorius ir karvedžius supo šokėjos, su kurio- 
mis jie sudarydavo sutartį. Apie daugelį buvo žinoma, kad jie 

myli prostitutes ir dažnai pas jas lankosi. Jos nuolatos lydėjo 
Sulą. Sicilijos valdytojas Veris paplūdimiuose pastatydino gra- 
žius namelius ir ten apgyvendino kurtizanes. 

Antonijus dievino kurtizanes, lydėdavusias jį per visus Žy- 
gius. Kleopatra nesunkiai jį suviliojo, dovanodavo jam meilių 
šokėjų ir dainininkių, vesdavosi į blogai pagarsėjusius Alek- 
sandrijos kvartalus, rodydavo, kad turtų pertekusiame Egipte 
galima peržengti visas ribas. Romėnai Antonijui priekaištau- 
davo už besaikį malonumų vaikymąsi. 

— Romėnai gėdijosi gyventi kaip Aleksandras, — rašė Plutar- 
chas. — Jis be perstojo gerdavo, švaistydavo pinigus, lankyda- 
vosi pas kurtizanes, visą dieną miegodavo, o iš pokylių išeida- 
vo svyrinėdamas. Užuot kovojęs, jis vaikščiodavo į teatrą. 

Pamėgęs prašmatnias puotas, per kurias kartu su Kleopat- 
ra mėgaudavosi besaike prabanga, Antonijus nenorėjo palikti 
Egipto karalienės. Romėnai smerkė jo elgesį ir netrukus ėmė 
jam prikaišioti valios stoką. Rytai kurstė Antonijaus geidulin- 
gumą. Kai pirmą kartą susitiko su Kleopatra, jis dar niekada 
nebuvo matęs tokios ištaigos. Jo paties turtai nė iš tolo nepri- 
lygo tokiai prabangai. Kleopatra apsvaigino jį saldZiausiais ma- 
lonumais, o tapes jos įgeidžių vergu Antonijus stojo į jos pusę 
ir pralaimėjo Aktijo mūšį. 

Dažnas romėnas turėjo savo mylimiausią heterą. Kai ku- 
rios kurtizanės tapdavo tikromis žvaigždėmis, kaip pasileidė- 
le Pecija. Jos būdavo ir vyrų patarėjos: 

— Ji mokėjo naudotis vyrais ir daryti paslaugas savo drau- 
gams, todėl jos galia labai išaugo. Ji buvo žavinga, atsidavusi 
ir labai energinga, - rašė Plutarchas. — Pecijos meilužis buvo 
įtakingas politikas — Cetegas, Marijaus draugas. Todėl savo 
patarimais ji galėjo daryti įtaką Romos politikai ir siekti nau- 
dos Pompėjams. 

Propercijaus konkurentai 


Cintija turėjo iš ko rinktis, ir Propercijus nuolatos jautė kon- 
kurenciją, nes į Roma, kur laukė malonus gyvenimas, vis gau- 
siau plūdo užsieniečiai. Apie tai aiškiai kalba poetas Juvena- 
lis. Vienoje satyroje (III, žr. nuo 60 eilutės) jis rašo: 

„Negaliu aš pakęsti, kviritai,/graikiškos Romos, tegul ir ne- 
daug to achajiško šlamšto!/Tiberin jau kažkada įsiliejęs siras 
Orontas/kalbą ir papročius mums atplukdė kartu su fleitistėm,/ 
arfas, taip pat timpanus iš Sirijos Cia atgabeno/bei linksmutes 
mergeles, prie cirkų stypsančias nuolat:/šen, kam patinka Ry- 
tų kekšelės raštuotais turbanais!“* 

Kai kurių poetų manymu, pavojinga demonstruoti praban- 
gą skurdžių kvartalų gyventojams. Ištaigingos vilos stovėjo per- 
nelyg arti Suburos daugiaaukščių namų. Prostitutės lankyda- 
vosi net kapinėse: jų klientai būdavo lavonus deginantys ver- 
gai. Juvenalis mini raudonplaukes kapų prostitutes, kurios kar- 
tais griebdavosi magijos ir keistų apeigų. Jos ruošdavo miks- 
tūras, užsiiminėdavo juodąja magija, aukodavo aukas. Hora- 
cijus netgi pateikia dviejų raganų vardus. Jos rengdavosi juo- 
dai, vaikščiodavo basos ir palaidais susivėlusiais plaukais. Jų 
oda buvo tokia balta, kad jas išvydusieji išsigąsdavo. Šios mo- 
terys pirštais gremždavo kapinių žemę, rydavo žalią mėsą tar- 
si žvėrys. Nuleisdamos aukai kraują, jos šaukdavosi mirusiųjų 
ir bandydavo su jais bendrauti. Tos raganos garbino Hekatę ir 
savo kėslams naudodavo figūrėles iš vilnos ir vaško. Daugelis 
romėnų virpėdavo, vien pagalvoję apie jų apeigas. Sklido kal- 
bos, kad jos nužudė daug vaikų, laidodavo juos gyvus, kad at- 


* Juvenalis. Satyros. Vilnius, 1983, p. 19. Iš lotynų kalbos vertė Aleksandra Bendoriūtė. 

keršytų varžovei. Iš šių vaikų organų raganos gamindavo ste- 
buklingus meilės gėrimus. 

„Kanidija, - rašo Horacijus V Epode, - nuogo mirtinai išsi- 
gandusio vaiko akivaizdoje degindavo figmedžius, varlės krau- 
jyje išmirkytus kiaušinius, pelėdos plunksnas, Tesalijos auga- 
lus, kaulus... Sabana apšlakstydavo jį Averno ežero vandeniu... 
Vaiką užkasdavo duobėje, palikdami kyšoti galvą, ir jis lėtai 
mirdavo. Kai jis pagaliau numirdavo, įsmeigęs akis į netoliese 
padėtus valgius, kurių negalėjo pasiekti, raganos išplėšdavo jo 
kepenis, kaulų čiulpus ir gamindavo iš jų mikstūras bei meilės 
gėrimus.“ 


Gražus gyvenimas 


Cintija su svetimšaliais susitikdavo ir kitur, ne tik Romoje. Elegi- 
jose poetai neretai aprašo tas privilegijuotųjų lankomas vietas, 
baimindamiesi, kad ir jų meilužė ten neišvyktų. Viena iš tokių 
vietų, kur buvo gera gyventi, - Bajai. Gyvenimą Bajuose vertino 
ir filosofai. Lukrecijus primygtinai patarė romėnams gyvenime 
kiek įmanoma labiau sekti Epikūru. Reikia naudotis gyvenimu, 
kol nevėlu, — toks buvo jų šūkis. Šią mintį perims Plejados poetai. 

Ciceronas būtų sutikęs su Propercijaus ir Katulo požiūriu. 
Jis ne be pagrindo teigė, kad visi pajūrio miestai teršė valdžios 
institucijų reputaciją bei smukdė moralę. Kaip ir daugelis žmo- 
nių, vasarą Cintija vykdavo į Tibūrą, Prenestą ar Tuskulą. Žie- 
mą jai labiau patiko Tarente ir Bajuose. Dieną ji ilsėdavosi, o 
naktį išeidavo iš namų ir plaukiodavo Bajų įlankoje gėlėmis 
išpuoštu laiveliu, panašiu į Kleopatros laivą, kuriuo plaukti 
aukštyn Nilu karalienė kvietė Cezarį ar Antonijų. Irklai buvo 
iš perlamutro, valties pirmagalys — iš brangiųjų metalų. 

Prabangiame laive Cintija ištisas valandas valgydavo ir juo- 
kaudavo su draugais. Kartais kurtizanės laivu plaukiodavo su- 
tartą laiką, kaip Naukratijoje. VI satyroje Juvenalis tapo ap- 
gailėtiną šių kurortų paveikslą. 

„Saugojo mat lotynes kažkada jų dalia nelaiminga/nuo iš- 
tvirkimo. Maži jų nameliai neleido klestėti/ydoms ir darbas 
sunkus, trumputis poilsis, rankos,/šiurkščios nuo vilnos etrus- 
kiškos, ir Hanibalas,/jau priartėjęs visai prie Romos, ir bokštą 
ant kalno/saugoję vyrai... Taikos ilgalaikės mes kenčiame blo- 
gį/Romoj nūnai, nes Ziauriau net už karą mus novija turtai,/ 
keršija jie atkakliai už pasaulį mūsų pamintą./Skurdui išnykus 
mieste, sukilo niekšystės ir aistros,/į iškvėpintas kalvas atplū- 
do Miletas ir Rodas,/Sibaris, dar be to, vainikuotas ir girtas 
Tarentas./Svetimus papročius mums pinigai nešvarūs atpluk- 
dė,/amžių sudarkė visai, pritraukę prabangą šlykščią,/turtai di- 
džiausi, juk nieks neberūpi girtai Venerai! (...) Mano gerieji 
draugai, girdžiu patarimą nenaują:/,Saugoki, velkę užsklęsk!“ 
Bet kas gi sargus išsaugos?!/Elgias žmona apdairiai ir prade- 
da viską nuo sargo...“* 


Nepakenčiamos moterys 


Cintija nesunkiai būtų supratusi, kad Juvenalio, kurio kūri- 
niai darėsi vis kandesni, VI satyra skirta ir jai. Poetas nepuola 
iš meilės besikankinančių merginų ar prostitučių. Jis smerkia 
matronas, ištekėjusias moteris ir tas, kurios anksčiau elgėsi 
oriai ir kilniai. Argi romėnai ne kvailiai, kad šitaip trokšta san- 
tuokos? Ar Propercijus būtų laimingesnis su Cintija, jeigu ją 
vestų? Ar manytų, kad ji užkibo ant jo kabliuko? 


* Juvenalis. Satyros. Vilnius, 1983, p. 48, 50. Iš lotynų kalbos vertė Aleksandra Bendoriūtė. 

Juvenalis teigia, kad nė viena moteris nėra dorovinga. Net 
toli nuo miestų, atokiausiuose kaimuose žmonos tapo kurti- 
zanėmis. Vis dėlto Propercijus džiaugiasi, kad Cintija išvyko į 
kaimą. Jis mano, kad jam nebegresia konkurentai. 

Juvenalio požiūris dar kritiškesnis: visos moterys tapo klas- 
tingos, valdingos, savanaudės, melagės, nedoros ir nepaken- 
čiamos. Jas lengvai suvilioja aktoriai, mimai, menininkai. Vi- 
sas moteris traukte traukia bohemiškas gyvenimas bei talen- 
tas. Pavyzdžiui, Epija savo vyrą senatorių iškeitė į seną ir bjau- 
rų gladiatorių. Juvenalis mini ir imperatorienę Mesaliną, Klau- 
dijaus žmoną, kuri iš rūmų vykdavo į viešnamį ir ten ištvirkau- 
davo. Iš tikrųjų gali būti, kad blogai pagarsėjusiomis Romos 
gatvėmis vaikštinėdavo kokia nors į imperatorienę panaši ir ja 
apsimetanti prostitutė. Vis dėlto imperatoriaus žmona turėjo 
nekokią reputaciją, ir ambicingas atleistinis, pranešęs Klaudi- 
jui, kiek ji turi meilužių, ją pražudė. 

Vyrai nesipriešindavo įkyrioms Zmonoms, trokštančioms 
gražių baldų ir papuošalų. Jos kalbėdavo graikiškai, kad neat- 
siliktų nuo mados, ir krėsdavo didžiausias kvailystes: kartais 
jų meilužiais būdavo net eunuchai! Kitoms labiau patiko dai- 
nininkai. Buvo ir tokių, kurios neatsiplėšdavo nuo veidrodžio 
ir despotiškai elgdavosi su tarnais. Daugelis moterų tikėjo prie- 
tarais ir tardavosi su aiškiaregėmis. Tokios moterys buvo smul- 
kmeniškos, aikštingos, išpuikusios, kvailos, nenorėjo turėti vai- 
kų. O jeigu jų turėjo, kuo įžūliausiai meluodavo savo vyrui, 
kad jis yra vaikų tėvas. 

Anytos išardydavo šeimas, nes buvo tokios pat nepakenčia- 
mos kaip ir jų marčios. Moterys Zenty gyvenimą paversdavo 
pragaru, o kartais juos net nužudydavo. 

„Išlaidi moteris nesirūpina tirpte tirpstančiais pinigais ir be 
perstojo gimdo vaikus. Kai trūksta pinigų, ji nemano, kad tai 

jos kaltė, ir visai nesigraužia. Nė vienuose namuose nerasite 
padorių žmonių... Tegul jau moterys geriau dainuoja nei susi- 
deda su savo vyrų draugais. Bendraudamos su karvedžiais, jos 
nejaučia nei gėdos, nei baimės.“ 

Viešnamių vis daugėjo. Dažniausiai jie įsikurdavo netoli cir- 
kų, pirčių, miesto vartų ir amfiteatrų. Visi vyrai troško ten pa- 
buvoti. Pasak Horacijaus, valstiečiai apgailestavo, kad negy- 
vena mieste ir negali dažniau lankytis viešnamiuose. Daugiau- 
sia klientų prisivilioti, be abejo, buvo galima ten, kur keliauto- 
jai keisdavo mulus ir sustodavo pailsėti. Tokiose užeigose ke- 
liauninkai gerdavo, valgydavo dešreles ir medaus pyragaičius, 
žaisdavo kauliukais arba, prieš leisdamiesi į kelią, užlipdavo į 
antrą aukštą pasismaginti su viena iš užeigos merginų. 

Ant tokių viešnamių fasadų buvo skelbiamos kainos už mo- 
teris ir maistą, — keletas tokių pavyzdžių rasta Pompejuose. 
Kartais tokiose smuklėse parsidavinėdavo pati šeimininkė ar 
smuklininko žmona. 

Neretai iš Sirijos kilusi užeigos šeimininkė, susuktus plau- 
kus papuošusi turbanu, dažnai apgirtusi, koketuodama patar- 
naudavo klientams ir kartais geidulingai šokdavo, skambant 
muzikai. Įrašai sienose skelbė merginų privalumus. Taigi ka- 
baretų prostitutės teikė dvejopas paslaugas, kaip ir pirtyse dir- 
bančios merginos. 

Įrašai, randami ant Pompėjų namų sienų, - apie juos kar- 
tais užsimena Marcialis ar Katulas, - byloja apie muštynes tarp 
varžovų ar kai kurių turtuolių meilę paprastoms kurtizanėms. 
Viešnamius nesunkiai galėjai atpažinti iš falo pavidalo plak- 
tukėlio, kuriuo klientai belsdavo į duris. Propercijus vietomis 
užsimena, kad jam mieliau bendrauti su Oronto merginomis, 
nei veltui laukti Cintijos. Sirijos prostitučių kambariai dažniau- 
siai buvo vienodi: demblys ir antklodė ant grindų, mažas sta- 

liukas šalia ąsočio, kurį, vienam klientui išėjus ir laukiant kito, 


jaunas vergas pripildydavo vandens. Ornatrix* moteriai paduo- 
davo kosmetikos ir tepalų. 


* Lot. ornatrix - vergė, kambarinė. 


VI 


VISAI KAIP KURTIZANĖ 


Bajai 


Nors Cintija elgėsi beveik kaip prostitutė ir turėjo gausybę mei- 
lužių, gali būti, kad ji buvo laisvoji moteris — nei vergė, nei 
atleistinė. 

„Kad Bajai prasmegtų, — rašo Propercijus, — nes tai vieta, 
pražudanti meilę!“ 

Ir priduria: 

„Korinte prie Laidės durų dūsaudavo mažiau vyrų nei prie 
Cintijos.“ 

Propercijus nekenčia sutenerių, tų nelaimės pranašų, išar- 
dančių tobulas santuokas. Jie išveda iš kelio pačius rimčiau- 
sius vedusius vyrus. Jie ruošia įvairias mikstūras ir pasibjaurė- 
tinus meilės gėrimus, siekdami apžavėti pačius išmintingiau- 
sius vyrus. Jie griebiasi įvairiausių gudrybių, kad tik išviliotų 
pinigus iš padorių žmonių. Jie nusamdo visokias taides ir su- 
geba apmulkinti getus, nors šios genties vagys garsėja gudru- 
mu ir sumanumu. 

Propercijus neapkentė tokių sutenerių kaip Akantidė: jos 
durys buvo atviros kariams, svetimšaliams ir jūreiviams, jeigu 

tik šie turėdavo pinigų. Akantidė nepajėgė suprasti įsimylėju- 
sio poeto ir net neskaitė jo eilių. 

„Tegul ant jos užvirsta figmedis, tebūna ji palaidota senoje 
amforoje! — rašo Propercijus IV elegijoje. - Te visi įsimylėjė- 
liai trypia jos kapą ir apmėto jį akmenimis! Tegul jie prakeikia 
tą kapą!“ 

Panašiai skundėsi ir poetas Katulas, kai jo lengvabūdė Lesbi- 
ja keitė meilužius vieną po kito. Lesbija priklausė nepaprastai 
ištvirkusių aristokratų sluoksniui, todėl Katulas irgi smerkė tuos, 
kurie lankydavosi viešnamiuose ir viliodavo visas moteris: 

„Manote, kad tik jūs sugebate suvilioti moteris? Tokių kvai- 
lų laukiančių romėnų - vienas ar pora šimtų.“ Tačiau jau Ka- 
tulo laikais visi aristokratai turėjo scortillum*, puotaudavusią 
kartu ir įsitraukdavusią į pokalbį. 

Visi elegijų kūrėjai svajojo apie ramų gyvenimą kaime. Ti- 
bulas labiau troško ten gyventi su Delija, o ne išvykti kartu su 
Mesala. Nors buvo ištekėjusi, Delija, kaip ir Cintija, gyveno 
panašiai kaip atleistinės, besivaikančios prabangos ir malonu- 
mų bei mėgstančios turtingų meilužių draugiją. Matydamas, 
kad Delija linksminasi su kitais meilužiais, Tibulas paguodos 
ieškojo jaunų vaikinų draugijoje. Nors buvo puikus poetas, mei- 
lėje jam nesisekė: meilužiai ir meilužės jį palikdavo. Kadangi 
Tibulas negalėjo Delijai suteikti visko, ko ji troško, ši parsida- 
vinėjo ir turėjo sutenerę. Visai kaip hetera, ji siekė turtingų 
meilužių globos. Todėl Tibulas irgi pyksta ant sutenerių: 

„Tegul vieną dieną ji sužino, kas yra badas, ir ėda kapinių 
žolę ar graužia kaulus. Tegul šaukdama nuoga bėga per mies- 
tą, o šunys telipa jai ant kulnų! Tada aš būsiu laimingas. Tikiu, 
kad dievai išklauso poetus.“ 


* Lot. scortillum - ištvirkėlė, pasileidėlė. 

Nors Tibulas galų gale vėl ėmė bendrauti su Delija, jis tei- 
gia, kad ji tėra kurtizanė, kurią, kaip ir kitas, vilioja marmuras 
ir gyvenimas kaime, toli nuo Romos karščio ir tvaiko. Ji troš- 
ko pokylių, aukso, vergų iš Etiopijos, plonytėlaičių retų audi- 
nių, Tyro purpuro, perregimų Koso audeklų, lengvų drabužių, 
kurie, pasak Plinijaus (Gamtos mokslas, II, 76), panėšėtų į vo- 
ratinklius! 

Kai pinigų neturintis poetas tikėdavosi praleisiąs meilės nak- 
tį, sutenerė atšaudavo, kad Delijai skauda galvą. 

Delija, kaip ir kitos moterys, mėgo mūvėti perukus, paga- 
mintus Marso lauke iš kokios nors kalinės plaukų. Perukai 
kainavo labai brangiai. Todėl, jeigu norėjo jais puoštis, Deli- 
jai reikėjo turtingesnių už Tibulą meilužių. Ji taip pat troško 
aštrių rytietiškų kvepalų, kokiais kvėpindavosi prostitutės iš 
Sirijos, dirbančios prie Didžiojo cirko. Galbūt Delija panė- 
šėjo į moteris, kurias gladiatoriai nusisamdydavo vienai nak- 
čiai, tačiau ji dėl to visai nesijaudino. Ar ji buvo pasiryžusi 
nuvykti į vieną iš keturiasdešimt penkių Romos viešnamių ir 
laukti kliento priešais paprasčiausia užuolaida atitverto kam- 
bario? 

Delija ryždavosi daugeliui dalykų, kad tik gautų pinigų. Ji 
nesibaimino nei Romoje paplitusių venerinių ligų, nei šiurkš- 
čių ar pernelyg reiklių meilužių. Visi poetai pateikdavo tuos 
pačius argumentus. Tačiau ir jie patys neatsisakydavo pasivaikš- 
čioti Suburos gatvėmis. Propercijus pats prisipažino, kad jį la- 
bai traukia Gado šokėjos, kurios siūbuodamos klubais vaikšti- 
nėdavo, laukdamos kliento. Marcialiui jos atrodė tokios ero- 
tiškos, kad viliote viliojo atsiduoti meilei. 

„Moterys stebėdavo Gado (dabartinio Kadžio) šokėjas kartu 
su savo vyrais... Tie šokiai man nepatinka. Tos kastanjetės, tie 
žodžiai, kokių net nuoga vergė savo viešnamyje neištartų, tie 

nešvankūs šūksniai, tos linksmybės vilioja vyrus, kurie paskui 
vemia ant lakedaimonietiškų mozaikų.“ (XI satyra, žr. nuo 162 
eilutės) 


Propercijaus kerštas 


Trok$damas atkeršyti Cintijai, besilinksminusiai Lanuvijuje su 
ištvirkėliu, ant kurio kūno nebuvo palikta nė plaukelio, Pro- 
percijus ėmė namuose kelti orgijas: 

„Kadangi ji paniekino mano lovą, panorau išvykti ir išban- 
dyti naują patalą. Tokia Filidė gyvena ant Aventino kalno ne- 
toli Dianos šventyklos. Būdama blaivi, ji nelabai patraukli. Bet 
kai išgeria, su viskuo sutinka. Kita moteris, Tėja, gyvena Ka- 
pitolijaus miške. Kai ji girta, vieno vyro jai neužtenka. Nu- 
sprendžiau šiąnakt jas pasikviesti. Gulėjome nuošaliame kam- 
pelyje ant žolės pastatytoje lovoje visi trys — aš tarp jų... Liejosi 
graikiškas Metimno vynas. Egiptietis grojo fleita, Filidė - kas- 
tanjetėmis. Iš palubės krito rožės... Bet veltui jos dainavo, aš 
jų negirdėjau. Jos rodė man savo krūtis, o aš buvau aklas. Bu- 
vau niekur kitur, tik Lanuvijuje. Staiga atsidarė durys. Pasiro- 
de įtūžusi Cintija palaidais plaukais. Tėja labai išsigando. Abi 
moterys suplėšytais rūbais ir išsidraikiusiais plaukais puolė 
lauk... Cintija laimėjo. Ji smogė man į burną ir akis.“ 

Tada Cintija iškėlė savo sąlygas. Jei Propercijus nori atleidi- 
mo, turi paklusti jos norams. Poetas nusileido. Cintija tarnams 
liepė išvalyti kambarį, Propercijui - persirengti ir ištrynė jo 
galvą siera. Paskui jiedu atsigulė į lovą ir susitaikė. 

Liūdna tikrovė 


Visi poetai savo meilužes lygino su mėlynplaukėmis frigėmis, 
sėdinčiomis ant aukštų kėdučių ir laukiančiomis klientų, su 
sirėmis, dėvinčiomis perregimas tunikas, puoštas paauksuo- 
tais kutais, ir Zvanginanciomis savo papuošalus, su vergemis, 
kurioms tarp krūtų būdavo pritvirtintas užrašas apie jų spe- 
cializaciją. Tačiau komedijoje Kartaginietis Plautas aprašo liūd- 
ną tikrovę, visai nepanašią į Lesbijos ar Cintijos gyvenimą: 

„Tos merginos laukia klientų, išsikvėpinusios pigiais kvepa- 
lais. Jos atsiduoda viesnamiu ir tinka tik vergams. Jos ištisas 
valandas sėdi ant kėdžių ir niekada nesuviliojo laisvojo vyro. 
Tai tik prostitutės, vertos vos poros asių.*“ 

Romėnų aristokratai puolė į tokius kraštutinumus, kad už- 
sigeidė kovoti arenoje kaip gladiatoriai, vaidinti scenoje kaip 
aktoriai ir parsidavinėti. I amžiuje Romos senatas paskelbė 
aukščiausiąjį nutarimą, smerkiantį kai kurių raitelių ir senato- 
rių elgesį. Tačiau tai nesutrukdė imperatoriui Neronui daly- 
vauti vežimų lenktynėse cirko arenoje. Be to, manydamas esąs 
geras poetas, jis troško prilygti dainininkams ir dalyvaudavo 
menininkų varžybose. O konsulas Plaucijus Lateranas garsėjo 
pomėgiu lankytis viešnamiuose. 

Aštuntoje satyroje Juvenalis teigia, kad šis Cezario legatas 
lankydavosi smuklėje, kur ūžaudavo kartu su žmogžudžiais, 
jūreiviais, budeliais, vagimis, pabėgusiais vergais ir karstų par- 
davėjais. Satyrikone atskleidžiamos ir kitos negerovės. Pavyz- 
džiui, sužinome, kad turtingų romėnų namuose būdavo tam- 
sus kambarėlis, kuriame jie priiminėdavo žemiausiai smuku- 


* Asis - smulkus varinis romėnų pinigas. 

sias Suburos moteris. Kaip sakė Seneka, mėgautis skurdu bu- 
vo viena iš turtuolių pramogų. Neretai labai įtakingi romėnai 
laiką leisdavo ne savo prabangioje viloje, o atgrasiausiose, pri- 
rūkytose ir purvinose smuklėse. 

Blogą pavyzdį rodydavo garsiausi karvedžiai ir patys impe- 
ratoriai. Dažnai jų žmonos mėgaudavosi ištvirkavimu. Impe- 
ratorius Augustas skundėsi vedęs nepakenčiamą moterį. Su 
Skribonija jis netgi išsiskyrė, teigdamas, kad bodisi jos perne- 
lyg dideliu pasileidimu ir smerkia jos nedorą elgesį. Jos dukra 
ir anūkė buvo ne ką geresnės! Jas irgi teko ištremti už tai, kad 
teršė imperatoriaus šeimos garbę! 

Toks elgesys būtų patikęs daugeliui moralės saugotojų, jei 
tik imperatorius pats nebūtų elgęsis neleistinai. Antonijus 
jam priekaištavo už tai, kad iš vergų pirklio perka moteris ir 
jas išrengęs apžiūrinėja. Skribonija būtų galėjusi savo vyrui 
atšauti: 

— Pati tau parūpinau jaunų nepaprasto grožio merginų, kad 
galėtum su jomis pasilinksminti. Juk visi žino, kad tau patinka 
jaunutės mergaitės ir kad tavo aistra - atimti joms nekaltybę. 

Ar šie pasakojimai — tiesa, ar kokio nors Augusto varžovo 
pramanai? Šiaip ar taip, pernelyg daug imperatorių elgėsi ne- 
deramai ir kūrė nekokią nuomonę apie romėnus. Tiberijus taip 
pat skundėsi mieste karaliaujančia paleistuvyste. Visos mat- 
ronos parsidavinėjo! Reikėjo imtis griežtų priemonių ir baus- 
mių. Sužinojęs, kad viena moteris apgaudinėja vyrą su savo 
žentu, apgautajam vyrui Tiberijus patarė išsiskirti, net jeigu 
šis ir buvo prisiekęs niekada to nedaryti. 

Svetonijus pateikia pikantiškų detalių apie smukusią mora- 
lę. Suvaržymų nepripažįstančios matronos, pamėgusios palai- 
dą gyvenimą, atsisakydavo savo teisių ir statuso. Jų gera repu- 
tacija buvo galutinai prarasta. Todėl dėl meilės jos galėjo ne- 

tekti ir viso kito! Siekdamos išvengti griežtos bausmės, kai ku- 
rios nedvejodamos pasiskelbdavo kurtizanėmis! 

Pasileidėliai, trokštantys pasirodyti teatre ar cirke, mielai 
dėvintys gladiatoriaus apdarą ar aktoriaus togą, buvo pasiren- 
gę viskam, kad tik patenkintų savo aistrą ir išvengtų teismo. 

Siekdamas įtikti žmonėms ir parodyti gerą pavyzdį, Tiberi- 
jus nusprendė tokius žmones ištremti. Jis nebuvo naivus ir su- 
vokė, ką rinktųsi romėnai, todėl uždraudė tokį elgesį. Atsisa- 
kyti statuso ar palikti vyrą tapo ne taip paprasta! Ne kiekviena 
ištekėjusi moteris galėjo pasiskelbti kurtizane! 

Nors Tiberijaus sprendimai buvo tokie pat griežti kaip ir 
Augusto, jis pats buvo tipiškas pasileidėlis. Jį supo didžiausi 
ištvirkėliai. Pokyliuose jam patarnaudavo tik nuogos moterys. 
Kapryje, kur Tiberijus mėgo ilsėtis, jo įsakymu buvo įrengti 
specialūs kambariai, ten vykdavo didžiausios orgijos. Sestijus 
Galas, irgi užkietėjęs paleistuvis, jam duodavo patarimų ir nau- 
jų pasiūlymų, su kuriais jis mielai sutikdavo. 

„Kapryje jauni, iš visų kraštų suvažiavę pasileidėliai ir pro- 
stitutės Tiberijaus akivaizdoje atsiduodavo malonumui, suda- 
rydami grandinę. Šios pasibjaurėtinos scenos sužadindavo pri- 
gesusį Tiberijaus geismą. Sienos buvo ištapytos erotiniais pa- 
veikslais. Erotinės skulptūros kurstė kurtizanių geismingumą. 
Tiberijui telikdavo nurodyti pageidaujamas pozas. Jam taip 
pat patiko miškuose ir šileliuose įrengti slaptas vieteles, kur 
nimfos ir miškų dvasios ištvirkaudamos garbindavo Venerą.“ 
(Svetonijus, XLIII) 

Šie nuostabą keliantys pasakojimai panašūs į pateikiamus 
Tacito Analuose. 

Imperatoriai suteneriai 


Imperatorius Kaligula buvo dar didesnis ištvirkėlis. Rūmuose 
jo įsakymu buvo įrengtas specialus kambarys. Ten jis priimi- 
nėdavo moteris, versdavo jas parsidavinėti ir greitai tapo tik- 
ru suteneriu. Architektui jis liepė kelias menes padalyti į kam- 
barius, kuriuose apgyvendino keletą kurtizanių. Panašiai na- 
mai buvo suskirstomi Suburos kvartale. Tačiau, užuot laikęsis 
įstatymų, Kaligula versdavo parsidavinėti ištekėjusias ir lais- 
vąsias moteris bei vaikus, kilusius iš kilmingų šeimų. Kai ku- 
rios moterys buvo ištekėjusios už turtingų ir įtakingų vyrų. To- 
kio pasirinkimo klientai dar nebuvo regėję. Todėl Kaligula ma- 
nė, kad klientai turi sumokėti labai brangiai, tuo labiau kad 
malonumais mėgausis ypatingoje, nepaprasto grožio vietoje. 
Koks skirtumas, palyginti su purvinais Suburos ar Transtevero 
kambarėliais! 

Kaligulos žmonės šias paslaugas siūlydavo pagrindinėje aikš- 
teje, šventyklose ir visuomeniniuose pastatuose, kad privilio- 
tų kuo daugiau klientų. 

- Jums neužtenka pinigų? Šis malonumas jums nepasiekia- 
mas? Palūkininkai paskolins jums tiek pinigų, kiek tik reikia! 
Imperatoriaus agentai gali paskolinti jums pinigų su mažomis 
palūkanomis! Visada yra išeitis! - kartodavo uolūs Kaligulos 
tarnai, siekdami padidinti imperatoriaus turtą. 

Agentai greitai prirašydavo pilnas lenteles būsimųjų klien- 
tų vardų. Šie džiaugdavosi, kad ne tik praleis nepakartojamą 
vakarą, bet dar ir jų vardai bus iškabinti ant rūmų durų, - juk 
tai didžiausia garbė! 

— Jūs tapsite valdžios geradariai! - šaukė Kaligulos agentai, 
keldami aplinkinių pavydą. 

Neronas turėjo tokių pačių ydų kaip ir Kaligula. Nuo pat 
jaunumės jis buvo ištvirkęs. Iš pradžių Suburoje jis lankėsi pa- 
slapčia, bet paskui savo elgesio nebesigėdijo ir nebesislapstė. 
Svetonijus kūrinyje Dvylikos Cezarių gyvenimas ir Tacitas Ana- 
luose pasakoja, kad Neronas persirengęs naktį išsmukdavo iš 
rūmų ir keliaudavo į Romos prostitučių kvartalus. Neronui 
patiko vaidinimai. Jis mėgo teatrą, manė esąs puikus akto- 
rius, jam patiko persirenginėjimai ir visokios išdaigos. Origi- 
nalus, kūrybingas, artistiškas Neronas lankydavosi viešnamiuo- 
se ir deklamuodavo eiles scenoje. 

Neroną lydėdavo būrys persirengusių sargybinių, kurie jo 
įsakymu kartais užpuldavo jaunus valkatas. Jis samdydavo pro- 
stitutes, sukeldavo muštynes. Rūmuose Neronas rengdavo il- 
gai trunkančius pokylius. Susėdę prie stalo vidurdienį, svečiai 
valgomąjį palikdavo ne anksčiau kaip vidurnaktį. Marso lau- 
ke ar Didžiajame cirke Neroną supdavo kurtizanės ir fleiti- 
ninkės. 

Kai Neronas plaukdavo Tiberiu ar vykdavo į Bajus, jį kvies- 
davo šimtai moterų. Tai buvo ne profesionalios prostitutės, o 
kurtizanėmis tapusios matronos, Zinojusios, kaip aistringai im- 
peratorius mėgsta uždraustus žaidimus. 

Istorikai pasakoja keistų istorijų. Patenkinęs geismą, Nero- 
nas įsakydavo prie stulpų pririšti vyrus ir moteris, paskui apsi- 
gobdavo laukinio žvėries kailiu. Jis ištrūkdavo iš narvo ir pul- 
davo prie belaisvių lytinių organų, o paskui atsiduodavo iš- 
tvirkusiam atleistiniui Doriforui. 

Prostitutės privalėjo mylėtis žmonių pilname cirke pačiais 
iškreipčiausiais būdais. Verčiamos santykiauti su gyvūnais, ri- 
zikuodamos savo gyvybe, jos turėjo vykdyti pačius beprotiš- 
kiausius Neroną linksminančius sumanymus. Pasakojama, kad 
cirko žaidynėms Neronas išsirinko labiausiai jam patikusią mo- 

ter]. Jis liepė ją apgobti jaučio oda ir įsakė jai pademonstruoti 
Kretos karalienės Pasifajės ir Minotauro meilės sceną. Romė- 
nai puolė į cirką pažiūrėti neįprasto reginio. Visi suolai buvo 
nusėsti; šią sceną, labai nemalonią Nerono išrinktai kurtiza- 
nei, stebėjo šimtas tūkstančių žiūrovų. Tačiau ar dar reikia ste- 
bėtis tokiais sumanymais? Juk istorikai mini, kaip pavojingai 
žemai buvo smukusi to meto žmonių moralė. 


VII 


NAUJI MALONUMAI 


Nežabota imperatorių laisvė 


Grįžę iš Bajų, kurtizanės ir otium trokštantys romėnai ilgeda- 
vosi gyvenimo kurorte. Todėl kartais Romoje jie keldavo va- 
karėlius, panašius į vykdavusius Bajuose. Kai kurių romėnų 
užgaidos buvo dar didesnės. Tigelinas, pretorijaus prefektas, 
iškėlė neapsakomai prašmatnią puotą. Marso lauką jis paver- 
tė ežeru ir paleido į jį dideles baržas, kuriose stovėjo svečių 
sofos. Maži auksu ir sidabru išpuošti laiveliai plukdė svečius į 
baržas, o juos irklavo įvairiausioms linksmybėms pasirengę vy- 
rai. Aplink ežerą buvo įrengti keli viešnamiai, priešais kuriuos 
kurtizanės, matronos ir visai jaunos mergaitės stovėjo gašlio- 
mis pozomis. Neturėjusieji pakankamai pinigų galėjo jų pasi- 
skolinti ir nusisamdyti vieną ar kitą moterį. Nė viena neturėjo 
teisės atsisakyti, pasakoja Tacitas. Ši orgija parodė, kaip že- 
mai buvo smukusi visuomenė. 

Trokšdami pasisekimo, visi menininkai sutikdavo parsida- 
vinėti ar tenkinti Nerono užgaidas. Nerono įpėdiniai elgėsi ne 
geriau. Vitelijus, buvęs pataikūniškas Tiberijaus favoritas, mė- 
go aktorių ir vežimų lenktynininkų draugiją. Jis netgi versda- 

vo savo dvariškius ir atleistinius parsidavinėti. Jei kas bandy- 
davo pabėgti, juos sugaudavo ir vėl priversdavo paklusti savo 
užgaidoms. 

Domicianas kasdienę mankštą atlikdavo lovoje, nes manė, 
jog meilė būtina sveikatai. Jis pasirinkdavo labiausiai ištvirku- 
sias kurtizanes, pašalindavo nuo jų kūno visus plaukelius, kar- 
tu plaukiodavo. Nerva ir Trajanas palankiai žiūrėjo į homo- 
seksualumą ir toleravo netoli karinių stovyklų apsigyvenan- 
čias moteris. Kai kurios sekdavo paskui romėnų kariuomenę, 
kaip kadaise haremai lydėjo Persijos ir Egipto karalius. Di- 
džiausią ir gražiausią haremą, be abejo, turėjo Komodas. Kur- 
tizanės ir jaunikaičiai šimtais plūdo į viešnamius, kuriuos jis 
buvo įrengęs savo vilose. 


Pasileidusios matronos 


Matronos oficialiai kreipdavosi į teismą, prašydamos pripa- 
žinti jas kurtizanėmis. Taip pasielgė Tabėjo sutuoktinė, del to 
jis susilaukė priekaištų, kad nesugeba prižiūrėti žmonos. Kaip 
Vistilija, prokonsulo žmona, drįso visų senatorių akivaizdoje 
atsisakyti savo padėties ir pasiskelbti kurtizane? Šią tais lai- 
kais tipišką istoriją papasakojo Tacitas II Analų knygoje. Ta- 
čiau, be šio nuostabą keliančio atvejo, buvo ir daugiau matro- 
nų paleistuvystės pavyzdžių. 

Popėja Vyresnioji garsėjo įspūdingu meilužių skaičiumi. Ka- 
ligulos laikais valdytojas Sabinas žmoną pasiimdavo su savimi 
į kaimą ir skolindavo ją savo karvedžiams. Kariuomenėje ho- 
moseksualumas buvo toleruojamas. Karvedžiai reikalavo tik 
vieno — vyresnysis karininkas neturėjo teisės atlikti moters vaid- 
mens, santykiaudamas su paprastu kareiviu! 

Cintijai nebuvo ko pavydėti kitoms moterims. Visos jos ap- 
linkos romėnės elgėsi kaip ji. I amžiuje pr. Kr. Ciceronas užsi- 
puolė ištvirkėlę Klodiją, savo soduose įsteigusią keletą vieš- 
namių. Kadangi jos namas stovėjo ant Tiberio kranto, pro šalį 
valtimis plaukiantiems vyrams tereikėjo sustoti, ir jie galėjo 
mėgautis namų šeimininkės teikiamais malonumais. Kaip Ci- 
ceronas rašo kalboje Už Celijų (XIII, 32), Klodijai atrodė ge- 
riau būti visų vyrų drauge nei vieno prieše! Jeigu Katulas iš 
tikrųjų mylėjo Klodiją, kurią vadina Lesbija, tai poetas tikrai 
turėjo kuo skųstis. Koks neįprastas elgesys ir kokie keisti pa- 
pročiai, dūsavo Seneka. 

„Nors Julijos tėvas Augustas priėmė įsakymus, smerkian- 
čius svetimavimą, ji kiauras naktis linksmindavosi su šimtais 
meilužių ir girtuoklių, kurie šlaistydavosi gatvėmis, Forume ir 
palei oratorių tribūną. Julija ten keldavo orgijas, o su meilu- 
žiais susitikinėdavo prie Marsijo statulos. Kadaise buvusi išti- 
kima ir padori, ji manė, kad, nutarusi būti kurtizane, gali atsi- 
duoti kam tik panorėjusi.“ 

Ar galima tikėti Marcialiu, Epigramose išdrįsusiu kritikuoti 
garsiąją Cinos šeimą? Cinos Žmona pagimdė keletą vaikų, ta- 
čiau visi jie buvo pradėti ant purvinų demblių. Tų vaikų tėvas 
netgi nebuvo koks nors draugas ar kaimynas. Vyriausias sū- 
nus, turintis garbanotus plaukus ir maurams būdingą tamsią 
odą, panėšėjo į virėją Santrą. Antrasis, stambia nosimi ir sto- 
romis lūpomis, buvo panašus į garsų imtynininką. Trečiasis tu- 
rėjo kepėjo bruožų, o ketvirtasis, išblyškęs ir moteriškų jude- 
sių, greičiausiai buvo Cinos meilužio sūnus. Viena Cinos duk- 
tė, sprendžiant iš išorės, buvo pradėta su Cinos nusamdytu 
fleitininku, o kita — su vienu iš jo ekonomu. 

„Kiek daug vaikų turėtum, jei kiti tavo vergai nebūtų eunu- 
chai!“ — nusišaipo Marcialis. 

Patraukliosios kurtizanės 


Nuo Respublikos pabaigos iki I amžiaus romėnės buvo ne- 
paprastai savarankiškos. Laisvalaikį jos leisdavo su vyrais, net 
lankydavosi pirtyse, kur jas nuogas masažuodavo. Jos didžia- 
vosi įgijusios tokias pat teises bei laisvę kaip kurtizanės ir 
visai nenorėjo jų prarasti. Propercijus eilėse pasakoja, kaip 
Cintija atsikrato valdingo meilužio ir pabėga nuo jo, vos tik 
jis pabando primesti savo valią. Ji mieliau skaitydavo Romo- 
je pardavinėjamus erotinių pozų vadovėlius nei Propercijaus 
meilės poeziją. 

Knygų apie erotiką vis daugėjo. Graikų kalba buvo išleistas 
Astijanaso traktatas, taip pat Ovidijaus ir Elefančio raštai. Bu- 
vo žinomos ne vien tik Astijanaso erotinės pozos, kurias Filė- 
nidė Samietė buvo visas išbandžiusi; Paksanas parašė Dode- 
katechnoną, kuriame, kaip matyti iš pavadinimo, pateikė dvy- 
lika pozų. Imperatoriene Mesalina jas Zinojo taip pat gerai 
kaip ir paties autoriaus meilužė. 

Nors Juvenalis su džiaugsmu kaltina Mesaliną, tvirtindamas, 
kad ji parsidavinėjo ir jai niekada nebuvo gana, jos vyras Klau- 
dijus irgi mėgo kurtizanes, kurias jam parinkdavo Mesalina. 
Tos merginos buvo gražios ir kvailos. Jos buvo kilusios iš Tyro, 
Aleksandrijos, Antiochijos. Merginų amžius vis jaunėjo. Ka- 
žin ar tais laikais kurtizanės nebuvo patrauklesnės už tokias 
moteris kaip Cintija? 

Terencijus ir Titas Livijus kūriniuose piešia jaudinantį kurti- 
zanių paveikslą, prieš kurį nublanksta ištekėjusių moterų pa- 
leistuvystė. Tokios kurtizanės — tai Bakchidė, karštai mylinti jau- 
ną romėną ir iš meilės nesutinkanti elgtis nedorai; už paprastą 
prostitutę daug kilnesnė Hispala, bandanti išgelbėti savo myli- 

mojo gyvybę Eleusino misterijų metu; Terencijaus herojė Tai- 
dė, kuri atsisako kurtizanės amato ir išteka už mylimo vyro. 
Kurtizanės įsimylėdavo ir atsisakydavo nutraukti santykius 
su savo mylimuoju, net jeigu šis ketindavo vesti, o /enae joms 
kartodavo, kad kurtizanė — kaip miestas: klesti tik tada, kai 
turi daug lankytojų. Parazite vaizduojama, kaip Fedroma pa- 
milsta vieną vyrą, bet /eno ją parduoda kareiviui. Galų gale ji 
atgauna laisvę ir gali ištekėti už mylimo vyro, o /eno tenka at- 
lyginti klientui. Pjesių autoriai dažnai stoja ginti kurtizanių. 
Taigi kurtizanės pamažu nustelbė lengvabūdes žmonas, kurias 
žmonės smerkė ir niekino tarsi paprasčiausias verges. 


Epochos simbolis 


Kaip ir daugelis moterų, Cintija didžiavosi sulaužiusi senuo- 
sius šeimos įsakymus. Griežtumas ir santūrumas Romoje ne- 
bebuvo vertinama. Kurtizanės, atleistinės moterys skatino ma- 
nieringų romėnų geidulingumą ir meno pomėgį, kuriuo pasi- 
žymėjo ir Italijoje gyvenantys graikai. Romėnų tikslas buvo 
nebe karas, o malonumų kupinas gyvenimas. 

Cintija gali būti laikoma didelius pokyčius išgyvenančios vi- 
suomenės simboliu. Plauto laikais dėl Rytų ir graikų estetikos 
bei meno įtakos, prabangos ir malonumų pomėgio, ryškaus 
individualizmo sustiprėjimo kurtizanės tapo įtakingos ir ver- 
tinamos. Į jas panašios moterys, kaip Cintija, buvo populia- 
rios, mylimos ir neapkenčiamos dėl pernelyg didelio savaran- 
kiškumo. 

Ne visiems rašytojams patiko tokie visuomenės pokyčiai. Kai 
kurie jautė nostalgiją griežtesniems ir santūresniems laikams. 
Buvo rašytojų, kaip Saliustijus I amžiuje, kurie nesitaikstė su 

smukusia morale. Tokie elegijų kūrėjai kaip Propercijus, Ti- 
bulas ar Katulas išaukštino meilę ir pasmerkė neištikimas mei- 
lužes. 

Krikščionių autoriai kartais perdėtai vaizduoja šį paleistu- 
vystės laikotarpį. Jų teigimu, romėnai tapo dykaduoniais, ku- 
riems terūpi išgerti ir pavalgyti. Roma - tai didelė Prostitutė, 
su kuria gulėjo visi žemės karaliai. Ji apsvaigino žmones savo 
nedorybėmis. Tokį požiūrį stiprino į priešybes ir beprotiškus 
poelgius linkę skandalingo elgesio imperatoriai, kurių pomė- 
giai kėlė nuostabą. Prie blogos Romos reputacijos prisidėjo ir 
tokios moterys kaip Cintija. 


Cintija ir Propercijus 


Elegijos, meilės skundo, žanras leido Propercijui išsakyti, kaip 
stipriai jis mylėjo Cintiją. Netrukus jis pasijuto nelaimingas, o 
jų meilei iškilo grėsmė. Nors Cintija jį išdavė, įsimylėjėlis liko 
ištikimas. Jis ėmė skųstis ir priekaištauti Cintijai, paskui išvy- 
ko iš Romos. Jam arčiau prie širdies buvo ramus gyvenimas 
kaime. Net mirtis jam atrodė nebaisi, jeigu tik Cintija jį ap- 
raudotų. 

Propercijus nuolatos baiminosi, kad Cintija susitikinėja su 
kitais vyrais. Kodėl ji vaikšto gatvėmis, pasidariusi šukuoseną, 
apsigobusi plonytėlaičiu Koso audeklu, plaukus išsikvėpinusi 
rytietiškais kvepalais, nors turėtų puoselėti savo natūralų jau- 
nystės grožį? „Meilei nereikia dirbtinių puošmenų“, — kūri- 
niuose be perstojo kartojo poetas. Kai moteris trokšta patikti 
tik vienam vyrui, sakė Propercijus, jai nereikia puoštis, ypač 
neapsakomai žavingai Cintijai, kuri turi viską, kas prilygsta 
Venerai. Propercijus jai patarė šalintis niekingos prabangos. 

Kaskart, kai Cintija išvykdavo į Bajus, jos mylimasis skųs- 
davosi ir baimindavosi blogiausio: 

„Greičiau! Palik Bajus ir jo gėdingas pakrantes! Tame mo- 
terų dorybingumui pavojingame mieste susijungė daug porų! 
Kad Bajai sugriūtų! Kad jie prasmegtų, nes šis miestas - nusi- 
kaltimas meilei!“ 

Nors Cintija, atrodo, mylėjo Propercijų, ji visai nesiskubino 
išvykti iš Bajų. Mecenatas Propercijui patarė ją užmiršti. Ta- 
čiau šis to padaryti nepajėgė ir toliau aukštino Cintijos priva- 
lumus: 

„Jos grožis, jos odos spalva, šviesi lyg lelijų... Jos madingos 
šukuosenos, plaukai, bangomis krintantys ant balto it marmu- 
ras kaklo, jos lyg žvaigždės spindinčios akys, jos arabiški rūbai 
mane sužavėjo, bet labiausiai man patinka jos grakštumas, kai 
ji šoka, baigiantis pokyliui, jos dainavimas, kai ji pritaria sau, 
plektru braukydama per stygas... ir jos eilės, kai ji varžosi su 
poete Korina iš Tanagros... Dėl Cintijos grožio Achilas būtų 
miręs, o Priamas pradėjęs karą...“ 

Visi romėnai sužinojo apie Cintijos neištikimybę. Properci- 
jus net pasiūlė išgraviruoti šiuos žodžius: „Cintija graži, bet 
lengvabūdė“, kad pakenktų savo meilužei. Jis be perstojo prie- 
kaištavo Cintijai už palaidą elgesį. 

„Nė vienos nakties nemiegojai viena, lengvabūde! Gėrei su 
savo meilužiais, ir galbūt visi iš manęs šaipėtės...“ 

Kartais Propercijus atgaudavo blaivų protą, bet netrukus ir 
vėl įsimylėdavo. Vis dėlto meilė pamažu virto neapykanta, kai 
jis suprato, kad Cintija vilioja tik pinigai. 

„Cintijai nerūpi garbė. Ją domina tik meilužių pinigai... Pir- 
masis ją užkalbinęs už pinigus jos meilę nusiperka lyg prekę. 
Nėra nieko gėdingesnio už parsidavinėjančią moterį! Turėčiau 
jai dovanoti vandenyne sužvejotus perlus, Tyro audeklus... No- 

rėčiau, kad visus tavo gautus drabužius ir brangakmenius nu- 
sineštų vėjo gūsis!“ 

Kartais Cintija būdavo pavydi. Todėl Propercijus kartoja, 
kad yra ištikimas, nors iš kai kurių eilėraščių matyti, kad pats 
buvo aistringas moterų mylėtojas. Per išgertuves jis mielai ben- 
draudavo su kurtizanėmis. Nors Propercijus klausė Mecenato 
ir kūrė eiles džiaugsmingesnėmis temomis, jis vis tiek nesilio- 
vė kalbėti apie savo meilę Cintijai ir lygino ją su deive. Poetas 
buvo pasiryžęs naktį susitikti su meiluže Tibūre, nepaisyda- 
mas pavojų. 

Galų gale vilties netekęs Propercijus atkeršijo, priminda- 
mas Cintijai, kad ji ne visada bus jauna ir graži. 

„Pajusk metų naštą! Tavo grožį sugadins raukšlės; norėsi 
rautis Zilus plaukus... Tave niekins! O tu skysiesi, nes su tavimi 
elgsis taip, kaip šiandieną tu elgiesi su kitais. Vieną dieną tu 
pasensi! Tavo grožis nuvys. Pamąstyk apie tai ir bijok tos die- 
nos!“ 

Tačiau labiausiai Propercijus kritikavo romėnų visuomenę 
ir smukusią moralę: 

„Atvėrėme duris prabangai. Visi trokšta kasyklose išgauna- 
mo aukso, Raudonosios jūros kriauklių, iš Tyro sraigių gami- 
namo purpuro, Arabijos kvepalų... Bet niekas nebesilanko 
šventosiose giraitėse, visi apleido šventyklas. Pamaldumas din- 
go. Žmonėms rūpi tik auksas. Auksas sunaikino sąžiningumą. 
Auksas nupirko teisingumą ir įstatymą. Nebėra padorumo!“ 

Juvenalis teigė, kad geriau būti pernelyg padoriam negu kil- 
mingam ir nedorovingam. Romoje, kur klestėjo nusikalstamu- 
mas, stūksojo griuvėsiai, siautėjo gaisrai, epidemijos, badas, 
radosi vis daugiau spekuliantų, intrigantų, melagių, veidmai- 
nių ir apgavikų, o turtuolių galia vis didėjo. 

SVARBIAUSIOS DATOS 


753 m. pr. Kr. 

733 m. pr. Kr. 

VII amžius 

VII amžiaus vidurys 


Apie 626 
600-590 
616-509 
594-593 


VII-VI amžiai 


VI amžius 

VI amžiaus vidurys 
568-525 

586 

582 


Romos įkūrimas. 

Sirakūzai tampa Korinto kolonija. 

Vystosi etruskų miestai. 

Iš Korinto išvaromi Bakchidai. Periandro 
tironija. 

Nabopalasaras išlaisvina Babiloną iš asirų. 
Pirmasis Šventasis karas. 

Romą valdo Tarkvinijai. 

Solono reformos Atėnuose: 

-įsakymai mokykloms ir gimnasijams, siekiant 
kovoti su laisvųjų jaunuolių prostitucija, 

— tėvai nebeturi teisės verstis savo vaikų 
prostitucija, 

— tėvai turi teisę atsižadėti prostitucija 
besiverčiančio vaiko, 

— prostitucija užsiiminėjantis oratorius ar 
politikas baudžiamas mirties bausme, 

— leidžiama steigti viešnamius, siekiant 
išsaugoti tvirtas šeimas. 

Pitakas dešimt metų valdo Mitilene. Jis siekė 
kovoti su paleistuvyste. Sapfo jam pasiprie- 
šino ir buvo ištremta. 

Korinto klestėjimas. 

Atėnai aplenkia Korintą keramikos gamyba. 
Egiptą valdant Amasiui, vystosi Naukratija. 
Tironijos žlugimas Korinte. 

Pirmosios Pitinės žaidynės Delfuose. 

Apie 580 
570 
561-560 
560-546 
Apie 539 
530 
527 
522-486 
509 
491-490 
490 
486 
481-478 
449-447 
434-387 


429 
427 
411 
405-367 
404-403 
387 
390 
384 
367 


359-336 
356 
356-323 
352 
347 
340 

Nabuchodonosaro pabėgimas iš Babilono. 


Miršta Sapfo? 

Peisistratas, Atėnų tironas. 
Kroisas, Lidijos karalius. 

Kyras užkariauja Babiloną. 
Kambisas, persų karalius. 
Hiparchas ir Hipijas, Atėnų tironai. 
Darėjas, persų karalius. 
Monarchijos pabaiga Romoje. 
Pirmasis Medų karas. 

Maratono mūšis. 

Kserksas, persų karalius. 

Antrasis Medų karas. 

Antrasis Šventasis karas. 

Korintas tampa 338 metais sudarytos 
Graikijos miestų sąjungos centru. 
Miršta Periklis. 

Gimsta Platonas. 

400 taryba. 

Dionisijas, Sirakūzų tironas. 

30 tironų valdymas Atėnuose. 
Platonas įkuria Akademiją. 

Galai padega Romą. 

Gimsta Aristotelis ir Demostenas. 


Miršta Dionisijas Vyresnysis. Sirakūzuose 


valdžią perima Dionisijas Jaunesnysis. 
Filipas, Makedonijos karalius. 
Trečiasis Šventasis karas. 
Aleksandras Didysis. 

Filipas įsitvirtina Tesalijoje. 
Miršta Platonas. 

Ketvirtasis Šventasis karas. 

III amžius Aleksandrijos klestėjimas. 


264-241 Pirmasis Pūnų karas. 

218-201 Antrasis Pūnų karas. 

Apie 190-159 Terencijus. 

186 Bakchanalijy teismas. 

149-146 Trečiasis Pūnų karas. 

146 Romėnai sugriauna Korintą. 

88 Sula tampa konsulu. 

63 Ciceronas tampa konsulu. 

60 Pirmasis triumviratas: Krasas, Pompėjus, 
Cezaris. 

31 Aktijo mūšis. 


31 pr. Kr.-68 po Kr. Imperatoriai Julijai-Klaudijai. 
27 pr. Kr.-14 po Kr. Augusto valdymas. 


27 po Kr. Tiberijus pasitraukia į Kaprį. 

37-41 Kaligulos valdymas. 

41-54 Klaudijaus valdymas. 

54-68 Nerono valdymas. 

69 Pilietinis karas. Miršta Galba, Otonas, 
Vitelijus. 

69-96 Flavijai. 

69-79 Vespasiano valdymas. 

79-81 Tito valdymas. 

81-96 Domiciano valdymas. 

96-192 Antoninal. 

96-98 Nervos valdymas. Jį pakeičia Trajanas. 

117-138 Hadrianas. 

193-235 Several. 

211-217 Karakalos valdymas. 

218-222 Elagabalas. 

306 Konstantino valdymas. 


379 Pagonybės pabaiga Romos imperijoje. 


ŽODYNĖLIS 


Adonis: Afroditės meilužis, kurio garbei buvo švenčiamos Adonijos. 

Alkibiadas: Klinijo sūnus, Sokrato mokinys. Gimė maždaug 450 me- 
tais pr. Kr. Šis palaido elgesio aristokratas inspiravo Sicilijos žygį. 
Puikus strategas. Apkaltintas Eleusino misterijų parodijavimu, tu- 
rėjo pasitraukti į Spartą. Sukurstė Joniją prieš Atėnus. Pergalin- 
gai grįžo į Atėnus, tačiau po kelių nesėkmių vėl turėjo bėgti. Jį 
nužudė 30 tironų. 

Antonijus (82-30 pr. Kr.): Vienas iš 43 metais sudaryto triumvirato 
narių. Paskirtas valdyti Rytus, vedė Oktaviano seserį Oktaviją. Bu- 
vo Kleopatros meilužis. Nusižudė Egipte po Aktijo mūšio, kuria- 
me jį sumušė Oktavianas. 

Apelis: Efese gimęs dailininkas, gyveno Aleksandro Didžiojo dvare. 

Atleistinis: Į laisvę paleistas vergas. Toks žmogus galėjo turėti vaikų, 
kurie tapdavo visateisiais Romos piliečiais. Jis likdavo pavaldus 
savo buvusiam šeimininkui, „patronui“. 

Ciceronas (106-43 pr. Kr.): Kilęs iš raitelių luomui priklausančios 
šeimos. Pasimokęs pas Molą Rodietį, Ciceronas tapo oratoriumi. 
Sėkmingai pasipriešino Sulai ir, būdamas puikus advokatas, su- 
žlugdė Katilinos sąmokslą. Triumvirato nariai nuo jo nusigręžė. 
Būdamas konsulas, grįžo į Romą ir 51 metais buvo paskirtas Kili- 
kijos valdytoju. Palaikė Oktavianą. Buvo paskelbtas už įstatymo 
ribų ir nužudytas. 

Demostenas (gimė 338 pr. Kr.): Oratorius ir politikas. Rašė kalbas 
prieš Filipą, Filipikas, ir prieš įžymius priešininkus. Apkaltintas 
dalyvavimu viename nešvariame reikale, buvo ištremtas ir į šalį 
grįžo po Aleksandro mirties. Nusižudė. 

Diogenas (413-323 pr. Kr.): Graikų filosofas, kinikas. 

Eleusino misterijos: Pasak legendos, Demetra išmokė Eleusino gy- 
ventojus dirbti žemę, atsidėkodama už tai, kad padėjo surasti Ha- 
do, požemio pasaulio dievo, pagrobtą dukterį. Misterijomis buvo 
siekiama padėti sielai tapti amžinai. Už maždaug dvidešimties ki- 
lometrų nuo Atėnų įkurtą šventyklą nusiaubė Kserksas, 430 me- 
tais pr. Kr. — spartiečiai, paskui gotai, o galutinai sugriovė krikš- 
čionys V amžiuje. 

Horacijus (65-$ pr. Kr.): Atleistinio sūnus, mokėsi Romoje ir Atė- 
nuose. Dalyvavo kautynėse prie Filipų (42 pr. Kr.), paskui tapo 
kanceliarijos darbuotoju ir pradėjo rašyti satyras. Mecenatas jam 
padovanojo dvarą, o Augustas norėjo padaryti savo padėjėju. 

Juvenalis (65-128 po Kr.): Oratorius, maždaug 100 satyrų autorius. 
Jose kritikuoja savo laikų moralę. 

Katonas (234-249 pr. Kr.): Pretorius, konsulas, cenzorius, žemakil- 
mis senatorius. Katonas gynė moralę ir smerkė Graikijos įtaką. 
Parašė sentencijų ir laiškų rinkinį. 

Katulas (87-54 pr. Kr.): Mokėsi Romoje. 116 eilėraščių apdainavo 
savo meilę Lesbijai, kurios prototipu laikoma Klodija. 

Marcialis (40-104): Išgarsėjo, parašęs Epigramas. Mokėsi Romoje, 
draugavo su Kvintilianu, Juvenaliu ir Plinijumi Jaunesniuoju. Mi- 
rė Ispanijoje, iš kur ir buvo kilęs. 

Ovidijus (43 pr. Kr.-17 po Kr.): Romėnų poetas. Kilęs iš raitelių 
luomui priklausančios šeimos, studijavo teisę, rašė erotinius eilė- 
raščius. Bendravo su Propercijumi, Horacijumi, Tibulu. Įkvėpi- 
mo sėmėsi iš Aleksandrijos poezijos. Garsiausi kūriniai - Meilės 
menas ir Meilės elegijos. 

Patronas: Duodavo pinigų klientams, kuriuos kasdien priimdavo at- 
rijuje. Klientai savo ruožtu gynė politinius savo patrono intere- 
sus. II amžiuje plebėjai panašiai buvo susieti su kilmingaisiais. 

Plautas (254-184 pr. Kr.): Gimė Umbrijoje, mokėsi graikų kalbos, 

įsikūrė Romoje, kur praturtėjo, dirbdamas teatre. Ėmęsis jūrų pre- 
kybos, prarado visą turtą, todėl pradėjo kurti komedijas ir išgar- 
sėjo. Sukūrė 130 pjesių. 

Sikionas: Miestas netoli Korinto. 

Solonas (gimė apie 640 pr. Kr.): Graikų poetas ir įstatymų leidėjas. 
Praturtėjo, versdamasis prekyba. Vienas iš septynių išminčių. 
Svetonijus (75-160): Plinijaus Jaunesniojo globotinis, imperatoriaus 

Hadriano sekretorius. Parašė Dvylikos Cezarių gyvenimą. 

Tacitas (55-120): Kilęs iš raitelių luomo, tapo konsulu, vėliau Azi- 
jos prokonsulu. Parašė istorinį veikalą, kuriame apžvelgia laiko- 
tarpį nuo Augusto iki Domiciano. 

Terencijus (190-159 pr. Kr.): Į laisvę paleistas vergas, artimas Sci- 
piono šeimos draugas. Greitai išgarsėjo kaip komedijų autorius. 

Tibulas (50-19 pr. Kr.): Kilęs iš raitelių luomo. Gavęs puikų išsila- 
vinimą, dirbo pas konsulą Korviną, su kuriuo išvyko į Rytus. Su- 
sirgęs nusprendė atsidėti poezijai. 

Titas Livijus (64 arba 59 pr. Kr.-17 po Kr.): Gimė Patavijuje, gyve- 
no Romoje ir čia parašė Romos istoriją. 

Trisdešimt tironų: Oligarchų grupelė, užvaldžiusi Atėnus po spar- 
tiatų pergalės 404 metais pr. Kr. Šių aristrokratų valdžią kitais 
metais nuvertė demokratai ir Trasibulas. 

Zeuksidas (V-VI amžiai pr. Kr.): Garsus Heraklėjoje gimęs daili- 
ninkas. Jo natūralistiniai paveikslai Graikijoje susilaukė didžiulio 
pasisekimo. 

Violaine Vanoyeke (g. 1956) — žinoma 
kalbininkė, egiptologė, helenistė, 
lotynistė, senųjų civilizacijų ir literatūrų 
specialistė. Yra parašiusi daugiau nei 
keturiasdešimt populiarių istorijos 
veikalų, kurie išleisti keturiose 
dešimtyse šalių. Violaine Vanoyeke ne 
tik pati tyrinėja senovės kultūrą, bet ir 
konsultuoja specializuotus mokslo 
leidinius bei žurnalus, bendradarbiauja 
su muziejais ir archeologų grupėmis, 
atliekant naujausių radinių ekspertizę. 
Ilgą laiką dalyvavo kuriant specializuotas 
istorines televizijos kanalo France 2 ir 
radijos stoties RCM laidas; vėliau pati 
istorijos kanalui Histoire parengė laidų 
ciklą, kuriame papasakojo daugiau nei 
tris tūkstančius biografijų. 


„Meilės tarnaitės...“ supažindina 
skaitytojus su garsių Egipto, Graikijos 
ir Romos kurtizanių gyvenimu. Autorė 
pasakoja apie moterų kasdienybę, 
meilę, homoseksualius santykius, 
šventąją prostituciją faraonų, senovės 
Graikijos ir Romos laikais, atskleidžia 
tūkstantmetes gundymo, grožio, 
malonaus gyvenimo, dietų ir sveikatos 
paslaptis bei gudrybės, kvepalų ir 
magijos galią, naudingas augalų 
savybes: visas šias įdomybės 
Violaine Vanoyeke surado senuose 
rankraščiuose ir ant Egipto kapų sienų. 
Tikrų tikriausias lobis! 


